ΑΠΟΦΑΣΕΙΣ
Αριθμ. 2118
Τροποποίηση της υπ’ αρ. 1130/22.3.2021
(Β΄ 1365) απόφασης της Συγκλήτου του Οικονομικού Πανεπιστημίου Αθηνών (συνεδρίαση
6η/21.12.2020) περί έγκρισης του Οδηγού Χρηματοδότησης και Διαχείρισης του Ειδικού Λογα-
ριασμού Κονδυλίων Έρευνας του Οικονομικού
Πανεπιστημίου Αθηνών (Ε.Λ.Κ.Ε./Ο.Π.Α.), όπως
έχει τροποποιηθεί και ισχύει, βάσει των διατάξεων του ν. 4957/2022.
ΤΟ ΠΡΥΤΑΝΙΚΟ ΣΥΜΒΟΥΛΙΟ
ΤΟΥ ΟΙΚΟΝΟΜΙΚΟΥ ΠΑΝΕΠΙΣΤΗΜΙΟΥ ΑΘΗΝΩΝ
Έχοντας υπόψη:
1. Τις διατάξεις του κεφ. ΚΖ΄ του ν. 4957/2022 «Νέοι
Ορίζοντες στα Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της
σύνδεσης των Α.Ε.Ι. με την κοινωνία και λοιπές διατάξεις» (Α΄ 141), και ιδίως της παρ. β του άρθρου 232, του
άρθρου 259, της παρ. 2 του άρθρου 473 και της παρ. 5
του άρθρου 448.
2. Την περ. (θ) της παρ. 2 του άρθρου 5 του ν. 3469/2006
«Εθνικό Τυπογραφείο, Εφημερίς της Κυβερνήσεως και
λοιπές διατάξεις» (Α΄ 131).
3. Την υπ’ αρ. 1775/10.2.2023 (Β΄ 956) απόφαση του
Πρύτανη, με την οποία αντικαταστάθηκε η υπ’ αρ. 4300/
28.7.2022 (Β΄ 4426) απόφαση του Πρύτανη που αφορά
στη μεταβίβαση αρμοδιοτήτων Πρύτανη στους Αντιπρυτάνεις του Οικονομικού Πανεπιστημίου Αθηνών
και τον καθορισμό σειράς αναπλήρωσης του Πρύτανη,
σύμφωνα με την παρ. 2 του άρθρου 15 του ν. 4957/2022
(Α΄ 141).
4. Την υπ’ αρ. 4501/1.9.2022 (ΑΔΑ: ΩΣΠΜ469Β4ΜΩΓΔ-1) πράξη ανασυγκρότησης του Πρυτανικού Συμ-
βουλίου του Οικονομικού Πανεπιστημίου Αθηνών.
5. Την υπ’ αρ. 6397/1.12.2020 (ΑΔΑ: 695Ξ469Β4ΜΤ9Δ) πράξη Συγκρότησης της Επιτροπής Ερευνών και Δι-
αχείρισης του Ειδικού Λογαριασμού Κονδυλίων Έρευνας
του Οικονομικού Πανεπιστημίου Αθηνών.
6. Την υπ’ αρ. 1130/22.3.2021 (Β΄  1365) απόφαση
της 6ης/21.12.2020/6 συνεδρίασης Συγκλήτου Ο.Π.Α.
περί Οδηγού Χρηματοδότησης και Διαχείρισης Ειδικού Λογαριασμού Κονδυλίων Έρευνας Οικονομικού
Πανεπιστημίου Αθηνών όπως συμπληρώθηκε από την
υπ’ αρ. 3175/15.7.2021, (Β΄ 3580) απόφαση της 17ης/
1.7.2021/16 συνεδρίασης Συγκλήτου και τροποποιήθηκε με την υπ’ αρ. 489/2.2.2022 (Β΄ 871) απόφαση της
7ης/20.1.2022/10Β συνεδρίασης Συγκλήτου και με την
υπ’ αρ. 1921/18.4.2022 (Β΄ 2245) απόφαση της 10ης/
18.4.2022/6 συνεδρίασης Συγκλήτου.
7. Τo υπ’ αρ. 22161/28.12.2023 έγγραφο της Προϊσταμένης ΜΟΔΥ ΕΛΚΕ/ΟΠΑ με το οποίο διαβιβάστηκε η ει-
σήγηση της Επιτροπής Ερευνών (έκτακτη συνεδρίαση
188η/27.12.2023/2.3.) με συνημμένο το σχέδιο τροποποίησης του Οδηγού Χρηματοδότησης και Διαχείρισης
ΕΛΚΕ/ΟΠΑ.
8. Την ανάγκη τροποποίησης του Οδηγού Χρηματοδότησης και Διαχείρισης του ΕΛΚΕ/ΟΠΑ, σύμφωνα με
τις διατάξεις του ν. 4957/2022.
9. Το γεγονός ότι, σύμφωνα με το άρθρο 90 του Κώδικα
Νομοθεσίας για την Κυβέρνηση και τα κυβερνητικά όργανα (π.δ. 63/2005, Α΄ 98), το οποίο διατηρήθηκε σε ισχύ
με την περ. 22 του άρθρου 119 του ν. 4622/2019 (Α΄ 133),
με την εφαρμογή της παρούσας απόφασης, δεν προκαλείται δαπάνη σε βάρος του κρατικού προϋπολογισμού
ή του προϋπολογισμού του Οικονομικού Πανεπιστημίου
Αθηνών, αποφασίζει:
Την τροποποίηση της υπ’ αρ. 1130/22.3.2021 (Β΄ 1365)
απόφασης της Συγκλήτου του Οικονομικού Πανεπιστημίου Αθηνών (συνεδρίαση 6η/21.12.2020) περί έγκρισης
του Οδηγού Χρηματοδότησης και Διαχείρισης του Ειδικού Λογαριασμού Κονδυλίων Έρευνας του Οικονομι-
κού Πανεπιστημίου Αθηνών (Ε.Λ.Κ.Ε./Ο.Π.Α.), όπως έχει
τροποποιηθεί και ισχύει, για την προσαρμογή του στις
διατάξεις του ν. 4957/2022, ως ακολούθως:
ΚΕΦΑΛΑΙΟ Α ΓΕΝΙΚΕΣ ΔΙΑΤΑΞΕΙΣ
Άρθρο 1
Σκοπός του Οδηγού
Ο Οδηγός Χρηματοδότησης και Διαχείρισης (εφεξής
Οδηγός) του Ειδικού Λογαριασμού Κονδυλίων Έρευνας
(εφεξής Ε.Λ.Κ.Ε.) του Οικονομικού Πανεπιστημίου ΑθηΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
15 Μαρτίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 1693
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1693/15.03.2024
νών (εφεξής Ο.Π.Α.), ανταποκρίνεται στο ισχύον θεσμικό πλαίσιο και στοχεύει να εξυπηρετήσει τις αρχές και
τις απαιτήσεις του Ιδρύματος, οι οποίες αφορούν στην
αποτελεσματική και χρηστή διαχείριση και εποπτεία των
ερευνητικών, αναπτυξιακών και εκπαιδευτικών έργων
του Ιδρύματος. Επιπλέον, σκοπεύει στη διαφάνεια και
την άρτια και ολοκληρωμένη ενημέρωση των Επιστημονικών Υπευθύνων, της πανεπιστημιακής κοινότητας
στο σύνολό της και όλων των συναλλασσόμενων με τον
Ε.Λ.Κ.Ε. του Ο.Π.Α. για τις διαδικασίες και τους κανόνες
διαχείρισης των έργων του, σύμφωνα με το νόμο και τις
επικρατούσες αρχές ηθικής και δεοντολογίας.
Βασικό νομοθετικό πλαίσιο: άρθρο 259 του ν. 4957/
2022 (A΄ 141).
Άρθρο 2
Αντικείμενο και Πεδίο Εφαρμογής του Οδηγού
1. Ο παρών Οδηγός καθορίζει:
α. Τον τρόπο οργάνωσης και λειτουργίας των οργάνων
διοίκησης του Ε.Λ.Κ.Ε.,
β. τις διαδικασίες, τους όρους και τις προϋποθέσεις
υλοποίησης και παρακολούθησης των έργων του
Ε.Λ.Κ.Ε., σύμφωνα με το ισχύον κατά τη δημοσίευσή του
θεσμικό πλαίσιο,
γ. τη διαδικασία χορήγησης υποτροφιών μέσω του
Ε.Λ.Κ.Ε.,
δ. τους τρόπους διάχυσης και αξιοποίησης των αποτελεσμάτων των ερευνών και των άλλων δραστηριοτήτων
που χρηματοδοτούνται μέσω του Ε.Λ.Κ.Ε.,
ε. τους κανόνες εκμετάλλευσης της διανοητικής, πνευματικής και βιομηχανικής ιδιοκτησίας του ιδρύματος,
των μελών του και των συμβαλλόμενων με τον Ε.Λ.Κ.Ε.,
στ. τις υποχρεώσεις του φορέα, των δικαιούχων χρήσης των υπηρεσιών του και των συμβαλλόμενων με
αυτόν και
ζ. τα τεχνολογικά και άλλα μέσα, τα οποία χρησιμοποιεί
ο φορέας για την εκτέλεση του σκοπού του και κάθε άλλο
θέμα σχετικό με την εύρυθμη λειτουργία του Ε.Λ.Κ.Ε. και
τις διαδικασίες διοικητικής και οικονομικής υποστήριξης
των ερευνητικών και λοιπών έργων που αυτός υλοποιεί.
2. Η εφαρμογή του παρόντος Οδηγού αφορά:
α. αποκλειστικά στα έργα που διαχειρίζεται ο Ε.Λ.Κ.Ε.,
β. στο προσωπικό που απασχολείται στη Μονάδα
Οικονομικής και Διοικητικής Υποστήριξης του Ε.Λ.Κ.Ε.
καθώς και στα έργα που αυτός διαχειρίζεται και
γ. σε όσα νομικά και φυσικά πρόσωπα συμβάλλονται
με τον Ε.Λ.Κ.Ε.
3. Ο παρών Οδηγός εφαρμόζεται με την επιφύλαξη
ενωσιακών και εθνικών διατάξεων.
4. Με απόφαση του Συμβουλίου Διοίκησης, κατόπιν
εισήγησης της Επιτροπής Ερευνών του Ε.Λ.Κ.Ε., εγκρίνεται ο Οδηγός Χρηματοδότησης και Διαχείρισης του
Ε.Λ.Κ.Ε. του Ο.Π.Α.
Βασικό νομοθετικό πλαίσιο: άρθρο 259 του ν. 4957/
2022.
Άρθρο 3
Ισχύς του Οδηγού
Η ισχύς του παρόντος Οδηγού αρχίζει από τη δημοσίευσή του στην Εφημερίδα της Κυβερνήσεως.
Άρθρο 4
Ερμηνεία του Οδηγού
1. Η Επιτροπή Ερευνών του Ε.Λ.Κ.Ε., με γνώμονα τη
διαφύλαξη του κύρους, της αξιοπιστίας και της διαφάνειας των διαδικασιών που ακολουθούνται, διατηρεί το
δικαίωμα έκδοσης κανονιστικών αποφάσεων, οι οποίες
εξειδικεύουν διαδικασίες που πρέπει να ακολουθούνται,
αλλά και εξυπηρετούν την αναγκαιότητα ευελιξίας και
αποτελεσματικής αντιμετώπισης ειδικών θεμάτων που
τυχόν προκύπτουν και απαιτούν ad hoc ρύθμιση.
2. Για τις περιπτώσεις που δεν προβλέπονται στον Οδηγό ή για ζητήματα που ενδέχεται να προκύψουν κατά την
εφαρμογή του, εφόσον αυτά δεν ρυθμίζονται από την
ισχύουσα νομοθεσία, αρμόδιο αποφασιστικό όργανο
είναι το Συμβούλιο Διοίκησης, μετά από εισήγηση της
Επιτροπής Ερευνών του Ε.Λ.Κ.Ε.
Άρθρο 5
Τροποποίηση του Οδηγού
1. Τροποποίηση του Οδηγού είναι δυνατή, εφόσον
προκύπτει τεκμηριωμένη ανάγκη ή αλλάζει το θεσμικό
πλαίσιο που τον διέπει, μετά από εισήγηση της Επιτροπής Ερευνών του Ε.Λ.Κ.Ε. και έγκρισή της με απόφαση
του Συμβουλίου Διοίκησης.
2. Ο Οδηγός βρίσκεται αναρτημένος στην ιστοσελίδα
του Ε.Λ.Κ.Ε. σε ειδική ενότητα, η οποία περιλαμβάνει το
ιστορικό των τροποποιήσεών του, καθώς και των ερμηνευτικών αποφάσεων της Επιτροπής Ερευνών και Δια-
χείρισης του Ε.Λ.Κ.Ε.
Άρθρο 6
Διακοπή Λειτουργίας του Ε.Λ.Κ.Ε.
Σε περίπτωση διακοπής της λειτουργίας του Ε.Λ.Κ.Ε.,
όλα τα περιουσιακά στοιχεία, τα λογιστικά βιβλία και τα
τηρούμενα αρχεία του περιέρχονται στο Πανεπιστήμιο,
το οποίο υπεισέρχεται αυτοδικαίως και χωρίς άλλη διατύπωση σε όλα τα ενοχικά και εμπράγματα δικαιώματα
και σε όλες τις υποχρεώσεις του, ως οιονεί καθολικός
διάδοχος αυτού.
ΚΕΦΑΛΑΙΟ Β
ΕΙΔΙΚΟ ΘΕΣΜΙΚΟ ΠΛΑΙΣΙΟ ΤOY Ε.Λ.Κ.Ε.
Άρθρο 7
Σκοπός και Φυσιογνωμία του Ε.Λ.Κ.Ε.
1. Σκοπός του Ε.Λ.Κ.Ε. είναι η διαχείριση και διάθεση
κονδυλίων που προέρχονται από οποιαδήποτε πηγή
χρηματοδότησης, καθώς και από ίδιους πόρους του και
προορίζονται για την κάλυψη δαπανών, οποιουδήποτε
είδους, που είναι απαραίτητες για τις ανάγκες εκτέλεσης έργων ερευνητικών, εκπαιδευτικών, επιμορφωτικών,
αναπτυξιακών, καθώς και έργων συνεχιζόμενης κατάρτισης, σεμιναρίων και συνεδρίων, παροχής επιστημονικών,
τεχνολογικών και καλλιτεχνικών υπηρεσιών, παροχής
σύνταξης προδιαγραφών για λογαριασμό τρίτων, σχεδιασμού και υλοποίησης επιστημονικών, ερευνητικών,
πολιτιστικών και αναπτυξιακών έργων, καθώς και άλλων
συναφών υπηρεσιών και έργων, συμπεριλαμβανομένων
των τεχνικών, προς όφελος του Πανεπιστημίου.
2. Ο Ε.Λ.Κ.Ε. είναι διακριτή νομική και οικονομική οντότητα από αυτή του Ο.Π.Α., χωρίς νομική προσωπικότητα,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1693/15.03.2024
και αποδίδεται σε αυτόν διαφορετικός αριθμός φορολογικού μητρώου (ΑΦΜ).
3. Ο Ε.Λ.Κ.Ε. λειτουργεί δικά του εσωτερικά συστήματα, διαδικασίες και μηχανισμούς παρακολούθησης της
εκτέλεσης των προϋπολογισμών των έργων που υλοποιεί, βάσει των αρχών της διαφάνειας και της χρηστής
δημοσιονομικής διαχείρισης.
4. Η τήρηση των λογιστικών βιβλίων και η σύνταξη των
προβλεπόμενων χρηματοοικονομικών καταστάσεων γίνεται σύμφωνα με τα Ελληνικά Λογιστικά Πρότυπα (ΕΛΠ).
5. Ο Ε.Λ.Κ.Ε. διατηρεί διακριτό από το Πανεπιστήμιο
λογαριασμό ταμειακής διαχείρισης στην Τράπεζα της
Ελλάδος, υπό την ομάδα λογαριασμών 260, με τίτλο
Ε.Λ.Κ.Ε./Ο.Π.Α. και λογαριασμούς σε πιστωτικά ιδρύματα
με τον αυτό τίτλο. Οι πόροι του Ε.Λ.Κ.Ε. κατατίθενται σε
αυτούς και διατίθενται με εντολές του Προέδρου ή άλλου εξουσιοδοτημένου μέλους της Επιτροπής Ερευνών,
ύστερα από απόφασή της.
6. Με απόφαση της Επιτροπής Ερευνών μεταφέρονται
τα πλεονάζοντα διαθέσιμα από τα πιστωτικά ιδρύματα
στην Τράπεζα της Ελλάδος, στο λογαριασμό ταμειακής
διαχείρισης υπό την ομάδα λογαριασμών 260, και η διαχείρισή τους ενεργείται από την ΤτΕ και τον Οργανισμό
Διαχείρισης Δημοσίου Χρέους (ΟΔΔΗΧ). Η Επιτροπή
Ερευνών αποφασίζει για τη διαδικασία μεταφοράς των
ταμειακών διαθεσίμων του Ε.Λ.Κ.Ε. και το ποσοστό μεταφοράς στην ΤτΕ, βάσει του χρηματοδοτικού προγραμ-
ματισμού, των αναγκών των έργων που διαχειρίζεται ο
Ε.Λ.Κ.Ε. και των Οδηγών Εφαρμογής αυτών.
Βασικό νομοθετικό πλαίσιο: παρ. 2 του άρθρου 229 και
παρ. 1-3 του άρθρου 237 του ν. 4957/2022.
Άρθρο 8
Διοίκηση του Ε.Λ.Κ.Ε.
1. Όργανα διοίκησης και διαχείρισης του Ε.Λ.Κ.Ε. είναι:
α. Η Επιτροπή Ερευνών
β. Ο Πρόεδρος της Επιτροπής Ερευνών (εφεξής Πρόεδρος).
2. Το Συμβούλιο Διοίκησης:
α. Εγκρίνει την ερευνητική στρατηγική του Ο.Π.Α. στο
πλαίσιο του στρατηγικού του σχεδίου,
β. εγκρίνει τον Οδηγό Χρηματοδότησης και Διαχείρισης του Ε.Λ.Κ.Ε.,
γ. εποπτεύει και ελέγχει τη λειτουργία του Ε.Λ.Κ.Ε.,
δ. εγκρίνει, μετά από εισήγηση της Επιτροπής Ερευνών,
τον αρχικό συνοπτικό και αναλυτικό προϋπολογισμό του
Ε.Λ.Κ.Ε., τον απολογισμό του, τις χρηματοοικονομικές
καταστάσεις και τα αποτελέσματα χρήσης του,
ε. εγκρίνει, κατόπιν εισήγησης της Επιτροπής Ερευνών,
το ύψος του ποσοστού παρακράτησης επί τοις εκατό (%)
των εσόδων κάθε κατηγορίας έργων που παρακρατείται
υπέρ του Ε.Λ.Κ.Ε. του Ο.Π.Α., καθώς και την κατανομή των
ετήσιων εσόδων του Ε.Λ.Κ.Ε. και τη χρήση των περιουσιακών ταμειακών διαθεσίμων του Ε.Λ.Κ.Ε.,
στ. ορίζει τα μέλη της Επιτροπής Ερευνών, κατόπιν
εισήγησης του Πρύτανη και πρότασης της Κοσμητείας
κάθε Σχολής και ορίζει τους ορκωτούς ελεγκτές που διενεργούν τον ετήσιο έλεγχό του,
ζ. εγκρίνει την ίδρυση ή τη συμμετοχή σε εταιρείες
τεχνοβλαστών ή άλλες εταιρείες, κατόπιν εισήγησης της
Επιτροπής Ερευνών, και ορίζει τους εκπροσώπους του
Ο.Π.Α. στα όργανα διοίκησής τους και εγκρίνει την έκθεση πεπραγμένων της Επιτροπής Ερευνών.
Βασικό νομοθετικό πλαίσιο: άρθρα 14 και 232 του
ν. 4957/2022.
Άρθρο 9
Συγκρότηση των Οργάνων Διοίκησης
1. Η Επιτροπή Ερευνών είναι το αποφασιστικό όργανο
του Ε.Λ.Κ.Ε. και είναι διακριτό από τα όργανα διοίκησης
του Πανεπιστημίου. Αποτελείται από έναν εκπρόσωπο
κάθε Σχολής, με τον αναπληρωτή του και ως Πρόεδρο
τον Πρύτανη ή τον αρμόδιο Αντιπρύτανη, εάν έχει ανατεθεί ο τομέας της έρευνας σε έναν από τους Αντιπρυτά-
νεις. Η Επιτροπή Ερευνών συγκροτείται με απόφαση του
Συμβουλίου Διοίκησης, κατόπιν εισήγησης του Πρύτανη
του Ο.Π.Α. και πρότασης της Κοσμητείας κάθε Σχολής ως
προς τους εκπροσώπους της (τακτικό και αναπληρωματικό μέλος). Η πρόταση της Κοσμητείας διαμορφώνεται
μετά από δημόσια πρόσκληση εκδήλωσης ενδιαφέροντος προς τα μέλη ΔΕΠ της Σχολής και υποβολή υποψη-
φιοτήτων. Η απόφαση δημοσιεύεται στην Εφημερίδα
της Κυβερνήσεως.
α. Ως εκπρόσωποι κάθε Σχολής στην Επιτροπή Ερευνών δύναται να υποδεικνύονται μέλη Διδακτικού Ερευ-
νητικού Προσωπικού (ΔΕΠ), που κατά προτεραιότητα
ανήκουν στη βαθμίδα του Καθηγητή ή Αναπληρωτή
Καθηγητή, διαθέτουν εκτεταμένη εκπαιδευτική και ερευνητική πείρα, που τεκμηριώνεται από δημοσιεύσεις σε
επιστημονικά περιοδικά κύρους, βιβλία, μονογραφίες και
τη συμμετοχή στη διοίκηση και διαχείριση ερευνητικών
και αναπτυξιακών έργων.
β. Η θητεία των μελών της Επιτροπής Ερευνών είναι
τετραετής.
γ. Τα μέλη της Επιτροπής Ερευνών συνέρχονται σε
πρώτη συνεδρίαση ύστερα από πρόσκληση του Προέδρου της. Κατά την πρώτη συνεδρίαση η Επιτροπή
Ερευνών συγκροτείται σε σώμα, εκλέγει με μυστική ψηφοφορία μεταξύ των μελών της τον Αντιπρόεδρο της
Επιτροπής Ερευνών, ο οποίος αναπληρώνει τον Πρόεδρο
σε περίπτωση απουσίας ή κωλύματος.
2. Η Επιτροπή Ερευνών συνεδριάζει ύστερα από πρόσκληση του Προέδρου της οποτεδήποτε κρίνεται ανα-
γκαίο. Δύναται επίσης να συγκληθεί, αν ζητηθεί από:
α. το ένα τρίτο (1/3) των μελών της,
β. τη Σύγκλητο του Ο.Π.Α. και
γ. το Συμβούλιο Διοίκησης.
Οι συνεδριάσεις της Επιτροπής Ερευνών μπορεί να
πραγματοποιούνται μέσω τηλεδιάσκεψης.
3. Η Επιτροπή Ερευνών βρίσκεται σε απαρτία όταν παρίστανται τουλάχιστον τα μισά μέλη της. Οι αποφάσεις
της Επιτροπής Ερευνών λαμβάνονται με απόλυτη πλειοψηφία των παρόντων μελών. Σε περίπτωση ισοψηφίας
υπερισχύει η ψήφος του Προέδρου.
4. Εάν τακτικό μέλος της Επιτροπής Ερευνών απουσιάζει ή κωλύεται να συμμετάσχει στις συνεδριάσεις της
Επιτροπής αναπληρώνεται από το αναπληρωματικό μέλος. Οι αναπληρωτές των μελών της Επιτροπής Ερευνών,
όταν δεν αναπληρώνουν το τακτικό μέλος, μπορούν να
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1693/15.03.2024
παρακολουθούν τις συνεδριάσεις της Επιτροπής Ερευνών.
5. Χρέη γραμματέα της Επιτροπής Ερευνών, μετά από
απόφαση της Επιτροπής Ερευνών, εκτελεί ο Προϊστάμενος του Αυτοτελούς Τμήματος Γραμματείας της Μονάδας
Οικονομικής και Διοικητικής Υποστήριξης (Μ.Ο.Δ.Υ.) του
Ε.Λ.Κ.Ε.. Η Επιτροπή Ερευνών μπορεί να ορίζει αναπληρωτή του γραμματέα, ο οποίος δύναται να παρίσταται
στις συνεδριάσεις και προέρχεται υποχρεωτικά από το
προσωπικό που υπηρετεί στο ίδιο Τμήμα ανεξαρτήτως
της σχέσης του με την υπηρεσία.
6. Ο Εκτελεστικός Διευθυντής του Ο.Π.Α., δύναται να
παρίσταται στις συνεδριάσεις της Επιτροπής Ερευνών,
χωρίς δικαίωμα ψήφου. Ο Προϊστάμενος της Μ.Ο.Δ.Υ.
(Π.Μ.Ο.Δ.Υ.), και οι Προϊστάμενοι των υποκείμενων οργανικών μονάδων, δύναται, εφόσον κρίνεται απαραίτητο,
να καλούνται στις συνεδριάσεις της Επιτροπής Ερευνών.
7. Πρόεδρος της Επιτροπής Ερευνών ορίζεται ο Πρύτανης του Ο.Π.Α. ή ο αρμόδιος Αντιπρύτανης, εφόσον έχει
μεταβιβαστεί ο τομέας ευθύνης της έρευνας. Μέχρι την
έκδοση της Πράξης του Πρύτανη, κατόπιν σύμφωνης
γνώμης του Συμβουλίου Διοίκησης, για τον ορισμό του
Προέδρου της Επιτροπής Ερευνών, τις αρμοδιότητες του
Προέδρου ασκεί ο Πρύτανης.
8. Εάν τακτικό μέλος της Επιτροπής Ερευνών εκλείψει για οιονδήποτε λόγο κατά τη διάρκεια της θητείας,
ο Π.Μ.Ο.Δ.Υ. του Ε.Λ.Κ.Ε. ενημερώνει αμελλητί τον Κοσμήτορα της Σχολής, προκειμένου εντός αποκλειστι-
κής προθεσμίας τριών (3) μηνών να προτείνει τον νέο
εκπρόσωπο (τακτικό και αναπληρωματικό μέλος) αυτής.
Βασικό νομοθετικό πλαίσιο: άρθρο 231 του ν. 4957/
2022, παρ. 2 του άρθρου 191 του ν. 4964/2022, υπό στοιχεία 123024/Ζ1/7.10.2022 (Β΄ 5220) κοινή υπουργική
απόφαση, υπό στοιχεία 119929/Ζ1/30.9.2022 εγκύκλιος.
Άρθρο 10
Αρμοδιότητες των Οργάνων Διοίκησης
Όργανα Διοίκησης του Ε.Λ.Κ.Ε. είναι η Επιτροπή Ερευνών και ο Πρόεδρος της Επιτροπής Ερευνών.
1. Η Επιτροπή Ερευνών ασκεί τις ακόλουθες αρμοδιότητες:
α. επεξεργάζεται προτάσεις προς τη Σύγκλητο και το
Συμβούλιο Διοίκησης (ΣΔ) του Ο.Π.Α. για την ερευνητική και επιστημονική στρατηγική του Ιδρύματος και τη
σύνταξη του στρατηγικού σχεδίου σε θέματα έρευνας
και καινοτομίας,
β. καταρτίζει τον Οδηγό Χρηματοδότησης και Διαχείρισης του Ε.Λ.Κ.Ε. και εισηγείται προς το Συμβούλιο
Διοίκησης την έγκρισή του,
γ. εγκρίνει την υποβολή προτάσεων για τη χρηματοδότηση ερευνητικών έργων, έργων παροχής υπηρεσιών,
μελετών και πάσης φύσεως έργων για τα οποία απαιτείται υποβολή πρότασης, σύμφωνα με τον παρόντα
Οδηγό,
δ. καταρτίζει τον προϋπολογισμό του Ε.Λ.Κ.Ε., τον υποβάλλει αρμοδίως προς έγκριση στο Συμβούλιο Διοίκη-
σης και εγκρίνει τις αναμορφώσεις του,
ε. εγκρίνει την αποδοχή διαχείρισης έργων που εκτελούνται μέσω του Ε.Λ.Κ.Ε., την ομάδα έργου αυτών και
τους προϋπολογισμούς τους,
στ. εισηγείται προς το Συμβούλιο Διοίκησης τον ετήσιο Συνοπτικό και Αναλυτικό προϋπολογισμό καθώς και
απολογισμό του Ε.Λ.Κ.Ε. και τις χρηματοοικονομικές καταστάσεις,
ζ. εισηγείται προς το Συμβούλιο Διοίκησης τον καθορισμό του ύψους του ποσοστού παρακράτησης επί των
εσόδων των έργων ανά κατηγορία αυτών, εφόσον αυτό
δεν καθορίζεται από την κείμενη νομοθεσία, το κανονιστικό πλαίσιο ή τους συμβατικούς όρους κάθε έργου,
και την κατανομή των ετήσιων εσόδων που προέρχονται
από ίδιους πόρους και τη δημιουργία έργων,
η. παρέχει κάθε αναγκαία ενημέρωση για τις δραστηριότητες του Ε.Λ.Κ.Ε. προς το Συμβούλιο Διοίκησης και
προς τους φορείς του δημοσίου,
θ. προσλαμβάνει πρόσθετο προσωπικό για την εκτέλεση έργων που διαχειρίζεται ο Ε.Λ.Κ.Ε., κατόπιν εισή-
γησης του Επιστημονικού Υπευθύνου, σύμφωνα με τη
διαδικασία που ορίζεται στον παρόντα Οδηγό, και διενεργεί κάθε άλλη απαραίτητη ενέργεια σχετικά με την
απασχόλησή του ή τη λύση της συμβατικής του σχέσης
με τον Ε.Λ.Κ.Ε.,
ι. αποδέχεται τις κάθε είδους επιχορηγήσεις, χρηματοδοτήσεις, δωρεές και εισφορές τρίτων στον Ε.Λ.Κ.Ε.,
καθορίζει τους ειδικότερους όρους αποδοχής και διάθεσής τους, όταν αυτοί δεν καθορίζονται από συμβατικές
υποχρεώσεις, και εγκρίνει τη σύναψη των πάσης φύσεως
συμβάσεων με φυσικά ή νομικά πρόσωπα στο πλαίσιο
των έργων και προγραμμάτων που υλοποιεί ο Ε.Λ.Κ.Ε.,
ια. αναζητεί πηγές χρηματοδότησης του Ε.Λ.Κ.Ε. και
ενεργεί κάθε πράξη που είναι απαραίτητη για την εξασφάλιση πόρων,
ιβ. χορηγεί υποτροφίες, σύμφωνα με τον Οδηγό Χρηματοδότησης του Ε.Λ.Κ.Ε.,
ιγ. διενεργεί κάθε αναγκαία πράξη για την εύρυθμη λειτουργία του Ε.Λ.Κ.Ε. και των έργων που αυτός υλοποιεί,
ιδ. συγκροτεί τις Επιτροπές Αξιολόγησης για την επιλογή προσωπικού και την Επιτροπή Ενστάσεων κατά
των αποτελεσμάτων κάθε πρόσκλησης για την επιλογή
προσωπικού,
ιε. λαμβάνει τις αποφάσεις που αφορούν στη διενέργεια των διαδικασιών για τη σύναψη δημοσίων συμβά-
σεων προμήθειας ειδών, παροχής υπηρεσιών, εκτέλεσης
τεχνικών έργων και μελετών εις βάρος των πιστώσεων
του προϋπολογισμού έργων που διαχειρίζεται ο Ε.Λ.Κ.Ε.
πλην των συμβάσεων απευθείας ανάθεσης,
ιστ. αναθέτει στο προσωπικό του Πανεπιστημίου ή
σε τρίτους μελέτες και υπηρεσίες, για την εξυπηρέτηση
των σκοπών του Ε.Λ.Κ.Ε., ύστερα από τεκμηρίωση της
σκοπιμότητάς τους,
ιζ. εκδίδει, σύμφωνα με το νόμο, τις πράξεις προσδιορισμού οφειλής των μελών ΔΕΠ, οι οποίοι ασκούν επιχει-
ρηματική δραστηριότητα, και εξετάζει και αποφαίνεται
επί των ενστάσεων που ασκούνται κατά αυτών, και επί
των αιτημάτων ρύθμισης τμηματικής καταβολής οφειλής
από άσκηση ελευθέριου επαγγέλματος,
ιη. εγκρίνει τον ορισμό και την αντικατάσταση Επιστημονικού Υπευθύνου σε έργα του Ε.Λ.Κ.Ε., καθώς και
τον Αναπληρωτή του, κατόπιν υποβολής αιτήματος του
Επιστημονικού Υπευθύνου,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1693/15.03.2024
ιθ. εισηγείται προς το Συμβούλιο Διοίκησης επί αιτημάτων ίδρυσης εταιρειών τεχνοβλαστών (spin off) ή άλ-
λες εταιρείες και σύναψης συμβάσεων τεχνοβλαστού ή
άλλων εταιρειών,
κ. εγκρίνει τα συμφωνητικά συνεργασίας μεταξύ έργων και τη χρήση ταμειακών υπολοίπων έργων μετά την
ολοκλήρωσή τους για τη δημιουργία νέων έργων,
κα. λαμβάνει αποφάσεις σχετικά με θέματα κατοχύρωσης, αξιοποίησης και εκμετάλλευσης της διανοητικής
ιδιοκτησίας που παράγεται εντός του Ιδρύματος, και εισηγείται προς το Συμβούλιο Διοίκησης επί στρατηγικής
πολιτικής σχετικά με τη διαχείριση και προστασία των
δικαιωμάτων διανοητικής (πνευματικής και βιομηχανικής) ιδιοκτησίας του Ιδρύματος και του προσωπικού του.
2. Ο Πρόεδρος, έχει τις ακόλουθες αρμοδιότητες:
α. προΐσταται του Ε.Λ.Κ.Ε., τον εκπροσωπεί δικαστικώς
και εξωδίκως, έχει την ευθύνη για την εύρυθμη λειτουργία των υπηρεσιών του και είναι διατάκτης των δαπανών
του,
β. συγκαλεί την Επιτροπή Ερευνών, καταρτίζει την
ημερήσια διάταξη, προεδρεύει των εργασιών της και
δύναται να ορίζει άλλο μέλος της Επιτροπής ως εισηγητή,
γ. υπογράφει όλα τα αναγκαία έγγραφα για την υποβολή προτάσεων, προσφορών και αιτημάτων χρηματο-
δότησης για ερευνητικά και λοιπά έργα,
δ. υπογράφει τις συμβάσεις με τους φορείς χρηματοδότησης και τα φυσικά ή νομικά πρόσωπα στο πλαίσιο
των έργων που υλοποιεί ο Ε.Λ.Κ.Ε.,
ε. υπογράφει τις προσκλήσεις για την επιλογή προσωπικού και τις προκηρύξεις για την προμήθεια ειδών/
υπηρεσιών και την εκτέλεση έργων, μετά από έγκριση
της Επιτροπής Ερευνών, καθώς και κάθε έγγραφο που
είναι απαραίτητο για την εκτέλεση των αποφάσεων της
Επιτροπής Ερευνών,
στ. αναλαμβάνει υποχρεώσεις σε βάρος των πιστώσεων του προϋπολογισμού του Ε.Λ.Κ.Ε. και υπογράφει τις
αποφάσεις ανάληψης υποχρέωσης,
ζ. εκδίδει τις αποφάσεις απευθείας ανάθεσης για τη
σύναψη δημόσιων συμβάσεων,
η. εγκρίνει τις αναμορφώσεις των προϋπολογισμών
έργων, κατόπιν εισήγησης του Επιστημονικού Υπευθύνου,
θ. εγκρίνει, κατόπιν εισήγησης του Επιστημονικού
Υπευθύνου, την ανανέωση ή παράταση συμβάσεων
απασχόλησης του πρόσθετου προσωπικού, η απασχόληση του οποίου έχει εγκριθεί με απόφαση της Επιτρο-
πής Ερευνών,
ι. εγκρίνει, κατόπιν εισήγησης του Επιστημονικού
Υπευθύνου, τη χορήγηση προκαταβολών προς τα μέλη
της ομάδας έργου σύμφωνα με το άρθρο 253, κατόπιν
εισήγησης του Επιστημονικού Υπευθύνου,
ια. εγκρίνει, κατόπιν εισήγησης του Επιστημονικού
Υπευθύνου, τη διενέργεια μετακινήσεων για τα έργα που
χρηματοδοτούνται από εθνικούς πόρους,
ιβ. εγκρίνει τη χορήγηση ταμειακής διαχειριστικής
διευκόλυνσης σε έργα, σύμφωνα με τον Οδηγό Χρηματοδότησης,
ιγ. εισηγείται προς την Επιτροπή Ερευνών την ετήσια
κατανομή των ίδιων πόρων, σύμφωνα με την κείμενη
νομοθεσία.
3. Ο Πρόεδρος της Επιτροπής Ερευνών μπορεί, με
πράξη του:
α. να εξουσιοδοτεί άλλο μέλος της Επιτροπής, για την
υπογραφή των εγγράφων της παρ. 2 του παρόντος Κεφαλαίου,
β. να μεταβιβάζει την αρμοδιότητα υπογραφής υπηρεσιακών εγγράφων που σχετίζονται με την οργάνωση
και λειτουργία της Μ.Ο.Δ.Υ. του Ε.Λ.Κ.Ε., τα οποία δεν
εμπίπτουν στο πεδίο της παρ. 2, προς τους Προϊσταμένους των οργανικών μονάδων της Μ.Ο.Δ.Υ.
Βασικό νομοθετικό πλαίσιο: άρθρα 232 και 233 του
ν. 4957/2022, άρθρα 30 του ν. 5029/2023.
Άρθρο 11
Επιστημονικός Υπεύθυνος
1. Τα έργα που διαχειρίζεται ο Ε.Λ.Κ.Ε., εκτελούνται από
ομάδες έργου με Επιστημονικό Υπεύθυνο (εφεξής ΕΥ),
ο οποίος δύναται να είναι:
α. Μέλος Διδακτικού Ερευνητικού Προσωπικού (ΔΕΠ)
των ΑΕΙ,
β. Μέλος Ειδικού Εκπαιδευτικού Προσωπικού (ΕΕΠ)
του Ο.Π.Α.,
γ. Μέλος Εργαστηριακού Διδακτικού Προσωπικού
(ΕΔΙΠ) του Ο.Π.Α.,
δ. Μέλος Ειδικού Τεχνικού Εργαστηριακού Προσωπικού (ΕΤΕΠ) του Ο.Π.Α., εφόσον είναι κάτοχος διδακτορι-
κού διπλώματος,
ε. Επισκέπτης καθηγητής και επισκέπτης ερευνητής
στο Ο.Π.Α.,
στ. Συνεργαζόμενος καθηγητής με το Ο.Π.Α.,
ζ. Ομότιμος Καθηγητής ή αφυπηρετήσαν μέλος ΔΕΠ
του Ο.Π.Α.,
η. Μεταδιδάκτορας ή εξωτερικός συνεργάτης, κάτοχος διδακτορικού διπλώματος, σε περιπτώσεις που
προβλέπεται από τις απαιτήσεις του χρηματοδοτικού
προγράμματος του προς αποδοχή έργου (π.χ. ΕΛΙΔΕΚ).
2. Φυσικά πρόσωπα που έχουν μία από τις ιδιότητες
της παρ. 1 μπορούν να καταθέτουν προς την Επιτροπή
Ερευνών αίτημα αποδοχής διαχείρισης έργου ως Επιστημονικοί Υπεύθυνοι, που συνοδεύεται από συνολικό
προϋπολογισμό και αναλυτικό ετήσιο προϋπολογισμό
για το τρέχον οικονομικό έτος του προς αποδοχή έργου.
Με την απόφαση της Επιτροπής Ερευνών περί αποδοχής του έργου εγκρίνεται ο ορισμός του Επιστημονικού
Υπευθύνου.
3. Ο ΕΥ ευθύνεται για την ορθή υλοποίηση και πιστοποίηση του φυσικού αντικειμένου του έργου και για τη
σκοπιμότητα και επιλεξιμότητα των δαπανών που συνδέονται με την εκτέλεση του φυσικού αντικειμένου του
έργου και παρακολουθεί το οικονομικό αντικείμενό του.
4. Με απόφαση της Επιτροπής Ερευνών, κατόπιν αιτήματος του ΕΥ, δύναται να ορίζεται αναπληρωτής Επιστη-
μονικός Υπεύθυνος ενός έργου, εφόσον αυτό κρίνεται
αναγκαίο, ο οποίος δύναται να ασκεί τα καθήκοντα ΕΥ,
όταν κωλύεται ή απουσιάζει ο ΕΥ.
5. Σε περίπτωση που ο Ε.Υ. αδυνατεί οριστικά να εκτελέσει τα καθήκοντα του ή παραιτηθεί από αυτά ή τελεί
σε αναστολή καθηκόντων ή αποχωρήσει από το Πανεπιστήμιο, εντός μηνός από τη διαπίστωση της εκάστοτε
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1693/15.03.2024
κατάστασης, αντικαθίσταται με απόφαση της Επιτροπής
Ερευνών. Μέχρις ότου αναλάβει ο αντικαταστάτης του,
εξακολουθεί να ασκεί τα καθήκοντα του, και η ευθύνη
του έναντι της Επιτροπής Ερευνών διατηρείται για όλο
το διάστημα που διετέλεσε Ε.Υ.
6. Ο ΕΥ, για την πληρωμή δαπανών του έργου, στις
οποίες περιλαμβάνονται και οι δαπάνες που αφορούν
στον ίδιο, υποβάλλει στη Μ.Ο.Δ.Υ. του Ε.Λ.Κ.Ε. αίτημα
πληρωμής που συνοδεύεται με τα δικαιολογητικά που
απαιτούνται κάθε φορά για τον έλεγχο, την εκκαθάριση
και την πληρωμή των σχετικών δαπανών.
7. Τυχόν καταλογισμός εις βάρος του έργου, προερχόμενος από μη συμμόρφωση του Επιστημονικού Υπευθύ-
νου στα ανωτέρω βαρύνει αποκλειστικά τον ίδιο.
8. Ο ΕΥ δύναται να είναι μέλος του Ο.Π.Α. που τελεί
σε επιστημονική άδεια της παρ. 1 του άρθρου 157 του
ν. 4957/2022 ή την εκάστοτε ισχύουσα νομοθεσία.
Βασικό νομοθετικό πλαίσιο: άρθρα 157 και 234 του
ν. 4957/2022.
Άρθρο 12
Μονάδα Οικονομικής
και Διοικητικής Υποστήριξης (Μ.Ο.Δ.Υ.)
1. Η Μονάδα Οικονομικής και Διοικητικής Υποστήριξης του Ε.Λ.Κ.Ε. (εφεξής Μ.Ο.Δ.Υ.) είναι η αρμόδια
Διεύθυνση για τη διοικητική και οικονομική διαχείριση των ερευνητικών έργων που εκτελούνται μέσω του
Ε.Λ.Κ.Ε. και την οικονομική διαχείριση των ίδιων πόρων
του Ε.Λ.Κ.Ε.
2. Ο Προϊστάμενος της Μονάδας (εφεξής Π.Μ.Ο.Δ.Υ.)
προΐσταται των υπηρεσιών της Μ.Ο.Δ.Υ.
3. Ο Π.Μ.Ο.Δ.Υ. έχει τις αρμοδιότητες, τα καθήκοντα και
τις υποχρεώσεις του Π.Ο.Υ., όπως αυτές εξειδικεύονται
για τους Ε.Λ.Κ.Ε. από τον νόμο, τις αρμοδιότητες που
προβλέπονται στο οργανόγραμμα της Μ.Ο.Δ.Υ. και στον
Οργανισμό καθώς και όσες του μεταβιβάζει ο Πρόεδρος
της Επιτροπής Ερευνών.
4. Τα καθήκοντα του Π.Ο.Υ. του Ε.Λ.Κ.Ε. δεν δύναται να
ανατίθενται στον ΠΟΥ του Πανεπιστημίου.
5. Ο ορισμός και η αναπλήρωση του Π.Μ.Ο.Δ.Υ. διέπονται από τις διατάξεις του Υπαλληλικού Κώδικα και του
Οργανισμού του Πανεπιστημίου.
6. Ο Π.Μ.Ο.Δ.Υ. δύναται να μεταβιβάζει ή να παρέχει
εξουσιοδότηση για την άσκηση μέρους των αρμοδιοτήτων του, προς υπαλλήλους της Μ.Ο.Δ.Υ. ή προϊσταμένους
των υποκείμενων σε αυτήν οργανικών μονάδων. Αντίστοιχα, δύναται να μεταβιβάζει ή να παρέχει εξουσιο-
δότηση για την άσκηση μέρους των αρμοδιοτήτων του
ως Π.Ο.Υ. σύμφωνα με την κείμενη νομοθεσία.
Βασικό νομοθετικό πλαίσιο: άρθρα 235 και 236 του
ν. 4957/2022, και Κ.Ε.Δ.Ε. ν.δ. 356/1974, Α΄ 90.
Άρθρο 13
Διάρθρωση και Στελέχωση της Μ.Ο.Δ.Υ.
1. Η Μ.Ο.Δ.Υ. του Ε.Λ.Κ.Ε. αποτελεί οργανική μονάδα
του Πανεπιστημίου σε επίπεδο Διεύθυνσης και λειτουργεί σύμφωνα με το Οργανόγραμμα που έχει εγκριθεί με
απόφαση της Συγκλήτου μετά από εισήγηση της Επιτροπής Ερευνών (Β΄ 2492/2022).
2. Η Διεύθυνση διαρθρώνεται κατά τρόπο ώστε να
εξασφαλίζεται η διάκριση των λειτουργιών του Ε.Λ.Κ.Ε.
και αποτελείται από πέντε (5) Τμήματα υποκείμενων της
Διεύθυνσης της Μ.Ο.Δ.Υ του Ε.Λ.Κ.Ε./Ο.Π.Α., τριών (3)
Αυτοτελών Γραφείων μη υπαγόμενων στα Τμήματα. Εκ
των οποίων το ένα (1) Αυτοτελές Γραφείο υπάγεται στον
Πρόεδρο και τα άλλα δύο (2) στον Πρόεδρο και στη Διεύθυνση της Μ.Ο.Δ.Υ., ως εξής:
α. ΤΜΗΜΑ 1 - Οικονομικής Υποστήριξης
α.α Μισθοδοσίας / Συμβάσεων
α.β Λογιστικής Διαχείρισης Εσόδων
α.γ Εκκαθάρισης Δαπανών
α.δ Γραφείο Ταμειακής Διαχείρισης
β. ΤΜΗΜΑ 2 - Διαχείρισης Έργων
β.α Διαχείρισης Προτάσεων και Νέων Έργων
β.β Διαχείρισης Ιδιωτικών και Διεθνών Έργων
β.γ Διαχείρισης Συγχρηματοδοτούμενων Έργων
γ. ΤΜΗΜΑ 3 - Διοικητικής Υποστήριξης
γ.α Διαχείρισης Ανθρωπίνου Δυναμικού και Συμβάσεων
γ.β Ηλεκτρονικής Διακυβέρνησης
γ.γ Διαχείρισης Ποιότητας και Εργασιακού Περιβάλλοντος
γ.δ Διαγωνισμών, Προμηθειών και Δημόσιων Συμβάσεων
γ.ε Συντονισμού και Διεκπεραίωσης
δ. ΤΜΗΜΑ 4 - Διαχείρισης Προγραμμάτων Μεταπτυχιακών Σπουδών (ΠΜΣ)
ε. ΤΜΗΜΑ 5 - Διαχείρισης Προγραμμάτων ΚΕΔΙΒΙΜ
στ. ΑΥΤΟΤΕΛΕΙΣ ΜΟΝΑΔΕΣ:
στ.α Αυτοτελές Γραφείο Γραμματείας
στ.β Αυτοτελές Γραφείο Νομικής Υποστήριξης
στ.γ Αυτοτελές Γραφείο Εσωτερικού Ελέγχου
3. Η Μ.Ο.Δ.Υ. του Ε.Λ.Κ.Ε. στελεχώνεται ανάλογα με τις
ανάγκες της από:
α. προσωπικό που υπηρετεί στο Πανεπιστήμιο,
β. πρόσθετο προσωπικό που απασχολείται με συμβάσεις εργασίας αορίστου / ορισμένου χρόνου ή συμβάσεις
ανάθεσης έργου και αμείβεται από τις πιστώσεις έργων
χρηματοδοτούμενων από ίδιους πόρους του Ε.Λ.Κ.Ε. ή
συγχρηματοδοτούμενων προγραμμάτων τεχνικής βοήθειας. Το προσωπικό αυτό προσλαμβάνεται, με απόφαση
της Επιτροπής Ερευνών, κατόπιν δημόσιας πρόσκλησης.
Αν για τις ανάγκες της Μ.Ο.Δ.Υ. απαιτείται η πρόσληψη
επιστημονικού προσωπικού, η Επιτροπή Ερευνών δύναται, κατόπιν εισήγησης του Προέδρου της, να εγκρίνει
αυτήν χωρίς άλλη διαδικασία επιλογής.
4. Οι αρμοδιότητες οικονομικού περιεχομένου της
Μ.Ο.Δ.Υ. ασκούνται καταρχήν από το προσωπικό του
Ο.Π.Α. Αν αυτό δεν επαρκεί, στο προσωπικό της παρ. 5
του παρόντος άρθρου δύναται να ανατίθενται, με απόφαση της Επιτροπής Ερευνών, καθήκοντα οικονομικού
περιεχομένου.
5. Τα καθήκοντα του προσωπικού της Μ.Ο.Δ.Υ. που
υπηρετεί στα Τμήματα Διαχείρισης και Υποστήριξης Έργων και ασκεί αρμοδιότητες οικονομικού περιεχομένου,
συμπεριλαμβανομένων των Προϊσταμένων, της Μ.Ο.Δ.Υ.,
των τμημάτων και των υποκείμενων οργανικών μονάδων
είναι ασυμβίβαστα με τα καθήκοντα του διατάκτη και
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1693/15.03.2024
των μελών συλλογικών οργάνων για την αξιολόγηση,
τον έλεγχο της καταλληλόλητας των προσφερόντων και
των προσφορών τους, τη διενέργεια διαγωνισμών, την
αξιολόγηση ενστάσεων και την παραλαβή προμηθειών,
υπηρεσιών και έργων.
6. Τα καθήκοντα δέσμευσης πιστώσεων στον οικείο
προϋπολογισμό, ελέγχου των δικαιολογητικών, εκκαθάρισης και έκδοσης εντολής πληρωμής δαπανών, είναι
ασυμβίβαστα με αυτά της εξόφλησής τους.
Βασικό νομοθετικό πλαίσιο: άρθρο 236 του ν. 4957/
2022.
Άρθρο 14
Αρμοδιότητες της Μ.Ο.Δ.Υ.
1. Οι αρμοδιότητες της Μ.Ο.Δ.Υ. είναι:
α. η υποστήριξη των οργάνων διοίκησης του Ε.Λ.Κ.Ε.
και των Επιστημονικών Υπευθύνων των έργων για την
εκπλήρωση της αποστολής του Ε.Λ.Κ.Ε.,
β. η υποβολή εισηγήσεων προς τα όργανα διοίκησης
του Ε.Λ.Κ.Ε. για τα θέματα αρμοδιότητας της Μ.Ο.Δ.Υ. και
των επιμέρους οργανικών της μονάδων,
γ. η τήρηση των διατυπώσεων δημοσιότητας των αποφάσεων της Επιτροπής Ερευνών και του Προέδρου της
Επιτροπής Ερευνών, των λοιπών εγγράφων, πράξεων
και συμβάσεων που σχετίζονται με τις δραστηριότητες
του Ε.Λ.Κ.Ε., η εκτέλεση των αποφάσεων των οργάνων
διοίκησης του Ε.Λ.Κ.Ε. και η παρακολούθηση της τήρησης των διαδικασιών που προβλέπονται στον Οδηγό
Χρηματοδότησης και Διαχείρισης,
δ. η κατάρτιση και παρακολούθηση του προϋπολογισμού του Ε.Λ.Κ.Ε. και των αναμορφώσεών του, η πα-
ρακολούθηση των προϋπολογισμών των έργων που
διαχειρίζεται ο Ε.Λ.Κ.Ε. και η διασφάλιση της ορθής εκτέλεσής τους μέσω της εφαρμογής κατάλληλων ελέγχων
και δικλίδων ασφαλείας για την παρακολούθηση των
οικονομικών μεγεθών,
ε. η διενέργεια των δημοσιονομικών δεσμεύσεων και
η τήρηση του Μητρώου Δεσμεύσεων,
στ. η είσπραξη πάσης φύσεως χρηματοδοτήσεων των
έργων που διαχειρίζεται ο Ε.Λ.Κ.Ε. και των ίδιων πόρων
του Ε.Λ.Κ.Ε., καθώς και η έκδοση τίτλων βεβαίωσης για
την είσπραξη απαιτήσεων του Ε.Λ.Κ.Ε., σύμφωνα με τον
Κώδικα Είσπραξης Δημοσίων Εσόδων,
ζ. ο προσδιορισμός του ύψους των ετήσιων εσόδων
του Ε.Λ.Κ.Ε. από ίδιους πόρους και η γνωστοποίηση του
ύψους αυτού στην Επιτροπή Ερευνών έως τα τέλη Φεβρουαρίου του επόμενου οικονομικού έτους,
η. η παρακολούθηση των ταμειακών διαχειριστικών
διευκολύνσεων σε έργα του Ε.Λ.Κ.Ε.,
θ. η παρακολούθηση του οικονομικού αντικειμένου
των συμβάσεων που συνάπτει ο Ε.Λ.Κ.Ε. με άλλους φορείς,
ι. η διενέργεια των διαδικασιών για τη σύναψη δημοσίων συμβάσεων για την προμήθεια ειδών, την παροχή
υπηρεσιών, την εκτέλεση έργων και μελετών σε βάρος
των πιστώσεων του προϋπολογισμού έργων που διαχειρίζεται ο Ε.Λ.Κ.Ε., η παρακολούθηση της εκτέλεσης
των δημοσίων συμβάσεων και η τήρηση μητρώου προμηθευτών,
ια. η υποστήριξη των διαδικασιών για την επιλογή
προσωπικού που απασχολείται σε έργα του Ε.Λ.Κ.Ε. και
η τήρηση μητρώου φυσικών προσώπων που αμείβονται,
με οποιαδήποτε συμβατική σχέση, σε βάρος των πιστώσεων του προϋπολογισμού έργων που διαχειρίζεται ο
Ε.Λ.Κ.Ε.,
ιβ. ο έλεγχος νομιμότητας και κανονικότητας των δαπανών βάσει των νόμιμων δικαιολογητικών τους σύμ-
φωνα με την κείμενη νομοθεσία, η εκκαθάριση και η
έκδοση ενταλμάτων πληρωμής,
ιγ. ο έλεγχος και η εκκαθάριση αποδοχών, δαπανών μετακίνησης και κάθε είδους αποζημιώσεων για το κάθε εί-
δους προσωπικό που απασχολείται σε έργα του Ε.Λ.Κ.Ε.,
ιδ. η παρακολούθηση της λογιστικής και διαχειριστικής κίνησης των έργων που διαχειρίζεται ο Ε.Λ.Κ.Ε.,
ιε. η τήρηση των λογιστικών βιβλίων και η σύνταξη των
προβλεπόμενων χρηματοοικονομικών καταστάσεων,
του απολογισμού και των δημοσιονομικών αναφορών,
ιστ. ο έλεγχος και η εξόφληση των πάσης φύσεως
δαπανών, μέσω τραπεζικών επιταγών ή ηλεκτρονικών
εντολών μεταφοράς και πίστωσης των λογαριασμών των
δικαιούχων, η απόδοση των υπέρ τρίτων κρατήσεων, η
διενέργεια συμψηφισμών και η απόδοση στο Δημόσιο
και στα οικεία ασφαλιστικά ταμεία των οφειλών των δικαιούχων που αναγράφονται στις σχετικές βεβαιώσεις
φορολογικών και ασφαλιστικών οφειλών, η ενημέρωση
των δικαιούχων και των φορέων για την έκδοση χρηματικών ενταλμάτων στο όνομά τους και την εξόφλησή
τους, καθώς και η τήρηση Μητρώων Κατασχέσεων και
Εκχωρήσεων,
ιζ. η χορήγηση φορολογικών βεβαιώσεων, βεβαιώσεων αποδοχών καθώς και κάθε άλλου αναγκαίου εγγρά-
φου, σύμφωνα με το αρχείο που τηρείται στη Μ.Ο.Δ.Υ.,
ιη. η παρακολούθηση της εξέλιξης των οικονομικών
μεγεθών του Ε.Λ.Κ.Ε. και η τήρηση των οδηγιών του Γενικού Λογιστηρίου του Κράτους σχετικά με την κατάρτιση
και εκτέλεση του προϋπολογισμού του Ε.Λ.Κ.Ε.,
ιθ. η σύνταξη έκθεσης επί διαφωνιών με την Επιτροπή
Ερευνών, η υποβολή της στη Γενική Διεύθυνση Δημοσιονομικών Ελέγχων και η κοινοποίησή της στο Συμβούλιο
Διοίκησης και τον Πρύτανη του Ο.Π.Α.,
κ. η τήρηση αρχείου των έργων που διαχειρίζεται ο
Ε.Λ.Κ.Ε. σε ψηφιακή μορφή,
κα. κάθε άλλη απαραίτητη ενέργεια για τη διοικητική
και οικονομική διαχείριση των έργων που υλοποιεί ο
Ε.Λ.Κ.Ε.
Βασικό νομοθετικό πλαίσιο: άρθρα 235 και 236 του
ν. 4957/2022.
Άρθρο 15
Πόροι του Ε.Λ.Κ.Ε.
1. Οι πόροι που διαχειρίζεται ο Ε.Λ.Κ.Ε. κατατάσσονται
στις ακόλουθες κατηγορίες:
α. Εθνικοί πόροι:
α.α κονδύλια από το Πρόγραμμα Δημοσίων Επενδύσεων (εθνικό και συγχρηματοδοτούμενο σκέλος), ιδίως
χρηματοδοτήσεις στο πλαίσιο του Εταιρικού Συμφώνου
για το Πλαίσιο Ανάπτυξης (ΕΣΠΑ), του Ταμείου Ανάκαμψης και Ανθεκτικότητας, λοιπών προγραμμάτων της
Ευρωπαϊκής Ένωσης και προγραμμάτων του Ελληνικού
Ιδρύματος Έρευνας και Καινοτομίας,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1693/15.03.2024
α.β χρηματοδοτήσεις για τη συμμετοχή σε ερευνητικά ευρωπαϊκά ανταγωνιστικά προγράμματα από εθνικά
κονδύλια (matching funds),
α.γ χρηματοδοτήσεις στο πλαίσιο προγραμματικών
συμβάσεων με φορείς του δημόσιου τομέα.
β. Διεθνείς πόροι: χρηματοδοτήσεις έργων έρευνας και
ανάπτυξης (R&D) και εκπαίδευσης από την Ευρωπαϊκή
Ένωση, λοιπούς ευρωπαϊκούς και διεθνείς οργανισμούς
και φορείς.
γ. Ιδιωτικοί πόροι και χρηματοδοτήσεις:
γ.α έσοδα από χορηγίες, δωρεές, οικονομικές ενισχύσεις, κληροδοτήματα και κάθε είδους εισφορές από
φυσικά πρόσωπα, δημόσιους και ιδιωτικούς φορείς της
ημεδαπής ή της αλλοδαπής,
γ.β τέλη φοίτησης, δίδακτρα και πάσης φύσης έσοδα από την οργάνωση Ξενόγλωσσων Προγραμμάτων
Σπουδών (ΞΠΣ) πρώτου κύκλου, μεταπτυχιακών προγραμμάτων σπουδών, θερινών και χειμερινών σχολείων
και επιμορφωτικών και εκπαιδευτικών προγραμμάτων
μέσω του Κέντρου Επιμόρφωσης και Διά Βίου Μάθησης
(ΚΕΔΙΒΙΜ),
γ.γ έσοδα από την οργάνωση συνεδρίων, ημερίδων
και λοιπών συναφών δραστηριοτήτων,
γ.δ έσοδα από την παροχή υπηρεσιών των πανεπιστημιακών εργαστηρίων, πανεπιστημιακών ερευνητικών
ινστιτούτων και πανεπιστημιακών κλινικών προς τρίτα
φυσικά πρόσωπα ή φορείς του ιδιωτικού ή δημόσιου
τομέα, σύμφωνα με τον εγκεκριμένο Κανονισμό τους,
καθώς και έσοδα από παροχή υπηρεσιών προς τρίτους
που σχετίζονται με την ερευνητική και λοιπή δραστηριότητα του φορέα,
γ.ε χρηματοδοτήσεις έργων για τη σύνταξη προδιαγραφών για λογαριασμό τρίτων φυσικών προσώπων ή
δημόσιων και ιδιωτικών φορέων της ημεδαπής ή της
αλλοδαπής.
δ. Ίδιοι πόροι:
δ.α παρακρατήσεις (overhead) επί των προϋπολογισμών των έργων που επιβάλλονται υπέρ του Ε.Λ.Κ.Ε.
του Ο.Π.Α. για την οικονομική διαχείριση των έργων των
περ. α) έως γ),
δ.β έσοδα από εκδόσεις μετά την εκκαθάρισή τους,
δ.γ έσοδα από την εμπορική εκμετάλλευση δικαιωμάτων διανοητικής ιδιοκτησίας, προϊόντων μεταφοράς
τεχνολογίας - τεχνογνωσίας του Ο.Π.Α., που προκύπτουν
από την εκτέλεση χρηματοδοτούμενων έργων και την εν
γένει ερευνητική δραστηριότητα των μελών της πανεπιστημιακής κοινότητας, καθώς και έσοδα από εταιρικά
μερίδια και την εν γένει συμμετοχή τους σε εταιρείες
έντασης γνώσης,
δ.δ έσοδα από τόκους και αξιοποίηση περιουσιακών
στοιχείων ακίνητης και κινητής περιουσίας του Ε.Λ.Κ.Ε.,
δ.ε έσοδα από τις κρατήσεις επί των αμοιβών και την
απόδοση ποσοστού επί του εισοδήματος των μελών
ΔΕΠ, ΕΕΠ και ΕΔΙΠ από την άσκηση επιχειρηματικής
δραστηριότητας,
δ.στ έσοδα από την απόδοση ποσοστού επί των αμοιβών που εισπράττονται από τα νοσοκομεία κατά την
ολοήμερη λειτουργία τους για ιατρικές επισκέψεις ή
πράξεις που γίνονται από πανεπιστημιακούς ιατρούς,
δ.ζ κρατήσεις επί των αμοιβών των μελών ΔΕΠ, ΕΕΠ,
ΕΔΙΠ, ΕΤΕΠ από τη συμμετοχή τους σε έργα του Ε.Λ.Κ.Ε.
και των ερευνητικών κέντρων και τεχνολογικών ινστιτούτων των Ερευνητικών Πανεπιστημιακών Ινστιτούτων
(ΕΠΙ) και λοιπών ερευνητικών οργανισμών της ημεδαπής,
δ.η έσοδα από τα παράβολα που καταβάλλονται υπέρ
των Ε.Λ.Κ.Ε. των ΑΕΙ,
δ.θ έσοδα που αποδίδονται από τα Ερευνητικά Πανεπιστημιακά Ινστιτούτα στα οποία συμμετέχει το Ο.Π.Α.
2. Οι φορείς χρηματοδότησης που εισφέρουν στον
Ε.Λ.Κ.Ε. ή τον επιχορηγούν για την εκτέλεση έργων δύναται να καθορίζουν ειδικότερους όρους σχετικά με την
εκτέλεσή τους, όπως το είδος των δαπανών που θα καλυφθούν με τους πόρους που διαθέτουν, την ομάδα έργου,
τη χρονική διάρκεια του φυσικού ή/και οικονομικού αντικειμένου του έργου. Για τα έργα που χρηματοδοτούνται
από ίδιους πόρους, τα εν λόγω στοιχεία καθορίζονται με
απόφαση της Επιτροπής Ερευνών.
Βασικό νομοθετικό πλαίσιο: άρθρο 230 του ν. 4957/
2022, όπως ισχύει, άρθρο 9 του ν. 2889/2001, άρθρο 13Α
του ν. 4310/2014.
Άρθρο 16
Έξοδα Λειτουργίας του Ε.Λ.Κ.Ε.
και Λειτουργικό Κόστος του Πανεπιστημίου Παρακράτηση Ε.Λ.Κ.Ε.
1. Ποσοστό μέχρι είκοσι πέντε τοις εκατό (25%) των
εσόδων κάθε κατηγορίας έργων κρατείται για έξοδα
λειτουργίας του Ε.Λ.Κ.Ε. και το λειτουργικό κόστος του
Πανεπιστημίου (παρακράτηση υπέρ Ε.Λ.Κ.Ε.) και αποτελεί ίδιους πόρους του Ε.Λ.Κ.Ε. Το ποσοστό αυτό καθορί-
ζεται από το Συμβούλιο Διοίκησης, κατόπιν εισήγησης
της Επιτροπής Ερευνών. Κατ’ εξαίρεση, το ύψος αυτού
δύναται να καθορίζεται από το κανονιστικό πλαίσιο διαχείρισης προγραμμάτων ή τη σύμβαση χρηματοδότησης
του έργου.
2. Η Επιτροπή Ερευνών δύναται να έχει διαφορετική
πολιτική ως προς τα ποσοστά παρακράτησης, ανά κατηγορία έργων.
Η απόφαση του Πρυτανικού Συμβουλίου, σχετικά με τα
ποσοστά παρακράτησης ανά κατηγορία έργων αποτελεί
προσάρτημα του παρόντος Οδηγού (Παράρτημα ΙΙI).
Βασικό νομοθετικό πλαίσιο: παρ. 4 του άρθρου 237
του ν. 4957/2022.
Άρθρο 17
Έσοδα του Ε.Λ.Κ.Ε. και Κατανομή τους σε Έργα
1. Με απόφαση του Συμβουλίου Διοίκησης, κατόπιν
εισήγησης της Επιτροπής Ερευνών, που εκδίδεται το
αργότερο έως τα τέλη Ιουλίου κάθε έτους, καθορίζεται
το ύψος των εσόδων που θα αποδοθεί από τον Ε.Λ.Κ.Ε.
προς τον τακτικό προϋπολογισμό του Ο.Π.Α. στο επόμενο οικονομικό έτος. Το εν λόγω ποσό δεν μπορεί να
υπολείπεται του πέντε τοις εκατό (5%) του συνόλου των
ετήσιων εσόδων από τους ίδιους πόρους του Ε.Λ.Κ.Ε.
κατά την 31η Δεκεμβρίου του τρέχοντος οικονομικού
έτους. Η απόφαση του Συμβουλίου Διοίκησης κοινοποιείται στον Προϊστάμενο Οικονομικών Υπηρεσιών
του Ο.Π.Α. και λαμβάνεται υπόψη για τη σύνταξη του
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1693/15.03.2024
συνοπτικού προϋπολογισμού του Ο.Π.Α. του επόμενου
οικονομικού έτους.
2. Ο Π.Μ.Ο.Δ.Υ. του Ε.Λ.Κ.Ε., το αργότερο έως το τέλος
Φεβρουαρίου κάθε έτους, εκδίδει βεβαίωση στην οποία
αναγράφεται το ύψος των συνολικών ετήσιων εσόδων
του Ε.Λ.Κ.Ε. που προέρχονται από ίδιους πόρους, όπως
αυτό διαμορφώθηκε την 31η Δεκεμβρίου του προηγούμενου οικονομικού έτους, με σχετική ανάλυση ανά
περίπτωση. Η βεβαίωση κοινοποιείται στην Επιτροπή
Ερευνών και το Συμβούλιο Διοίκησης του Ο.Π.Α.
3. Σε περίπτωση μη απορρόφησης του ποσού που
διατίθεται για τις υποχρεώσεις του τακτικού προϋπολογισμού, το μη απορροφηθέν ποσό μπορεί να αναλαμβά-
νεται στον προϋπολογισμό του Ιδρύματος του αμέσως
επόμενου οικονομικού έτους για εξόφληση δαπανών σε
βάρος ταμειακών διαθεσίμων.
4. Το υπολειπόμενο ποσοστό των ετήσιων εσόδων του
Ε.Λ.Κ.Ε., που προέρχονται από ίδιους πόρους, όπως αυτό
διαμορφώθηκε την 31η Δεκεμβρίου του προηγούμενου
οικονομικού έτους, μετά την αφαίρεση του ποσού της
περ. 1 του παρόντος άρθρου, κατανέμεται με απόφαση του Συμβουλίου Διοίκησης, κατόπιν εισήγησης της
Επιτροπής Ερευνών, σε έργα για την κάλυψη των εκπαιδευτικών, ερευνητικών, αναπτυξιακών και λειτουργικών
αναγκών του Ο.Π.Α. και την υλοποίηση του στρατηγικού
σχεδίου του. Στο ως άνω ποσό περιλαμβάνονται έργα
για την κάλυψη λειτουργικών αναγκών της Μ.Ο.Δ.Υ.
του Ε.Λ.Κ.Ε., της Μονάδας Στρατηγικού Σχεδιασμού,
της Μονάδας Ασφάλειας και Προστασίας καθώς και της
Εταιρείας Αξιοποίησης και Διαχείρισης της Περιουσίας
του Ο.Π.Α.
5. Τα έργα της παρ. 4 μπορούν να αφορούν:
α. την κάλυψη λειτουργικών αναγκών της Μ.Ο.Δ.Υ. του
Ε.Λ.Κ.Ε., του Ο.Π.Α., καθώς και των νεοϊδρυθέντων με τον
ν. 4957/2022 οργανικών μονάδων, όπως τη διενέργεια
δαπανών φύλαξης, καθαριότητας, συντήρησης και επισκευής κτιριακών υποδομών και εξοπλισμού του Ο.Π.Α.,
γ. την κάλυψη αναγκών για την προστασία και αξιοποίηση της διανοητικής ιδιοκτησίας του Ο.Π.Α.,
β. την κάλυψη ερευνητικών, εκπαιδευτικών και αναπτυξιακών αναγκών του Ο.Π.Α. και τη διαμόρφωση
χώρων για τη βελτίωση της λειτουργίας των οργανικών
μονάδων του,
δ. την υλοποίηση δράσεων του στρατηγικού σχεδίου
του Ο.Π.Α., του σχεδίου ψηφιακού μετασχηματισμού του
Ο.Π.Α., του σχεδίου αειφόρου ανάπτυξης και του σχεδίου
ισότιμης πρόσβασης των ατόμων με αναπηρία (ΑμεΑ)
και ατόμων με ειδικές εκπαιδευτικές ανάγκες,
ε. την κάλυψη δαπανών επιστημονικών δημοσιεύσεων
και συμμετοχής σε επιστημονικά συνέδρια και ημερίδες,
δαπανών μετακίνησης, δαπανών πρώτης εγκατάστασης των μελών ΔΕΠ και λοιπού διδακτικού προσωπικού,
προβολής και προώθησης των δράσεων του Ο.Π.Α. και
σύναψης συνεργασιών με Ιδρύματα της αλλοδαπής,
στ. αμοιβές για πρόσθετη απασχόληση του προσωπικού του Ο.Π.Α. και αμοιβών αποδοτικότητας στο προ-
σωπικό της Μ.Ο.Δ.Υ. του Ε.Λ.Κ.Ε., εφόσον εφαρμόζεται
σύστημα επίτευξης στόχων,
ζ. πρόσθετες παροχές προς τα μέλη ΔΕΠ που διακρίνονται για τις ερευνητικές ή εκπαιδευτικές τους επιδόσεις,
χορήγηση υποτροφιών προς υποψήφιους διδάκτορες
και μεταδιδάκτορες και η. λοιπές δαπάνες που κρίνονται
αναγκαίες για την επίτευξη των στόχων του Ο.Π.Α..
6. Η διάρκεια των έργων αυτών δύναται να εκτείνεται
πέραν του έτους. Κατ’ εξαίρεση, δύνανται να δημιουργούνται έργα χωρίς καθορισμένη ημερομηνία λήξης, τα
οποία χρηματοδοτούνται ετησίως από τους πόρους της
παρ. 4, του παρόντος και η οικονομική τους διαχείριση
πραγματοποιείται σε ετήσια βάση. Με απόφαση του
Συμβουλίου Διοίκησης, κατόπιν εισήγησης της Επιτροπής Ερευνών, εγκρίνεται η δημιουργία των έργων κάθε
έτους, το ύψος της χρηματοδότησής τους, η διάρκεια
του φυσικού αντικειμένου, η διάρκεια του οικονομικού
αντικειμένου, οι επιλέξιμες δαπάνες, ο Επιστημονικός
Υπεύθυνος κάθε έργου, η διαδικασία ολοκλήρωσής τους
και λοιπά ζητήματα σχετικά με την εκτέλεση κάθε έργου.
7. Με την απόφαση του Συμβουλίου Διοίκησης δύναται ένα μέρος των ετήσιων εσόδων που προέρχονται από
ίδιους πόρους, να αποδίδεται στην Εταιρεία Αξιοποίησης
και Διαχείρισης της Περιουσίας του Ο.Π.Α., με σκοπό την
υποστήριξη των δραστηριοτήτων της, όπως αυτές καθορίζονται από την κείμενη νομοθεσία και εξειδικεύονται
στο καταστατικό της. Εγγράφονται στον προϋπολογισμό
της και δύναται να καλύπτουν πάσης φύσεως λειτουργικές ανάγκες της Εταιρείας και του Ιδρύματος.
8. H Επιτροπή Ερευνών εισηγείται προς του Συμβούλιο
Διοίκησης την ανάληψη υποχρεώσεων εις βάρος προϋπολογισμού έργων για την κάλυψη δαπανών γενικότε-
ρων αναγκών του Πανεπιστημίου, μετά από αιτιολογημένο αίτημα του αρμόδιου μονομελούς ή συλλογικού
οργάνου του Πανεπιστημίου.
9. Η χρονική διάρκεια έργων της παρ. 5 δύναται να παρατείνεται με απόφαση της Επιτροπής Ερευνών, κατόπιν
υποβολής τεκμηριωμένου αιτήματος του Επιστημονικού
Υπευθύνου.
10. Υπόλοιπο ταμειακών διαθεσίμων των έργων που
χρηματοδοτούνται από ίδιους πόρους του Ε.Λ.Κ.Ε. και
δεν έχουν χρησιμοποιηθεί έως την εγκεκριμένη ημερομηνία λήξης των έργων μεταφέρονται στα περιουσιακά
ταμειακά διαθέσιμα. Υπόλοιπο ταμειακών διαθεσίμων
των έργων που δεν έχουν σαφή ημερομηνία λήξης, μεταφέρονται στο επόμενο οικονομικό έτος και με αυτό
δύναται να καλύπτονται δαπάνες του επόμενου οικονομικού έτους που αναλαμβάνονται εις βάρος αυτών, με
απόφαση της Επιτροπής Ερευνών του Ε.Λ.Κ.Ε.
Βασικό νομοθετικό πλαίσιο: άρθρο 237 του ν. 4957/
2022, όπως ισχύει, παρ. 5 του άρθρου 54 του ν. 4270/2014.
Άρθρο 18
Περιουσιακά Ταμειακά Διαθέσιμα
1. Τα περιουσιακά ταμειακά διαθέσιμα (αδιάθετα
έσοδα προηγουμένων ετών) του Ε.Λ.Κ.Ε., ύστερα από
εισήγηση της Επιτροπής Ερευνών και απόφαση του
Συμβουλίου Διοίκησης, μπορούν να χρησιμοποιούνται
για τη δημιουργία έργων που έχουν ως αντικείμενο την
ανάληψη υποχρεώσεων με σκοπό:
α. την εκτέλεση έργων και μελετών για τη δημιουργία
νέων υποδομών ή την αναβάθμιση των υφιστάμενων
εγκαταστάσεων και υποδομών του Πανεπιστημίου,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1693/15.03.2024
β. τη δημιουργία κοινών ερευνητικών υποδομών του
Πανεπιστημίου,
γ. την προμήθεια και συντήρηση ερευνητικού, εργαστηριακού και λοιπού εξοπλισμού για τις ανάγκες των
ακαδημαϊκών μονάδων του Πανεπιστημίου,
δ. την υλοποίηση δράσεων του σχεδίου ισότιμης
πρόσβασης ατόμων με αναπηρία και ατόμων με ειδικές
εκπαιδευτικές ανάγκες, του σχεδίου ψηφιακού μετασχηματισμού του Πανεπιστημίου και του σχεδίου αειφόρου
ανάπτυξης,
ε. τη χορήγηση ταμειακών διευκολύνσεων των εκτελούμενων έργων,
στ. την υλοποίηση αναπτυξιακών έργων του Ο.Π.Α.
2. Με απόφαση του Συμβουλίου Διοίκησης, κατόπιν
εισήγησης της Επιτροπής Ερευνών, μέρος των περιουσιακών ταμειακών διαθεσίμων, αποθεματικών, μπορούν
να χρησιμοποιούνται ετησίως για τη δημιουργία έργων
που έχουν αντικείμενο την ανάληψη δαπανών με σκοπό:
α. τη χορήγηση υποτροφιών προς υποψήφιους διδάκτορες και μεταδιδάκτορες,
β. τη χρηματοδότηση ερευνητικών έργων σε επιστημονικά πεδία που κρίνονται σημαντικά, σύμφωνα με το
στρατηγικό σχέδιο του Ο.Π.Α. ή την εθνική στρατηγική
ανώτατης εκπαίδευσης ή την εθνική στρατηγική έρευνας, τεχνολογίας και καινοτομίας,
γ. την κάλυψη δαπανών μισθοδοσίας συνεργαζόμενων καθηγητών, ερευνητών επί συμβάσει, επισκεπτών
καθηγητών ή επισκεπτών ερευνητών και εντεταλμένων
διδασκόντων,
δ. την κάλυψη δαπανών δημοσίων συμβάσεων για την
κάλυψη λειτουργικών αναγκών του Πανεπιστημίου και
του Ε.Λ.Κ.Ε.
3. Με την απόφαση του Συμβουλίου Διοίκησης, με την
οποία εγκρίνεται η χρήση των περιουσιακών ταμειακών
διαθεσίμων του Ε.Λ.Κ.Ε., καθορίζονται το ακριβές ποσό
που θα αξιοποιηθεί, ο Επιστημονικός Υπεύθυνος, ο σκοπός, το αντικείμενο, η διάρκεια και η επιλεξιμότητα των
δαπανών του έργου. Αν η χρήση περιουσιακών ταμειακών διαθεσίμων εμπίπτει στο πεδίο της παρ. 1, απαιτείται
ειδική αιτιολόγηση σχετικά με τη σύνδεση των δαπανών
με το στρατηγικό σχέδιο του Πανεπιστημίου.
4. Προκειμένου η Επιτροπή Ερευνών να εισηγηθεί
στο Συμβούλιο Διοίκησης για την ανάληψη υποχρεώσεων εις βάρος προϋπολογισμού έργων με χρήση των
περιουσιακών ταμειακών διαθεσίμων, για την κάλυψη
δαπανών γενικότερων αναγκών του Πανεπιστημίου, θα
πρέπει να υποβάλλεται σχετικό αιτιολογημένο αίτημα
από το αρμόδιο μονομελές ή συλλογικό όργανο του
Πανεπιστημίου, στο οποίο αναφέρεται υποχρεωτικά η
περιγραφόμενη ανάγκη, το εκτιμώμενο κόστος, καθώς
και η εκτιμώμενη διάρκεια για την κάλυψη αυτής, εφόσον το προτεινόμενο έργο έχει σαφή ημερομηνία λήξης.
Το αίτημα του αρμόδιου οργάνου συνοδεύεται, όπου
απαιτείται, από εισήγηση της αρμόδιας διοικητικής υπηρεσίας του Ιδρύματος (π.χ. Τεχνική Υπηρεσία, Γραφείο
Νομικού Συμβούλου).
Βασικό νομοθετικό πλαίσιο: άρθρο 242 του ν. 4957/
2022.
Άρθρο 19
Προϋπολογισμός και Απολογισμός του Ε.Λ.Κ.Ε.
Σύμφωνα με το ισχύον νομοθετικό πλαίσιο, η Επιτροπή
Ερευνών καταρτίζει σχέδιο του συνοπτικού προϋπολογισμού για το επόμενο οικονομικό έτος και το υποβάλλει
στη Γ.Δ.Ο.Υ. του Υπουργείου Παιδείας και Θρησκευμάτων το αργότερο έως την 31η Ιουλίου. Αν το σχέδιο του
συνοπτικού προϋπολογισμού δεν είναι συμβατό με τον
δεσμευτικό στόχο και το επιδιωκόμενο αποτέλεσμα
που περιλαμβάνονται στις εγκυκλίους του Γενικού Λογιστηρίου του Κράτους και του Υπουργείου Παιδείας
και Θρησκευμάτων, η Γ.Δ.Ο.Υ. το επιστρέφει και παρέχει
οδηγίες για τη διόρθωσή του. Ακολούθως, η Επιτροπή
Ερευνών το διορθώνει και το υποβάλλει αναθεωρημένο
μέσα στην προβλεπόμενη από τις οδηγίες προθεσμία.
Με απόφαση του Συμβουλίου Διοίκησης, κατόπιν εισήγησης της Επιτροπής Ερευνών, εγκρίνεται ο προϋπο-
λογισμός του Ε.Λ.Κ.Ε και υποβάλλεται προς έγκριση στον
Υπουργό Παιδείας και Θρησκευμάτων το αργότερο έως
τις 31 Δεκεμβρίου του προηγούμενου έτους από αυτό
στο οποίο αναφέρεται. Ο αναλυτικός προϋπολογισμός
εγκρίνεται ως προς τη συμφωνία του με το σχέδιο του
συνοπτικού προϋπολογισμού από τον Υπουργό Παιδείας
και Θρησκευμάτων, ύστερα από εισήγηση του Προϊσταμένου της Γ.Δ.Ο.Υ.
Για την κατάρτιση του προϋπολογισμού του Ε.Λ.Κ.Ε.
κάθε οικονομικού έτους ισχύουν τα ακόλουθα:
1. Στον προϋπολογισμό προσδιορίζονται τα έσοδα και
καθορίζονται τα όρια των δαπανών και περιλαμβάνονται
τα έσοδα και έξοδα που προβλέπονται για το επόμενο
οικονομικό έτος, χαρακτηριζόμενα από συναλλαγές μη
χρηματοοικονομικής και χρηματοοικονομικής φύσεως.
2. Ως οικονομικό έτος ορίζεται η χρονική περίοδος,
που περιλαμβάνει τις διοικητικές και οικονομικές πράξεις, οι οποίες σχετίζονται με την ταμειακή διαχείριση
και την κίνηση της περιουσίας του Ε.Λ.Κ.Ε. Ειδικότερα,
το οικονομικό έτος αρχίζει την 1η Ιανουαρίου και λήγει
την 31η Δεκεμβρίου του ίδιου ημερολογιακού έτους.
3. Ως έσοδα του προϋπολογισμού των Ε.Λ.Κ.Ε. ορίζονται οι απαιτήσεις, οι οποίες, ανεξαρτήτως της χρονικής
περιόδου κατά την οποία δημιουργήθηκαν, προβλέπεται να εισπραχθούν κατά το οικονομικό έτος, στο οποίο
αναφέρεται ο προϋπολογισμός. Στα έσοδα αναγνωρίζονται οι απαιτήσεις που καθίστανται απαιτητές κατά τη
διάρκεια του οικονομικού έτους στο οποίο αναφέρεται
ο προϋπολογισμός. Οι απαιτήσεις καθίστανται απαιτητές
κατά την ημερομηνία λογιστικοποίησής τους, βάσει παραστατικών και στοιχείων, στους αντίστοιχους λογαρια-
σμούς χρεωστών - πελατών της κατάστασης οικονομικής
θέσης των Ε.Λ.Κ.Ε.
4. Ως έξοδα του προϋπολογισμού του Ε.Λ.Κ.Ε. ορίζονται οι υποχρεώσεις, οι οποίες, ανεξαρτήτως της
χρονικής περιόδου κατά την οποία δημιουργήθηκαν,
προβλέπεται να εξοφληθούν μέσα στο οικονομικό έτος,
στο οποίο αναφέρεται ο προϋπολογισμός. Στα έξοδα
αναγνωρίζονται οι υποχρεώσεις, οι οποίες, κατά τη διάρκεια του οικονομικού έτους στο οποίο αναφέρεται ο
προϋπολογισμός, λογιστικοποιούνται, βάσει σχετικού
παραστατικού, τιμολογίου ή ισότιμου τίτλου, σε βάρος
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1693/15.03.2024
του αναλυτικού ορίου δαπανών του προϋπολογισμού
του Ε.Λ.Κ.Ε. Οι αγορές πάγιων περιουσιακών στοιχείων
και οι αγορές αναλώσιμων υλικών, λογίζονται ως έξοδα
για τις ανάγκες του προϋπολογισμού και των δημοσιονομικών αναφορών.
5. Τα έσοδα και τα έξοδα εγγράφονται και εμφανίζονται
σε έναν ενιαίο προϋπολογισμό του Ε.Λ.Κ.Ε. Τα έσοδα και
τα έξοδα δεν μπορεί να πραγματοποιηθούν παρά μόνο
αν αντιστοιχούν στον προϋπολογισμό, υπό τη σχετική
ταξινόμηση των λογαριασμών (αρχή ενότητας). Καμία
δαπάνη δεν μπορεί να αναληφθεί ή να πραγματοποιηθεί, αν υπερβαίνει το εγκεκριμένο όριο του συνολικού
προϋπολογισμού του έργου (αρχή της καθολικότητας).
6. Ο προϋπολογισμός καταρτίζεται σε συνοπτικό και
αναλυτικό επίπεδο.
7. Ο συνοπτικός προϋπολογισμός περιλαμβάνει διακριτά τα προβλεπόμενα μη χρηματοοικονομικά έσοδα
και έξοδα, καθώς και τα χρηματοοικονομικά έσοδα και
έξοδα σε κύριες κατηγορίες. Η προκύπτουσα διαφορά
μεταξύ των προβλεπόμενων μη χρηματοοικονομικών
εσόδων και εξόδων διαμορφώνει το δημοσιονομικό
αποτέλεσμα που προβλέπεται.
8. Ο αναλυτικός προϋπολογισμός του Ε.Λ.Κ.Ε. είναι η
αναλυτική πρόβλεψη, μέχρι τέταρτο βαθμό ανάλυσης,
των εσόδων και εξόδων για το επόμενο οικονομικό έτος.
Στον αναλυτικό προϋπολογισμό περιλαμβάνονται τα μη
χρηματοοικονομικής και χρηματοοικονομικής φύσεως
έσοδα και τα μη χρηματοοικονομικής και χρηματοοικονομικής φύσεως έξοδα.
9. Η ταξινόμηση της κατηγορίας των εσόδων και εξόδων, σύμφωνα με τα ανωτέρω, περιλαμβάνει την υπο-
χρεωτική ανάπτυξη των λογαριασμών από τον πρώτο
έως τη δυνατότητα ανάπτυξης τετάρτου βαθμού.
10. Τα έσοδα και τα έξοδα του προϋπολογισμού του
Ε.Λ.Κ.Ε., λογίζονται, εισπράττονται, εξοφλούνται και διαγράφονται σύμφωνα με τη διαδικασία που προβλέπουν
τα Ελληνικά Λογιστικά Πρότυπα (ΕΛΠ).
11. Η πληρωμή των υποχρεώσεων του Ε.Λ.Κ.Ε. λαμβάνει χώρα στο ίδιο ή σε επόμενο οικονομικό έτος από
αυτό του προϋπολογισμού. Αν οι πληρωμές πραγματοποιηθούν σε επόμενο οικονομικό έτος από αυτό του
προϋπολογισμού, δεν λογίζονται στο δημοσιονομικό
αποτέλεσμα της εκτέλεσης του.
12. Για την παρακολούθηση της εκτέλεσης του προϋπολογισμού και του ορίου δαπανών, της ανάληψης
υποχρεώσεων, της δέσμευσης των κονδυλίων του προϋπολογισμού, των υποχρεώσεων και της εξόφλησής τους
τηρείται στο πληροφοριακό σύστημα του Ε.Λ.Κ.Ε, συνοπτικό Μητρώο Δεσμεύσεων. Στο Μητρώο τηρούνται, για
τον συνολικό προϋπολογισμό του Ε.Λ.Κ.Ε., καθώς και για
κάθε έργο που διαχειρίζεται ο Ε.Λ.Κ.Ε., κατ’ ελάχιστον σε
ιδιαίτερες στήλες τα ακόλουθα: ο εγκεκριμένος ετήσιος
προϋπολογισμός, οι αναμορφώσεις του, η διαμόρφωσή
του, οι ανειλημμένες δεσμεύσεις (απόφαση ανάληψης
υποχρέωσης και τροποποιήσεις της), το συνολικό ποσό
των δαπανών ανά κατηγορία δαπάνης του προϋπολογισμού βάσει τιμολογίου ή ισοδύναμου εγγράφου, οι
εξοφληθείσες δαπάνες, οι απλήρωτες υποχρεώσεις, οι
εκκρεμείς δεσμεύσεις και το ποσό που αντιστοιχεί στο
ανεκτέλεστο μέρος του προϋπολογισμού.
13. Με απόφαση του Συμβουλίου Διοίκησης, κατόπιν
εισήγησης της Επιτροπής Ερευνών και σύμφωνης γνώμης του Π.Ο.Υ. του Ε.Λ.Κ.Ε., δύναται να αναμορφώνεται
ο προϋπολογισμός του Ε.Λ.Κ.Ε. σε μηνιαία βάση, κατά
τη διάρκεια του έτους, και με την προϋπόθεση τήρησης
και διασφάλισης της δημοσιονομικής ουδετερότητας
του συνολικού προϋπολογισμού κάθε έργου, ενσωματώνοντας τις αναμορφώσεις των προϋπολογισμών των
έργων/προγραμμάτων που έχουν πραγματοποιηθεί,
σύμφωνα με τις παρ. 3 και 4 του άρθρου 239. Ο Ε.Λ.Κ.Ε.
κοινοποιεί στη Γ.Δ.Ο.Υ. του Υπουργείου Παιδείας και Θρησκευμάτων κάθε αναμόρφωση του προϋπολογισμού
του Ε.Λ.Κ.Ε.
14. Απόκλιση του εγκεκριμένου αποτελέσματος του
προϋπολογισμού από την αντίστοιχη αναμόρφωση,
υπό την προϋπόθεση τήρησης δημοσιονομικής ουδετερότητας, δεν αποτελεί λόγο επιβολής κυρώσεων. Η
δημοσιονομική ουδετερότητα επιτυγχάνεται με ισόποση
αναμόρφωση των εσόδων του προϋπολογισμού των
έργων/προγραμμάτων εντός του ιδίου έτους που εκτελείται ο προϋπολογισμός ή στο αμέσως επόμενο, της
εκτέλεσης του προϋπολογισμού, οικονομικό έτος, σε
περιπτώσεις αναμόρφωσης των δαπανών των έργων /
προγραμμάτων του Ε.Λ.Κ.Ε.
15. Κάθε μήνα ο Ε.Λ.Κ.Ε. υποβάλλει στο Υπουργείο Παιδείας και Θρησκευμάτων τις δημοσιονομικές αναφορές
με απολογιστικά στοιχεία των δαπανών και των εσόδων
σε δεδουλευμένη βάση, όπως ορίζονται στις περ. γ) έως
ε) της παρ. 3 του άρθρου 238 του ν. 4957/2022 και το
δημοσιονομικό αποτέλεσμα που προκύπτει.
16. Ο απολογισμός της εκτέλεσης του προϋπολογισμού του Ε.Λ.Κ.Ε. καταρτίζεται σε συνοπτικό και αναλυτι-
κό επίπεδο σύμφωνα με την παρ. 9 του άρθρου 238 του
ν. 4957/2022. Μετά το κλείσιμο κάθε οικονομικής χρήσης και έως τις 30 Ιουνίου του επόμενου έτους ο Ε.Λ.Κ.Ε.
με ευθύνη του Π.Μ.Ο.Δ.Υ., αποστέλλει στο Υπουργείο
Παιδείας και Θρησκευμάτων τον εγκεκριμένο απολογισμό της εκτέλεσης του προϋπολογισμού, καθώς και
τις χρηματοοικονομικές καταστάσεις της χρήσης που
προβλέπονται, σύμφωνα με τους λογιστικούς κανόνες.
Βασικό νομοθετικό πλαίσιο: άρθρο 238 του ν. 4957/
2022.
Άρθρο 20
Ανάληψη Υποχρέωσης Έργων
1. Διαδικασία έκδοσης απόφασης ανάληψης υποχρέωσης
α. Η απόφαση ανάληψης υποχρέωσης εκδίδεται από
τον Πρόεδρο, μετά την ολοκλήρωση της διαδικασίας
ανάληψης εκτέλεσης του έργου από τον Ε.Λ.Κ.Ε., δηλαδή
μετά την έκδοση των ακόλουθων αποφάσεων:
α.α την έκδοση απόφασης της Επιτροπής Ερευνών
περί αποδοχής διαχείρισης του έργου, η οποία επέχει
θέση απόφασης έγκρισης του συνόλου των δαπανών
του έργου,
α.β την απόφαση της Επιτροπής Ερευνών περί έγκρισης του αναλυτικού ετήσιου προϋπολογισμού του έργου
ή της τροποποίησής του, και ένταξης αυτού στον ετήσιο
προ-προϋπολογισμό του Ε.Λ.Κ.Ε.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1693/15.03.2024
α.γ την απόφαση της Επιτροπής Ερευνών περί έγκρισης του συνοπτικού συνολικού προϋπολογισμού του
έργου εφόσον η διάρκειά του εκτείνεται σε περισσότερα του ενός οικονομικά έτη. Ειδικώς για τα έργα που η
διάρκειά τους εκτείνεται πέραν του οικονομικού έτους,
απαιτείται τόσο η έγκριση συνολικού προϋπολογισμού
του έργου, όσο και του αναλυτικού ετήσιου προϋπολογισμού του έργου. Η απόφαση ανάληψης υποχρέωσης
έπεται υποχρεωτικά της έγκρισης του ετήσιου αναλυτικού προϋπολογισμού του έργου και εκδίδεται εντός του
οικονομικού έτους που αφορά.
β. Ως απόφαση ανάληψης υποχρέωσης ορίζεται η
διοικητική πράξη με την οποία βεβαιώνεται η ύπαρξη
των αναγκαίων πιστώσεων στον αναλυτικό ετήσιο προϋπολογισμό του έργου και δεσμεύεται το σύνολο αυτών.
Η απόφαση ανάληψης υποχρέωσης αφορά είτε το σύνολο των πιστώσεων του έργου ανά έτος, συνοδευόμενη
από κατάσταση κατανομής τους ανά κατηγορία δαπάνης.
γ. Για την έκδοση της απόφασης ανάληψης υποχρέωσης ακολουθείται η εξής διαδικασία: Ο Π.Ο.Υ. της Μ.Ο.Δ.Υ.
του Ε.Λ.Κ.Ε. καταρτίζει σχέδιο απόφασης ανάληψης υποχρέωσης, στο οποίο βεβαιώνει δια της υπογραφής του
ότι το σύνολο των πιστώσεων, των οποίων η δέσμευση
ζητείται, και ανά κατηγορία δαπάνης, είναι σύμφωνη με
τον εγκεκριμένο προϋπολογισμό του έργου για το τρέχον οικονομικό έτος, και αποστέλλει αυτήν προς υπογρα-
φή στον Πρόεδρο της Επιτροπής Ερευνών. Η απόφαση
ανάληψης υποχρέωσης καταχωρείται στο πληροφοριακό σύστημα του Ε.Λ.Κ.Ε. με μοναδικό αύξοντα αριθμό
και αναρτάται στο πρόγραμμα “ΔΙΑΥΓΕΙΑ”.
2. Η πραγματοποίηση οποιασδήποτε δαπάνης εις βάρος του προϋπολογισμού του έργου είναι νόμιμη, εφό-
σον είναι εντός των ορίων του συνολικού εγκεκριμένου
προϋπολογισμού του έργου, ήτοι του συνόλου των πιστώσεων του προϋπολογισμού.
3. Σε περίπτωση αναμόρφωσης του ετήσιου προϋπολογισμού του έργου εντός του ίδιου οικονομικού έτους,
απαιτείται η τροποποίηση της απόφασης ανάληψης
υποχρέωσης, σύμφωνα με τον αναμορφωμένο προϋπολογισμό του έργου. Σε περίπτωση που η αναμόρφωση
του προϋπολογισμού του έργου αφορά σε μείωση της
πίστωσης μιας ή περισσότερων κατηγοριών δαπανών
αυτού, δεν απαιτείται η έκδοση ανακλητικής απόφασης
(ανατροπής).
4. Για υποχρεώσεις ανεξαρτήτως ύψους ποσού, οι
οποίες αναλαμβάνονται και βαρύνουν είτε τμηματικά
είτε εξ ολοκλήρου, έτη πέραν του τρέχοντος (πολυετείς
υποχρεώσεις) απαιτείται η προηγούμενη έγκριση της
Επιτροπής Ερευνών.
5. Με την έναρξη κάθε οικονομικού έτους μπορεί να
δεσμεύονται στον προϋπολογισμό του οικείου Ε.Λ.Κ.Ε.,
πιστώσεις που αφορούν σε δεσμευμένες πιστώσεις του
προηγούμενου οικονομικού έτους χωρίς να εκκρεμεί
σχετική υποχρέωση.
6. Σε περίπτωση μη εκτέλεσης της απόφασης ανάληψης υποχρέωσης στο σύνολο ή μέρος αυτής εντός
του οικονομικού έτους, αυτή ανακαλείται κατόπιν σχετικής απόφασης του Προέδρου της Επιτροπής Ερευνών,
κατά το μέρος των πιστώσεων του έργου ανά κατηγορία
δαπάνης που δεν εκτελέστηκαν. Η σχετική ανακλητική απόφαση εκδίδεται με ημερομηνία 31 Δεκεμβρίου
εκάστου έτους και αναρτάται στο πρόγραμμα “ΔΙΑΥΓΕΙΑ”
το αργότερο έως την 31η Μαρτίου του επόμενου έτους.
Βασικό νομοθετικό πλαίσιο: άρθρο 240 του ν. 4957/
2022.
Άρθρο 21
Έλεγχος, Εκκαθάριση και Πληρωμή Δαπανών
1. Ο έλεγχος των δαπανών του Ε.Λ.Κ.Ε. συνίσταται στην
εξέταση των νόμιμων δικαιολογητικών και αποβλέπει
στη διακρίβωση του κατά πόσον η δαπάνη:
α. Προβλέπεται από διάταξη νόμου ή εξυπηρετεί λειτουργικές ανάγκες του Ε.Λ.Κ.Ε. ή συντελεί στην εκπλή-
ρωση των σκοπών του και υπάρχει για αυτή διαθέσιμη
πίστωση (έλεγχος νομιμότητας).
β. Έχει νόμιμα αναληφθεί, η σχετική απαίτηση δεν
έχει παραγραφεί και επισυνάπτονται τα νόμιμα δικαιολογητικά, όπως αυτά ορίζονται από τα ΕΛΠ, τα οποία
αποστέλλονται από τους ΕΥ και αποδεικνύουν την απαίτηση κατά του Ε.Λ.Κ.Ε. (έλεγχος κανονικότητας). Κατά τον
ασκούμενο έλεγχο εξετάζονται και τα παρεμπιπτόντως
αναφυόμενα ζητήματα σχετικά με τη νομιμότητα και
την κανονικότητα της δαπάνης, με την επιφύλαξη των
διατάξεων για το δεδικασμένο και το Νομικό Συμβούλιο
του Κράτους (παρεμπίπτων έλεγχος).
γ. Πραγματοποιείται εντός της διάρκειας του έργου.
δ. Έχουν ακολουθηθεί οι διαδικασίες που προβλέπονται από το ειδικότερο θεσμικό πλαίσιο διαχείρισης των
έργων (νομοθεσία και πλαίσιο χρηματοδότησης).
2. Εάν κατά τον έλεγχο των δικαιολογητικών διαπιστώνονται θεραπεύσιμες ελλείψεις, καλείται από τη Μ.Ο.Δ.Υ.
ο ΕΥ που τα απέστειλε να τις συμπληρώσει αμελλητί.
Ως θεραπεύσιμες ελλείψεις λογίζονται ενδεικτικά η εκ
παραδρομής μη προσκόμιση κάποιου δικαιολογητικού,
η ανυπόγραφη υποβολή συνοδευτικού εντύπου (π.χ.
Βεβαίωση καλής εκτέλεσης, Πρωτόκολλο παραλαβής
ειδών / υπηρεσιών), τυχόν αριθμητικό σφάλμα στην κατάσταση δαπάνης, κ.ά.
3. Κάθε δαπάνη, στο πλαίσιο υλοποίησης των έργων
μέσω του Ε.Λ.Κ.Ε., πραγματοποιείται σύμφωνα με το
ισχύον θεσμικό πλαίσιο και τον παρόντα Οδηγό, τους
όρους που αναφέρονται στις αντίστοιχες συμβάσεις,
προκηρύξεις κ.λπ. των αναληφθέντων από τον Ε.Λ.Κ.Ε.
έργων, τις αποφάσεις και διαδικασίες που ορίζει η Επιτροπή Ερευνών, καθώς και το ισχύον πλαίσιο περί ενί-
σχυσης της διαφάνειας με την υποχρεωτική ανάρτηση
πράξεων και αποφάσεων στο Πρόγραμμα “ΔΙΑΥΓΕΙΑ”
ή άλλο πληροφοριακό σύστημα του δημόσιου τομέα,
όπου απαιτείται η υποχρέωση εφαρμογής ψηφιακής
διαφάνειας (π.χ. ΚΗΜΔΗΣ).
4. Οι δαπάνες εκκαθαρίζονται και εντέλλονται από τη
Μ.Ο.Δ.Υ., βάσει νόμιμων δικαιολογητικών. Τα δικαιολογητικά που αποστέλλονται από τους ΕΥ πρέπει να φέρουν
τις προδιαγραφές που τίθενται από την κείμενη φορολογική νομοθεσία και τα ΕΛΠ, να εκδίδονται ηλεκτρονικά,
άλλως να είναι πρωτότυπα (Τιμολόγιο, Τιμολόγιο - Δελτίο
Αποστολής, Τιμολόγιο Παροχής Υπηρεσιών, κ.λπ.). Κάθε
φορολογικό παραστατικό εκδίδεται υποχρεωτικά στα
ακόλουθα στοιχεία:
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1693/15.03.2024
ΕΙΔΙΚΟΣ ΛΟΓΑΡΙΑΣΜΟΣ ΚΟΝΔΥΛΙΩΝ ΕΡΕΥΝΑΣ ΟΙΚΟΝΟΜΙΚΟΥ ΠΑΝΕΠΙΣΤΗΜΙΟΥ ΑΘΗΝΩΝ (Ε.Λ.Κ.Ε./Ο.Π.Α.)
ΕΡΕΥΝΗΤΙΚΟ ΚΕΝΤΡΟ
ΠΑΤΗΣΙΩΝ 76, 10434 ΑΘΗΝΑ ΑΦΜ 090034347
ΔΟΥ Δ΄ ΑΘΗΝΩΝ
Δ/ΝΣΗ ΛΟΓΙΣΤΗΡΙΟΥ ΚΕΦΑΛΛΗΝΙΑΣ 46, 11251
RESEARCH CENTRE OF THE ATHENS UNIVERSITY OF
ECONOMICS AND BUSINESS (RC/AUEB)
Research Centre
76, Patission str.,104 34 Athens, Greece
VAT: 090034337
Public Revenue Office: Athens D’
Accounting Office Address:
46, Kefallinias str.,112 51 Athens, Greece,
1st floor
5. Τα ανωτέρω δικαιολογητικά εκδίδονται επί πιστώσει
και εξοφλούνται στο Δικαιούχο από τη Μ.Ο.Δ.Υ. Ενδείκνυται, επί των τιμολογίων να αναγράφεται το όνομα του
ΕΥ και ο Κωδικός Αριθμός της Έρευνας.
6. Κατ’ εξαίρεση, τα δικαιολογητικά για δαπάνες μετακινήσεων, οι οποίες δεν εμπίπτουν στις διατάξεις του
ν. 4412/2016 για τις δημόσιες συμβάσεις, εκδίδονται
υποχρεωτικά στα στοιχεία του μετακινούμενου - δικαιούχου και πρέπει να είναι εξοφλημένες κατά την κατάθεσή
τους στον Ε.Λ.Κ.Ε.
7. Απαραίτητη προϋπόθεση για την πληρωμή μιας δαπάνης ή αμοιβής από τον Ε.Λ.Κ.Ε. στο δικαιούχο είναι η
γνωστοποίηση του ΙΒΑΝ του τραπεζικού λογαριασμού
του.
8. Ο έλεγχος ακολουθείται από την πράξη εκκαθάρισης
επί του αιτήματος πληρωμής, με την οποία προσδιορίζονται τα δικαιώματα τυχόν πιστωτών και στη συνέχεια
εκδίδεται τίτλος πληρωμής.
9. Πληρωμές πραγματοποιούνται κυρίως με Εντάλματα Πληρωμής (ΕΠ). Ειδικώς για την εκτέλεση συγκεκριμέ-
νων συναλλαγών του Ε.Λ.Κ.Ε. που αφορούν σε:
α. εμβάσματα εξωτερικού σε ξένο νόμισμα,
β. αποστολές χρηματοδότησης σε συνεργαζόμενους
φορείς, κυρίως στο πλαίσιο ευρωπαϊκών προγραμμάτων,
γ. επιστροφές διδάκτρων ή τελών εγγραφής από ΠΜΣ,
προγράμματα σπουδών, προγράμματα ΚΕΔΙΒΙΜ και συνέδρια, και
δ. φόρους και λοιπές κρατήσεις για τα οποία χρησιμοποιούνται Συμψηφιστικά Δελτία.
Βασικό νομοθετικό πλαίσιο: άρθρο 254 του ν. 4957/
2022.
Άρθρο 22:
Οικονομικός και Διαχειριστικός Έλεγχος Τακτικός, Έκτακτος και Κατασταλτικός
1. Ο τακτικός έλεγχος της οικονομικής διαχείρισης του
Ε.Λ.Κ.Ε., καθώς και ο έλεγχος των χρηματοοικονομικών
καταστάσεων, σύμφωνα με τα Ελληνικά Λογιστικά Πρότυπα (ΕΛΠ), πραγματοποιούνται κάθε χρόνο από ορκωτό
ελεγκτή. Οι δαπάνες του ελέγχου βαρύνουν τον προϋπολογισμό του Ε.Λ.Κ.Ε. Με απόφαση του Συμβουλίου
Διοίκησης του Ανώτατου Εκπαιδευτικού Ιδρύματος καθορίζεται ο ορκωτός ελεγκτής κάθε οικονομικής χρήσης.
2. Ο έλεγχος διενεργείται με βάση τα παραστατικά που
προβλέπονται από τα ΕΛΠ, καθώς και τον Οδηγό Χρηματοδότησης και τις αποφάσεις της Επιτροπής Ερευνών
και του Συμβουλίου Διοίκησης.
3. Το διαχειριστικό έτος του Ε.Λ.Κ.Ε. συμπίπτει με το
οικονομικό έτος.
4. Οι ορκωτοί ελεγκτές που ασκούν τον τακτικό έλεγχο
οικονομικής διαχείρισης του Ε.Λ.Κ.Ε. συντάσσουν έκθεση
για τη διαχείριση και τον απολογισμό του διαχειριστικού
έτους που έληξε σύμφωνα με τα ΕΛΠ. Οι εκθέσεις υποβάλλονται στον Υπουργό Παιδείας και Θρησκευμάτων,
τον Υπουργό Οικονομικών, τη Γενική Διεύθυνση Δημοσιονομικών Ελέγχων του Υπουργείου Οικονομικών, το
Ελεγκτικό Συνέδριο, το Συμβούλιο Διοίκησης του Α.Ε.Ι.
και την Επιτροπή Ερευνών του Ε.Λ.Κ.Ε.
5. Είναι δυνατή η διενέργεια έκτακτων ελέγχων από τη
Γενική Διεύθυνση Δημοσιονομικών Ελέγχων του Υπουργείου Οικονομικών.
6. Ο Ε.Λ.Κ.Ε. υπόκειται σε κατασταλτικό έλεγχο από το
Ελεγκτικό Συνέδριο, ο οποίος είναι τακτικός - δειγματοληπτικός ή έκτακτος γενικός ή ειδικός ή θεματικός και
συνίσταται σε έλεγχο νομιμότητας και κανονικότητας
της διαχείρισης.
7. Ο Ε.Λ.Κ.Ε. υπόκειται σε προγραμματισμένους ή έκτακτους εσωτερικούς ελέγχους από τη Μονάδα Εσωτερι-
κού Ελέγχου του Ο.Π.Α.
Βασικό νομοθετικό πλαίσιο: άρθρα 213 και 258
ν. 4957/2022.
ΚΕΦΑΛΑΙΟ Γ
ΥΛΟΠΟΙΗΣΗ, ΔΙΑΧΕΙΡΙΣΗ
ΚΑΙ ΠΑΡΑΚΟΛΟΥΘΗΣΗ ΤΩΝ ΕΡΓΩΝ
Άρθρο 23
Υποβολή Προτάσεων για Χρηματοδότηση
1. Η υποβολή προτάσεων σε τρίτους φορείς γίνεται με
μέριμνα και ευθύνη του ΕΥ και μετά από επικοινωνία με
τη Μ.Ο.Δ.Υ. Η Μ.Ο.Δ.Υ. παρέχει συμβουλευτικές υπηρεσίες, εφόσον της ζητηθούν, σε όλες τις φάσεις υποβολής.
2. Κατά τη σύνταξη μιας πρότασης, ακολουθούνται οι
όροι της πρόσκλησης του φορέα χρηματοδότησης και
λαμβάνονται υπόψη το κανονιστικό πλαίσιο διαχείρισης
και οι διαδικασίες που θα εφαρμοστούν κατά την υλοποίηση του έργου, εφόσον η πρόταση εγκριθεί.
3. Κατά τη σύνταξη του χρονοδιαγράμματος μιας προς
υποβολή πρότασης, λαμβάνεται υπόψη και ο απαραίτητος χρόνος για την υλοποίηση ενεργειών οι οποίες
απαιτούν εγκρίσεις, όπως οι διαδικασίες επιλογής προσωπικού, καθώς και οι τυχόν άδειες που απαιτούνται από
τα αρμόδια όργανα. Το συνολικό χρονοδιάγραμμα του
έργου συντάσσεται με τέτοιο τρόπο, ώστε να συμβαδίζουν, κατά το δυνατόν, η αναμενόμενη χρηματοδοτική
ροή από το φορέα χρηματοδότησης και η εξόφληση
των δαπανών.
4. Κατά τη σύνταξη του προϋπολογισμού, οι υπολογισμοί των οικονομικών μεγεθών, όπως λ.χ. το κόστος
της μονάδας εργασίας (ωριαία, μηνιαία κ.λπ.) για κάθε
κατηγορία προσωπικού, γίνονται σε πραγματικές τιμές
και με βάση ρεαλιστικές προβλέψεις όσον αφορά στον
απαιτούμενο χρόνο υλοποίησης ορισμένου έργου.
5. Δεν παραλείπεται η πρόβλεψη του ποσού των Λειτουργικών Εξόδων (overheads), το οποίο αφορά στο
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1693/15.03.2024
έμμεσο λειτουργικό κόστος που δαπανά ο Ε.Λ.Κ.Ε. και
το Πανεπιστήμιο για τη διεξαγωγή των έργων (έξοδα
διαχείρισης, χρήση χώρων και εξοπλισμών, φως, νερό,
θέρμανση, καθαριότητα). Το κόστος αυτό, δεν ταυτίζεται
με το κόστος για τη διοικητική υποστήριξη του έργου,
το οποίο αποτελεί άμεσο κόστος του έργου και συνυπολογίζεται στις δαπάνες προσωπικού. Οι υπηρεσίες που
παρέχει η Μ.Ο.Δ.Υ. είναι υπηρεσίες διαχείρισης, καθώς
και υπηρεσίες ελέγχου και παρακολούθησης των έργων.
6. Το σύνολο μιας πρότασης για χρηματοδότηση από
τρίτες πηγές υποβάλλεται στη Μ.Ο.Δ.Υ. για την ενημέρωση της Επιτροπής Ερευνών και την έγκριση υποβολής
αυτής, στις περιπτώσεις όπου:
α. απαιτείται από το Φορέα Χρηματοδότησης,
β. απαιτείται κάλυψη ιδίας συμμετοχής,
γ. απαιτείται η συνεργασία ή σύμπραξη φορέων,
δ.  απαιτείται η υποβολή προσφοράς για τη σύναψη
δημόσιας σύμβασης προμηθειών/παροχής υπηρεσιών.
7. Στις παραπάνω περιπτώσεις, οι προτάσεις κατατίθενται στη Μ.Ο.Δ.Υ. εντός εύλογου χρονικού διαστήματος
πριν από τη λήξη της προθεσμίας υποβολής τους, για
τον έλεγχό τους, τη συγκέντρωση των απαραίτητων εγγράφων από το αρμόδιο Τμήμα, την έγκρισή τους από
τα αρμόδια όργανα και την υπογραφή των απαιτούμενων ανά περίπτωση εγγράφων από τον Πρόεδρο της
Επιτροπής Ερευνών.
8. Όταν η πρόταση υποβάλλεται από σύμπραξη ή
ένωση προσώπων, συνοδεύεται από το σχέδιο του συμφωνητικού συνεργασίας, ώστε η Επιτροπή Ερευνών να
εγκρίνει τη σύνθεση και τους όρους της σύμπραξης.
9. Σε περίπτωση δημιουργίας οποιουδήποτε εταιρικού
σχήματος τεχνοβλαστού, το οποίο θα αποκτήσει νομική
προσωπικότητα, απαιτείται η έγκριση από το Συμβούλιο
Διοίκησης, κατόπιν εισήγησης της Επιτροπής Ερευνών σε
συνέχεια γνώμης του Γραφείου Μεταφοράς Τεχνολογίας
και Καινοτομίας. Το Πανεπιστήμιο δύναται να συμμετέχει σε νομικά πρόσωπα, εφόσον αυτά προβλέπονται
από το ισχύον νομικό πλαίσιο και ο σκοπός αυτών δεν
αντίκειται στους σκοπούς του ιδρύματος, του Ε.Λ.Κ.Ε., ή
της Εταιρείας Αξιοποίησης και Διαχείρισης Περιουσίας.
10. Εφόσον, κατά δήλωση του ΕΥ, μια ερευνητική πρόταση περιλαμβάνει έρευνα:
α. στον άνθρωπο,
β. σε υλικό που προέρχεται από άνθρωπο (π.χ. γενετικό
υλικό, κύτταρα, ιστοί και προσωπικά δεδομένα),
γ. σε ζώα ή
δ. στο περιβάλλον, φυσικό και πολιτιστικό, ο ΕΥ την
υποβάλει στην Επιτροπή Ηθικής και Δεοντολογίας της
Έρευνας (εφεξής ΕΗΔΕ). Η ΕΗΔΕ ελέγχει την ερευνητική
πρόταση και την εγκρίνει ή εισηγείται την αναθεώρησή
της, εφόσον προκύπτουν ηθικά και δεοντολογικά κωλύματα.
11. Η Επιτροπή Ερευνών δύναται vα μην εγκρίνει την
υποβολή μιας πρότασης, της οποίας τo περιεχόμενο ή oι
σκοποί δεν είναι σύμφωνοι με τους κανόνες ηθικής και
δεοντολογίας που διέπουν την έρευνα, καθώς και με τις
γενικές αρχές, τηv πολιτική, το συμφέρον και το κύρος
τoυ Ιδρύματος.
12. Σε περίπτωση κατά την οποία η πρόσκληση προβλέπει αριθμητικό περιορισμό των προτάσεων που
επιτρέπεται να υποβληθούν από το Πανεπιστήμιο, με
απόφαση της Επιτροπής Ερευνών τίθεται χρονικός περιορισμός υποβολής των προτάσεων και συγκροτείται ειδι-
κή επιτροπή εμπειρογνωμόνων, με γνωστικό αντικείμενο
συναφές με το αντικείμενο της πρόσκλησης, η οποία
αξιολογεί τις προτάσεις και εισηγείται στην Επιτροπή
Ερευνών την κατάταξή τους.
Βασικό νομοθετικό πλαίσιο: εδάφιο γ΄ του άρθρου 232
του ν. 4957/2022.
Άρθρο 24
Αποδοχή Διαχείρισης και Έναρξη Έργου
1. Για την αποδοχή διαχείρισης ενός έργου από τον
Ε.Λ.Κ.Ε., ο ΕΥ υποβάλλει στη Μ.Ο.Δ.Υ. προς έγκριση από
την Επιτροπή Ερευνών, τα παρακάτω έντυπα:
α. Αίτημα αποδοχής της διαχείρισης του έργου όπου
αναγράφονται τα αναλυτικά στοιχεία του έργου (κωδικός
πρότασης από το αρμόδιο γραφείο, τίτλος, πηγή προέλευσης χρηματοδότησης, επιστημονικό πεδίο, είδος
επιστημονικής δραστηριότητας, συνεργαζόμενοι φορείς, Ε.Υ., Αναπληρωτής Ε.Υ., σύντομη περίληψη έργου,
συνολικός προϋπολογισμός, προϋπολογισμός Ο.Π.Α.,
πόρος Ε.Λ.Κ.Ε. ή ΚΕ.ΔΙ.ΒΙ.Μ, ερευνητική ομάδα έργου
-Εφόσον Προσδιορίζεται στη Σύμβαση-, ημερομηνία
έναρξης και λήξης, ανάλυση προϋπολογισμού). Τα έργα
ανάλογα με την πηγή χρηματοδότησης κατατάσσονται
σε κατηγορίες από όπου προκύπτει και το ενδεχόμενο
ποσοστό ΦΠΑ. Τα ιδιωτικά έργα έχουν ΦΠΑ ενώ σε όλες
τις υπόλοιπες κατηγορίες έργων (ΕΥΡΩΠΑΪΚΑ ΕΡΓΑ, ΠΜΣ,
ΚΕ.ΔΙ.ΒΙ.Μ., ΕΘΝΙΚΑ, ΙΔΙΑ ΧΡΗΜΑΤΟΔΟΤΗΣΗ Ε.Λ.Κ.Ε./
Ο.Π.Α.) δεν αναλογεί ΦΠΑ.
β. Έντυπο Συνολικού Προϋπολογισμού χρησιμοποιείται για την κατάρτιση των έργων / προγραμμάτων και
αποτυπώνεται ο συνολικός προϋπολογισμός ανά κατηγορία δαπάνης για όλη τη χρονική διάρκεια του έργου,
γ. Έντυπο Ετήσιου Προϋπολογισμού (χρησιμοποιείται
για την κατάρτιση του ετήσιου προϋπολογισμού των
έργων / προγραμμάτων π.χ. έργο παροχής υπηρεσιών
με έναρξη και λήξη εντός του ίδιου οικονομικού έτους ή
για τα έργα που δεν έχουν καθορισμένο χρονικό σημείο
λήξης και ο προϋπολογισμός αυτών συντάσσεται σε ετήσια βάση π.χ. Προγράμματα Μεταπτυχιακών Σπουδών,
προγράμματα Διά βίου μάθησης και κατάρτισης, οικονομικές ενισχύσεις, συνέδρια κ.λπ.).
δ. Διμερής σύμβαση (δύο αντίτυπα) μεταξύ του Επιστημονικού Υπεύθυνου και Ε.Λ.Κ.Ε./Ο.Π.Α. όπου απο-
τυπώνεται η χρονική διάρκεια του έργου, η αμοιβή του
Ε.Υ. κ.λπ.
ε. Ένα έντυπο της παρ. 2 του παρόντος ανάλογα με το
είδος του προς αποδοχή έργου.
στ. Επιπλέον έγγραφα - δικαιολογητικά, της παρ. 3 του
παρόντος εφόσον το απαιτεί η φύση του έργου.
2. Ανάλογα με το είδος του προς αποδοχή έργου, ο ΕΥ
συνυποβάλλει μαζί με τα έντυπα της παρ. 1 ένα από τα
ακόλουθα δικαιολογητικά:
α. Για προγράμματα Μεταπτυχιακών Σπουδών (ΠΜΣ):
α.α Απόφαση Συγκλήτου περί ίδρυσης Προγράμματος
Μεταπτυχιακών Σπουδών του οποίου τη διοικητική υποστήριξη αναλαμβάνει το Ίδρυμα, όπως δημοσιεύθηκε
στην Εφημερίδα της Κυβερνήσεως.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1693/15.03.2024
α.β Απόφαση της Γενικής Συνέλευσης του Τμήματος
του ΠΜΣ ή της Επιτροπής Προγράμματος Σπουδών σε
περίπτωση ΔΠΜΣ, για τον ορισμό Διευθυντή του ΠΜΣ, ο
οποίος θα εκτελεί καθήκοντα Επιστημονικού Υπευθύνου.
α.γ Απόφαση της Γενικής Συνέλευσης του Τμήματος
του ΠΜΣ ή της Επιτροπής Προγράμματος Σπουδών σε
περίπτωση ΔΠΜΣ, για προτεινόμενο, προς την Επιτροπή Ερευνών του Ε.Λ.Κ.Ε., αναπληρωτή Επιστημονικού
Υπευθύνου.
α.δ Εσωτερικός Κανονισμός Λειτουργίας του Προγράμματος.
α.ε Απόφαση του αρμόδιου οργάνου του ΠΜΣ για την
έγκριση του συνολικού και ετήσιου προϋπολογισμού
β. Για Ξενόγλωσσα Προγράμματα Σπουδών (ΞΠΣ):
β.α Απόφαση Συγκλήτου περί ίδρυσης Ξενόγλωσσου
Προγράμματος Σπουδών του οποίου τη διοικητική υποστήριξη αναλαμβάνει το Ίδρυμα, όπως δημοσιεύθηκε
στην Εφημερίδα της Κυβερνήσεως.
β.β Απόφαση Συγκλήτου για τον ορισμό Επιτροπής
Προγράμματος Σπουδών και Διευθυντή του ΞΠΣ, ο οποίος θα εκτελεί καθήκοντα Επιστημονικού Υπευθύνου.
β.γ Εσωτερικός Κανονισμός Λειτουργίας του Προγράμματος.
β.δ Απόφαση Συγκλήτου για την έγκριση ειδικού πρωτοκόλλου συνεργασίας στην περίπτωση διατμηματικού
ή διιδρυματικού ΞΠΣ.
γ. Για Συνέδριο / Ημερίδα κ.λπ.:
Απόφαση αρμόδιου συλλογικού οργάνου του Ιδρύματος για την έγκριση διενέργειας συνεδρίου ή ημερίδας,
υπό την αιγίδα του Ιδρύματος.
δ. Για έργα Παροχής Υπηρεσιών μέσω ακαδημαϊκής
μονάδας του Ιδρύματος (Εργαστηρίου).
δ.α Απόφαση Συγκλήτου περί ίδρυσης ακαδημαϊκής
μονάδας εντός του Ιδρύματος (Εργαστηρίου, κ.λπ.).
δ.β Απόφαση του αρμόδιου οργάνου περί εκλογής
του Διευθυντή της ακαδημαϊκής μονάδας ή ορισμού του
επικεφαλής της μονάδας.
δ.γ Εσωτερικός Κανονισμός Λειτουργίας της ακαδημαϊκής μονάδας (εάν υφίσταται).
δ.δ Εισήγηση του Διευθυντή του εργαστηρίου του
πανεπιστημιακού εργαστηρίου της ακαδημαϊκής μονάδας, για τον καθορισμό του ύψους της τιμής κάθε είδους
ομοειδών υπηρεσιών που παρέχονται προς απροσδιόριστο αριθμό φυσικών προσώπων. Η εισήγηση, πέραν
της δήλωσης του Διευθυντή ότι πληρούνται οι προϋποθέσεις των παρ. 2 και 3 του άρθρου 51 του ν. 4957/2022,
περιλαμβάνει:
δδ.α το είδος και την περιγραφή κάθε υπηρεσίας,
δδ.β την τιμή ανά είδος υπηρεσίας,
δδ.γ το εύρος τιμολόγησης από τρίτους οικονομικούς
φορείς, εφόσον υπάρχουν, που προσφέρουν ταυτόσημες
υπηρεσίες, και
δδ.δ οικονομοτεχνική ανάλυση κόστους της υπηρεσίας, στην οποία περιλαμβάνεται υπολογισμός του κό-
στους απασχόλησης προσωπικού, των αναλωσίμων και
λοιπών ειδών, των πάγιων δαπανών και της απόσβεσης
εξοπλισμού.
δ.ε Οι τιμές ταυτόσημων υπηρεσιών μεταξύ του ίδιου
ή άλλου πανεπιστημιακού εργαστηρίου του ΑΕΙ δεν δύνανται να διαφέρουν ουσιωδώς μεταξύ τους.
δ.στ Αν παρέχονται υπηρεσίες από πανεπιστημιακά
εργαστήρια, των οποίων η διαδικασία κοστολόγησης
ρυθμίζεται από την κείμενη νομοθεσία, εφαρμόζεται η
εν λόγω νομοθεσία.
δ.ζ Η έγκριση της Επιτροπής Ερευνών δύναται ανά περίπτωση να λαμβάνει χώρα μετά από εισήγηση εμπει-
ρογνώμονα που ορίζεται από την Επιτροπή Ερευνών, ως
προς τα σημεία iv) και v) του παρόντος.
ε. Για μελέτες, μετρήσεις, περιοδικές επιστημονικές
δράσεις, κ.λπ. που πραγματοποιούνται από τους ΕΥ σε
επαναλαμβανόμενη βάση:
ε.α Σύμβαση ή εντολή εκτέλεσης της μελέτης, μετρήσεων, κ.τ.λ.
ε.β Αν το είδος των υπηρεσιών προϋποθέτει τη χρήση
πόρων της ακαδημαϊκής μονάδας, όπως εξοπλισμού,
υποδομών και ανθρώπινου δυναμικού, για την έγκριση
της σύμβασης από την Επιτροπή Ερευνών του Ε.Λ.Κ.Ε.,
απαιτείται η προσκόμιση βεβαίωσης του αρμοδίου Οργάνου, περί της δυνατότητας διάθεσης των πόρων που
απαιτούνται, ανά περίπτωση, για την ορθή εκτέλεση της
σύμβασης, χωρίς να παρακωλύεται η εκπαιδευτική και
ερευνητική δραστηριότητα του πανεπιστημιακού εργαστηρίου και της ακαδημαϊκής μονάδας στην οποία
εντάσσεται.
στ. Για Επιμορφωτικό - Εκπαιδευτικό Πρόγραμμα
ΚΕΔΙΒΙΜ προγράμματα σπουδών:
Απόφαση του Συμβουλίου του ΚΕΔΙΒΙΜ περί έγκρισης
του εκπαιδευτικού προγράμματος, όπου απαιτείται, και
ορισμού του Επιστημονικού και Ακαδημαϊκού Υπευθύνου του. Σε ένα έργο του Ε.Λ.Κ.Ε. δύναται να πραγματο-
ποιείται η οικονομική διαχείριση ενός ή περισσοτέρων
επιμορφωτικών και εκπαιδευτικών προγραμμάτων.
ζ. Για Θερινά / Χειμερινά προγράμματα σπουδών
ζ.α Απόφαση Συγκλήτου περί ίδρυσης Θερινού/Χειμερινού Προγράμματος Σπουδών του οποίου τη διοικητική
υποστήριξη αναλαμβάνει το Ίδρυμα, όπως δημοσιεύθηκε στην Εφημερίδα της Κυβερνήσεως.
ζ.β Απόφαση της Συνέλευση του Τμήματος ή η Ειδική
Διατμηματική Επιτροπή σε περίπτωση διατμηματικού
ΘΠΣ/ΧΠΣ για τον ορισμό Επιτροπής Προγράμματος
Σπουδών και Διευθυντή του ΘΠΣ/ΧΠΣ, ο οποίος θα
εκτελεί καθήκοντα Επιστημονικού Υπευθύνου.
ζ.γ Απόφαση της Γενικής Συνέλευσης του Τμήματος
του ΘΠΣ/ΧΠΣ ή της Επιτροπής Προγράμματος Σπουδών
σε περίπτωση ΘΠΣ/ΧΠΣ, για προτεινόμενο, προς την
Επιτροπή Ερευνών του Ε.Λ.Κ.Ε., αναπληρωτή Επιστημονικού Υπευθύνου.
ζ.δ Εσωτερικός Κανονισμός Λειτουργίας του Προγράμματος.
ζ.ε Απόφαση Συγκλήτου για την έγκριση ειδικού πρωτοκόλλου συνεργασίας στην περίπτωση διατμηματικού
ή διιδρυματικού ΘΠΣ/ΧΠΣ.
ζ.στ Απόφαση του αρμόδιου οργάνου του ΘΠΣ/ΧΠΣ
για την έγκριση του συνολικού και ετήσιου προϋπολογισμού.
η. Για Ευρωπαϊκό ή Διεθνές πρόγραμμα:
Συμβόλαιο χρηματοδότησης έργου είναι το Grant
Agreement το οποίο υπογράφεται ψηφιακά μέσω του
Europa Funding and Tenders Portal.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1693/15.03.2024
θ. Για συγχρηματοδοτούμενα προγράμματα (π.χ. ΕΣΠΑ,
ΕΛΙΔΕΚ) και έργα ΠΔΕ:
Πράξη ένταξης / χρηματοδότησης έργου. Επιπλέον,
το Τεχνικό Δελτίο ή το Τεχνικό Παράρτημα ή το Έντυπο
Υποβολής Πρότασης ή το Application Form, εφόσον
υπάρχουν.
ι. Για έργα παροχής υπηρεσιών προς δημόσιους ή ιδιωτικούς φορείς, που δεν εμπίπτουν στην περ. δ΄: Σύμβαση
παροχής υπηρεσιών προς το δημόσιο φορέα (δημόσια
σύμβαση) ή σύμβαση παροχής υπηρεσιών προς τρίτα
φυσικά ή νομικά πρόσωπα (δύο αντίτυπα) μεταξύ Οικονομικού Πανεπιστημίου Αθηνών και φορέα χρημα-
τοδότησης. Στη σύμβαση προσδιορίζεται η ερευνητική
ομάδα έργου, περιγράφονται τα παραδοτέα του έργου
σύμφωνα με τις προβλέψεις του εγκεκριμένου τεχνικού
δελτίου ή του τεχνικού παραρτήματος ή του εντύπου
υποβολής πρότασης. Επίσης, ορίζεται η χρονική διάρκεια του έργου, ο συνολικός προϋπολογισμός (συμπε-
ριλαμβανομένου ή όχι ΦΠΑ),
ια. Για έργα αυτοχρηματοδοτούμενα:
Απόφαση του αρμόδιου οργάνου του Ιδρύματος,
εφόσον η χρηματοδότηση του έργου προέρχεται από
τον Ε.Λ.Κ.Ε. (είτε από ίδιους πόρους μέσω της ετήσιας
κατανομής είτε από τα περιουσιακά ταμειακά διαθέσιμα).
ιβ. Για Προγραμματικές συμβάσεις:
ιγ. Για έργα Οικονομικής Ενίσχυσης / Δωρεάς / Χορηγίας:
ιγ.α Σύμβαση δωρεάς ή επιχορήγησης ή οικονομικής
ενίσχυσης ή χορηγίας.
ιγ.β Απόφαση του αρμόδιου οργάνου περί έγκρισης
δωρεάς ή επιχορήγησης ή οικονομικής ενίσχυσης ή χορηγίας.
3. Πέραν των συνυποβαλλόμενων εγγράφων ανά είδος
έργου της παρ. 2, ο ΕΥ θα πρέπει να καταθέσει επιπλέον
έγγραφα - δικαιολογητικά, εφόσον το απαιτεί η φύση του
έργου. Ενδεικτικά ως τέτοια είναι τα ακόλουθα:
α. Σύνθεση της ομάδας έργου.
β. Κατάσταση μελών του προσωπικού του Πανεπιστημίου που θα απασχοληθεί στο έργο και ποσοστό
συμμετοχής τους, για την κάλυψη της ιδίας συμμετοχής
(εφόσον απαιτείται και προβλέπεται ως δυνατότητα).
γ. Υπεύθυνη Δήλωση του ΕΥ στην οποία δηλώνεται ότι
στο έργο δεν περιλαμβάνεται έρευνα στον άνθρωπο,
σε υλικό που προέρχεται από άνθρωπο όπως γενετικό
υλικό, κύτταρα, ιστοί και προσωπικά δεδομένα, σε ζώα
ή στο περιβάλλον, φυσικό και πολιτιστικό. Εφόσον, κατά
δήλωση του ΕΥ, μια ερευνητική πρόταση περιλαμβάνει
έρευνα στον άνθρωπο, σε υλικό που προέρχεται από
άνθρωπο (π.χ. γενετικό υλικό, κύτταρα, ιστοί και προσωπικά δεδομένα), σε ζώα ή στο περιβάλλον, φυσικό και
πολιτιστικό, υποβάλλεται η πρόταση υποχρεωτικά για
έγκριση στην ΕΗΔΕ από τον ΕΥ και το έργο δεν μπορεί
να αρχίσει να υλοποιείται αν δεν λάβει προηγουμένως
τη σχετική έγκριση. Η ΕΗΔΕ ελέγχει την ερευνητική πρόταση και την εγκρίνει ή εισηγείται την αναθεώρησή της,
εφόσον προκύπτουν ηθικά και δεοντολογικά κωλύματα.
Οι αποφάσεις της ΕΗΔΕ είναι δεσμευτικές.
δ. Απόφαση της ΕΗΔΕ ότι το έργο δεν αντιβαίνει στην
κείμενη νομοθεσία και συνάδει με γενικά παραδεδεγμένους κανόνες ηθικής και δεοντολογίας της έρευνας
ως προς το περιεχόμενο και τον τρόπο διεξαγωγής του,
όπου απαιτείται.
ε. Αντίγραφο της πρότασης. Σχετική απόφαση του
Φορέα χρηματοδότησης καθώς και όλα τα σχετικά παραρτήματα και τυχόν λοιπά έντυπα και έγγραφα που
αφορούν το έργο, που υποβλήθηκαν στον Φορέα Χρηματοδότησης (αν υπάρχει).
στ. Επιστολή του μονοπρόσωπου οργάνου ακαδημαϊκής μονάδας (π.χ. Διευθυντή Εργαστηρίου, Προέδρου
Τμήματος), με την οποία εγκρίνεται, κατά περίπτωση, η
χρήση του εξοπλισμού, των χώρων και του προσωπικού
της μονάδας, όταν αυτή απαιτείται για την υλοποίηση
του συγκεκριμένου έργου.
4. Η απόφαση αν ένα έργο εμπίπτει στους σκοπούς
του Ε.Λ.Κ.Ε. και συνάδει με την πολιτική και το κύρος
του Πανεπιστημίου, ανήκει αποκλειστικά στην Επιτροπή
Ερευνών, η οποία αποδέχεται ή όχι τη διαχείριση των
έργων και εγκρίνει τον προϋπολογισμό τους.
5. Κάθε έργο λαμβάνει έναν μοναδικό εσωτερικό κωδικό έργου, ο οποίος αποτελεί την ταυτότητα της λογι-
στικής μερίδας και χρησιμοποιείται για την επικοινωνία
μεταξύ του ΕΥ και του Ε.Λ.Κ.Ε.
6. Υποδείγματα εντύπων αποδοχής και διαχείρισης
έργου από τον Ε.Λ.Κ.Ε., καθώς και έντυπα προϋπολογισμών (συνολικού συνοπτικού και ετήσιου), αναρτώνται
στην ιστοσελίδα του Ε.Λ.Κ.Ε. Ο ΕΥ κατά την υποβολή του
εντύπου αποδοχής έργου δηλώνει τα βασικά στοιχεία
του έργου, μεταξύ των οποίων τον τίτλο του έργου, τη
χρονική διάρκεια του φυσικού αντικειμένου και τη διάρκεια του οικονομικού αντικειμένου του έργου.
7. Στα δημόσια έργα γίνεται η έγκριση της ένταξης
του έργου στη διαχείριση του Ε.Λ.Κ.Ε. από την Επιτροπή
Ερευνών του Ε.Λ.Κ.Ε. Συγκεκριμένα, μέσω της πρωτοκόλλησης το αίτημα εισάγεται στην ημερήσια διάτα-
ξη της αμέσως επόμενης συνεδρίασης της Επιτροπής
Ερευνών και Διαχείρισης του Ε.Λ.Κ.Ε. Κατά τη διάρκεια
της συνεδρίασης, συζητείται και λαμβάνεται η σχετική
απόφαση.
8. Για τα έργα / προγράμματα που υλοποιούνται από το
Κέντρο Επιμόρφωσης και Διά Βίου Μάθησης του Ο.Π.Α.,
η αποδοχή τους από την Επιτροπή Ερευνών προϋποθέτει
την πρωθύστερη έγκρισή τους από το Συμβούλιο του
Κέντρου όπως ορίζεται στην κείμενη νομοθεσία.
Βασικό νομοθετικό πλαίσιο: άρθρα 51, 52, 53, 55, 80,
82, 84, 101, 102, 121, 122, εδάφια ε΄ και ι΄ του άρθρου 232
και παρ. 2 του άρθρου 234 του ν. 4957/2022.
Άρθρο 25
Τήρηση Κανόνων Ηθικής
και Δεοντολογίας - ΕΗΔΕ
Η Επιτροπή Ηθικής και Δεοντολογίας της Έρευνας
(Ε.Η.Δ.Ε.) του Οικονομικού Πανεπιστημίου Αθηνών
(Ο.Π.Α.) συστήνεται και λειτουργεί σύμφωνα με τις διατάξεις του ν. 4521/2018, άρθρα 21-27.
Αποστολή της Ε.Η.Δ.Ε. είναι να παρέχει, σε ηθικό και
δεοντολογικό επίπεδο, εγγύηση αξιοπιστίας των ερευνητικών έργων που διεξάγονται στο Ο.Π.Α. και στον
Ε.Λ.Κ.Ε./Ο.Π.Α. Η Επιτροπή ελέγχει, επίσης, την τήρηση
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1693/15.03.2024
των γενικά παραδεδεγμένων αρχών της ακεραιότητας
της έρευνας και των κριτηρίων της ορθής επιστημονικής
πρακτικής.
Στο Παράρτημα Ι περιλαμβάνεται ο Κανονισμός Λειτουργίας της Επιτροπής Ηθικής και Δεοντολογίας της
Έρευνας του Ο.Π.Α.
Άρθρο 26
Προϋπολογισμός Έργου
1. Ο προϋπολογισμός κάθε έργου είναι αυτοτελής και
διακριτός έναντι των προϋπολογισμών των λοιπών έργων.
2. Για κάθε έργο η αναλαμβανόμενη οικονομική υποχρέωση, ανεξαρτήτως ποσού, εκτελείται εντός των ορί-
ων του συνολικού εγκεκριμένου προϋπολογισμού. Κάθε
πληρωμή ελέγχεται και παρακολουθείται με βάση τον
εγκεκριμένο προϋπολογισμό κάθε έργου. Απαγορεύεται οποιαδήποτε πληρωμή καθ’ υπέρβαση των συνολι-
κών πιστώσεων του προϋπολογισμού του κάθε έργου.
Ειδικότερα, για τα έργα που συντάσσουν μόνο ετήσιο
αναλυτικό προϋπολογισμό, απαγορεύεται οποιαδήποτε
πληρωμή καθ’ υπέρβαση των συνολικών πιστώσεων του
ετήσιου αναλυτικού προϋπολογισμού.
Αντίστοιχα, για τα έργα που συντάσσουν συνολικό συνοπτικό προϋπολογισμό, απαγορεύεται οποιαδήποτε
πληρωμή καθ’ υπέρβαση των συνολικών πιστώσεων του
συνολικού συνοπτικού προϋπολογισμού.
Πληρωμή που πραγματοποιείται καθ’ υπέρβαση των
συνολικών πιστώσεων του εγκεκριμένου προϋπολογισμού του κάθε έργου είναι αυτοδίκαια και απόλυτα
άκυρη και ο διατάκτης, ο Προϊστάμενος Οικονομικών
Υπηρεσιών του Ε.Λ.Κ.Ε. και κάθε άλλο συμπράττον όργανο ευθύνονται ατομικά, αλληλέγγυα και εις ολόκληρον
έναντι του Ε.Λ.Κ.Ε.
3. Ο εγκεκριμένος αναλυτικός ετήσιος προϋπολογισμός κάθε έργου δύναται να αναμορφώνεται στις ακό-
λουθες περιπτώσεις:
α) οποτεδήποτε εντός του τρέχοντος οικονομικού
έτους μετά από αίτημα του ΕΥ και απόφαση της Επιτροπής Ερευνών, κατόπιν σύμφωνης γνώμης του ΠΟΥ και
έγγραφης συμφωνίας του φορέα χρηματοδότησης, όπου
αυτή απαιτείται, και
β) σε τριμηνιαία βάση και συγκεκριμένα το αργότερο
έως 31.3, 30.6, 30.9 και 31.12 εκάστου οικονομικού έτους,
με απόφαση του Προέδρου της Επιτροπής Ερευνών και
σύμφωνη γνώμη του ΠΟΥ, εφόσον οι πραγματοποιηθείσες δαπάνες που εκτελέστηκαν εντός του τελευταί-
ου ημερολογιακού τριμήνου υπερβαίνουν τα όρια ανά
κατηγορία δαπάνης, αλλά βρίσκονται εντός των ορίων
του εγκεκριμένου προϋπολογισμού.
4. Ο εγκεκριμένος συνοπτικός συνολικός προϋπολογισμός κάθε έργου αναμορφώνεται στις ακόλουθες
περιπτώσεις:
α) οποτεδήποτε με αίτημα του ΕΥ και απόφαση του
Προέδρου της Επιτροπής Ερευνών, κατόπιν σύμφωνης
γνώμης του ΠΟΥ και έγγραφης συμφωνίας του φορέα
χρηματοδότησης, όπου αυτή απαιτείται και
β) σε τριμηνιαία βάση και συγκεκριμένα το αργότερο
έως 31.3, 30.6, 30.9 και 31.12 εκάστου οικονομικού έτους,
με απόφαση του Προέδρου της Επιτροπής Ερευνών και
σύμφωνη γνώμη του ΠΟΥ, εφόσον η αναμόρφωση του
ετήσιου προϋπολογισμού της περ. β΄ της προηγούμενης
παραγράφου επηρεάζει τον συνολικό συνοπτικό προϋπολογισμό.
5. Η απόφαση περί τροποποίησης της ανάληψης υποχρέωσης που εκδίδεται εντός των προβλεπόμενων στην
παρ. 5 του παρόντος άρθρου προθεσμιών, καταλαμβάνει
δαπάνες που πραγματοποιήθηκαν στο προηγούμενο
ημερολογιακό τρίμηνο, ακόμα και καθ’ υπέρβαση της
προηγούμενης απόφασης ανάληψης υποχρέωσης.
6. Νόμιμες δαπάνες έργων, οι οποίες χαρακτηρίζονται
από το φορέα χρηματοδότησης μη επιλέξιμες, δύναται
να βαρύνουν τον προϋπολογισμό άλλου έργου υπό τις
προϋποθέσεις ότι:
α. Είναι εντός των ορίων του προϋπολογισμού του
έργουπουπρόκειται να βαρύνουν,
β. είναι επιλέξιμες στο έργο αυτό και
γ. συμφωνεί ο ΕΥ του έργου.
Η μεταφορά της δαπάνης ή της πίστωσης πραγματοποιείται ύστερα από απόφαση της Επιτροπής Ερευνών
κατόπιν αιτήματος του Επιστημονικού Υπευθύνου του
έργου του οποίου οι δαπάνες κρίθηκαν μη επιλέξιμες.
Βασικό νομοθετικό πλαίσιο: άρθρο 239 του ν. 4957/
2022.
Άρθρο 27
Κατηγορίες Δαπανών και Εσόδων Έργου
Οι βασικές κατηγορίες δαπανών και εσόδων στα έργα
είναι οι κάτωθι:
1. Αμοιβές Πανεπιστημιακών: Η γενική κατηγορία περιλαμβάνει:
α. Το σύνολο των πρόσθετων αμοιβών των Πανεπιστημιακών που μετέχουν στο Πρόγραμμα (Καθηγητές
και υπηρετούντες Λέκτορες του Ο.Π.Α. ή/και άλλων Πανεπιστημιακών Ιδρυμάτων, καθώς και των ΕΤΕΠ, ΕΔΙΠ,
ΕΕΠ και διοικητικών υπαλλήλων του Ο.Π.Α.).
β. Αμοιβές Τρίτων με εξαρτημένη σχέση εργασίας
ορισμένου χρόνου: Η γενική κατηγορία περιλαμβάνει
το σύνολο των ακαθάριστων αποδοχών μαζί με τις εργοδοτικές εισφορές για όσους απασχοληθούν στο έργο
με εξαρτημένη σχέση εργασίας.
γ. Αμοιβές Τρίτων με ανάθεση έργου: Η γενική κατηγορία περιλαμβάνει το σύνολο των ακαθάριστων αμοιβών
(συμπεριλαμβανομένου του ΦΠΑ και των εργοδοτικών
εισφορών σε περίπτωση εφαρμογής της παρ. 9 του άρθρου 39 του ν. 4467/2017) που θα διατεθεί σε όσους
εργαστούν στο πρόγραμμα για την εκτέλεση ενός μέρος
του έργου (σχέση εργολαβική).
δ. Στην ίδια κατηγορία εντάσσονται και οι αμοιβές των
φοιτητών, των υποτρόφων καθώς και οι αμοιβές υπαλλήλων άλλων Πανεπιστημιακών Ιδρυμάτων και φορέων
του Δημοσίου (διοικητικοί υπάλληλοι, ΕΤΕΠ, ΕΔΙΠ, ΕΕΠ).
2. Εξοπλισμός (όργανα και υλικά): Η γενική κατηγορία περιλαμβάνει το σύνολο της αξίας των προμηθειών
(συμπεριλαμβανομένου του ΦΠΑ) για πάγιο εξοπλισμό,
όργανα, λογισμικό και εν γένει μη αναλώσιμα υλικά που
προβλέπεται να αποκτηθούν για τις ανάγκες του έργου.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1693/15.03.2024
3. Μετακινήσεις: Η γενική κατηγορία περιλαμβάνει
το σύνολο της δαπάνης για τις μετακινήσεις των μελών
της ερευνητικής ομάδας του έργου στο εσωτερικό της
χώρας ή/και στο εξωτερικό, πλην των δαπανών εγγραφής σε συνέδρια που εντάσσεται στην κατηγορία Λοιπά
Έξοδα.
4. Αναλώσιμα - Λοιπά Έξοδα: Η γενική κατηγορία περιλαμβάνει το σύνολο της αξίας (συμπεριλαμβανομένου
του ΦΠΑ) των αναλώσιμων (μη διαρκών) υλικών που
προβλέπονται για την πραγματοποίηση του έργου, καθώς και το ποσό των δαπανών για διάφορα μικροέξοδα,
φωτοτυπίες, εκτυπώσεις, συντηρήσεις, παροχές τρίτων,
βιβλία, όπως και κάθε μορφής υπηρεσίες που δεν εντάσσονται στις υπόλοιπες κατηγορίες και προβλέπεται να
πραγματοποιηθούν στο πλαίσιο του έργου.
5. Γενικά Έξοδα: Η κατηγορία περιλαμβάνει το ποσό
παρακράτησης, το οποίο καθορίζεται από την Επιτροπή
Ερευνών και υπολογίζεται επί του συνολικού προϋπολογισμού του έργου ή όπως διαφορετικά καθορίζεται από
τους διαχειριστικούς κανόνες του έργου και τους όρους
του χρηματοδότη. Στο Παράρτημα ΙΙΙ αναλύονται τα ποσοστά παρακράτησης ανά κατηγορία έργων σύμφωνα
με τις ισχύουσες αποφάσεις των οργάνων του Ιδρύματος.
6. Έσοδα: Οι κύριες κατηγορίες των εσόδων είναι: οι
Δημόσιες Επενδύσεις, οι επιχορηγήσεις από την ΕΕ ή
άλλους φορείς της ημεδαπής ή αλλοδαπής, η παροχή
υπηρεσιών με ΦΠΑ, η παροχή υπηρεσιών με ΤΠΥ χωρίς
ΦΠΑ ή ΑΠΥ (π.χ. τέλη παρακολούθησης) και οι οικονομικές ενισχύσεις από διεθνείς και εθνικούς φορείς.
Βασικό νομοθετικό πλαίσιο: ν. 4270/2014, ν. 4172/2013
του ν. 4308/2014 και άρθρο 51 και ν. 4957/2022, ΠΟΛ
1057/2016.
Άρθρο 28
Ορισμός Επιτροπών κατά την Υλοποίηση Έργων
Στο πλαίσιο υλοποίησης των έργων, με απόφαση της
Επιτροπής Ερευνών, κατόπιν εισήγησης του ΕΥ, είναι
απαραίτητος ο ορισμός των εξής επιτροπών:
1. Επιτροπή Παρακολούθησης και Παραλαβής Έργου:
Η Επιτροπή αποτελείται από τρία (3) μέλη, που προ έρχονται υποχρεωτικά από το προσωπικό του Ο.Π.Α. και
έχουν την ιδιότητα μέλους ΔΕΠ, ΕΕΠ, ΕΔΙΠ, ΕΤΕΠ ή υπαλλήλου με σχέση δημοσίου δικαίου ή ΙΔΑΧ. Δεν δύναται
να συμμετέχουν στην Επιτροπή μέλη της ομάδας έργου.
Ο ορισμός της Επιτροπής είναι απαραίτητος μόνο για
έργα που απαιτείται από το φορέα χρηματοδότησης ή το
κανονιστικό πλαίσιο διαχείρισης του έργου (π.χ. ΕΣΠΑ).
Η θητεία της Επιτροπής είναι ίση με τη διάρκεια του
έργου.
Αρμοδιότητες της Επιτροπής είναι η πιστοποίηση της
υλοποίησης του φυσικού αντικειμένου του έργου και
η σύνταξη πρακτικών για την πρόοδο υλοποίησης και
την ολοκλήρωση του φυσικού αντικειμένου του έργου.
Το αίτημα του ΕΥ για τον ορισμό της Επιτροπής υποβάλλεται υποχρεωτικά κατά την έναρξη του έργου και
υποβάλλεται κατά κανόνα μαζί με το αίτημα αποδοχής
διαχείρισης έργου.
2. Επιτροπή Αξιολόγησης για την επιλογή προσωπικού
μέσω διαδικασίας πρόσκλησης εκδήλωσης ενδιαφέροντος:
Με απόφαση της Επιτροπής Ερευνών, κατόπιν εισήγησής του Επιστημονικού Υπευθύνου του έργου / προ-
γράμματος για τις ανάγκες του οποίου πραγματοποιείται
η διαδικασία επιλογής προσωπικού, συγκροτείται Επιτροπή Αξιολόγησης, η οποία αποτελείται από τρία (3)
τακτικά μέλη που ορίζονται με ισάριθμα αναπληρωματικά με αντικείμενο την αξιολόγηση των υποψηφιοτήτων
στο πλαίσιο προσκλήσεων που επισπεύδονται για τις
ανάγκες του έργου / προγράμματος και τη σύνταξη των
πινάκων κατάταξης, προσληπτέων και απορριπτέων με
ρητή αναφορά του λόγου αποκλεισμού τους. Ως τακτικό
μέλος της Επιτροπής Αξιολόγησης ορίζεται ο Επιστημονικός Υπεύθυνος, ο οποίος ασκεί χρέη Προέδρου της
Επιτροπής. Τα υπόλοιπα μέλη προέρχονται από μέλη
Διδακτικού Ερευνητικού Προσωπικού (Δ.Ε.Π.), Ειδικού
Εκπαιδευτικού Προσωπικού (Ε.Ε.Π.), Εργαστηριακού
Διδακτικού Προσωπικού (Ε.ΔΙ.Π.) και Ειδικού Τεχνικού
Εργαστηριακού Προσωπικού (Ε.Τ.Ε.Π.) του Α.Ε.Ι. ή άλλα
μέλη της ομάδας έργου από τις κατηγορίες των περ. α)
έως στ) της παρ. 1 του άρθρου 243 του ν. 4957/2022.
Η θητεία της Επιτροπής είναι ίση με:
α. τη διάρκεια του έργου, αν το έργο έχει σαφή ημερομηνία λήξης,
β. η θητεία είναι ετήσια, αν το έργο δεν έχει σαφή ημερομηνία λήξης.
Δεν επιτρέπεται τα μέλη της Επιτροπής Αξιολόγησης
να έχουν την ιδιότητα συζύγου ή συμβίου ή να έχουν
σχέσεις συγγένειας έως τρίτου βαθμού εξ αίματος ή εξ
αγχιστείας με οποιονδήποτε υποψήφιο. Αν μέλος της
Επιτροπής έχει κώλυμα του προηγούμενου εδαφίου,
οφείλει να το γνωστοποιήσει εγγράφως προς τα λοιπά
μέλη της Επιτροπής ζητώντας την αντικατάστασή του.
3. Επιτροπή Ενστάσεων στο πλαίσιο προσκλήσεων
εκδήλωσης ενδιαφέροντος απασχόλησης πρόσθετου
προσωπικού, που επισπεύδονται από τον Ε.Λ.Κ.Ε.:
Η Επιτροπή Ενστάσεων συγκροτείται κάθε έτος, με
απόφαση της Επιτροπής Ερευνών και είναι ενιαία για
όλα τα έργα του Ε.Λ.Κ.Ε. Αποτελείται από τρία (3) τακτικά
μέλη, τα οποία ορίζονται με ισάριθμα αναπληρωματικά, που προέρχονται από μέλη Διδακτικού Ερευνητικού
Προσωπικού (Δ.Ε.Π.), Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού
(Ε.ΔΙ.Π.) και Ειδικού Τεχνικού Εργαστηριακού Προσωπικού (Ε.Τ.Ε.Π.). Τη διοικητική υποστήριξη της Επιτροπής
Ενστάσεων αναλαμβάνει υπάλληλος από το προσωπικό
της Μονάδας Οικονομικής και Διοικητικής Υποστήριξης
(Μ.Ο.Δ.Υ.) του Ε.Λ.Κ.Ε. που υπηρετεί με οποιαδήποτε εργασιακή σχέση.
Αντικείμενο της Επιτροπής είναι η εξέταση ενστάσεων
που υποβάλλονται στο πλαίσιο προσκλήσεων που επισπεύδονται από τον Ε.Λ.Κ.Ε. Η Επιτροπή Ενστάσεων εξε-
τάζει τις ενστάσεις που έχουν υποβληθεί και εισηγείται
αιτιολογημένα προς την Επιτροπή Ερευνών την αποδοχή
ή την απόρριψή τους. Με απόφαση της Επιτροπής Ερευνών κυρώνονται οι οριστικοί πίνακες αποτελεσμάτων και
κοινοποιείται η απόφαση επί κάθε ένστασης προς τον
υποψήφιο. Αν η Επιτροπή Ερευνών διαπιστώσει παράβαση του νόμου ή του Οδηγού Χρηματοδότησης ή άλλης
κανονιστικής πράξης, είτε αυτεπαγγέλτως είτε ύστερα
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1693/15.03.2024
από ένσταση, μπορεί να αποφασίσει την επανάληψη της
προκήρυξης ολικώς ή μερικώς. Για παραλείψεις ή πλημμέλειες που επιδέχονται συμπλήρωσης ή διόρθωσης, η
Επιτροπή Ερευνών αντί να επαναλάβει την προκήρυξη,
δύναται να συμπληρώσει ή να διορθώσει τις παραλείψεις
ή τις πλημμέλειες, εφόσον αυτό είναι εφικτό.
4. Επιτροπές για τη διενέργεια Διαγωνιστικών Διαδικασιών:
Για έργα στα οποία απαιτείται η διενέργεια διαγωνιστικής διαδικασίας για την προμήθεια αγαθών και υπη-
ρεσιών προϋπολογισμού άνω ή κάτω των ορίων, είναι
απαραίτητος ο ορισμός των κάτωθι Επιτροπών έως την
ολοκλήρωση της διαγωνιστικής διαδικασίας:
α. Επιτροπή Διενέργειας και Αξιολόγησης με αρμοδιότητες τον έλεγχο και την αξιολόγηση των προσφορών
των οικονομικών φορέων, την υποβολή εισηγήσεων
προς την Επιτροπή Ερευνών περί αποκλεισμού των προσφερόντων από τη διαδικασία, απόρριψης των προσφο-
ρών, κατακύρωσης του αποτελέσματος και ματαίωσης
της διαδικασίας, καθώς και τη γνωμοδότηση για κάθε
θέμα που ανακύπτει κατά τη διαδικασία ανάθεσης της
σύμβασης.
β. Επιτροπή Παρακολούθησης και Παραλαβής με
αρμοδιότητα την παρακολούθηση της προσήκουσας
εκτέλεσης των όρων της σύμβασης, την εισήγηση για
όλα τα θέματα παραλαβής του φυσικού αντικείμενου της
σύμβασης και τη σύνταξη των σχετικών πρωτοκόλλων
για την ποιοτική και ποσοτική παραλαβή του αντικειμένου, καθώς και την εισήγηση για τα τυχόν ζητήματα
τροποποίησης της σύμβασης.
Ο ΕΥ οφείλει να υποβάλει αίτημα για τον ορισμό των
ως άνω Επιτροπών για κάθε επιμέρους διαγωνιστική
διαδικασία, πλην της απευθείας ανάθεσης, για την προμήθεια αγαθών και υπηρεσιών.
5. Οι Επιτροπές της παρούσας παραγράφου αποτελούνται από τρία (3) τακτικά και τρία (3) αναπληρωματικά
μέλη τα οποία προέρχονται από μέλη ΔΕΠ, ΕΕΠ, ΕΔΙΠ και
ΕΤΕΠ, υπαλλήλους με σχέση δημοσίου δικαίου ή Ιδιωτικού Δικαίου Αορίστου Χρόνου του Πανεπιστημίου ή άλλα
μέλη της ομάδας έργου από τις κατηγορίες των περ. β)
έως στ) της παρ. 1 του άρθρου 243 του ν. 4957/2022. Οι
ομότιμοι Καθηγητές ή τα αφυπηρετήσαντα μέλη μπορούν να συμμετέχουν στις γνωμοδοτικές Επιτροπές μόνο
εφόσον έχουν την ιδιότητα του ΕΥ του έργου.
6. Η σύνθεση των ως άνω Επιτροπών δύναται να τροποποιηθεί, κατόπιν απόφασης της Επιτροπής Ερευνών,
μετά από εισήγηση του ΕΥ, όταν ένα ή περισσότερα μέλη
απολέσουν την ιδιότητα μέλους του Ο.Π.Α., κωλύονται
μακροχρόνια να ασκήσουν τα καθήκοντά τους, παραιτηθούν ή εκλείψουν.
Βασικό νομοθετικό πλαίσιο: παρ. 11 του άρθρου 221
ν. 4412/2016, παρ. 1 του άρθρου 243 και παρ. 3 του άρθρου 244 και άρθρο 245 του ν. 4957/2022.
Άρθρο 29
Απασχόληση - Ομάδα Έργου - Είδη Συμβάσεων
1. Κάθε έργο / πρόγραμμα που διαχειρίζεται ο Ε.Λ.Κ.Ε.
εκπονείται από ομάδα έργου, της οποίας προΐσταται ο
Επιστημονικός Υπεύθυνος.
Για την ορθή εκτέλεση του φυσικού αντικειμένου των
έργων / προγραμμάτων ορίζεται ομάδα έργου, που δύναται να αποτελείται από τις ακόλουθες κατηγορίες
προσωπικού:
α. προσωπικό του Ο.Π.Α. (μέλη ΔΕΠ, ΕΕΠ, ΕΔΙΠ, ΕΤΕΠ
και υπάλληλοι με σχέση δημοσίου δικαίου ή Ιδιωτικού
Δικαίου Αορίστου Χρόνου), που απασχολείται για την
εκτέλεση πρόσθετου έργου επ’ αμοιβή,
β. μέλη ΔΕΠ, ΕΕΠ, ΕΔΙΠ και ΕΤΕΠ άλλων ΑΕΙ της ημεδαπής,
γ. ερευνητές και ειδικοί λειτουργικοί επιστήμονες, καθώς και υπάλληλοι με σχέση δημοσίου δικαίου ή Ιδιω-
τικού Δικαίου Αορίστου Χρόνου των ερευνητικών και
τεχνολογικών φορέων του άρθρου 13Α του ν. 4310/2014
(Α΄ 258),
δ. επισκέπτες Καθηγητές και επισκέπτες Ερευνητές,
ε. ερευνητές επί συμβάσει,
στ. Καθηγητές και Ερευνητές Πανεπιστημίων και Ερευνητικών Κέντρων της αλλοδαπής,
ζ. φοιτητές προγραμμάτων σπουδών πρώτου, δεύτερου και τρίτου κύκλου και μεταδιδάκτορες του Ο.Π.Α.,
η. πρόσθετο ερευνητικό, εκπαιδευτικό, επιστημονικό,
εργαστηριακό, διοικητικό, τεχνικό και λοιπό προσωπικό,
που επιλέγεται για την εκτέλεση συγκεκριμένου έργου
ή εργασίας.
Με απόφαση της Επιτροπής Ερευνών, κατόπιν εισήγησης του Επιστημονικού Υπευθύνου, εγκρίνεται η ομάδα
έργου κατά τον χρόνο αποδοχής διαχείρισης του έργου,
σύμφωνα με τους ειδικότερους όρους του φορέα χρηματοδότησης, εφόσον υφίστανται. Με όμοια απόφαση
δύναται να αναπροσαρμόζεται η ομάδα έργου καθ’ όλη
τη διάρκεια εκτέλεσης του έργου.
Αν τα μέλη της ομάδας έργου προέρχονται από κατηγορίες προσωπικού των περ. α) έως ζ) της παρ. 1 του
παρόντος άρθρου, η απασχόλησή τους στο έργο/πρόγραμμα αφορά πρόσθετη απασχόληση, που εγκρίνεται
με απόφαση της Επιτροπής Ερευνών, κατόπιν εισήγησης
του Επιστημονικού Υπευθύνου. Η εισήγηση περιλαμβάνει υποχρεωτικά τη διάρκεια απασχόλησης και το ύψος
των αποδοχών, που πρέπει να είναι εντός των εγκεκριμένων ορίων του προϋπολογισμού του κάθε έργου/
προγράμματος. Ειδικώς για τη συμμετοχή προσωπικού
των περ. α) έως γ) της παρ.1 του παρόντος άρθρου σε
έργα/προγράμματα δεν απαιτείται η χορήγηση άδειας
άσκησης ιδιωτικού έργου επ’ αμοιβή, σύμφωνα με το
άρθρο 31 του Κώδικα Κατάστασης Δημοσίων Πολιτικών Διοικητικών Υπαλλήλων και Υπαλλήλων Ν.Π.Δ.Δ.
(ν. 3528/2007, Α΄ 26), εφόσον η απασχόληση εκτελείται
πέραν του ωραρίου απασχόλησής τους.
2. Η επιλογή πρόσθετου προσωπικού της περ. η) της
παρ. 1 του παρόντος άρθρου διεξάγεται ως ακολούθως:
α. Με απόφαση της Επιτροπής Ερευνών, κατόπιν εισήγησης του Επιστημονικού Υπευθύνου και απόφαση του
αρμόδιου ανά περίπτωση οργάνου περί ανάθεσης διδακτικού / εκπαιδευτικού έργου, εγκρίνεται, χωρίς άλλη
διαδικασία, η απασχόληση πρόσθετου προσωπικού που
διεξάγει διδακτικό και εν γένει εκπαιδευτικό έργο στο
πλαίσιο ξενόγλωσσων προγραμμάτων σπουδών πρώτου κύκλου, μεταπτυχιακών προγραμμάτων σπουδών,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1693/15.03.2024
επιμορφωτικών και εκπαιδευτικών προγραμμάτων του
Κέντρου Επιμόρφωσης και Διά Βίου Μάθησης (Κ.Ε.ΔΙ.
ΒΙ.Μ.) και θερινών ή χειμερινών σχολείων.
β. Με απόφαση της Επιτροπής Ερευνών, κατόπιν εισήγησης του Επιστημονικού Υπευθύνου, εγκρίνεται,
χωρίς άλλη διαδικασία, η απασχόληση πρόσθετου προσωπικού που διεξάγει ερευνητικό, επιστημονικό έργο,
εφόσον η συμμετοχή του έχει αξιολογηθεί ή προταθεί
από τον φορέα χρηματοδότησης. Συνεπώς, για την
περίπτωση αυτή απασχόλησης πρόσθετου προσωπικού που διεξάγει ερευνητικό, επιστημονικό έργο δεν
απαιτείται η διενέργεια πρόσκλησης εκδήλωσης ενδιαφέροντος, εφόσον το προφίλ του έχει αξιολογηθεί από
τον χρηματοδότη στο πλαίσιο της διαδικασίας επιλογής για τη χρηματοδότηση του έργου και αναφέρεται
ονομαστικά στο εγκεκριμένο τεχνικό παράρτημα του
έργου ή στο συμφωνητικό με τον χρηματοδότη. Στην
ανωτέρω περίπτωση εμπίπτουν στοχευμένες δράσεις
της ΓΓΕΚ και του ΕΛΙΔΕΚ, προγράμματα ΕΣΠΑ και λοιπά
συγχρηματοδοτούμενα προγράμματα, ευρωπαϊκά προγράμματα Horizon, Horizon Europe, Erasmus+ και λοιπά
ευρωπαϊκά έργα καθώς και έργα που χρηματοδοτούνται από ιδιωτικούς φορείς. Επιτρέπεται η επιλογή του
προσωπικού που ασκεί ερευνητικό ή επιστημονικό έργο
να γίνεται χωρίς τη διαδικασία πρόσκλησης εκδήλωσης
ενδιαφέροντος, μόνο σε περιπτώσεις που ο φορέας χρηματοδότησης δεν προβλέπει διαδικασία αξιολόγησης
του εν λόγω προσωπικού και με την προϋπόθεση ότι ο
επιστημονικός υπεύθυνος θα τεκμηριώνει ότι η συμμετοχή του στο έργο είναι ουσιώδης και αναγκαία για την
ορθή εκτέλεση του έργου. Κατά τη διαδικασία επιλογής
αξιολογούνται τα τυπικά και ουσιαστικά προσόντα του
προσωπικού που προτείνεται να απασχοληθεί σε έργα /
προγράμματα ανάλογα με την εργασία ή το έργο που του
ανατίθεται ανά περίπτωση. Κάθε αίτημα θα εξετάζεται
από την Επιτροπή Ερευνών και κατόπιν της έγκρισής του
υπογράφεται από τον Πρόεδρο της Επιτροπής Ερευνών
η απόφαση έγκρισης απασχόλησης.
γ. Με δημόσια πρόσκληση που επισπεύδεται με
επιμέλεια της Μονάδας Οικονομικής και Διοικητικής
Υποστήριξης (Μ.Ο.Δ.Υ.) του Ε.Λ.Κ.Ε., σύμφωνα με τη
διαδικασία που περιγράφεται στα άρθρα 244 και 245
του ν. 4957/2022, για το πρόσθετο προσωπικό που δεν
εφαρμόζονται οι περ. α) και β). Κατά τη διαδικασία επιλογής αξιολογούνται τα τυπικά και ουσιαστικά προσόντα
των υποψηφίων, κατ’ αναλογία του προσοντολογίου του
δημοσίου τομέα, ανάλογα με την εργασία ή το έργο που
πρόκειται να τους ανατεθεί ανά περίπτωση.
δ. Δύναται η επιλογή ευκαιριακού προσωπικού, που
ασκεί ερευνητικό ή επιστημονικό ή διδακτικό ή διοικητικό ή τεχνικό ή λοιπό έργο και αμείβεται με παραστατικό
παρεχόμενων υπηρεσιών, να γίνεται χωρίς τη διαδικασία
πρόσκλησης εκδήλωσης ενδιαφέροντος, μόνο σε περιπτώσεις που ο φορέας χρηματοδότησης δεν προβλέπει
διαδικασία αξιολόγησης του εν λόγω προσωπικού και
με την προϋπόθεση ότι ο επιστημονικός υπεύθυνος θα
τεκμηριώνει ότι η συμμετοχή του στο έργο είναι ουσιώδης και αναγκαία για την ορθή εκτέλεσή του έργου.
Η συνολική διάρκεια της απασχόλησης του ανωτέρω
προσωπικού δεν δύναται να υπερβαίνει τους έξι (6) μήνες. Κάθε αίτημα θα εξετάζεται από την Επιτροπή Ερευ-
νών και κατόπιν της έγκρισής του υπογράφεται από τον
Πρόεδρο της Επιτροπής Ερευνών η απόφαση έγκρισης
απασχόλησης.
4. Μέλη της ομάδας έργου των περ. ζ) και η) της παρ. 1
του παρόντος άρθρου απασχολούνται δυνάμει σύμβασης εργασίας ορισμένου χρόνου ή σύμβασης έργου. Οι
εν λόγω συμβάσεις συνάπτονται στο πλαίσιο εκτέλεσης
συγκεκριμένου έργου/προγράμματος, συνδέονται με το
αποτέλεσμα που παράγεται από το έργο και δύνανται να
ανανεώνονται ή να παρατείνονται με αποφάσεις της Επιτροπής Ερευνών, κατόπιν εισήγησης του Επιστημονικού
Υπευθύνου, χωρίς περιορισμό, μέχρι την ημερομηνία
λήξης του έργου / προγράμματος, υπό την προϋπόθεση
ότι είναι εντός των εγκεκριμένων ορίων του προϋπολογισμού κάθε έργου ή προγράμματος. Συμβάσεις που έχουν
συναφθεί για τις ανάγκες έργου / προγράμματος που δεν
έχει σαφή ημερομηνία λήξης, δύναται να ανανεώνονται
ή να παρατείνονται για χρονικό διάστημα που δεν υπερβαίνει συνολικά τα πέντε (5) έτη, υπό την προϋπόθεση
ότι είναι εντός των εγκεκριμένων ορίων του προϋπολογισμού του έργου ή προγράμματος. Αποκλείεται σε κάθε
περίπτωση η αναγνώρισή τους ως συμβάσεων αορίστου
χρόνου. Σε περίπτωση πρόσληψης πρόσθετου προσωπικού της περ. η) της παρ. 1 του παρόντος άρθρου κα-
τόπιν δημόσιας πρόσκλησης σύμφωνα με το άρθρο 244
του ν. 4957/2022, το οποίο έχει απασχοληθεί στο ίδιο ή
άλλο έργο/πρόγραμμα του Ε.Λ.Κ.Ε., για τον υπολογισμό
του ανώτατου ορίου απασχόλησης των πέντε (5) ετών,
λαμβάνεται υπόψη μόνο η απασχόληση που διανύεται
μετά τη νέα πρόσληψη του προσωπικού.
5. Η διαδικασία επιλογής προσωπικού σε έργα / προγράμματα του Ε.Λ.Κ.Ε. ρυθμίζεται αποκλειστικά από τον
ν. 4957/2022 και εξαιρείται από τον προγραμματισμό
προσλήψεων προσωπικού Ιδιωτικού Δικαίου Ορισμένου
Χρόνου και σύμβασης μίσθωσης έργου του άρθρου 25
του ν. 4829/2021 (Α΄ 166), της υποχρέωσης έγκρισης
του Υπουργικού Συμβουλίου ή της Επιτροπής της υπ’
αρ. 33/2006 Πράξης Υπουργικού Συμβουλίου (Α΄ 280),
τον ν. 4765/2021 (Α΄ 6) και το π.δ. 164/2004 (Α΄ 134).
Άρθρο 30
Απασχόληση - Επιλογή Προσωπικού
1. Το διοικητικό προσωπικό (μόνιμο και ΙΔΑΧ) και τα
μέλη των ειδικών κατηγοριών διδακτικού και εργαστηριακού προσωπικού του Ο.Π.Α. (ΔΕΠ, ΕΕΠ, ΕΔΙΠ, ΕΤΕΠ)
δύνανται να απασχολούνται σε έργα του Ε.Λ.Κ.Ε. με
απόφαση της Επιτροπής Ερευνών, κατόπιν εισήγησης
του ΕΥ, χωρίς να απαιτείται η χορήγηση άδειας άσκησης
πρόσθετου έργου επ’ αμοιβή, εφόσον η απασχόληση
εκτελείται πέραν του χρόνου άσκησης των συμβατικών
τους καθηκόντων.
2. Η επιλογή πρόσθετου προσωπικού της περ. η) της
παρ. 1 του προηγούμενου άρθρου διεξάγεται ως ακολούθως:
α) Με απόφαση της Επιτροπής Ερευνών, κατόπιν εισήγησης του Επιστημονικού Υπευθύνου και απόφαση του
αρμόδιου ανά περίπτωση οργάνου περί ανάθεσης διΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1693/15.03.2024
δακτικού / εκπαιδευτικού έργου, εγκρίνεται, χωρίς άλλη
διαδικασία, η απασχόληση πρόσθετου προσωπικού που
διεξάγει διδακτικό και εν γένει εκπαιδευτικό έργο στο
πλαίσιο ξενόγλωσσων προγραμμάτων σπουδών πρώτου κύκλου, μεταπτυχιακών προγραμμάτων σπουδών,
επιμορφωτικών και εκπαιδευτικών προγραμμάτων του
Κέντρου Επιμόρφωσης και Διά Βίου Μάθησης (Κ.Ε.ΔΙ.
ΒΙ.Μ.) και θερινών ή χειμερινών σχολείων.
β) Με απόφαση της Επιτροπής Ερευνών, κατόπιν εισήγησης του Επιστημονικού Υπευθύνου, εγκρίνεται,
χωρίς άλλη διαδικασία, η απασχόληση πρόσθετου προσωπικού που διεξάγει ερευνητικό, επιστημονικό έργο,
εφόσον η συμμετοχή του έχει αξιολογηθεί ή προταθεί
από τον φορέα χρηματοδότησης ή κρίνεται ως αναγκαία
για την ορθή εκτέλεση του έργου από τον Επιστημονικό
Υπεύθυνο, και υπό τις δεσμεύσεις και προϋποθέσεις που
ρητά αναφέρονται στην παρ. 3(β) του προηγούμενου
άρθρου. Κατά τη διαδικασία επιλογής αξιολογούνται τα
τυπικά και ουσιαστικά προσόντα του προσωπικού που
προτείνεται να απασχοληθεί σε έργα / προγράμματα
ανάλογα με την εργασία ή το έργο που του ανατίθεται
ανά περίπτωση.
γ) Με δημόσια πρόσκληση που επισπεύδεται με επιμέλεια της Μονάδας Οικονομικής και Διοικητικής Υποστή-
ριξης (Μ.Ο.Δ.Υ.) του Ε.Λ.Κ.Ε., σύμφωνα με τη διαδικασία
που περιγράφεται στο άρθρο 244 του ν. 4957/2022, για
το πρόσθετο προσωπικό που δεν εφαρμόζονται οι προαναφερόμενες περ. α) και β) της παρούσας παραγράφου.
Κατά τη διαδικασία επιλογής αξιολογούνται τα τυπικά
και ουσιαστικά προσόντα των υποψηφίων, κατ’ αναλογία
του προσοντολογίου του δημοσίου τομέα, ανάλογα με
την εργασία ή το έργο που πρόκειται να τους ανατεθεί
ανά περίπτωση.
3. Με Πρόσκληση Εκδήλωσης Ενδιαφέροντος
α. Η επιλογή του πρόσθετου ερευνητικού, επιστημονικού, διοικητικού, τεχνικού και λοιπού προσωπικού που
δεν εμπίπτει στις προαναφερόμενες περ. α) και β) της
προηγούμενης παραγράφου του παρόντος, πραγματοποιείται με πρόσκληση εκδήλωσης ενδιαφέροντος που
εκδίδεται από την Επιτροπή Ερευνών, κατόπιν εισήγησης
του Επιστημονικού Υπευθύνου, σύμφωνα με τις αρχές
της διαφάνειας και της ίσης μεταχείρισης.
β. Η πρόσκληση δημοσιεύεται κατ’ ελάχιστον στην
ιστοσελίδα του Ε.Λ.Κ.Ε. του Ο.Π.Α., στο πρόγραμμα «ΔΙΑΥΓΕΙΑ» και όπου αλλού απαιτούν η Επιτροπή Ερευνών
και ο φορέας χρηματοδότησης του έργου. Η ελάχιστη
προθεσμία για την υποβολή αιτήσεων από τους ενδιαφερόμενους είναι δέκα (10) ημερολογιακές ημέρες από
τη δημοσίευση της πρόσκλησης.
γ. Η πρόσκληση διατυπώνεται κατά τρόπο, ώστε να
αποκλείεται η στόχευση σε εξατομικευμένες περιπτώσεις. Τα κριτήρια επιλογής των υποψηφίων αντιστοιχούν
σε απαραίτητα ή/και πρόσθετα προσόντα ακαδημαϊκής, επαγγελματικής και επιστημονικής αξιολόγησης, τα
οποία εξασφαλίζουν την ορθή εκτέλεση της προς ανάθεση εργασίας ή του προς ανάθεση έργου, σύμφωνα με το
αντικείμενο της προς πλήρωση θέσης. Τα κριτήρια και η
μοριοδότηση τους καθορίζονται / εγκρίνονται από την
Επιτροπή Ερευνών, κατόπιν εισήγησης του Επιστημονικού Υπευθύνου. Ο Επιστημονικός Υπεύθυνος δύναται
να εισηγείται τη διεξαγωγή ατομικής συνέντευξης για
να κρίνει την καταλληλότητα των υποψηφίων για την
άσκηση των καθηκόντων της συγκεκριμένης θέσης. Αν
το αντικείμενο της προς ανάθεση εργασίας ή του έργου
απαιτεί τη διακρίβωση της καταλληλότητας των προσόντων των υποψηφίων ή της εμπειρίας τους για την
άσκηση συγκεκριμένων καθηκόντων, ο Επιστημονικός
Υπεύθυνος δύναται να εισηγείται τη διεξαγωγή πρακτικής δοκιμασίας ή γραπτής εξέτασης ειδικών γνώσεων
που σχετίζονται με το αντικείμενο της θέσης και τον
τρόπο εξέτασης γνώσεων, δεξιοτήτων και εργασιακής
αποτελεσματικότητας, καθώς και την εξεταστέα ύλη
και τη βαθμολογική βάση αυτών. Αν πραγματοποιηθεί
πρακτική δοκιμασία ή εξέταση ειδικών γνώσεων, οι υποψήφιοι αξιολογούνται ως επιτυχόντες ή μη επιτυχόντες.
Αν οι υποψήφιοι δεν αξιολογηθούν επιτυχώς, κατατάσσονται στον πίνακα αποκλεισθέντων. Η μοριοδότηση
της συνέντευξης κάθε υποψηφίου προκύπτει από τον
μέσο όρο των βαθμών των μελών της Επιτροπής Αξιολόγησης. Το περιεχόμενο της συνέντευξης με τα κρίσιμα
και ουσιαστικά σημεία της αναφέρεται συνοπτικά στο
πρακτικό της Επιτροπής και η μοριοδότηση κάθε υποψηφίου αιτιολογείται συνοπτικά.
δ. Με απόφαση της Επιτροπής Ερευνών, κατόπιν εισήγησης του Επιστημονικού Υπευθύνου του έργου/προ-
γράμματος για τις ανάγκες του οποίου πραγματοποιείται
η πρόσληψη προσωπικού, συγκροτείται Επιτροπή Αξιολόγησης, σύμφωνα με τα ισχύοντα που καταγράφονται
στην παρ. 2 του άρθρου 28 της παρούσας και η απόφαση
συγκρότησης επιτροπής αξιολόγησης αναρτάται στο
πρόγραμμα «ΔΙΑΥΓΕΙΑ».
ε. Οι προτάσεις υποψηφιότητας στο πλαίσιο της πρόσκλησης υποβάλλονται ηλεκτρονικά από τους υποψή-
φιους στο ηλεκτρονικό σύστημα που έχει αναπτύξει
ο Ε.Λ.Κ.Ε. Οι υποψήφιοι ενημερώνονται με συστημικό
ηλεκτρονικό μήνυμα για το πρωτόκολλο που έλαβε η
πρόταση της υποψηφιότητάς τους.
στ. Με το πέρας της προθεσμίας υποβολής υποψηφιοτήτων, δίδεται από τον Ε.Λ.Κ.Ε. συστημική πρόσβαση
σε όλα τα οριζόμενα μέλη της 3μελούς Επιτροπής Αξιολόγησης, στο φάκελο όλων των υποψηφιοτήτων της
πρόσκλησης. Η Επιτροπή Αξιολόγησης αξιολογεί τους
υποψηφίους, σύμφωνα με τα οριζόμενα και δεσμευτικά
κριτήρια επιλογής της Πρόσκλησης. Εφόσον ως κριτήριο
αξιολόγησης των υποψηφιοτήτων, έχει ορισθεί από την
πρόσκληση και η συνέντευξη, οι υποψήφιοι προσκαλούνται σε αυτή με αποστολή μηνύματος ηλεκτρονικού τα-
χυδρομείου, στο e-mail που έχουν δηλώσει ως στοιχείο
επικοινωνίας στο σύστημα υποβολής υποψηφιότητας
και στην αίτηση που υποβάλλουν. Στο μήνυμα ηλεκτρονικού ταχυδρομείου καθορίζεται η ημερομηνία και η
ώρα διενέργειας της συνέντευξης. Η ημερομηνία και ώρα
της συνέντευξης καθορίζεται από τα μέλη της Επιτροπής
Αξιολόγησης, είναι υποχρεωτική για τους υποψηφίους
και δεν δύναται να μεταβληθεί. Σημειώνεται ότι η διαδικασία συνέντευξης μπορεί να γίνει και με ηλεκτρονικά
μέσα. Με την ολοκλήρωση της διαδικασίας αξιολόγησης
υποψηφιοτήτων, συντάσσεται το πρακτικό αξιολόγησης
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1693/15.03.2024
της πρόσκλησης και υπογράφεται από την τριμελή επιτροπή. Η επιτροπή αξιολόγησης εισηγείται την έγκριση
του πρακτικού από την Επιτροπή Ερευνών.
ζ. Με απόφαση της Επιτροπής Ερευνών εγκρίνεται το
πρακτικό αξιολόγησης (οι πίνακες κατάταξης, προσληπτέων και απορριπτέων υποψηφίων της πρόσκλησης),
η οποία αναρτάται στο πρόγραμμα «ΔΙΑΥΓΕΙΑ». Με συστημικό μήνυμα από το πρόγραμμα που έχει αναπτύξει ο
Ε.Λ.Κ.Ε., ενημερώνονται οι υποψήφιοι για την ανάρτηση
των αποτελεσμάτων, στην ιστοσελίδα του Ε.Λ.Κ.Ε. και
του Ο.Π.Α.
η. Με την άπρακτη πάροδο της προθεσμίας άσκησης
ένστασης, σύμφωνα με την παρ. 2 του άρθρου 245 του
ν. 4957/2022, τα αποτελέσματα καθίστανται αυτοδικαίως
οριστικά, χωρίς να απαιτείται άλλη απόφαση, εκτός εάν
ο φορέας χρηματοδότησης απαιτεί έγκριση και ανάρτηση των οριστικών πινάκων, οπότε αυτοί εγκρίνονται με
απόφαση της Επιτροπής Ερευνών και αναρτώνται στο
πρόγραμμα “ΔΙΑΥΓΕΙΑ” και στον διαδικτυακό τόπο του
Ε.Λ.Κ.Ε. και του Ο.Π.Α.
θ. Κάθε υποψήφιος έχει δικαίωμα να υποβάλει εγγράφως ένσταση κατά των αποτελεσμάτων της πρόσκλη-
σης ενώπιον της Επιτροπής Ενστάσεων, εντός αποκλειστικής προθεσμίας πέντε (5) ημερολογιακών ημερών.
Η προθεσμία αρχίζει από την επόμενη ημέρα της ανάρτησης της ως άνω απόφασης της Επιτροπής Ερευνών
στο πρόγραμμα “ΔΙΑΥΓΕΙΑ” και στον διαδικτυακό τόπο
του Ε.Λ.Κ.Ε. του Ο.Π.Α. και αναφέρεται ρητώς στην ανακοίνωση αποτελεσμάτων, της οποίας λαμβάνουν γνώση
οι υποψήφιοι. Δεν επιτρέπεται ένσταση για λόγους που
αφορούν στη συνέντευξη ή την εξέταση γνώσεων και
τη δοκιμασία δεξιοτήτων και εργασιακής αποτελεσματικότητας. Η άσκηση της ένστασης απαιτεί την καταβο-
λή παράβολου, το ύψος του οποίου ορίζεται με κοινή
απόφαση των Υπουργών Οικονομικών και Παιδείας και
Θρησκευμάτων. Ενστάσεις που υποβάλλονται μετά την
παρέλευση της άνω προθεσμίας δεν εξετάζονται στην
ουσία τους και απορρίπτονται από την Επιτροπή Ενστάσεων ως εκπρόθεσμες.
ι. Σε περίπτωση που υποβληθούν εμπρόθεσμες ενστάσεις κατά των αποτελεσμάτων της πρόσκλησης, η
Επιτροπή Ενστάσεων εξετάζει τις ενστάσεις που έχουν
υποβληθεί και εισηγείται αιτιολογημένα, με σύνταξη
σχετικού πρακτικού αξιολόγησης ενστάσεων, προς την
Επιτροπή Ερευνών την αποδοχή ή την απόρριψή τους.
Η απόφαση της Επιτροπής Ερευνών αναρτάται στο πρόγραμμα “ΔΙΑΥΓΕΙΑ” και κοινοποιείται προς τον ενιστάμε-
νο υποψήφιο.
ια. Με απόφαση της Επιτροπής Ερευνών κυρώνονται
οι οριστικοί πίνακες αποτελεσμάτων, η οποία αναρτάται
στο πρόγραμμα “ΔΙΑΥΓΕΙΑ” και στον διαδικτυακό τόπο
του Ε.Λ.Κ.Ε. του Ο.Π.Α.
Άρθρο 31
Απασχόληση - Διαδικασία Επιλογής
Προσωπικού με Δημόσια Πρόσκληση
1. Η επιλογή του πρόσθετου ερευνητικού, επιστημονικού, διοικητικού, τεχνικού και λοιπού προσωπικού που
δεν εμπίπτει στις περ. α) και β) της παρ. 2 του άρθρου 30
του παρόντος πραγματοποιείται με πρόσκληση εκδήλωσης ενδιαφέροντος που εκδίδεται από την Επιτροπή
Ερευνών, κατόπιν εισήγησης του Επιστημονικού Υπευθύνου, σύμφωνα με τις αρχές της διαφάνειας και της ίσης
μεταχείρισης.
2. Η πρόσκληση δημοσιεύεται κατ’ ελάχιστον στην
ιστοσελίδα της Μ.Ο.Δ.Υ. του Ε.Λ.Κ.Ε. του Ο.Π.Α., στο πρόγραμμα «ΔΙΑΥΓΕΙΑ» και όπου αλλού απαιτούν η Επιτρο-
πή Ερευνών και ο φορέας χρηματοδότησης του έργου.
Η ελάχιστη προθεσμία για την υποβολή αιτήσεων από
τους ενδιαφερόμενους είναι δέκα (10) ημερολογιακές
ημέρες από τη δημοσίευση της πρόσκλησης. Όταν η
αίτηση του υποψηφίου υποβάλλεται μέσω μηνύματος
ηλεκτρονικού ταχυδρομείου, πρέπει είτε να φέρει προηγμένη ηλεκτρονική υπογραφή είτε να είναι ψηφιακά υπο-
γεγραμμένη μέσω της σχετικής εφαρμογής του gov.gr.
3. Η πρόσκληση διατυπώνεται κατά τρόπο, ώστε να
αποκλείεται η στόχευση σε εξατομικευμένες περιπτώσεις. Τα κριτήρια επιλογής των υποψηφίων αντιστοιχούν
σε απαραίτητα ή/και πρόσθετα προσόντα ακαδημαϊκής, επαγγελματικής και επιστημονικής αξιολόγησης, τα
οποία εξασφαλίζουν την ορθή εκτέλεση της προς ανάθεση εργασίας ή του προς ανάθεση έργου. Τα κριτήρια
και η μοριοδότησή τους καθορίζονται από την Επιτροπή
Ερευνών, κατόπιν εισήγησης του Επιστημονικού Υπευθύνου. Ο Επιστημονικός Υπεύθυνος δύναται να εισηγείται
τη διεξαγωγή ατομικής συνέντευξης για να κρίνει την
καταλληλότητα των υποψηφίων για την άσκηση των
καθηκόντων της συγκεκριμένης θέσης. Αν το αντικείμενο της προς ανάθεση εργασίας ή του έργου απαιτεί
τη διακρίβωση της καταλληλότητας των προσόντων των
υποψηφίων ή της εμπειρίας τους για την άσκηση συγκεκριμένων καθηκόντων, ο Επιστημονικός Υπεύθυνος δύ-
ναται να εισηγείται τη διεξαγωγή πρακτικής δοκιμασίας
ή γραπτής εξέτασης ειδικών γνώσεων που σχετίζονται
με το αντικείμενο της θέσης και τον τρόπο εξέτασης
γνώσεων, δεξιοτήτων και εργασιακής αποτελεσματικότητας, καθώς και την εξεταστέα ύλη και τη βαθμολογική
βάση αυτών. Αν πραγματοποιηθεί πρακτική δοκιμασία ή
εξέταση ειδικών γνώσεων, οι υποψήφιοι αξιολογούνται
ως επιτυχόντες ή μη επιτυχόντες. Αν οι υποψήφιοι δεν
αξιολογηθούν επιτυχώς, κατατάσσονται στον πίνακα
αποκλεισθέντων. Η μοριοδότηση της συνέντευξης κάθε
υποψηφίου προκύπτει από τον μέσο όρο των βαθμών
των μελών της Επιτροπής Αξιολόγησης. Το περιεχόμενο
της συνέντευξης με τα κρίσιμα και ουσιαστικά σημεία της
αναφέρεται συνοπτικά στο πρακτικό της Επιτροπής και η
μοριοδότηση κάθε υποψηφίου αιτιολογείται συνοπτικά
από κάθε μέλος της επιτροπής.
4. Οι αιτήσεις υποψηφιότητας και τα συνοδευτικά δικαιολογητικά κάθε υποψηφίου σε δημόσια πρόσκληση
συλλέγονται από τη Μ.Ο.Δ.Υ. του Ε.Λ.Κ.Ε. και αποστέλλονται προς τον ΕΥ μετά την καταληκτική ημερομηνία
υποβολής αιτήσεων, προκειμένου να τα θέσει υπόψη
της Επιτροπής Αξιολόγησης. Η Επιτροπή Αξιολόγησης
αξιολογεί τους υποψηφίους, σύμφωνα με τα οριζόμενα
στην Πρόσκληση ως προς τα τυπικά απαραίτητα και τα
πρόσθετα επιθυμητά προσόντα. Εφόσον στη διαδικασία
αξιολόγησης προβλέπεται συνέντευξη ή γραπτή εξέταΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1693/15.03.2024
ση ή πρακτική δοκιμασία, οι υποψήφιοι προσκαλούνται
σε αυτή με αποστολή μηνύματος ηλεκτρονικού ταχυδρομείου στο e-mail που έχουν δηλώσει ως στοιχείο
επικοινωνίας στην αίτηση που υποβάλλουν, στο οποίο
καθορίζεται η ημερομηνία και η ώρα διενέργειας της
συνέντευξης. Η ενημέρωση για τον τόπο και τον χρόνο διενέργειας της συνέντευξης πραγματοποιείται κατ’
ελάχιστον σαράντα οχτώ (48) ώρες πριν από την προγραμματισμένη ημέρα και ώρα. Η συνέντευξη δύναται να
πραγματοποιηθεί και με τη χρήση ηλεκτρονικών μέσων,
εφόσον το επιθυμεί η Επιτροπή Αξιολόγησης ή συντρέχει
στο πρόσωπο του υποψηφίου κώλυμα να προσέλθει σε
αυτή (λ.χ. πρόβλημα υγείας), το οποίο αποδεικνύεται με
επιμέλεια του υποψηφίου. Η ημερομηνία και ώρα της
προφορικής συνέντευξης είναι υποχρεωτική για κάθε
υποψήφιο και δεν δύναται να μεταβληθεί, εκτός εάν το
επιθυμεί η Επιτροπή Αξιολόγησης ή συντρέχει στο πρόσωπο του υποψηφίου λόγος ανωτέρας βίας (λ.χ. πρό-
βλημα υγείας), ο οποίος αποδεικνύεται με επιμέλεια του
υποψηφίου. Εάν η διαδικασία αξιολόγησης περιλαμβάνει
γραπτή εξέταση ή πρακτική δοκιμασία, η ενημέρωση
για τον τόπο και τον χρόνο διενέργειάς της πραγματοποιείται κατ’ ελάχιστον σαράντα οχτώ (48) ώρες πριν την
προγραμματισμένη έναρξή της.
5. Η Επιτροπή Αξιολόγησης συντάσσει πρακτικό με
τους ακόλουθους πίνακες:
α. Πίνακα κατάταξης επιτυχόντων με αναλυτική μοριοδότηση ανά βαθμολογούμενο κριτήριο,
β. Πίνακα κατάταξης επιλαχόντων με αναλυτική μοριοδότηση ανά βαθμολογούμενο κριτήριο και
γ. Πίνακα αποκλειόμενων υποψηφίων με ρητή αναφορά του λόγου αποκλεισμού τους, και εισηγείται την
έγκρισή του προς την Επιτροπή Ερευνών.
6. Το πρακτικό αξιολόγησης, εφόσον έχουν τηρηθεί
οι όροι της πρόσκλησης και οι κανόνες δημοσιότητας,
εγκρίνεται με απόφαση της Επιτροπής Ερευνών, η οποία
αναρτάται στο πρόγραμμα “ΔΙΑΥΓΕΙΑ” και στον διαδικτυακό τόπο του Ε.Λ.Κ.Ε.
7. Κάθε υποψήφιος έχει δικαίωμα να υποβάλει εγγράφως ένσταση κατά των αποτελεσμάτων της πρόσκλη-
σης ενώπιον της Επιτροπής Ενστάσεων, εντός αποκλειστικής προθεσμίας πέντε (5) ημερολογιακών ημερών.
Η προθεσμία αρχίζει από την επόμενη ημέρα της ανάρτησης της ως άνω απόφασης της Επιτροπής Ερευνών στο
πρόγραμμα “ΔΙΑΥΓΕΙΑ” και στον διαδικτυακό τόπο του
Ε.Λ.Κ.Ε. του Ο.Π.Α. και αναφέρεται ρητώς στην απόφαση
της Επιτροπής. Δεν επιτρέπεται ένσταση για λόγους που
αφορούν στη συνέντευξη ή την εξέταση γνώσεων και
τη δοκιμασία δεξιοτήτων και εργασιακής αποτελεσματικότητας. Η άσκηση της ένστασης απαιτεί την καταβο-
λή παράβολου, το ύψος του οποίου ορίζεται με κοινή
απόφαση των Υπουργών Οικονομικών και Παιδείας και
Θρησκευμάτων. Ενστάσεις που υποβάλλονται μετά την
παρέλευση της άνω προθεσμίας δεν εξετάζονται στην
ουσία τους και απορρίπτονται από την Επιτροπή Ενστάσεων ως εκπρόθεσμες.
8. Κάθε υποψήφιος έχει δικαίωμα πρόσβασης στους
φακέλους λοιπών υποψηφίων και στα αρχεία που τηρεί
ο Ε.Λ.Κ.Ε. σχετικά με τη διενέργεια της πρόσκλησης (πρακτικό της Επιτροπής Αξιολόγησης) σύμφωνα με τον Κώ-
δικα Διοικητικής Διαδικασίας, όπως ισχύει, και τις αρχές
της χρηστής διοίκησης και της υποχρέωσης διαφάνειας.
Η άσκηση του δικαιώματος πρόσβασης στα έγγραφα δεν
παρατείνει την προθεσμία υποβολής των ενστάσεων,
παρά μόνο εάν η Μ.Ο.Δ.Υ. δεν παρείχε πρόσβαση εντός
της προθεσμίας υποβολής ενστάσεων, εφόσον η αίτηση
είχε ασκηθεί εμπροθέσμως. Στην περίπτωση παροχής
πρόσβασης κατά την καταληκτική ημερομηνία υποβολής των ενστάσεων ή μετά από αυτή, η προθεσμία πα-
ρατείνεται αυτοδικαίως κατά μία (1) εργάσιμη ημέρα από
αυτή που ο υποψήφιος έλαβε πρόσβαση. Η πρόσβαση
παρέχεται άμεσα είτε μέσω μελέτης των εγγράφων σε
χώρους της Μ.Ο.Δ.Υ. σε ημέρα και ώρα που υποδεικνύεται από την υπηρεσία είτε μέσω χορήγησης αντιγρά-
φων των αιτούμενων εγγράφων. Η Μ.Ο.Δ.Υ. οφείλει να
λαμβάνει όλα τα αναγκαία μέτρα για την προστασία των
προσωπικών δεδομένων των υποψηφίων, καθώς και τη
διασφάλιση τυχόν δικαιωμάτων πνευματικής ιδιοκτησίας
που δύναται να απορρέουν από τα δικαιολογητικά που
περιλαμβάνονται στους φακέλους των συνυποψήφιων.
9. Μετά την απόφαση της Επιτροπής Ενστάσεων, η
Επιτροπή Ερευνών εγκρίνει το πρακτικό της Επιτροπής
Ενστάσεων και τους οριστικούς πίνακες, οι οποίοι αναρτώνται στο πρόγραμμα “ΔΙΑΥΓΕΙΑ” και στον διαδικτυακό
τόπο του Ε.Λ.Κ.Ε.
10. Εάν παρέλθει άπρακτη η προθεσμία άσκησης ένστασης, οι πίνακες επιλεγέντων, επιλαχόντων και απο-
κλεισθέντων καθίστανται αυτοδικαίως οριστικοί, χωρίς
να απαιτείται άλλη απόφαση, εκτός εάν ο φορέας χρηματοδότησης απαιτεί έγκριση και ανάρτηση των ορι-
στικών πινάκων, οπότε αυτοί εγκρίνονται με απόφαση
της Επιτροπής Ερευνών και αναρτώνται στο πρόγραμμα
“ΔΙΑΥΓΕΙΑ” και στον διαδικτυακό τόπο του Ε.Λ.Κ.Ε.
11. Αν η Επιτροπή Ερευνών διαπιστώσει παράβαση
του νόμου ή του Οδηγού Χρηματοδότησης ή άλλης
κανονιστικής πράξης, είτε αυτεπαγγέλτως είτε ύστερα
από ένσταση, μπορεί να αποφασίσει την επανάληψη
της προκήρυξης ολικώς ή μερικώς. Για παραλείψεις ή
πλημμέλειες που επιδέχονται συμπλήρωση ή διόρθωση,
η Επιτροπή Ερευνών, αντί να επαναλάβει την προκήρυξη,
δύναται να συμπληρώσει ή να διορθώσει τις παραλείψεις
ή τις πλημμέλειες, εφόσον αυτό είναι εφικτό.
Βασικό νομοθετικό πλαίσιο: άρθρο 5 του ν. 2690/1999,
άρθρα 244 και 245 του ν. 4957/2022.
Άρθρο 32
Υποτροφίες - Βραβεία
1. Με σκοπό την επιβράβευση των προπτυχιακών και
μεταπτυχιακών φοιτητών και υποψηφίων διδακτόρων
του Ο.Π.Α. και την υποστήριξη της διεξαγωγής υψηλού
επιπέδου έρευνας, η Επιτροπή Ερευνών δύναται να χορηγεί υποτροφίες επίδοσης.
α. Οι υποτροφίες μπορούν να καλύπτονται είτε από τα
περιουσιακά ταμειακά διαθέσιμα του Ε.Λ.Κ.Ε., είτε από
έργα στα οποία κατανέμεται μέρος των ετήσιων εσόδων
του Ε.Λ.Κ.Ε., είτε από χρηματοδοτήσεις ερευνητικών έργων (ανταποδοτικές υποτροφίες), είτε από χορηγίες ή
δωρεές νομικών και φυσικών προσώπων. Οι υποτροφίες
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1693/15.03.2024
μπορούν να καλύπτονται και από πόρους / έσοδα έργων
που διαχειρίζεται ο Ε.Λ.Κ.Ε. (ενδεικτικά ΠΜΣ, ξενόγλωσσα ), με τους όρους και τις προϋποθέσεις που τίθενται με
τις σχετικές αποφάσεις των εκάστοτε αρμόδιων Τμημάτων ή και Σχολών του Ο.Π.Α.
β. Τα φυσικά ή τα νομικά πρόσωπα που εισφέρουν στο
Ο.Π.Α. έχουν τη δυνατότητα να προσδιορίζουν (α) το
είδος των δαπανών που θα καλυφθούν από τους πόρους
που διαθέτουν (β) τον χρόνο στον οποίο οι πόροι αυτοί
θα αναλωθούν και (γ) οτιδήποτε άλλο αυτά θεωρήσουν
αναγκαίο.
γ. Οι διαδικασίες για τη χορήγηση υποτροφιών, στο
πλαίσιο έργων που διαχειρίζεται ο Ε.Λ.Κ.Ε., διαφοροποιούνται ανάλογα με το είδος της υποτροφίας.
2. Υποτροφίες και βραβεία επιστημονικής διάκρισης
α. Δικαιούχοι είναι οι προπτυχιακοί και μεταπτυχιακοί
φοιτητές/τριες, και οι υποψήφιοι διδάκτορες του Ο.Π.Α..
β. Σκοπός των υποτροφιών αποτελεί η επιβράβευση
επιδόσεων ή/και ενίσχυση των υποτρόφων για τη συνέχιση και διεύρυνση της διάκρισής τους.
γ. Η χορήγηση υποτροφιών και βραβείων επιστημονικής διάκρισης από ιδίους πόρους, πραγματοποιείται
μέσω δημόσιας πρόσκλησης και εγκρίνεται με απόφαση του Συμβουλίου Διοίκησης, μετά από εισήγηση της
Επιτροπής Ερευνών, είτε πρόκειται για ξεχωριστά έργα
υποτροφιών είτε για επιλέξιμη δαπάνη στο πλαίσιο άλλων έργων.
δ. Στην ίδια απόφαση καθορίζονται, ο συνολικός αριθμός των υποτροφιών ή των βραβείων, οι κατηγορίες των
δικαιούχων, το ύψος χρηματοδότησης της κάθε υποτροφίας ή βραβείου, η κατανομή τους στις ακαδημα-
ϊκές μονάδες ή τα επιστημονικά πεδία ανά κατηγορία
δικαιούχων, η διάρκεια της υποτροφίας, οι προϋποθέσεις συμμετοχής, τα κριτήρια αξιολόγησης, καθώς και
οι διαδικασίες υποβολής των υποψηφιοτήτων και της
αξιολόγησής τους.
ε. Τα κριτήρια αξιολόγησης πρέπει να είναι ευκρινή
και μετρήσιμα και να αντιστοιχούν σε τομείς επιστημονικής διάκρισης, ενώ υπάρχει δυνατότητα να συνυπο-
λογίζονται κοινωνικά κριτήρια που θα πιστοποιούνται
με σχετικά στοιχεία.
στ. Οι υποψήφιοι θα πρέπει να μην κατέχουν έμμισθη
θέση στον Δημόσιο ή στον Ιδιωτικό Τομέα και να μην
λαμβάνουν υποτροφία από οποιονδήποτε άλλο φορέα
κατά το χρονικό διάστημα χορήγησης της υποτροφίας
από τον Ε.Λ.Κ.Ε.
ζ. Σε περίπτωση μεταβολής της κατάστασης του υποτρόφου ως προς στοιχεία που σχετίζονται με τις προϋπο-
θέσεις χορήγησης της υποτροφίας, εκείνος θα πρέπει να
ενημερώσει τον Ε.Λ.Κ.Ε. και η υποτροφία θα διακόπτεται.
Σε αντίθετη περίπτωση, θα αναζητείται εντόκως κάθε
καταβληθέν ποσό, το οποίο ο υπότροφος δεν δικαιούται.
η. Η έγκριση χορήγησης των υποτροφιών πραγματοποιείται από την Επιτροπή Ερευνών, μετά από εισήγηση
της επιτροπής αξιολόγησης, όπως αυτή καθορίζεται σε
κάθε πρόσκληση.
3. Ανταποδοτικές Υποτροφίες
α. Η χορήγηση ανταποδοτικών υποτροφιών από τα
έσοδα του Ε.Λ.Κ.Ε. εγκρίνεται μεαπόφαση του Συμβουλίου Διοίκησης, μετά από εισήγηση της Επιτροπής Ερευ-
νών, είτε πρόκειται για ξεχωριστά έργα υποτροφιών είτε
για επιλέξιμη δαπάνη στο πλαίσιο άλλων έργων.
β. Η χορήγηση, εφόσον δεν αντικρούει σε ειδικούς
όρους του έργου, ανταποδοτικών υποτροφιών από τα
έσοδα που προέρχονται από τέλη φοίτησης ή δωρεές,
εγκρίνεται με απόφαση του συλλογικού οργάνου που
έχει την ευθύνη για την κατάρτιση του προϋπολογισμού
του αντίστοιχου έργου.
γ. Δικαιούχοι ανταποδοτικών υποτροφιών είναι οι μεταπτυχιακοί φοιτητές/τριες, και οι υποψήφιοι διδάκτορες
του Ο.Π.Α., με σκοπό την παροχή έργου στις ακαδημαϊκές δομές του Πανεπιστημίου ή και του Ε.Λ.Κ.Ε.
δ. Στην απόφαση του αρμόδιου συλλογικού οργάνου για τη χορήγηση ανταποδοτικών υποτροφιών, κα-
θορίζονται, ο συνολικός αριθμός των υποτροφιών, οι
κατηγορίες των δικαιούχων, το ύψος χρηματοδότησης
της κάθε υποτροφίας, η κατανομή τους στις ακαδημαϊκές μονάδες ή τα επιστημονικά πεδία ανά κατηγορία
δικαιούχων, η διάρκεια της υποτροφίας, το είδος και ο
χώρος του παρεχόμενου έργου από τους υπότροφους,
οι προϋποθέσεις συμμετοχής, τα κριτήρια αξιολόγησης,
καθώς και οι διαδικασίες υποβολής των υποψηφιοτήτων
και της αξιολόγησής τους.
ε. Οι υπότροφοι έχουν την υποχρέωση να προσφέρουν
επικουρικό εκπαιδευτικό ή διοικητικό έργο με μερική
απασχόληση, μέχρι σαράντα (40) ώρες μηνιαίως, σε ακαδημαϊκές μονάδες του Ιδρύματος. Το ακριβές αντικείμε-
νο του έργου που θα παρέχει ο/η υπότροφος αναφέρεται
στη σχετική πρόσκληση καθώς και στη σύμβαση που
υπογράφεται.
στ. Το ύψος της ωριαίας αποζημίωσης στη χορηγούμενη υποτροφία καθορίζεται με απόφαση της Επιτροπής
Ερευνών και διαμορφώνεται κατ’ αναλογία με το μισθό
του πρωτοδιοριζόμενου δημόσιου υπαλλήλου πανεπιστημιακής εκπαίδευσης.
ζ. Οι υποψήφιοι θα πρέπει να μην κατέχουν έμμισθη
θέση στον Δημόσιο ή στον Ιδιωτικό Τομέα και να μην
λαμβάνουν υποτροφία από οποιονδήποτε άλλο φορέα
κατά το χρονικό διάστημα χορήγησης της υποτροφίας
από τον Ε.Λ.Κ.Ε. Οι υπότροφοι μπορούν να αμείβονται ως
αυτοαπασχολούμενοι από άλλο έργο που διαχειρίζεται
ο Ε.Λ.Κ.Ε., αρκεί η συνολική απασχόλησή τους να μην
υπερβαίνει τις ώρες πλήρους απασχόλησης.
η. Σε περίπτωση μεταβολής της κατάστασης του υποτρόφου ως προς στοιχεία που σχετίζονται με τις προϋπο-
θέσεις χορήγησης της υποτροφίας, εκείνος θα πρέπει να
ενημερώσει τον Ε.Λ.Κ.Ε. και η υποτροφία θα διακόπτεται.
Σε αντίθετη περίπτωση, θα αναζητείται εντόκως κάθε
καταβληθέν ποσό, το οποίο ο υπότροφος δεν δικαιούται.
θ. Η έγκριση χορήγησης των υποτροφιών πραγματοποιείται από την Επιτροπή Ερευνών, μετά από εισήγηση
της επιτροπής αξιολόγησης, όπως αυτή καθορίζεται σε
κάθε πρόσκληση.
4. Υποτροφίες στο πλαίσιο Ερευνητικών/Αναπτυξιακών έργων
α. Σε υποψήφιους διδάκτορες και μεταδιδάκτορες
μπορούν να παρέχονται ανταποδοτικές υποτροφίες για
την απασχόλησή τους στην υλοποίηση αποκλειστικά και
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1693/15.03.2024
μόνο συγχρηματοδοτούμενων έργων και από πόρους
που προέρχονται από αυτά, σύμφωνα πάντα με τους
όρους που τίθενται από το πλαίσιο υλοποίησής τους.
β. Η πρόσκληση υποβολής υποψηφιοτήτων και η αξιολόγησή τους πραγματοποιούνται σύμφωνα με τους
όρους και τους κανόνες που προβλέπονται από τον Φορέα Χρηματοδότησης.
γ. Η σύμβαση ανταποδοτικής υποτροφίας, η οποία
συντάσσεται και υπογράφεται, είναι σε πλήρη συμφωνία με το χρηματοδοτικό πλαίσιο και τους όρους της
Πρόσκλησης.
5. Οι υποτροφίες αριστείας και οι ανταποδοτικές υποτροφίες που χορηγούνται από τον Ε.Λ.Κ.Ε. δεν υπόκει-
νται σε οποιονδήποτε φόρο, κράτηση ή ασφαλιστική
εισφορά. Οι υποτροφίες και οι κάθε είδους αποζημιώσεις
που δίνονται σε δικαιούχους, όπως φοιτητές και νέους
ερευνητές, στο πλαίσιο ευρωπαϊκών και συγχρηματοδοτούμενων έργων κινητικότητας, όπως το Erasmus+, ελέγ-
χονται, εκκαθαρίζονται και καταβάλλονται, σύμφωνα με
τους όρους του προγράμματος, με την έκδοση τακτικών
χρηματικών ενταλμάτων. Για την έκδοση και εξόφληση
των ως άνω ενταλμάτων δεν απαιτείται η προσκόμιση
φορολογικής και ασφαλιστικής ενημερότητας από τους
δικαιούχους.
Βασικό νομοθετικό πλαίσιο: περ. ιβ΄ του άρθρου 232,
περ. στ΄ της παρ. 7 του άρθρου 237, περ. α΄ της παρ. 2
του άρθρου 242 και άρθρο 283 του ν. 4957/2022.
Άρθρο 33
Αμοιβές και Όρια Αμοιβών
1. Το πρόσθετο προσωπικό που απασχολείται δυνάμει σύμβασης εργασίας ορισμένου χρόνου (ΙΔΟΧ) σε
έργα του Ε.Λ.Κ.Ε. αμείβεται σύμφωνα με τους μισθολογικούς όρους του Ενιαίου Μισθολογίου (Κεφ. Β΄ του
ν. 4354/2015, ή το εκάστοτε ισχύον σχετικό νομοθετικό
πλαίσιο), όταν αυτά χρηματοδοτούνται από εθνικούς
πόρους.
2. Η αμοιβή του πρόσθετου προσωπικού δυνάμει σύμβασης εργασίας ορισμένου (ΙΔΟΧ) χρόνου σε έργα χρη-
ματοδοτούμενα αποκλειστικά από ιδιωτικούς, διεθνείς ή
ίδιους πόρους δύναται να καθορίζεται με απόφαση της
Επιτροπής Ερευνών, κατά αναλογία των τυπικών προσόντων του και του αντικειμένου απασχόλησης, μετά
από σχετική εισήγηση του ΕΥ. Το ύψος των μηνιαίων
αποδοχών του εν λόγω προσωπικού δεν επιτρέπεται να
είναι κατώτερο από τον νόμιμο κατώτατο μισθό, όπως
ισχύει κάθε φορά βάσει της κείμενης νομοθεσίας, ούτε
να υπερβαίνει τις εκάστοτε αποδοχές Γενικού Γραμματέα
Υπουργείου (παρ. 1 του άρθρου 28 του ν. 4354/2015).
Ωστόσο, ο ΕΥ δύναται να εισηγηθεί προς την Επιτροπή
Ερευνών τον καθορισμό της αμοιβής του προσωπικού
της παρούσας παραγράφου σύμφωνα με τους όρους
του Ενιαίου Μισθολογίου, περίπτωση κατά την οποία
αναγνωρίζεται τυχόν υπάρχουσα προϋπηρεσία, όπως
ορίζεται στο άρθρο 32 του παρόντος Οδηγού.
3. Η αμοιβή του πρόσθετου προσωπικού δυνάμει σύμβασης έργου καθορίζεται με απόφαση της Επιτροπής
Ερευνών, κατά αναλογία των τυπικών προσόντων του και
του παρεχόμενου έργου, μετά από σχετική εισήγηση του
ΕΥ. Το προσωπικό αυτό, εφόσον είναι επιτηδευματίες,
αμείβεται με Δελτίο Παροχής Υπηρεσιών και οφείλει να
έχει μεριμνήσει να υπαχθεί στην κοινωνική ασφάλιση.
Εφόσον έχει κατ’ ανώτατο όριο μέχρι δύο εργοδότες,
δύναται να ασφαλίζεται από τον Ε.Λ.Κ.Ε., όπως οι απασχολούμενοι με σύμβαση εργασίας ορισμένου χρόνου
και αναλογικά ως προς το ποσοστό της εισφοράς και τον
τρόπο επιμερισμού της μεταξύ του εργοδότη και του
εργαζόμενου (παρ. 9 του άρθρου 39 του ν. 4387/2016).
4. Οι πάσης φύσεως πρόσθετες αποδοχές όσων κατέχουν οργανική θέση ή είναι επί θητεία δεν δύναται να
είναι κατά μήνα ανώτερες του συνόλου των μηνιαίων
τακτικών αποδοχών τους.
5. Οι πρόσθετες αμοιβές από συγχρηματοδοτούμενα έργα και έργα που χρηματοδοτούνται από εθνικούς
πόρους, αθροιζόμενες με τις πάσης φύσεως αποδοχές,
απολαβές, συντάξεις και αποζημιώσεις, δεν δύναται να
υπερβαίνουν τις μεικτές μηνιαίες αποδοχές Γενικού Γραμματέα Υπουργείου, όπως αυτές κάθε φορά καθορίζονται.
6. Ειδικότερα, όσον αφορά στα μέλη ΔΕΠ, ΕΕΠ, ΕΔΙΠ
και τους ερευνητές των ερευνητικών και τεχνολογικών
φορέων του άρθρου 13Α του ν. 4310/2014, οι αμοιβές
τους από τη συμμετοχή σε κάθε είδους έργα χρηματοδοτούμενα από διεθνείς ή ιδιωτικούς πόρους δεν εμπί-
πτουν στα ανωτέρω όρια αποδοχών των παρ. 4 και 5.
7. Ως προς την παροχή διδακτικού έργου σε μεταπτυχιακά ή ξενόγλωσσα προγράμματα σπουδών ή προ-
γράμματα ΚΕΔΙΒΙΜ, εφαρμόζονται τα όρια αμοιβών που
ορίζονται από τον κανονισμό αποδοχών περί παροχής
διδακτικού έργου (υπ’ αρ. 8937/3.11.2022 (Β΄ 5811) απόφαση της 3ης/20.10.2022/7 συνεδρίασης της Συγκλήτου
ΟΠΑ). Ειδικά, οι δημόσιοι υπάλληλοι, οι ιδιωτικοί υπάλληλοι και οι συνταξιούχοι που είναι συγγραφείς ή εισηγητές
εκπαιδευτικών προγραμμάτων (π.χ. μεταπτυχιακά) και
σεμιναρίων (π.χ. ημερίδες), εφόσον δεν ασκούν άλλη
επιχειρηματική δραστηριότητα, δεν υποχρεούνται στην
τήρηση βιβλίων και στοιχείων σύμφωνα με τα Ελληνικά
Λογιστικά Πρότυπα και η αμοιβή τους καταβάλλεται με
παραστατικό παρεχόμενων υπηρεσιών (τίτλος κτήσης).
8. Οι αποδοχές των μελών ΔΕΠ, ΕΕΠ και ΕΔΙΠ του
Ο.Π.Α. για την απασχόληση σε έργα που διαχειρίζονται
Ε.Λ.Κ.Ε. άλλων ΑΕΙ ή ερευνητικά κέντρα ή τεχνολογικά
ινστιτούτα του άρθρου 13Α του ν. 4310/2014 ή άλλους
ερευνητικούς οργανισμούς της ημεδαπής, αποδίδονται
προς τον Ε.Λ.Κ.Ε. του Ο.Π.Α., εκκαθαρίζονται από αυτόν
και καταβάλλονται μέσω της Ενιαίας Αρχής Πληρωμής.
Οι αμοιβές των μελών ΔΕΠ, ΕΕΠ και ΕΔΙΠ από τη συμμετοχή σε έργα υπόκεινται σε παρακράτηση πέντε τοις
εκατό (5%) επί του ακαθάριστου ποσού της αμοιβής
τους. Οι παρακρατήσεις αποτελούν ίδιους πόρους του
Ε.Λ.Κ.Ε. του Ο.Π.Α.
9. Οι συνταξιούχοι δύναται να απασχοληθούν σε έργα
του Ε.Λ.Κ.Ε., μετά από απόφαση της Επιτροπής Ερευνών, εφόσον δηλώσουν τούτο στον φορέα κύριας και
επικουρικής ασφάλισής τους και προσκομίσουν στον
Ε.Λ.Κ.Ε. αντίγραφο της δήλωσης απασχόλησής τους
που κατέθεσαν. Οι συνολικές απολαβές αυτών, εφόσον
έχουν σύμβαση εργασίας, δεν δύναται να υπερβαίνουν
τις εκάστοτε αποδοχές Γενικού Γραμματέα Υπουργείου.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1693/15.03.2024
Οι συνταξιούχοι δύνανται να συνάψουν:
α. σύμβαση εργασίας και οι συνολικές τους απολαβές να μην υπερβαίνουν τις εκάστοτε αποδοχές Γενικού
Γραμματέα Υπουργείου,
β. σύμβαση έργου και να αμειφθούν με Τιμολόγιο Παροχής Υπηρεσιών,
γ. σύμβαση έργου και να αμειφθούν με Παραστατικό
Παρεχόμενων Υπηρεσιών με τις συνολικές τους απολαβές να μην υπερβαίνουν τις 10.000,00 ευρώ ετησίως.
10. Τα φυσικά πρόσωπα τα οποία ευκαιριακά και ως
παρεπόμενη απασχόληση απασχολούνται σε έργα του
Ε.Λ.Κ.Ε. του Ο.Π.Α. δεν έχουν υποχρέωση τήρησης βιβλίων και στοιχείων, σύμφωνα με τα Ελληνικά Λογιστικά
Πρότυπα και αμείβονται με παραστατικό παρεχόμενων
υπηρεσιών (τίτλο κτήσης). Ο περιορισμός αυτός ισχύει
για όλα τα έργα στα οποία απασχολείται ο μη επιτηδευματίας συνεργάτης. Το συνολικό ποσό της αμοιβής τους
για την απασχόλησή τους αυτή δεν μπορεί να υπερβαίνει
ετησίως τις 10.000,00 €.
11. Οι δαπάνες για αμοιβές προσωπικού που απασχολείται σε συγχρηματοδοτούμενες πράξεις ή Ευρωπαϊκά
έργα υπολογίζονται με βάση τη συμβατική σχέση και τον
χρόνο που τα φυσικά πρόσωπα διαθέτουν στο έργο. Για
τον υπολογισμό αυτό λαμβάνονται υπόψη τα παρακάτω:
α. Ετήσιος παραγωγικός χρόνος ορίζεται σε 1720 ώρες
για τα άτομα που εργάζονται με καθεστώς πλήρους απασχόλησης ή κατ’ αναλογία των 1720 ωρών για τα άτομα
που εργάζονται με καθεστώς μερικής απασχόλησης (π.χ.
πέντε (5) ώρες ημερησίως και πενθήμερη εργασία, ο συντελεστής αναλογίας είναι 5/8).
β. Ανθρωπομήνας πλήρους απασχόλησης νοείται η
απασχόληση ενός φυσικού προσώπου για το σύνολο του
συμβατικού του χρόνου (1720 ώρες/12 μήνες =143,33
ώρες).
γ. Η πρόσθετη απασχόληση, πέραν της συμβατικής,
δεν μπορεί να ξεπερνά τις 1720 ώρες αφαιρουμένου του
συμβατικού χρόνου. Τα μέλη ΔΕΠ, ΕΕΠ, ΕΔΙΠ, ΕΤΕΠ του
Ο.Π.Α. μπορούν να αποζημιωθούν για πρόσθετο έργο
από τον Ε.Λ.Κ.Ε., λαμβανομένων υπόψη των όποιων περιορισμών ισχύουν για τα όρια αμοιβών και τον μέγιστο
αριθμό ωρών που μπορεί να δηλωθεί στο σύνολο των
έργων (1720 ώρες - ετήσιος συμβατικός χρόνος).
δ. Ο υπολογισμός του ωριαίου κόστους απασχόλησης
υπολογίζεται με τη διαίρεση των τελευταίων τεκμηριωμένων ετήσιων ακαθάριστων δαπανών απασχόλησης
διά 1720 ώρες για τα άτομα που εργάζονται με καθεστώς πλήρους απασχόλησης ή κατ’ αναλογία των 1720
ωρών για τα άτομα που εργάζονται με καθεστώς μερικής
απασχόλησης.
Βασικό νομοθετικό πλαίσιο: παρ. 2 του άρθρου 41 του
ν. 3528/2007, παρ. 1 του άρθρου 2 του ν. 3833/2010, Κεφάλαιο Β΄ του ν. 4354/2015, άρθρο 103 του ν. 4172/2013,
άρθρο 14 του ν. 4270/2014, παρ. 1 του άρθρου 39 του
ν. 4308/2014, άρθρο 99 του ν. 4310/2014, άρθρο 20 του
ν. 4387/2016 Γνωμοδότηση Ν.Σ.Κ. 174/2017, άρθρο 246
και 247 του ν. 4957/2022, όπως ισχύουν, η υπό στοιχεία
59423/Ζ2/17.4.2018 απόφαση (Β΄ 1500).
Άρθρο 34
Προμήθεια Αγαθών και Υπηρεσιών, Μισθώσεις
1. Η σύναψη δημοσίων συμβάσεων προμηθειών, υπηρεσιών, τεχνικών έργων και μελετών πραγματοποιείται
αυτοτελώς ανά έργο και ανά κατηγορία δαπάνης του
εγκεκριμένου ετήσιου αναλυτικού προϋπολογισμού,
εκτός των περιπτώσεων που προβλέπεται διαφορετικά
από το διαχειριστικό πλαίσιο των έργων. Η έννοια της
κατηγορίας δαπάνης του προϋπολογισμού του έργου
αναφέρεται στα όμοια ή ομοειδή είδη / υπηρεσίες που
συμπεριλαμβάνονται σε αυτή και η συνολική προϋπολογιζόμενη δαπάνη για την προμήθεια των όμοιων ή
ομοειδών αγαθών και υπηρεσιών είναι καθοριστική για
το είδος της διαγωνιστικής διαδικασίας, η οποία ακολουθείται. Ως ομοειδή αγαθά/υπηρεσίες θεωρούνται
αυτά που κατά τις συναλλακτικές αντιλήψεις και ήθη,
συνιστούν μερικότερες κατηγορίες του αυτού αγαθού.
2. Απαραίτητες προϋποθέσεις για την πραγματοποίηση μιας δαπάνης για προμήθεια αγαθών και υπηρεσιών
στο πλαίσιο ενός έργου είναι:
α. η έκδοση απόφασης περί αποδοχής και διαχείρισης
του έργου μετά από σχετικό αίτημα του ΕΥ,
β. η έγκριση του αναλυτικού ετήσιου προϋπολογισμού
του έργου και του συνολικού συνοπτικού προϋπολογισμού του έργου εφόσον το έργο είναι πολυετές,
γ. η έκδοση απόφασης ανάληψης υποχρέωσης του
έργου,
δ. η ύπαρξη της αντίστοιχης κατηγορίας δαπάνης στον
εγκεκριμένο προϋπολογισμό του έργου, η οποία πρόκειται να επιβαρυνθεί από την αιτούμενη ανά περίπτωση
προμήθεια ειδών / παροχή υπηρεσιών,
ε. η ύπαρξη των απαιτούμενων διαθεσίμων πιστώσεων
στον εγκεκριμένο προϋπολογισμό του έργου (συνοπτικού ή αναλυτικού ετήσιου αναλόγως της διάρκειας) για
την κάλυψη της δαπάνης,
στ. η έγκριση της δαπάνης από το αρμόδιο συλλογικό
όργανο όπου απαιτείται,
ζ. η προμήθεια ειδών / παροχή υπηρεσίας να εξυπηρετεί τις ανάγκες του έργου και να συνδέεται με το φυσικό
αντικείμενο αυτού.
3. Δημόσιες συμβάσεις ήσσονος αξίας είναι οι συμβάσεις με εκτιμώμενη αξία ίση ή κατώτερη από το ποσό
των δύο χιλιάδων πεντακοσίων (2.500,00) ευρώ πλέον
ΦΠΑ. Επισημαίνεται ότι για την εκτίμηση του ύψους μιας
σύμβασης ανάθεσης ακολουθείται η σχετική διαδικασία
που έχει προβλεφθεί με την από 12.1.2022 απόφαση
της 108ης συνεδρίασης της Επιτροπής Ερευνών και Διαχείρισης του Ε.Λ.Κ.Ε./Ο.Π.Α., Ακαδημαϊκού Έτους 2021-
2022, όπου για την εκτίμηση του ύψους μιας σύμβασης
ανάθεσης λαμβάνεται υπόψη ο Κωδικός Αριθμός Είδους
(CPV). Συγκεκριμένα,
α. Στις ανωτέρω περιπτώσεις δημοσίων συμβάσεων
έως 2.500,00 € πλέον του αναλογούντος ΦΠΑ, είτε σε
επίπεδο ετήσιου προϋπολογισμού για έργα χωρίς ειδική απαίτηση από το χρηματοδοτικό τους πλαίσιο, είτε
σε επίπεδο συνολικού προϋπολογισμού για έργα ΕΣΠΑ,
Interreg, ΕΛΙΔΕΚ και λοιπά συγχρηματοδοτούμενα έργα
ή όπου υπάρχει ειδική απαίτηση από το ισχύον ανά περίπτωση χρηματοδοτικό τους πλαίσιο, δεν απαιτείται
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1693/15.03.2024
έκδοση απόφασης απευθείας ανάθεσης και η διαδικασία
προμήθειας αγαθών/υπηρεσιών που θα ακολουθείται
θα έχει ως εξής:
β. Ο/Η Επιστημονικά Υπεύθυνος/η του έργου / προγράμματος, έχοντας συνεργαστεί με το διαχειριστή του
έργου / προγράμματος προκειμένου να ελεγχθεί και διαπιστωθεί ότι πληρούνται οι παραπάνω προϋποθέσεις
της περίπτωσης (α), προχωρά στη διενέργεια προμήθειας αγαθών ή υπηρεσίας. Ο/Η Επιστημονικά Υπεύθυ-
νος/η του έργου / προγράμματος θα πρέπει με την επί
πιστώσει στα φορολογικά στοιχεία του Ε.Λ.Κ.Ε./Ο.Π.Α.
τιμολόγηση και παραλαβή των αγαθών ή υπηρεσιών,
άμεσα (σύμφωνα με τον άρθρο 68 του ν. 4270/2014) να
υποβάλλει στη Μ.Ο.Δ.Υ. του Ε.Λ.Κ.Ε./Ο.Π.Α., το αίτημα
πληρωμής στο οποίο θα τεκμηριώνεται η σκοπιμότητα
της προμήθειας συνοδευόμενο από το παραστατικό/τιμολόγιο και τη Βεβαίωση του Επιστημονικού Υπεύθυνου
για την παραλαβή των ειδών ή των υπηρεσιών (παρ. 4
του άρθρου 250 του ν. 4957/2022).
γ. Ο εκάστοτε διαχειριστής έργου / προγράμματος,
παραλαμβάνοντας το σύνολο των προαναφερόμενων
δικαιολογητικών, διενεργεί τους απαραίτητους ελέγχους
στον προϋπολογισμό του έργου και εφόσον πληρούνται
οι απαιτούμενες προϋποθέσεις, καταχωρεί τη συγκεκριμένη δαπάνη στο πληροφοριακό σύστημα Rescom και
ελέγχει τον Κωδικό Αριθμό Είδους (CPV).
δ. Σημειώνεται ότι σε περίπτωση κατά την οποία εκτελεστεί η προμήθεια από τον ΕΥ χωρίς να προηγηθεί ο
ανωτέρω έλεγχος , ο Ε.Λ.Κ.Ε./Ο.Π.Α. δεν φέρει ευθύνη για
περιπτώσεις που δεν μπορεί να εξοφληθεί το τιμολόγιο
λόγω υπέρβασης του ορίου των 2.500,00 ευρώ πλέον του
αναλογούντος ΦΠΑ στην κατηγορία δαπάνης του προϋπολογισμού ή λόγω μη επιλεξιμότητας της προμήθειας.
ε. Τέλος, επισημαίνεται ότι σε καμία περίπτωση, οι συνολικές δαπάνες ομοειδών CPV που αφορούν στην ίδια
κατηγορία προϋπολογισμού έργου / προγράμματος, σε
ετήσια βάση, δεν μπορούν να υπερβαίνουν το ποσό της
απευθείας ανάθεσης, όπως αυτό ορίζεται από το άρθρο 50 του ν. 4782/2022. Για την εξόφληση της δαπάνης
απαιτείται η υποβολή αιτήματος πληρωμής, συνοδευόμενου από το τιμολόγιο, πρακτικό καλής εκτέλεσης
ή πρακτικό παραλαβής, τη φορολογική ενημερότητα
του αναδόχου εφόσον το ακαθάριστο ποσό του τίτλου
πληρωμής υπερβαίνει τα χίλια πεντακόσια (1.500,00)
ευρώ και την ασφαλιστική ενημερότητα του αναδόχου,
εφόσον το ακαθάριστο ποσό του τίτλου πληρωμής
υπερβαίνει τις τρεις χιλιάδες (3.000,00) ευρώ, καθώς και
οποιοδήποτε άλλο έγγραφο τυχόν ζητηθεί.
4. Για δαπάνες από 2.500,01 έως τριάντα χιλιάδες
30.000,00) ευρώ
α. Ο ΕΥ του έργου πραγματοποιεί έρευνα αγοράς. Η
έρευνα αγοράς διενεργείται κατόπιν πρόσκλησης υποβολής προσφοράς και συλλογής είτε έγγραφων προ-
σφορών από τους οικονομικούς φορείς είτε προσφορών
μέσω ηλεκτρονικού ταχυδρομείου.
Επίσης, η έρευνα αγοράς μπορεί να διενεργηθεί μέσω
του διαδικτύου, καθώς λαμβάνεται υπόψη η προσφορά
προϊόντος ή υπηρεσίας και από το ηλεκτρονικό κατάστημα του οικονομικού φορέα, από την οποία προκύπτουν
κατ’ ελάχιστον η τιμή και τα απαιτούμενα χαρακτηριστικά του προϊόντος.
β. Ο ΕΥ κατόπιν της έρευνας αγοράς επιλέγει τον ανάδοχο και υποβάλει στη Μ.Ο.Δ.Υ. του Ε.Λ.Κ.Ε. αίτημα απευ-
θείας ανάθεσης, στο οποίο συνυποβάλλει τα ακόλουθα
δικαιολογητικά:
β.α Μία (1) οικονομική προσφορά όταν η δαπάνη
του αιτήματος ανέρχεται στο ποσό έως δέκα χιλιάδες
(10.000,00) ευρώ ή
β.β Δύο (2) τουλάχιστον οικονομικές προσφορές όταν
η δαπάνη του αιτήματος είναι άνω των δέκα χιλιάδων
(10.000,01) ευρώ. Οι οικονομικές προσφορές απαιτείται
να είναι παραδεκτές, ήτοι να μην ξεπερνούν τον εκτιμώμενο προϋπολογισμό της σχετικής σύμβασης, καθώς και
απολύτως σύμφωνες με τις τεχνικές προδιαγραφές που
αναφέρονται στο αίτημα απευθείας ανάθεσης καθώς
και στην πρόσκληση υποβολής προσφοράς του ΕΥ η
οποία συνυποβάλλεται στο αίτημα. Στην περίπτωση που
η έρευνα αγοράς γίνεται μέσω του διαδικτύου αρκεί η
συνυποβολή της εκτύπωσης από την ιστοσελίδα του
ηλεκτρονικού καταστήματος, στην οποία παρουσιάζονται η τιμή και τα απαιτούμενα τεχνικά χαρακτηριστικά
του προϊόντος, καθώς και η ημερομηνία εκτύπωσης.
β.γ Τα δικαιολογητικά του ημεδαπού αναδόχου από τα
οποία αποδεικνύεται ότι δεν συντρέχουν στο πρόσωπό
του οι υποχρεωτικοί λόγοι αποκλεισμού και συγκεκριμένα: απόσπασμα ποινικού μητρώου, πιστοποιητικό ασφα-
λιστικής ενημερότητας και πιστοποιητικό φορολογικής
ενημερότητας (όπου απαιτείται, ανάλογα με το ποσό της
δαπάνης, όπως εκτέθηκε ανωτέρω). Επίσης, απαιτείται η
προσκόμιση πιστοποιητικού ισχύουσας εκπροσώπησης
και αποδεικτικού της νόμιμης σύστασης και των τυχόν
μεταβολών σε περίπτωση νομικού προσώπου.
β.δ Την απόφαση έγκρισης της δαπάνης από το αρμόδιο συλλογικό όργανο στα έργα που απαιτείται (π.χ.
ΠΜΣ, Έργα Τμημάτων, ΞΠΣ).
γ. Ο εκάστοτε διαχειριστής έργου / προγράμματος,
παραλαμβάνοντας το σύνολο των προαναφερόμενων
δικαιολογητικών, διενεργεί τους απαραίτητους ελέγχους
στον προϋπολογισμό του έργου και εφόσον πληρούνται
οι απαιτούμενες προϋποθέσεις, καταχωρεί τη συγκεκριμένη δαπάνη στο πληροφοριακό σύστημα Rescom και
ελέγχει τον Κωδικό Αριθμό Είδους (CPV), ως προς το
ποσό.
δ. Οι αποφάσεις απευθείας ανάθεσης εκδίδονται από
τον Πρόεδρο της Επιτροπής Ερευνών και κοινοποιούνται προς τον ΕΥ και τους οικονομικούς φορείς με ηλε-
κτρονικό τρόπο και χωρίς να μεσολαβεί άλλη απόφαση
συλλογικού οργάνου, με εξαίρεση τις αναθέσεις που
εκτείνονται πέραν του οικονομικού έτους, οπότε απαιτείται απόφαση της Επιτροπής Ερευνών για πολυετή
δέσμευση.
ε. Υπογραφή συμφωνητικού απαιτείται για δαπάνη
που υπερβαίνει το ποσό των δέκα χιλιάδων (10.000,00)
ευρώ πλέον ΦΠΑ.
στ. Η παραλαβή των αγαθών/παρεχόμενων υπηρεσιών
πραγματοποιείται με την έκδοση πρακτικού παραλαβής
από τον ΕΥ του έργου.
ζ. H εξόφληση της δαπάνης πραγματοποιείται με την
υποβολή αιτήματος πληρωμής, συνοδευόμενου από το
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1693/15.03.2024
τιμολόγιο, πρακτικό καλής εκτέλεσης ή πρακτικό παραλαβής, το πρωτόκολλο παραλαβής, τη φορολογική
ενημερότητα του αναδόχου εφόσον το ακαθάριστο
ποσό του τίτλου πληρωμής υπερβαίνει τα χίλια πεντακόσια (1.500,00) ευρώ και την ασφαλιστική ενημερότητα
του αναδόχου εφόσον το ακαθάριστο ποσό του τίτλου
πληρωμής υπερβαίνει τις τρεις χιλιάδες (3.000,00) ευρώ,
καθώς και οποιαδήποτε άλλο έγγραφο τυχόν ζητηθεί.
5. Για δαπάνες από 30.000,01€ και άνω μη συμπεριλαμβανομένου Φ.Π.Α.
α. Η διαδικασία της σύναψης δημοσίων συμβάσεων
με εκτιμώμενη αξία ανώτερη των τριάντα χιλιάδων
(30.000,00) ευρώ πλέον ΦΠΑ, πραγματοποιείται υποχρεωτικά με χρήση του “ΕΣΗΔΗΣ” σε όλα τα στάδια της.
Για τη διενέργεια του διαγωνισμού απαιτείται σχετικό
αίτημα του ΕΥ, καθώς και αίτημα ορισμού των επιτροπών (α) Τεχνικών Προδιαγραφών (β) Διενέργειας και
Αξιολόγησης και (γ) Παρακολούθησης και Παραλαβής.
Κανένα μέλος επιτροπής δεν μπορεί να συμμετέχει σε
άλλη επιτροπή του ίδιου διαγωνισμού. Μετά την έγκριση των αιτημάτων από την Επιτροπή Ερευνών και την
ανάρτηση των αποφάσεων στο πρόγραμμα “ΔΙΑΥΓΕΙΑ”,
η διαδικασία διεκπεραιώνεται από το αρμόδιο Τμήμα
Προμηθειών, το οποίο συνεργάζεται με τον ΕΥ του έργου
και τις αρμόδιες επιτροπές σε όλα τα στάδια της ανάθεσης της σύμβασης. Η διαδικασία της αποσφράγισης
και της αξιολόγησης των προσφορών γίνεται από την
αρμόδια επιτροπή Διενέργειας και Αξιολόγησης, η οποία
εισηγείται αιτιολογημένα στην Επιτροπή Ερευνών για τη
λήψη των αποφάσεων και την ανάδειξη του αναδόχου. Η
διαδικασία της αποσφράγισης και της αξιολόγησης των
προσφορών καθορίζεται από το κριτήριο ανάθεσης της
σύμβασης όπως αυτό έχει οριστεί στη διακήρυξη του
διαγωνισμού.
β. Η ανοικτή ηλεκτρονική διαδικασία κάτω των ορίων
αφορά στις συμβάσεις προμήθειας αγαθών και παροχής υπηρεσιών, όταν η εκτιμώμενη αξία είναι ανώτερη
του χρηματικού ορίου των τριάντα χιλιάδων (30.000,00)
ευρώ πλέον ΦΠΑ και μέχρι του κατώτατου χρηματικού
ορίου εφαρμογής της Οδηγίας 2014/24/ΕΕ, όπως αυτό
τροποποιείται ανά διετία και ισχύει. Η διαδικασία για τους
διαγωνισμούς κάτω των ορίων εκκινεί από την ημερομηνία δημοσίευσης της διακήρυξης στο “ΚΗΜΔΗΣ” και
η ελάχιστη προθεσμία υποβολής των προσφορών των
οικονομικών φορέων είναι δέκα πέντε (15) ημέρες από
την ημερομηνία αυτή.
γ. Η ανοικτή ηλεκτρονική διαδικασία άνω των ορίων
αφορά στις συμβάσεις προμήθειας αγαθών και παροχής
υπηρεσιών, όταν η εκτιμώμενη αξία είναι ανώτερη του
κατώτατου χρηματικού ορίου εφαρμογής της Οδηγίας
2014/24/ΕΕ, όπως αυτό τροποποιείται ανά διετία και
ισχύει. Για τους διαγωνισμούς άνω των ορίων η ελάχιστη προθεσμία υποβολής των προσφορών είναι τριάντα
πέντε (35) ημέρες από την ημερομηνία αποστολής της
προκήρυξης της σύμβασης στην Υπηρεσία Εκδόσεων
της Ένωσης.
δ. Οι διατάξεις περί δημοσίων συμβάσεων και οι διαδικασίες που αναφέρονται στο παρόν άρθρο δεν εφαρ-
μόζονται σε δαπάνες που αφορούν:
δ.α εγγραφή και συμμετοχή σε επιστημονικά συνέδρια
και ημερίδες,
δ.β δημοσίευση επιστημονικών άρθρων, εργασιών,
επιστημονικών μελετών και βιβλίων από οικονομικούς
φορείς που έχουν την έδρα τους στην ημεδαπή ή αλλοδαπή,
δ.γ συνδρομή σε βάση δεδομένων,
δ.δ συνδρομή σε επαγγελματικές, επιστημονικές και
λοιπές οργανώσεις και
δ.ε κατοχύρωση δικαιωμάτων διανοητικής ιδιοκτησίας.
Η εξόφληση των συγκεκριμένων δαπανών πραγματοποιείται μέσω εξόφλησης του νόμιμου φορολογικού
παραστατικού, κατόπιν υποβολής αιτήματος πληρωμής
του ΕΥ. Τα παραστατικά δύνανται να εκδίδονται είτε στα
στοιχεία του Ε.Λ.Κ.Ε. είτε στα στοιχεία του συμμετέχοντος
στο συνέδριο ή του συγγραφέα της δημοσίευσης ή του
συνδρομητή στην επαγγελματική, επιστημονική οργάνωση ή του δικαιούχου της διανοητικής ιδιοκτησίας.
ε. Σε ειδικές κατηγορίες συμβάσεων παροχής υπηρεσιών το όριο της απευθείας ανάθεσης είναι μέχρι εξήντα
χιλιάδες (60.000,00) ευρώ, όπως συμβάσεις με αντικείμενο την επιμόρφωση και εκπαίδευση, τη διοργάνωση
συνεδρίων και σεμιναρίων, την οργάνωση πολιτιστικών
εκδηλώσεων, την παροχή νομικών υπηρεσιών, υπηρεσιών φύλαξης και ταχυδρομικών υπηρεσιών. Οι συμβάσεις
αυτές πρέπει να αντιστοιχούν σε υπηρεσίες με Κωδικούς
CPV, όπως αυτοί προβλέπονται στο παράρτημα ΧΙV του
Προσαρτήματος Α του ν. 4412/2016.
στ. Οι συμβάσεις μετάδοσης ή καταχώρισης διαφημιστικών μηνυμάτων για την προβολή και προώθηση των
προγραμμάτων δεύτερου και τρίτου κύκλου σπουδών,
των Ξενόγλωσσων Προγραμμάτων Σπουδών (Ξ.Π.Σ.),
των επιμορφωτικών και διά βίου μάθησης προγραμμάτων που επισπεύδονται από τα Κέντρα Επιμόρφωσης
και Διά Βίου Μάθησης (Κ.Ε.ΔΙ.ΒΙ.Μ.) και των υπηρεσιών
που προσφέρονται από τα Πανεπιστημιακά Εργαστήρια, ως εκτίθεται και στο άρθρο 47 του παρόντος, συ-
νάπτονται είτε με τους αναδόχους των διαφημιστικών
υπηρεσιών που επιλέγονται κατόπιν της τήρησης των
διατάξεων περί δημοσίων συμβάσεων, είτε απευθείας με
τα μέσα που διεξάγουν την προβολή και την προώθηση
(τηλεόραση, ραδιόφωνο, έντυπος τύπος, ηλεκτρονικός
τύπος, πλατφόρμες μηχανών αναζήτησης, ιστοσελίδες
κοινωνικής δικτύωσης διεθνούς εμβέλειας), εφόσον
στην περίπτωση αυτή υπάρχει από το προσωπικό του
Φορέα η απαιτούμενη τεχνογνωσία και η εμπειρία για
τη διαχείριση των εντολών μετάδοσης ή καταχώρισης.
Η καταχώριση των διαφημιστικών μηνυμάτων για την
προβολή και προώθηση των παραπάνω προγραμμάτων πραγματοποιείται με ποινή ακυρότητας, μόνο σε
μέσα καταχώρισης (έντυπος και ηλεκτρονικός τύπος)
που είναι εγγεγραμμένα στο Μητρώο Έντυπου Τύπου
(Μ.Ε.Τ.) και στο Μητρώο Ηλεκτρονικού Τύπου (Μ.Η.Τ.)
της Γενικής Γραμματείας Επικοινωνίας και Ενημέρωσης
αντίστοιχα και τα οποία φέρουν τη σχετική πιστοποίηση. Η παραπάνω πρόβλεψη ισχύει μετά την πάροδο
των προθεσμιών για την πιστοποίηση των μέσων από
την Γενική Γραμματεία Επικοινωνίας και Ενημέρωσης,
σύμφωνα με την κείμενη νομοθεσία.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1693/15.03.2024
Άρθρο 35
Εκτέλεση Τεχνικών Έργων
1. Η εκτέλεση ενός τεχνικού έργου ή μελέτης από τα
ταμειακά διαθέσιμα ή τα ετήσια έσοδα του Ε.Λ.Κ.Ε. ή από
τον προϋπολογισμό ενός έργου, το οποίο διαχειρίζεται ο
Ε.Λ.Κ.Ε., πραγματοποιείται μετά από έγκριση του Τεχνικού Συμβουλίου του Ο.Π.Α. και με ευθύνη της Τεχνικής
Υπηρεσίας του.
2. Υποβάλλεται προς την Επιτροπή Ερευνών αίτημα
του αρμόδιου, μονομελούς ή συλλογικού οργάνου, για
οποιοδήποτε έργο ή μελέτη αφορά στο Πανεπιστήμιο.
Το αίτημα συνοδεύεται από εισήγηση της Τεχνικής
Υπηρεσίας, που περιλαμβάνει εκτίμηση σχετικά με το
ύψος της δαπάνης εκτέλεσης του τεχνικού έργου ή της
μελέτης και εκτιμώμενο χρονικό διάστημα υλοποίησής
του/της.
3. Η Επιτροπή Ερευνών εισηγείται προς το Συμβούλιο
Διοίκησης για τη δημιουργία έργου, εφόσον η χρηματοδότησή του προέρχεται από τα περιουσιακά ταμειακά
διαθέσιμα του Ε.Λ.Κ.Ε. ή το Πρόγραμμα Δημοσίων Επενδύσεων. Το Συμβούλιο Διοίκησης εγκρίνει:
α. τη χρηματοδότηση και τη διαχείριση του έργου από
τον Ε.Λ.Κ.Ε. και
β. την εκτέλεσή του από την Τεχνική Υπηρεσία του
Πανεπιστημίου. Στην απόφαση καθορίζεται το ύψος,
ο τρόπος χρηματοδότησης και η εκτιμώμενη χρονική
διάρκεια του έργου, η οποία δύναται να παραταθεί ανάλογα με τις συνθήκες.
4. Η Επιτροπή Ερευνών, αποδέχεται τη διαχείριση του
έργου, σύμφωνα με την απόφαση του Συμβουλίου Διοίκησης , υπό την προϋπόθεση ότι έχει υποβληθεί σχετική
εισήγηση της Τεχνικής Υπηρεσίας του Πανεπιστημίου
που περιλαμβάνει τις τεχνικές προδιαγραφές και τον
τρόπο ανάθεσης της μελέτης ή του έργου. Για διαδικασίες ανάθεσης σύμβασης έργου επιτρέπεται η προσφυγή
στην απευθείας ανάθεση, όταν η εκτιμώμενη αξία της
σύμβασης είναι ίση ή κατώτερη από το ποσό των 60.000
ευρώ, πλέον ΦΠΑ. Η Τεχνική Υπηρεσία του Πανεπιστημίου διαβιβάζει την απόφαση της Επιτροπής Ερευνών
περί αποδοχής διαχείρισης του έργου και την εισήγηση
της, σχετικά με τις τεχνικές προδιαγραφές και τον τρόπο
ανάθεσης στο Τεχνικό Συμβούλιο, το οποίο εισηγείται
στο Συμβούλιο Διοίκησης σχετικά με την έγκριση των
προδιαγραφών και της διενέργειας διαγωνισμού για την
εκπόνηση της μελέτης ή του έργου. Το αρμόδιο όργανο
λαμβάνει τη σχετική απόφαση, η οποία γίνεται αποδεκτή
με απόφαση της Επιτροπής Ερευνών.
5. Η επιτροπή Διενέργειας και Αξιολόγησης του έργου /
μελέτης στις διαδικασίες ανάθεσης που απαιτείται, συγκροτείται/εγκρίνεται από την Επιτροπή Ερευνών, μετά
από εισήγηση του ΕΥ του έργου / προγράμματος που
εντάσσεται το έργο / μελέτη, και αποτελείται από τουλάχιστον δύο υπαλλήλους της Τεχνικής Υπηρεσίας, εκτός
εάν προβλέπεται διαφορετικά από το νόμο. Η Επιτροπή
Παραλαβής του έργου / μελέτης συγκροτείται / εγκρίνεται με όμοια διαδικασία ως αυτή προαναφέρεται για
την επιτροπή Αξιολόγησης της παρούσας παραγράφου
και αποτελείται από τουλάχιστον δύο υπαλλήλους της
Τεχνικής Υπηρεσίας, εκτός εάν προβλέπεται διαφορετικά
από τον νόμο.
6. Σε κάθε στάδιο της διαγωνιστικής διαδικασίας, οι εισηγήσεις των Επιτροπών της παρ. 5 υποβάλλονται προς
την Επιτροπή Ερευνών, ελέγχονται ως προς την τυπική
νομιμότητά τους και λαμβάνεται σχετική απόφαση της
Επιτροπής Ερευνών.
7. Η απόφαση της Επιτροπής Ερευνών. σχετικά με την
κατακύρωση του διαγωνισμού και την υπογραφή της
σχετικής σύμβασης διαβιβάζεται από τη Μ.Ο.Δ.Υ. του
Ε.Λ.Κ.Ε. σε συνεργασία με την Τεχνική Υπηρεσία του
Ο.Π.Α. στο Ελεγκτικό Συνέδριο, για τη διενέργεια του
προσυμβατικού ελέγχου, εφόσον απαιτείται. Μετά την
εγκριτική απόφαση του Ελεγκτικού Συνεδρίου, η σύμβαση υπογράφεται από τον Πρόεδρο της Επιτροπής
Ερευνών.
8. Η παρακολούθηση και παραλαβή του έργου/μελέτης γίνεται σύμφωνα με τα προβλεπόμενα στη κείμενη
νομοθεσία. Κάθε προβλεπόμενη απόφαση κατά την
εκτέλεση, λαμβάνεται αρχικά από την Τεχνική Υπηρεσία
του Ο.Π.Α. και διαβιβάζεται στο Τεχνικό Συμβούλιο, ώστε
αυτό να εισηγηθεί σχετικά στο Συμβούλιο Διοίκησης το
οποίο και λαμβάνει την οριστική απόφαση, εκτός αν
προβλέπεται διαφορετικά από τον νόμο.
9. Οποιαδήποτε προμήθεια ή παροχή υπηρεσίας
προβλέπεται στο πλαίσιο υλοποίησης των έργων/προγραμμάτων του Ε.Λ.Κ.Ε. και αφορά διαμόρφωση χώρων
ή παρέμβαση σε κτιριακές υποδομές και δίκτυα, για να
πραγματοποιηθεί απαιτείται προηγουμένως η έγκριση
της Τεχνικής Υπηρεσίας του Ο.Π.Α., μετά από σχετικό
αίτημα του ΕΥ.
Βασικό νομοθετικό πλαίσιο: παρ. 1 του άρθρου 249
του ν. 4957/2022, παρ. 1, 8 και 9 του άρθρου 221, τα
άρθρα 168 - 172 και άρθρο 189 του ν. 4412/2016.
Άρθρο 36
Μετακινήσεις - Γενικά
1. Οι μετακινήσεις, στο εσωτερικό και το εξωτερικό,
των μελών της ομάδας έργου, ανεξάρτητα από τη συμβατική σχέση απασχόλησης, οι οποίες είναι απαραίτητες
για την εκτέλεση του έργου, πραγματοποιούνται μέσα
στα όρια του εγκεκριμένου προϋπολογισμού, κατόπιν
έγκρισης (εντολής κατά την κείμενη νομοθεσία) του αρμόδιου οργάνου, στην περίπτωση που αυτό δεν είναι
ο ΕΥ του συγκεκριμένου έργου. Οι δαπάνες οι οποίες
εντάσσονται στο πλαίσιο μιας μετακίνησης είναι τα έξοδα κίνησης, τα έξοδα διανυκτέρευσης και η ημερήσια
αποζημίωση.
2. Το ανώτατο όριο ημερών μετακινήσεων ανά ημερολογιακό έτος για το σύνολο των έργων ΕΣΠΑ και λοιπών
προγραμμάτων χρηματοδοτούμενων από εθνικούς πόρους (ΕΛΙΔΕΚ, Ταμείο Ανάκαμψης, Πράσινο Ταμείο κ.ά.),
συγχρηματοδοτούμενων ευρωπαϊκών προγραμμάτων,
προγραμματικών συμβάσεων, με φορείς του Δημοσίου
και εν γένει έργων χρηματοδοτούμενων από Δημόσιες
Επενδύσεις ή άλλους εθνικούς πόρους, ορίζεται σε εκατό
(100) ημέρες. Το ύψος των δαπανών μετακινήσεων σε
αντίστοιχα έργα καθορίζεται με τον ν. 4336/2015.
3. Οι μετακινήσεις εκτός έδρας του πάσης φύσεως
προσωπικού που απασχολείται για τις ανάγκες έργων
που χρηματοδοτούνται αμιγώς από διεθνείς, ιδιωτικούς
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1693/15.03.2024
ή ίδιους πόρους καθορίζονται στον παρόντα Οδηγό. Οι
ημέρες εκτός έδρας των μετακινουμένων για τις ανάγκες
των ανωτέρω έργων, δεν υπολογίζονται για τη συμπλήρωση του ανώτατου επιτρεπόμενου ορίου ημερών μετα-
κίνησης εκτός έδρας που τυχόν ισχύει για το προσωπικό
των Πανεπιστημίων.
4. Προκειμένου να λάβει ένα φυσικό πρόσωπο αποζημίωση για την μετακίνησή του εκτός της έδρας του,
στο εσωτερικό ή το εξωτερικό, στο πλαίσιο ενός έργου,
θα πρέπει να αποτελεί μέλος της ομάδας του έργου
και να έχει ενεργή σύμβαση σε αυτό. Σε διαφορετική
περίπτωση, ο επιστημονικός υπεύθυνος καταθέτει αίτημα - εντολή μετακίνησης στην Επιτροπή Ερευνών
του Ε.Λ.Κ.Ε./Ο.Π.Α., στην οποία αιτιολογεί την αναγκαιότητα μετακίνησης του συγκεκριμένου προσώπου για
τους σκοπούς του έργου. Το σχετικό αίτημα κατατίθεται,
έγκαιρα, πριν την πραγματοποίηση του ταξιδιού. Μετά
την έγκριση του αιτήματος μπορεί να πραγματοποιηθεί
η οποιαδήποτε δαπάνη που αφορά τη συγκεκριμένη
μετακίνηση, σύμφωνα με τους κανόνες μετακινήσεων
και εντός των ορίων που καθορίζονται από τις σχετικές
αποφάσεις της Επιτροπής Ερευνών και Διαχείρισης του
Ειδικού Λογαριασμού και σύμφωνα με το άρθρο 248 του
ν. 4957/2022 και τις εκάστοτε ισχύουσες διαδικασίες και
νομοθετικές διατάξεις, όπως αυτές αποτυπώνονται στον
Οδηγό Χρηματοδότησης και Διαχείρισης του Ε.Λ.Κ.Ε./
Ο.Π.Α., σε ό,τι αυτός είναι σύμφωνος με την εκάστοτε
ισχύουσα νομοθεσία.
5. Οι παρακάτω ορισμοί ισχύουν στις κατηγορίες μετακινήσεων των παρ. 2 και 3:
α. Έξοδα κίνησης: το αντίτιμο των εισιτηρίων των μέσων μαζικής μεταφοράς (ή συγκοινωνιακών μέσων) ή
της κάρτας απεριορίστων διαδρομών, η δαπάνη χιλιομετρικής αποζημίωσης λόγω χρησιμοποίησης ιδιωτικής
χρήσης (Ι.Χ.) μεταφορικού μέσου, εφόσον επιτρέπεται
η χρήση του, η δαπάνη διοδίων, ο ναύλος οχήματος σε
μετακινήσεις με θαλάσσιο μέσο μεταφοράς, καθώς και
η μίσθωση οχήματος εφόσον επιτρέπεται.
β. Έξοδα διανυκτέρευσης: το αναγνωριζόμενο ποσό
για κάθε τύπο ξενοδοχειακής μονάδας ή ενοικιαζόμενου
καταλύματος.
γ. Ημερήσια αποζημίωση: το χρηματικό ποσό, το οποίο
καταβάλλεται στον μετακινούμενο για την κάλυψη κυρίως των εξόδων διατροφής, κατά τη μετακίνηση και
παραμονή του εκτός έδρας.
δ. Έδρα: το κατάστημα της Υπηρεσίας, όπου υπηρετεί
ο μετακινούμενος, ή η κατοικία του αν αυτή βρίσκεται
πλησιέστερα στον τόπο προορισμού ή αν ο μετακινούμενος είναι ιδιώτης. Για τα Μέλη ΔΕΠ και το προσωπικό
του Ο.Π.Α., ως έδρα λογίζεται η έδρα του Πανεπιστημίου.
ε. Εντός έδρας μετακίνηση: η μετακίνηση μέχρι πενήντα (50) χιλιόμετρα από την έδρα του μετακινουμένου ή
μέχρι είκοσι (20) ναυτικά μίλια για μετακινήσεις από την
ηπειρωτική προς τη νησιωτική χώρα και αντίστροφα. Αν
η μετακίνηση πραγματοποιείται και στην ηπειρωτική
και στη νησιωτική Χώρα, η συνολική απόσταση από την
έδρα του μετακινουμένου μέχρι τον τόπο προορισμού
υπολογίζεται σε χιλιόμετρα.
στ. Εκτός έδρας μετακίνηση: η μετακίνηση πέραν των
πενήντα (50) χιλιομέτρων από την έδρα του μετακινούμενου ή πέραν των είκοσι (20) ναυτικών μιλίων για μετα-
κινήσεις από την ηπειρωτική προς τη νησιωτική χώρα και
αντίστροφα ή ανεξάρτητα από απόσταση για μετακίνηση από νησί σε νησί. Αν η μετακίνηση πραγματοποιείται
και στην ηπειρωτική και στη νησιωτική χώρα, η συνολική
απόσταση από την έδρα του μετακινουμένου μέχρι τον
τόπο προορισμού υπολογίζεται σε χιλιόμετρα.
ζ. Εκτός έδρας ημέρα: κάθε ημέρα μετακίνησης εκτός
έδρας του μετακινούμενου, ανεξαρτήτως εάν διανυκτερεύει ή επιστρέφει αυθημερόν.
η. Διαδοχική μετακίνηση: η μετάβαση διαδοχικά σε
περισσότερες από μία περιοχές για εκτέλεση εργασιών
σε καθεμιά από αυτές.
θ. Διανυκτέρευση: η διαμονή του μετακινουμένου,
κατά τις νυκτερινές ώρες, στην εκτός έδρας μετακίνησή του.
ι. Κατοικία: ο τόπος όπου το πρόσωπο έχει την κύρια
και μόνιμη εγκατάστασή του.
ια. Ημιδιατροφή: πρωινό και ένα γεύμα (μεσημεριανό
ή βραδινό).
6. Τα προσκομιζόμενα παραστατικά κίνησης (εισιτήρια) και διανυκτέρευσης (ξενοδοχείο) εκδίδονται στο
όνομα του μετακινούμενου. Οι δαπάνες πρέπει να είναι εξοφλημένες κατά την υποβολή τους στη Μ.Ο.Δ.Υ.
Υπάρχει η δυνατότητα εφαρμογής των διατάξεων για
τις δημόσιες συμβάσεις, όπως εκάστοτε ισχύουν, μόνο
για τους προσκεκλημένους συνεργάτες και τις ομαδικές
μετακινήσεις των φοιτητών. Σε αυτή την περίπτωση τα
στοιχεία εκδίδονται επί πιστώσει στην επωνυμία του
Ε.Λ.Κ.Ε. και εξοφλούνται από τη Μ.Ο.Δ.Υ. στον ανάδοχο
της δημόσιας σύμβασης, ο οποίος έχει προκύψει με τη
διαδικασία περί προμηθειών, και όχι στο μετακινούμενο.
Σε περίπτωση που για λόγους ανωτέρας βίας ή απρόβλεπτα γεγονότα, λαμβάνει χώρα ακύρωση ή ματαίωση
ορισμένης μετακίνησης, ο μετακινούμενος προβαίνει
αμελλητί, αμέσως μόλις επιβεβαιωθεί το γεγονός ανωτέρας βίας ή το απρόβλεπτο γεγονός, σε ακύρωση της
μετακίνησης και προσκομίζει στη Μ.Ο.Δ.Υ. του Ε.Λ.Κ.Ε.
τα σχετικά παραστατικά και έγγραφα που αποδεικνύουν
τη συνδρομή των εξαιρετικών περιστάσεων που δικαιολογούν την ακύρωση ή ματαίωση της μετακίνησης.
Η κάλυψη ή μη της σχετικής δαπάνης αποφασίζεται από
την Επιτροπή Ερευνών κατόπιν εισήγησης του Επιστημονικού Υπευθύνου του έργου, στο πλαίσιο του οποίου
επρόκειτο να πραγματοποιηθεί η μετακίνηση.
Στο Παράρτημα ΙΙ περιλαμβάνεται συνοπτικός πίνακας
για τα είδη και όρια δαπανών μετακίνησης εκτός έδρας .
Βασικό νομοθετικό πλαίσιο: άρθρο 248 του ν. 4957/
2022 και ν. 4336/2015.
Άρθρο 37
Μετακινήσεις σε Έργα Χρηματοδοτούμενα από
Εθνικούς Πόρους
1. Με απόφαση του Προέδρου της Επιτροπής Ερευνών, κατόπιν αιτήματος του ΕΥ, εγκρίνεται η διενέργεια
μετακίνησης μέλους της ομάδας έργου ή τρίτου φυσικού προσώπου, που η μετακίνηση απαιτείται για την
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1693/15.03.2024
ορθή υλοποίηση του φυσικού αντικειμένου του έργου.
Η απόφαση της Επιτροπής Ερευνών επέχει θέση εντολής
μετακίνησης. Δυνατότητα έγκρισης μετακίνησης τρίτου
φυσικού προσώπου, που δεν έχει συμβατική σχέση με
το έργο, δύναται να πραγματοποιείται μόνο εφόσον το
επιτρέπει το κανονιστικό πλαίσιο του έργου και κρίνεται
αναγκαία για την ορθή υλοποίησή του. Εάν ο μετακινούμενος φέρει την ιδιότητα μέλους του εκπαιδευτικού
προσωπικού του Ιδρύματος, ο ΕΥ στην εισήγησή του
προς την Επιτροπή Ερευνών συνυποβάλλει και υπεύθυνη δήλωση του μετακινούμενου ότι έχει ενημερώσει το
αρμόδιο όργανο. Επιπλέον της απόφασης της Επιτροπής
Ερευνών, το διοικητικό προσωπικό μετακινείται μόνο κατόπιν εντολής του διοικητικού προϊσταμένου του, εκτός
αν διατελεί σε νόμιμη άδεια ή η μετακίνηση πραγματοποιείται σε μη εργάσιμες ώρες ή ημέρες.
Η μετακίνηση πραγματοποιείται μετά την ανάρτηση
της απόφασης έγκρισής της στη “ΔΙΑΥΓΕΙΑ”. Στο πλαίσιο
ορισμένων έργων απαιτείται το αίτημα του ΕΥ να συνοδεύεται από έγκριση της μετακίνησης από το αρμόδιο
συλλογικό όργανο, όπως π.χ. για τα ΠΜΣ η Συντονιστική
Επιτροπή. Ειδικά, σε εξαιρετικές περιπτώσεις επείγουσας
μετακίνησης, η απόφαση έγκρισης μετακίνησης μπορεί
να εκδίδεται το αργότερο σε 20 εργάσιμες ημέρες από
την επιστροφή του μετακινούμενου, εφόσον στο αίτημα
του ΕΥ αιτιολογούνται ειδικώς και επαρκώς οι συνθήκες
για την παροχή προφορικής εντολής μετακίνησης.
2. Τα έξοδα κίνησης εντός έδρας αποζημιώνονται εφόσον γίνονται αποκλειστικά στο πλαίσιο υλοποίησης του
φυσικού αντικειμένου του έργου. Στις μετακινήσεις ανάλογα με τη φύση του έργου μπορεί να χρησιμοποιηθεί
σε ειδικές περιπτώσεις και μεταφορικό μέσο ιδιωτικής
χρήσης, εφόσον αυτό ορίζεται στην απόφαση έγκρισης
μετακίνησης της Επιτροπής Ερευνών.
3. Στις μετακινήσεις εκτός έδρας, για τα έξοδα κίνησης,
καταβάλλεται το αντίτιμο του εισιτηρίου του φθηνότερου συγκοινωνιακού μέσου, στη θέση που δικαιούται ο
καθένας να ταξιδέψει, ανεξάρτητα με το μέσο που θα
χρησιμοποιήσει για τη μετακίνηση. Ειδικότερα:
α. Μέλη ΔΕΠ ΑΕΙ, Ερευνητές Διευθυντές και αντίστοιχες
θέσεις, Προϊστάμενοι Διεύθυνσης ή αντίστοιχης μονάδας, δύνανται να ταξιδεύουν με πλοίο και τρένο στην Α΄
θέση με δικαίωμα χρήσης κλινάμαξας Α΄ θέσης και με
αεροπλάνο στην οικονομική θέση.
β. Προϊστάμενοι Υπηρεσιών επιπέδου Τμήματος ή ενδιάμεσου επιπέδου μεταξύ Διεύθυνσης και Τμήματος,
μέλη ΕΔΙΠ, ΕΕΠ, ΕΤΕΠ, λοιποί μετακινούμενοι, δύνανται
να ταξιδεύουν με πλοίο (με ή χωρίς καμπίνα) και τρένο
στη Β΄ θέση και στην οικονομική θέση με αεροπλάνο.
4. Χρήση ιδιωτικού μεταφορικού μέσου: Η χρήση επιτρέπεται μόνο εφόσον αυτό προβλέπεται στην απόφαση
της Επιτροπής Ερευνών, με προσωπική ευθύνη του μετακινούμενου για τυχόν ατύχημα ή ζημία του μεταφορι-
κού μέσου. Για τη χρήση ιδιωτικού μεταφορικού μέσου
καταβάλλεται η δαπάνη χιλιομετρικής αποζημίωσης, η
δαπάνη διοδίων, καθώς και ο ναύλος αυτοκινήτου σε
περίπτωση μετακίνησης με θαλάσσιο μέσο μαζικής μεταφοράς.
Η χιλιομετρική αποζημίωση αντιστοιχεί σε 0,20  €
το χιλιόμετρο ή το ποσό που ορίζεται στην εκάστοτε
νομοθεσία. Χιλιομετρική αποζημίωση για τη χρήση ΙΧ
αυτοκινήτου καταβάλλεται μόνο στις εξής περιπτώσεις:
α. για μετακινήσεις εκτός έδρας και μέσα στα όρια του
νομού, ανεξάρτητα αν οι περιοχές εξυπηρετούνται από
συγκοινωνιακά μέσα,
β. εάν προβλέπονται διαδοχικές μετακινήσεις,
γ. στη νησιωτική χώρα, όταν προβλέπονται διαδοχικές μετακινήσεις εντός του νησιού στο οποίο γίνεται η
μετακίνηση,
δ. όταν είναι αναγκαία η μεταφορά υλικών και εξοπλισμού που λόγω όγκου ή βάρους δεν μεταφέρονται με
μέσα μαζικής μεταφοράς.
ε. Για μετακίνηση με ιδιωτικής χρήσης μεταφορικό
μέσο, χωρίς να πληρούνται οι ανωτέρω προϋποθέσεις,
καταβάλλεται μόνο το αντίτιμο του εισιτηρίου του φθηνότερου μέσου μαζικής μεταφοράς της αντίστοιχης δι-
αδρομής.
5. Μίσθωση μεταφορικού μέσου, στις μετακινήσεις
εκτός έδρας, επιτρέπεται όταν είναι αναγκαία η μεταφορά υλικών ή εξοπλισμού που λόγω όγκου ή βάρους
δεν μεταφέρονται με μέσα μαζικής μεταφοράς. Σε αυτή
την περίπτωση καλύπτεται το κόστος ενοικίασης του
αυτοκινήτου και η χιλιομετρική αποζημίωση.
Στην περίπτωση που δεν υπάρχει συγκοινωνιακή εξυπηρέτηση, επιτρέπεται η χρησιμοποίηση επιβατικού αυ-
τοκινήτου δημόσιας χρήσης (ταξί) μόνο στις περιπτώσεις
που αποδεδειγμένα δεν υπάρχει εναλλακτικός τρόπος
μετακίνησης (π.χ. απεργία ΜΜΜ, πτήση σε νυχτερινή
ώρα που δεν κυκλοφορούν τα ΜΜΜ, μη διαθεσιμότητα
ΜΜΜ σε απομακρυσμένη περιοχή) ή η μίσθωση επιβατικού αυτοκινήτου ιδιωτικής χρήσης αν το κόστος της
μίσθωσης αυτής είναι μικρότερο από το αντίστοιχο της
χρήσης ταξί, γεγονός που αιτιολογείται στην απόφαση
έγκρισης της μετακίνησης. Στην τελευταία περίπτωση
αναγνωρίζεται το ποσό του κόστους μίσθωσης και η
χιλιομετρική αποζημίωση.
Δεν συνυπολογίζονται στα έξοδα κίνησης, δαπάνες
στάθμευσης (parking) ή λοιπά έμμεσα κόστη που προκαλούνται εξαιτίας της μετακίνησης.
6. Διανυκτέρευση, στις μετακινήσεις εκτός έδρας, αποζημιώνεται (α) όταν η απόσταση είναι μεγαλύτερη των
120 χιλιομέτρων ή 160 χιλιομέτρων για μετακίνηση με ΙΧ
ή 20 ναυτικών μιλίων για τη νησιωτική Χώρα και (β) όταν
υπάρχει αντικειμενική αδυναμία επιστροφής.
Τα ανώτατα όρια εξόδων διανυκτέρευσης καθορίζονται ως εξής:
α. Μέλη ΔΕΠ ΑΕΙ, Ερευνητές ερευνητικών κέντρων,
Διευθυντές και αντίστοιχες θέσεις, Προϊστάμενοι Διεύθυνσης ή αντίστοιχης μονάδας, μέχρι 100€ ανά διανυ-
κτέρευση ή μέχρι 130 € ανά διανυκτέρευση για Αθήνα
και Θεσσαλονίκη. Ομοίως μέχρι 130€ ανά διανυκτέρευση στη νησιωτική χώρα, την περίοδο από 1.5 έως 30.9
εκάστου έτους.
β. Προϊστάμενοι Υπηρεσιών επιπέδου Τμήματος ή ενδιάμεσου επιπέδου μεταξύ Διεύθυνσης και Τμήματος,
μέλη ΕΔΙΠ, ΕΕΠ, ΕΤΕΠ, λοιποί μετακινούμενοι, μέχρι 80 €
ανά διανυκτέρευση ή μέχρι 104 € ανά διανυκτέρευση
για Αθήνα και Θεσσαλονίκη. Ομοίως μέχρι 104 € ανά
διανυκτέρευση στη νησιωτική χώρα, την περίοδο από
1.5 έως 30.9. / εκάστου έτους.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1693/15.03.2024
Σε περίπτωση διανυκτέρευσης σε κατάλυμα κόστους
υψηλότερου του οριζόμενου ανά κατηγορία, η δαπάνη
αναγνωρίζεται μέχρι του οριζόμενου ποσού.
7. Η ημερήσια αποζημίωση για τις μετακινήσεις εκτός
έδρας, αντιστοιχεί σε σαράντα (40) ευρώ, ανεξάρτητα
από τη θέση ή το βαθμό του μετακινουμένου, ενώ καταβάλλεται και για την ημέρα επιστροφής, μόνον όταν
συμπίπτει με την ημέρα λήξης των εργασιών. Καταβάλλεται ημερήσια αποζημίωση κατά το ήμισυ όταν (α) ο
μετακινούμενος επιστρέφει αυθημερόν και η απόσταση
είναι μεγαλύτερη των 120 χιλιομέτρων με χρήση μέσων
μαζικής μεταφοράς ή 160 χιλιομέτρων για μετακίνηση
με ΙΧ ή 20 ναυτικών μιλίων για τη νησιωτική χώρα και
(β) όταν στα έξοδα διανυκτέρευσης συμπεριλαμβάνεται
ημιδιατροφή.
Καταβάλλεται ημερήσια αποζημίωση κατά το ένα
τέταρτο (1/4) για τις αυθημερόν εκτός έδρας μετακινήσεις, εφόσον η απόσταση είναι μικρότερη των 120
χιλιομέτρων με χρήση μέσων μαζικής μεταφοράς ή 160
χιλιομέτρων για μετακίνηση με ΙΧ ή 20 ναυτικών μιλίων
για τη νησιωτική χώρα. Δεν καταβάλλεται ημερήσια αποζημίωση όταν παρέχεται πλήρης διατροφή.
8. Στις μετακινήσεις στο εξωτερικό, για τα έξοδα κίνησης, καταβάλλεται το αντίτιμο των εισιτηρίων των
φθηνότερων απαιτούμενων συγκοινωνιακών μέσων
μέχρι τον τελικό προορισμό, στη θέση που δικαιούται
ο καθένας να ταξιδέψει, ανεξάρτητα με το μέσο που θα
χρησιμοποιήσει για τη μετακίνηση. Ειδικότερα:
α. Καθηγητές ΑΕΙ, Ερευνητές ερευνητικών κέντρων,
Διευθυντές και αντίστοιχες θέσεις, Προϊστάμενοι Διεύθυνσης ή αντίστοιχης μονάδας, δύνανται να ταξιδεύουν
με πλοίο και τρένο στην Α΄ θέση με δικαίωμα χρήσης
κλινάμαξας Α΄ θέσης και με αεροπλάνο στην οικονομική
θέση.
β. Προϊστάμενοι Υπηρεσιών επιπέδου Τμήματος ή ενδιάμεσου επιπέδου μεταξύ Διεύθυνσης και Τμήματος,
μέλη ΕΔΙΠ, ΕΕΠ, ΕΤΕΠ, λοιποί μετακινούμενοι, δύνανται
να ταξιδεύουν με πλοίο και τρένο στη Β΄ θέση με δικαίωμα χρήσης κλινάμαξας Β΄ θέσης και στην οικονομική
θέση με αεροπλάνο.
Ως έξοδα κίνησης στις μετακινήσεις στο εξωτερικό,
συνυπολογίζονται τυχόν δαπάνες για την έκδοση άδειας
παραμονής (visa) ή και ταξιδιωτικής ασφάλειας, εφόσον
απαιτείται για την έκδοση άδειας παραμονής.
Στις μετακινήσεις στο εξωτερικό, δεν αναγνωρίζεται
στα έξοδα κίνησης το κόστος ενοικίασης αυτοκινήτου
ή η χρήση ταξί.
9. Η διανυκτέρευση στις μετακινήσεις στο εξωτερικό,
αποζημιώνεται:
α. Για Μέλη ΔΕΠ ΑΕΙ, Ερευνητές ερευνητικών κέντρων,
Διευθυντές και αντίστοιχες θέσεις, Προϊστάμενους Διεύθυνσης ή αντίστοιχης μονάδας μέχρι 242 € ή μέχρι 342 €
στη Νέα Υόρκη και την Ουάσιγκτον και
β. για Προϊστάμενους Υπηρεσιών επιπέδου Τμήματος
ή ενδιάμεσου επιπέδου μεταξύ Διεύθυνσης και Τμήματος, μέλη ΕΔΙΠ, ΕΕΠ, ΕΤΕΠ και λοιπούς μετακινούμενους,
μέχρι 176 € ή μέχρι 276 € στη Νέα Υόρκη και την Ουάσιγκτον. Σε περίπτωση διανυκτέρευσης σε κατάλυμα
κόστους υψηλότερου του οριζόμενου ανά κατηγορία,
η δαπάνη αναγνωρίζεται μέχρι του οριζόμενου ποσού.
10. Η ημερήσια αποζημίωση για τις μετακινήσεις στο
εξωτερικό
α. Η ημερήσια αποζημίωση για τις μετακινήσεις στο
εξωτερικό αντιστοιχεί:
α.α Για Μέλη ΔΕΠ ΑΕΙ, Ερευνητές ερευνητικών κέντρων, Διευθυντές και αντίστοιχες θέσεις, Προϊστάμε-
νους Διεύθυνσης ή αντίστοιχης μονάδας, σε 100 € ή 80 €
ή 60 €, ανάλογα με την κατάταξη των χωρών σε τρεις
κατηγορίες, σύμφωνα με την κείμενη νομοθεσία και
α.β για Προϊστάμενους Υπηρεσιών επιπέδου Τμήματος
ή ενδιάμεσου επιπέδου μεταξύ Διεύθυνσης και Τμήματος, μέλη ΕΔΙΠ, ΕΕΠ, ΕΤΕΠ και λοιπούς μετακινούμενους,
σε 80 € ή 60 € ή 50 €, ανάλογα με την ως άνω κατάταξη
των χωρών.
β. Η ημερήσια αποζημίωση στο εξωτερικό καταβάλλεται ολόκληρη (100%):
β.α για την ημέρα μετάβασης καθώς και την ημέρα
επιστροφής μόνο όταν αυτή συμπίπτει με την ημέρα
λήξης των εργασιών και
β.β για κάθε ημέρα παραμονής και διανυκτέρευσης
στη χώρα μετάβασης.
γ. Η ημερήσια αποζημίωση στο εξωτερικό καταβάλλεται μειωμένη κατά πενήντα τοις εκατό (50%):
γ.α Σε περίπτωση αυθημερόν μετάβασης και επιστροφής από την Ελλάδα στο εξωτερικό και
γ.β σε περίπτωση που παρέχεται ημιδιατροφή.
δ. Η ημερήσια αποζημίωση στο εξωτερικό καταβάλλεται μειωμένη κατά εβδομήντα πέντε τοις εκατό (75%),
σε περίπτωση μετακίνησης με πληρωμένα ή καλυμμένα
όλα τα έξοδα διατροφής και διανυκτέρευσης, ενώ στην
περίπτωση αυτή δεν παρέχεται ημερήσια αποζημίωση
για την ημέρα επιστροφής, ακόμα και αν συμπίπτει με
την ημέρα λήξης των εργασιών.
Στο Παράρτημα ΙΙ περιλαμβάνεται συνοπτικός πίνακας
για τα είδη και όρια δαπανών μετακίνησης εκτός έδρας .
Βασικό νομοθετικό πλαίσιο: παρ. 2 του άρθρου 248
του ν. 4957/2022 και εδάφιο Δ.9 της παρ. Δ΄ του άρθρου 2 του ν. 4336/2015.
Άρθρο 38
Μετακινήσεις σε Έργα Χρηματοδοτούμενα
από Διεθνείς, Ιδιωτικούς και Ίδιους Πόρους
1. Η μετακίνηση στο πλαίσιο έργων χρηματοδοτούμενων από διεθνείς, ιδιωτικούς και ίδιους πόρους πραγμα-
τοποιείται κατόπιν έγκρισης (εντολής) του ΕΥ, εφόσον
η μετακίνηση σχετίζεται με το φυσικό αντικείμενο του
έργου και είναι επιλέξιμη δαπάνη, χωρίς να απαιτείται
έγκριση της Επιτροπής Ερευνών. Προκειμένου να λάβει
ένα φυσικό πρόσωπο αποζημίωση για την μετακίνησή
του εκτός της έδρας του, στο εσωτερικό ή το εξωτερικό,
στο πλαίσιο ενός έργου, θα πρέπει να αποτελεί μέλος της
ομάδας του έργου και να έχει ενεργή σύμβαση σε αυτό.
Σε διαφορετική περίπτωση ο επιστημονικός υπεύθυνος
καταθέτει αίτημα - εντολή μετακίνησης στην Επιτροπή
Ερευνών του Ε.Λ.Κ.Ε./Ο.Π.Α., στην οποία αιτιολογεί την
αναγκαιότητα μετακίνησης του συγκεκριμένου προσώπου για τους σκοπούς του έργου. Το σχετικό αίτημα
κατατίθεται, έγκαιρα, πριν την πραγματοποίηση του
ταξιδιού. Μετά την έγκριση του αιτήματος μπορεί να
πραγματοποιηθεί η οποιαδήποτε δαπάνη που αφορά
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1693/15.03.2024
τη συγκεκριμένη μετακίνηση, σύμφωνα με τους κανόνες
μετακινήσεων και εντός των ορίων που καθορίζονται
από τις σχετικές αποφάσεις της Επιτροπής Ερευνών και
Διαχείρισης του Ειδικού Λογαριασμού και σύμφωνα με
το άρθρο 248 του ν. 4957/2022 και τις εκάστοτε ισχύουσες διαδικασίες και νομοθετικές διατάξεις.
2. Εάν ο μετακινούμενος φέρει την ιδιότητα μέλους
του εκπαιδευτικού προσωπικού του Ιδρύματος, υποχρεούται να ενημερώσει το αρμόδιο όργανο. Το διοικητικό
προσωπικό μετακινείται μόνο κατόπιν εντολής του διοικητικού προϊσταμένου του ή εφόσον διατελεί σε νόμιμη
άδεια ή η μετακίνηση πραγματοποιείται σε μη εργάσιμες
ώρες ή ημέρες.
3. Στις μετακινήσεις εσωτερικού εκτός έδρας, τα έξοδα
κίνησης, περιλαμβάνουν:
α. Εισιτήριο οικονομικής θέσης, σε περίπτωση που η
μετακίνηση πραγματοποιείται με αεροπλάνο,
β. στην περίπτωση που η μετακίνηση πραγματοποιηθεί με πλοίο ή τρένο, εισιτήριο της θέσης που αντιστοι-
χεί στην ιδιότητα του μετακινούμενου, σύμφωνα με το
προηγούμενο άρθρο,
γ. χρήση καμπίνας εφόσον προβλέπεται διανυκτέρευση στο πλοίο και
δ. χιλιομετρική αποζημίωση 0,40 ευρώ/χλμ, σε περίπτωση χρήσης ιδιωτικού μεταφορικού μέσου.
4. Η χρησιμοποίηση ιδιωτικής χρήσης αυτοκινήτου
με προσωπική ευθύνη του μετακινούμενου για τυχόν
ατύχημα ή ζημία του μεταφορικού μέσου επιτρέπεται
στις εξής περιπτώσεις:
α. Για μετακινήσεις εκτός έδρας ανεξάρτητα αν οι περιοχές εξυπηρετούνται από μέσα μαζικής μεταφοράς.
β. Για μετακινήσεις στη νησιωτική χώρα, όταν προβλέπεται διαδοχική μετακίνηση εντός του νησιού ή για
μεταφορά υλικών και εξοπλισμού που λόγω όγκου ή
βάρους δεν μεταφέρονται με μέσα μαζικής μεταφοράς.
5. Η μίσθωση μεταφορικού μέσου επιτρέπεται όταν
είναι αναγκαία η μεταφορά υλικών και εξοπλισμού που
λόγω όγκου ή βάρους δεν μεταφέρονται με μέσα μαζικής μεταφοράς ή εφόσον δεν απαγορεύεται από το
χρηματοδότη, κατόπιν έγκρισης από την Ε.Ε.Δ. σχετικού
αιτιολογημένου αιτήματος του Ε.Υ. Καλύπτεται η χρέωση
ταξί από και προς το αεροδρόμιο / λιμάνι / σταθμό του
τόπου αναχώρησης και προορισμού, εφόσον δεν απαγορεύεται από τον χρηματοδότη. Σε περίπτωση χρήσης
Ι.Χ., καλύπτεται η δαπάνη στάθμευσης σε σταθμούς του
αεροδρομίου / λιμανιού / σταθμού, εφόσον η δαπάνη
δεν υπερβαίνει το κόστος ταξί.
6. Έξοδα Διανυκτέρευσης στις μετακινήσεις εκτός
έδρας μπορεί να ανέρχονται:
α. έως 150 €/ημέρα, συμπεριλαμβανομένου του κόστους πρωινού,
β. έως 165 €/ημέρα, συμπεριλαμβανομένου του κόστους πρωινού, για διαμονή εντός των ορίων των δήμων
Αθηνών και Θεσσαλονίκης,
γ. έως 250 €/ημέρα στις περιπτώσεις συμμετοχής των
Πρυτανικών Αρχών και αντιπροσωπείας του Ο.Π.Α. στις
Συνόδους Πρυτάνεων και σε Συνέδρια,
δ. σε περίπτωση διανυκτέρευσης σε κατάλυμα κόστους υψηλότερου του οριζόμενου ανά κατηγορία, η
δαπάνη αναγνωρίζεται μέχρι του οριζόμενου ποσού.
7. Η ημερήσια εκτός έδρας αποζημίωση υπολογίζεται
ως εξής:
α. Οι υπάλληλοι και φοιτητές που μετακινούνται στα
πλαίσια Έργου που υλοποιείται από τον Ε.Λ.Κ.Ε./Ο.Π.Α.
αποζημιώνονται με το ποσό των 60,00€ ανά ημέρα.
β. Οι Διευθυντές - Τμηματάρχες, οι Διδακτορικοί φοιτητές, Μεταδιδάκτορες που μετακινούνται στα πλαίσια
Έργου που υλοποιείται από τον Ε.Λ.Κ.Ε./Ο.Π.Α. αποζημιώνονται με το ποσό των 80,00 € ανά ημέρα.
γ. Οι Πρυτανικές αρχές - Μέλη ΔΕΠ που μετακινούνται
στα πλαίσια Έργου που υλοποιείται από τον Ε.Λ.Κ.Ε./
Ο.Π.Α. αποζημιώνονται με το ποσό των 100,00 € ανά
ημέρα.
δ. Το ποσό καταβάλλεται ολόκληρο για κάθε ημέρα
παραμονής και διανυκτέρευσης στον τόπο μετάβασης
καθώς και για την ημέρα μετάβασης και επιστροφής.
8. Τα έξοδα κίνησης για τις μετακινήσεις στο εξωτερικό, περιλαμβάνουν το αντίτιμο εισιτηρίου οικονομικής
θέσης σε αεροπλάνο, το αντίτιμο εισιτηρίου μετακίνησης από και προς το αεροδρόμιο του εξωτερικού, καθώς
και το αντίτιμο των εισιτηρίων των μέσων μαζικής μεταφοράς που χρησιμοποιούν οι μετακινούμενοι από το
σημείο προσωρινής διαμονής τους στον τόπο εργασίας
τους και αντιστρόφως, ή η μίσθωση επιβατικού αυτοκινήτου ιδιωτικής χρήσης αν το κόστος της μίσθωσης αυ-
τής είναι μικρότερο από το αντίστοιχο της χρήσης ταξί.
Καλύπτεται η χρέωση ταξί από και προς το αεροδρόμιο / σταθμό του τόπου αναχώρησης και προορισμού ή
η μίσθωση επιβατικού αυτοκινήτου ιδιωτικής χρήσης αν
το κόστος της μίσθωσης αυτής είναι μικρότερο από το
αντίστοιχο της χρήσης ταξί, εφόσον δεν απαγορεύεται
από τον χρηματοδότη.
Ως έξοδα κίνησης συνυπολογίζονται τυχόν δαπάνες
για την έκδοση άδειας παραμονής (visa) ή και ταξιδιωτικής ασφάλειας, εφόσον απαιτείται για την έκδοση άδειας
παραμονής.
9. Έξοδα Διανυκτέρευσης στις μετακινήσεις εξωτερικού μπορεί να ανέρχονται:
α. έως 250 €/ημέρα, συμπεριλαμβανομένου του κόστους πρωινού,
β. έως 350 €/ημέρα συμπεριλαμβανομένου του κόστους πρωινού στις περιπτώσεις διαμονής στη Βόρεια
Αμερική,
γ. σε περίπτωση διανυκτέρευσης σε κατάλυμα κόστους υψηλότερου του οριζόμενου ανά κατηγορία, η
δαπάνη αναγνωρίζεται μέχρι του οριζόμενου ποσού,
δ. η ημερήσια εκτός έδρας αποζημίωση υπολογίζεται
ως εξής:
ε. Οι υπάλληλοι και φοιτητές που μετακινούνται στα
πλαίσια Έργου που υλοποιείται από τον Ε.Λ.Κ.Ε./Ο.Π.Α.
αποζημιώνονται με το ποσό των 80,00 € ανά ημέρα.
στ. Οι Διευθυντές - Τμηματάρχες, οι Διδακτορικοί φοιτητές, Μεταδιδάκτορες που μετακινούνται στα πλαίσια
Έργου που υλοποιείται από τον Ε.Λ.Κ.Ε./Ο.Π.Α. αποζημιώνονται με το ποσό των 120,00 € ανά ημέρα.
ζ. Οι Πρυτανικές αρχές - Μέλη ΔΕΠ που μετακινούνται
στα πλαίσια Έργου που υλοποιείται από τον Ε.Λ.Κ.Ε./
Ο.Π.Α. αποζημιώνονται με το ποσό των 150,00 € ανά
ημέρα.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1693/15.03.2024
η. Το ποσό καταβάλλεται ολόκληρο για κάθε ημέρα
παραμονής και διανυκτέρευσης στον τόπο μετάβασης
καθώς και για την ημέρα μετάβασης και επιστροφής.
θ. Στο Παράρτημα ΙΙ περιλαμβάνεται συνοπτικός πίνακας για τα είδη και όρια δαπανών μετακίνησης εκτός
έδρας .
Βασικό νομοθετικό πλαίσιο: παρ. 3 του άρθρου 248
του ν. 4957/2022.
Άρθρο 39
Χορήγηση και Απόδοση Προκαταβολών
1. Ο Ε.Λ.Κ.Ε. δύναται, κατόπιν αιτήματος του ΕΥ, να
χορηγεί προκαταβολές με την έκδοση χρηματικών
ενταλμάτων προπληρωμής (ΧΕΠ). Το ΧΕΠ χορηγείται
προκειμένου να καλυφθούν: (α) έξοδα μετακίνησης
εκτός έδρας, (β) απαιτήσεις προμήθειας οργάνων, αναλωσίμων ή εξειδικευμένων υπηρεσιών από το εξωτερικό,
(γ) ανάγκες μικροεξόδων λοιπών δαπανών μέχρι του
ποσού των χιλίων (1.000) ευρώ,συμπεριλαμβανομένου
ΦΠΑ και (δ) δαπάνες προβολής ή προώθησης που είναι
αναγκαίες για την εκτέλεση έργων.
α. Για τα έξοδα μετακίνησης εκτός έδρας ή στο εξωτερικό η προκαταβολή αφορά μόνο στα έξοδα κίνησης
και διανυκτέρευσης. Δεν χορηγείται προκαταβολή για
ημερήσια αποζημίωση.
β. Για την προμήθεια οργάνων, αναλωσίμων ή εξειδικευμένων υπηρεσιών από το εξωτερικό, η δυνατότητα
χορήγησης προκαταβολής στον ΕΥ με την έκδοση χρηματικών ενταλμάτων προπληρωμής (ΧΕΠ) είναι εφαρ-
μοστέα, εφόσον η κατηγορία δαπάνης του ετήσιου αναλυτικού προϋπολογισμού του έργου δεν θα υπερβαίνει
το ποσό των δύο χιλιάδων πεντακοσίων (2.500) ευρώ,
πλέον ΦΠΑ.
γ. Ως «μικροέξοδα λοιπών δαπανών» λογίζονται εκείνα
που πραγματοποιούνται για εκτέλεση δαπανών που εξ
αιτίας της φύσης τους ή λόγω επείγουσας ανάγκης που
προέκυψε στο έργο, καθίσταται δυσχερής η εφαρμογή
των κείμενων διατάξεων για την εκτέλεση των εν λόγων
δαπανών. Σε αυτή την περίπτωση, δύναται να χορηγηθεί
προκαταβολή στον ΕΥ για την υλοποίηση της δαπάνης
από τον ίδιο, χωρίς την πραγματοποίηση απευθείας ανάθεσης από τον Ε.Λ.Κ.Ε.
δ. Για τις δαπάνες προβολής ή προώθησης που είναι
αναγκαίες για την εκτέλεση των έργων, η δυνατότητα
χορήγησης προκαταβολής στον ΕΥ με την έκδοση χρηματικών ενταλμάτων προπληρωμής (ΧΕΠ) είναι εφαρ-
μοστέα μόνο σε συμβάσεις με εκτιμώμενη αξία ίση ή
κατώτερη από το ποσό των δύο χιλιάδων πεντακοσίων
(2.500) ευρώ, πλέον ΦΠΑ, εφόσον η κατηγορία δαπάνης
του ετήσιου αναλυτικού προϋπολογισμού του έργου, δεν
ξεπερνά το ποσό των δύο χιλιάδων πεντακοσίων (2.500)
ευρώ πλέον ΦΠΑ.
ε. Στον δικαιούχο προκαταβολής δίνεται η δυνατότητα χρήσης χρεωστικής κάρτας ή/και internet banking
για τη διαχείριση της προκαταβολής. Σημειώνεται ότι
οι υπόχρεοι σε υποβολή Δήλωσης Περιουσιακής Κατάστασης δεν υποχρεούνται να αναφέρουν τον εν λόγω
λογαριασμό στην ανωτέρω Δήλωση «Πόθεν Έσχες». Η
προκαταβολή δεν αποτελεί εισόδημα και κατά συνέπεια
δεν υπάρχει υποχρέωση δήλωσής της στη φορολογική
δήλωση του υπόλογου.
στ. Ειδικά για τα έργα ΕΣΠΑ, το ποσό της εγκριθείσας
προκαταβολής θα χορηγείται από τον τραπεζικό λογαριασμό του Ε.Λ.Κ.Ε. και μετά την απόδοσή της θα πραγ-
ματοποιείται η μεταφορά του ποσού της προκαταβολής
από τον τραπεζικό λογαριασμό του έργου ΕΣΠΑ στον
τραπεζικό λογαριασμό του Ε.Λ.Κ.Ε.
2. Ο υπόλογος προκαταβολής έχει τις κάτωθι υποχρεώσεις:
α. Οφείλει να χρησιμοποιήσει το ΧΕΠ μόνο για τις δαπάνες εκείνες για τις οποίες εγκρίθηκε η προκαταβολή.
β. Η προθεσμία απόδοσης δεν μπορεί να υπερβαίνει
το τρίμηνο από την ημερομηνία έκδοσης του ΧΕΠ και σε
κάθε περίπτωση την 31η Δεκεμβρίου του οικονομικού
έτους, για τα έργα τα οποία δεν έχουν σαφή ημερομηνία
λήξης και η διαχείρισή τους γίνεται σε ετήσια βάση. Για τα
έργα των οποίων η διάρκεια εκτείνεται πέραν του έτους,
η προθεσμία απόδοσης δεν μπορεί να υπερβαίνει την
31η Μαρτίου του επόμενου οικονομικού έτους ή την
ημερομηνία λήξης του έργου, εφόσον αυτή έχει οριστεί
πριν την 31η Μαρτίου.
γ. Οφείλει να αποδώσει, εντός της καθορισθείσας προθεσμίας, το ποσό της προκαταβολής που δαπανήθηκε
προσκομίζοντας στη Μ.Ο.Δ.Υ., κατάσταση πραγματοποιθεισών δαπανών, συνοδευόμενη με όλα τα απαραίτητα
παραστατικά και τα νόμιμα δικαιολογητικά της δαπάνης.
Επισημαίνεται ότι τα παραστατικά στοιχεία δαπανών τα
οποία πραγματοποιήθηκαν μετά τη λήξη της προθεσμίας
απόδοσης λογαριασμού του εντάλματος, δεν μπορούν
να γίνουν δεκτά για την τακτοποίηση του ΧΕΠ.
δ. Οφείλει να επιστρέψει στον λογαριασμό ταμειακής
διαχείρισης του έργου τυχόν αδιάθετο ποσό, αν πριν από
τη λήξη της προθεσμίας απόδοσης λογαριασμού δεν
προβλέπεται να πραγματοποιηθεί άλλη πληρωμή, επειδή εκπληρώθηκε ή ματαιώθηκε ο σκοπός για τον οποίο
εκδόθηκε το ΧΕΠ. Το υπόλοιπο ποσό της προκαταβολής,
το οποίο απομένει αναπορρόφητο στο λογαριασμό του
δημόσιου υπολόγου μετά την καταληκτική ημερομηνία
απόδοσης της προκαταβολής, επιστρέφεται από τη συνεργαζόμενη τράπεζα, κατόπιν αιτήματος του αρμόδιου
Τμήματος του Ε.Λ.Κ.Ε., στον κεντρικό λογαριασμό του
Ε.Λ.Κ.Ε. και πιστώνεται στο έργο του ΕΥ, στο πλαίσιο του
οποίου χορηγήθηκε η προκαταβολή.
ε. Ο δικαιούχος προκαταβολής ευθύνεται με καταλογισμό του ποσού της προκαταβολής για μη απόδοση
χρηματικού εντάλματος προπληρωμής, καθώς και για
προσκόμιση μη νόμιμων παραστατικών και δικαιολογητικών κατά την απόδοση λογαριασμού του χρηματικού
εντάλματος προπληρωμής. Η είσπραξη της οφειλής γίνεται βάσει του Κώδικα Είσπραξης Δημοσίων Εσόδων
(ΚΕΔΕ).
Βασικό νομοθετικό πλαίσιο: άρθρο 100 του ν. 4270/
2014, όπως ισχύουν, άρθρο 253 και εδάφιο ιβ΄ του άρθρου 233 του ν. 4957/2022.
Άρθρο 40
Ταμειακές Διευκολύνσεις
1. Με απόφαση του Συμβουλίου Διοίκησης κατόπιν
εισήγησης της Επιτροπής Ερευνών, μπορούν να χρησιμοΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1693/15.03.2024
ποιούνται περιουσιακά ταμειακά διαθέσιμα (αποθεματικά) του ΕΛΚΕ για τη δημιουργία έργων / προγραμμάτων
που έχουν ως αντικείμενο τη χορήγηση ταμειακών διευκολύνσεων των εκτελούμενων έργων / προγραμμάτων.
2. Ο Πρόεδρος του ΕΛΚΕ με απόφαση του κατόπιν αιτήματος του ΕΥ, δύναται να διευκολύνει ταμειακά χρη-
ματοδοτούμενα από το έργο / έργα της παρ. 1 ή από
τα τρέχοντα του ΕΛΚΕ, (με τη μορφή ταμειακής διευκόλυνσης) έργα, τα οποία έχουν εγκριθεί από το φορέα
χρηματοδότησης και έχει υπογραφεί η σχετική σύμβαση
για την υλοποίησή τους (για όσα έργα υλοποιούνται στο
πλαίσιο σύμβασης).
Η ταμειακή διευκόλυνση χορηγείται συνήθως:
α. Το έργο διανύει το χρονικό διάστημα μετά την έγκρισή του και πριν την καταβολή της πρώτης δόσης από τον
φορέα χρηματοδότησης.
β. Ο φορέας χρηματοδότησης απαιτεί την εκ των προτέρων εξόφληση των δαπανών του έργου για τη λήψη
της χρηματοδότησης.
γ. Το έργο βρίσκεται στη φάση τελικής αποπληρωμής
και υπάρχει ανελαστική αναγκαιότητα να καλυφθούν
ληξιπρόθεσμες υποχρεώσεις και
δ. οποτεδήποτε ζητηθεί αιτιολογημένα, από τον ΕΥ, για
την κάλυψη ανελαστικών δαπανών του έργου.
3. Προκειμένου να εξεταστεί η ταμειακή διευκόλυνση του έργου, ο ΕΥ υποβάλλει προς τη Μ.Ο.Δ.Υ. αιτιο-
λογημένο αίτημα του ποσού που είναι απαραίτητο για
την ανάληψη ή την πληρωμή των απολύτως αναγκαίων
δαπανών. Στο αίτημα ταμειακής διευκόλυνσης, αιτιολογούνται οι απολύτως αναγκαίες δαπάνες για την ομαλή
υλοποίηση του έργου, οι οποίες πρόκειται να καλυφθούν
από αυτή, και αναφέρεται ο τρόπος και ο εκτιμώμενος
χρόνος κάλυψής της από τη χρηματοδότηση του έργου.
Επιπλέον ο ΕΥ βεβαιώνει ότι:
α. υπάρχει συμβατικά εξασφαλισμένη χρηματοδότηση,
β. το επωφελούμενο έργο έχει ομαλή πορεία ως προς
την υλοποίηση του φυσικού του αντικειμένου,
γ. το αιτούμενο ποσό θα επιστραφεί στα αποθεματικά
του Ε.Λ.Κ.Ε. ή στο έργο που παρέχει τη χρηματοδότηση
με την καταβολή των χρημάτων της επόμενης δόσης
από τον φορέα χρηματοδότησης και
δ. δεν προκαλείται πρόβλημα στη ροή του έργου που
παρέχει την ταμειακή διευκόλυνση, εφόσον η ταμειακή
διευκόλυνση δίνεται από άλλο έργο του ΕΥ. Το αίτημα
μπορεί να συνοδεύεται και από οποιοδήποτε έγγραφο
σχετικά με την αναμενόμενη ροή χρηματοδότησης βάσει
της οποίας θα επιβεβαιώνεται η κάλυψη της ταμειακής
διευκόλυνσης. Αφού αξιολογηθεί το αίτημα, εκδίδεται
απόφαση του αρμόδιου οργάνου, η οποία αναρτάται
στο πρόγραμμα “ΔΙΑΥΓΕΙΑ”.
4. Το ποσό της χορηγηθείσας ταμειακής διευκόλυνση
εγγράφεται στην καρτέλα του έργου, και συμψηφίζεται
με μελλοντική χρηματοδότηση του έργου σύμφωνα με
τους όρους που έχουν τεθεί στην απόφαση χορήγησης
της ταμειακής διευκόλυνσης.
Βασικό νομοθετικό πλαίσιο: εδάφιο ιβ΄ του άρθρου 233
και εδάφιο ζ΄ της παρ. 1 του άρθρου 242 του ν. 4957/
2022.
Άρθρο 41
Αιτήματα Πληρωμής
1. Για την εξόφληση δαπάνης από τη Μ.Ο.Δ.Υ. απαιτείται η υποβολή αιτήματος πληρωμής του ΕΥ, συνοδευό-
μενου από τα απαραίτητα ανά περίπτωση παραστατικά
και δικαιολογητικά που απαιτούνται ανάλογα με τη φύση
κάθε δαπάνης. Εάν η δαπάνη αφορά σε απόδοση προκαταβολής, υποβάλλεται Αίτημα Απόδοσης Προκαταβολής
με τα κατά περίπτωση δικαιολογητικά που πιστοποιούν
τη δαπάνη. Η δαπάνη δύναται να εξοφληθεί μόνο υπό
την προϋπόθεση ότι έχουν ακολουθηθεί οι ανά περίπτωση διατάξεις της κείμενης νομοθεσίας και οι περιγραφό-
μενες στον παρόντα Οδηγό διαδικασίες.
2. Για δαπάνες, οι οποίες αφορούν σε αμοιβές απασχόλησης προσωπικού, συνυποβάλλονται μαζί με το αίτημα
πληρωμής:
α. Βεβαίωση Καλής Εκτέλεσης, υπογεγραμμένη από
τον ΕΥ ή Έκθεση πεπραγμένων - Βεβαίωση Παραλαβής,
υπογεγραμμένη από τον δικαιούχο και τον ΕΥ, εάν πρόκειται για έργα ΕΣΠΑ ή παρεμφερή έργα που απαιτούν
τα παραπάνω.
β. Δελτίο κατανομής χρόνου απασχολούμενου προσωπικού (Timesheet ή Global Timesheet), σε περίπτω-
ση που απαιτείται από το Φορέα Χρηματοδότησης ή
το είδος του έργου (π.χ. ΕΣΠΑ, Ευρωπαϊκά), μέσω του
πληροφοριακού συστήματος webrescom.
γ. Νόμιμο φορολογικό παραστατικό (ΤΠΥ) εκδοθέν
από τον δικαιούχο, όπου απαιτείται, εάν πρόκειται για
απασχόληση που απαιτείται η έκδοση ΤΠΥ.
δ. Φορολογική ενημερότητα για τους αυτοαπασχολούμενους, εφόσον το συνολικό ποσό του κάθε τίτλου πλη-
ρωμής υπερβαίνει τα χίλια πεντακόσια (1.500) ευρώ και
ασφαλιστική ενημερότητα, εφόσον το συνολικό ποσό
του κάθε τίτλου πληρωμής υπερβαίνει τις τρεις χιλιάδες
(3.000) ευρώ.
3. Για δαπάνες, οι οποίες αφορούν σε προμήθεια ή
υπηρεσία, συνυποβάλλονται μαζί με το αίτημα πληρωμής:
α. Κατάσταση Δαπανών με αναλυτική καταγραφή των
στοιχείων του παραστατικού κάθε δαπάνης (αριθμός,
ημερομηνία έκδοσης, αιτιολογία, αξία).
β. Πρωτόκολλο Οριστικής Παραλαβής Ειδών - Υπηρεσιών, πρακτικό παραλαβής ειδών ή πρακτικό καλής
εκτέλεσης υπηρεσιών ή πρακτικό παραλαβής βιβλίων
υπογεγραμμένο από τον ΕΥ του έργου για δαπάνες έως
30.000 ευρώ ή Πρωτόκολλο Οριστικής Παραλαβής Ειδών - Υπηρεσιών, υπογεγραμμένο από την Επιτροπή
Παρακολούθησης και Παραλαβής του διαγωνισμού για
δαπάνες άνω των 30.000 ευρώ.
γ. Τιμολόγιο επί πιστώσει στα στοιχεία του Ε.Λ.Κ.Ε.
δ. Το τιμολόγιο μαζί με τα ανωτέρω δικαιολογητικά
πρέπει να κατατίθεται στον Ε.Λ.Κ.Ε. το αργότερο εντός 15
ημερών από την ημερομηνία έκδοσης, ώστε να εξασφαλίζεται η δυνατότητα εκκαθάρισης εντός των χρονικών
ορίων που τίθενται από την κείμενη νομοθεσία και να
αποφεύγονται προβλήματα αδυναμίας εκκαθάρισης και
πληρωμής, τα οποία μπορεί να προκύψουν σε περίπτωση καθυστερημένης υποβολής των παραστατικών.
ε. Φορολογική ενημερότητα, εφόσον το συνολικό
ποσό του κάθε τίτλου πληρωμής υπερβαίνει τα χίλια πεΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1693/15.03.2024
ντακόσια (1.500) ευρώ ανά δικαιούχο και ασφαλιστική
ενημερότητα εφόσον το συνολικό ποσό του κάθε τίτλου
πληρωμής υπερβαίνει τις τρεις χιλιάδες (3.000) ευρώ. Τα
εν λόγω αποδεικτικά ενημερότητας, πρέπει να φέρουν
πρόσφατη ημερομηνία έκδοσης, καθώς η χρονική ισχύς
τους θα πρέπει να καλύπτει έως και το χρόνο εξόφλησης
της δαπάνης, άλλως δύναται να προσκομιστούν εκ νέου.
στ. Πρόγραμμα εκδήλωσης και κατάλογος των συμμετεχόντων ή όποιο άλλο στοιχείο προβλέπεται, στην
περίπτωση που η δαπάνη αφορά σε εκδήλωση.
4. Στις δαπάνες, οι οποίες αφορούν σε μετακινήσεις
προσωπικού (έξοδα κίνησης, έξοδα διανυκτέρευσης,
ημερήσια αποζημίωση), συνυποβάλλονται μαζί με το
αίτημα πληρωμής:
α. Εντολή μετακίνησης
β. Έκθεση Ταξιδίου - Travel Report
γ. Ημερολόγιο κίνησης - Εξοδολόγιο
δ. Συνημμένα πρωτότυπα παραστατικά στα στοιχεία
του μετακινούμενου:
δ.α Εισιτήρια, κάρτες επιβίβασης, απόδειξη πώλησης
εισιτηρίων (εφόσον εκδόθηκαν από πρακτορείο), εκτύπωση της επιβεβαίωσης της κράτησης στην οποία να
περιλαμβάνεται και η τιμή του εισιτηρίου (εφόσον εκδόθηκαν μέσω διαδικτύου).
δ.β Σε περίπτωση χιλιομετρικής αποζημίωσης, πρέπει
να προσκομίζονται: α) αποδείξεις καταβολής διοδίων,
β) εκτύπωση αποστάσεων από το Επίσημο Διαδραστικό
Εργαλείο Υπολογισμού Χιλιομετρικών Αποστάσεων του
Υπουργείου Μεταφορών (https://kmd.ggde.gr/).
δ.γ Απόδειξη ξενοδοχείου ή καταλύματος, φωτοαντίγραφο του voucher (εφόσον δεν αναγράφεται στην
απόδειξη και η κράτηση έγινε μέσω πρακτορείου).
δ.δ Παραστατικό εγγραφής σε συνέδριο.
δ.ε Βεβαίωση συμμετοχής στο συνέδριο ή λίστα συμμετεχόντων ή πρόγραμμα συνεδρίου, ή πρόγραμμα ερ-
γασιών συνάντησης / πρόσκληση ή Υπεύθυνη Δήλωση
ότι ο συμμετέχων δεν έλαβε βεβαίωση παρακολούθησης.
ε. Υπεύθυνη Δήλωση για δαπάνες μετακίνησης στην
οποία ο δικαιούχος δηλώνει ότι δεν του έχουν καταβληθεί και δεν θα του καταβληθούν οι δαπάνες μετακίνησης
από άλλη πηγή χρηματοδότησης / φορέα.
στ. Ό,τι επιπλέον απαιτεί ο Φορέας Χρηματοδότησης
κατά περίπτωση ή κρίνεται αναγκαίο από τους αρμόδιους υπαλλήλους κατά την εκκαθάριση του εντάλματος
πληρωμής.
5. Η εξόφληση των δαπανών αποδεικνύεται με σαφή
ένδειξη εξόφλησης επί του παραστατικού με σφραγίδα
και υπογραφή του προμηθευτή ή με προσκόμιση αποδεικτικού χρέωσης πιστωτικής κάρτας ή κατάθεσης σε
τραπεζικό λογαριασμό του προμηθευτή.
6. Εάν η μετακίνηση πραγματοποιήθηκε για τη συμμετοχή σε συνέδριο, απαιτείται η υποβολή διακριτού
Αιτήματος Πληρωμής του ΕΥ του έργου για την εξόφληση της δαπάνης του συνεδρίου με αιτιολογία “Εγγραφή
σε συνέδριο”. Το αίτημα συνοδεύεται από Κατάσταση
Δαπανών, πρόγραμμα συνεδρίου, αντίγραφα των παραστατικών μετακίνησης (εισιτήρια) ή βεβαίωση παρα-
κολούθησης του συνεδρίου, κ.λπ. Η δαπάνη συμμετοχής
στο συνέδριο (registration fee) βαρύνει την κατηγορία
«Λοιπά Έξοδα» του προϋπολογισμού του έργου.
Βασικό νομοθετικό πλαίσιο: ΠΟΛ 1274/2013 και υπ’
αρ. 15436/913/2020 υπουργική απόφαση.
Άρθρο 42
Έντυπα και Ηλεκτρονικές Φόρμες
1. Στην ιστοσελίδα του Ε.Λ.Κ.Ε. (https://rc.aueb.gr/el/
static/documents) αναρτώνται προτυποποιημένα όλα τα
έντυπα που απαιτούνται για τις διαδικασίες που σχετίζονται με τη διαχείριση έργων του Ε.Λ.Κ.Ε. Τα έντυπα αυτά
χρησιμοποιούνται υποχρεωτικά από τους ΕΥ και τους
συνεργάτες τους, που συναλλάσσονται με τον Ε.Λ.Κ.Ε.
2. Στο πλαίσιο της ηλεκτρονικής διακυβέρνησης, λειτουργεί, στη διεύθυνση https://webrescom.rc.aueb.gr/
login.aspx ψηφιακή πλατφόρμα, με στόχο οι ΕΥ και οι
συμμετέχοντες σε έργα του Ε.Λ.Κ.Ε. να μπορούν:
α. να δημιουργήσουν και να επεξεργαστούν ψηφιακά
τα έντυπα που αφορούν στις διάφορες διαδικασίες του
Ε.Λ.Κ.Ε. και
β. να υποβάλλουν ηλεκτρονικά τα ανωτέρω έντυπα
και να πρωτοκολλήσουν αυτόματα τα υποβαλλόμενα
έντυπα.
3. Η είσοδος στην ως άνω πλατφόρμα πραγματοποιείται με τη συμπλήρωση των στοιχείων (username και
password), τα οποία χρησιμοποιεί ο ΕΥ για την είσοδο
στις ηλεκτρονικές υπηρεσίες του Ε.Λ.Κ.Ε.
4. Η διαλειτουργικότητα της ψηφιακής πλατφόρμας
με το πληροφοριακό σύστημα της Μ.Ο.Δ.Υ., παρέχει τη
δυνατότητα:
α. Να εμφανίζονται προσυμπληρωμένα από το σύστημα πολλά από τα απαιτούμενα στοιχεία, μειώνοντας τη
δυσκολία και το χρόνο συμπλήρωσής τους από τους ΕΥ
και ταυτόχρονα, αυξάνοντας την ορθότητα συμπλήρωσης των στοιχείων αυτών,
β. να πραγματοποιείται αυτόματη άντληση και καταχώριση στοιχείων των υποβληθέντων αιτημάτων /
εγγράφων στο πληροφοριακό σύστημα της Μ.Ο.Δ.Υ.,
με αποτέλεσμα να αποφεύγονται σφάλματα κατά τη συμπλήρωση ή την καταχώριση στοιχείων από το προσω-
πικό της Μ.Ο.Δ.Υ. και ταυτόχρονα να μειώνεται ο χρόνος
διεκπεραίωσής τους,
γ. να υποβάλλει, ο ΕΥ, ηλεκτρονικά τα έντυπα που δημιούργησε ή στην περίπτωση που αυτό δεν είναι δυνατόν
είτε να τα εκτυπώνει, να τα υπογράφει και να τα υποβάλλει εντύπως στον Ε.Λ.Κ.Ε.
Η πλατφόρμα αναπτύσσεται συνεχώς, έως ότου όλες
οι διαδικασίες για όλα τα έργα/προγράμματα που διαχειρίζεται ο Ε.Λ.Κ.Ε. να πραγματοποιούνται μόνο ψηφιακά.
Άρθρο 43
Παράταση Χρονικής Διάρκειας Έργου
1. Η διάρκεια των έργων, για όσα έργα έχουν σαφή
ημερομηνία έναρξης και λήξης, καθορίζεται με απόφαση της Επιτροπής Ερευνών, σύμφωνα με την απόφαση
χρηματοδότησης ή την εγκεκριμένη σύμβαση χρηματοδότησης. Εάν η ημερομηνία έναρξης και λήξης του
φυσικού αντικειμένου, διαφέρει από την ημερομηνία
έναρξης και λήξης του οικονομικού αντικειμένου αυτό
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1693/15.03.2024
αναφέρεται ρητώς στην απόφαση της Επιτροπής Ερευνών περί αποδοχής του έργου.
2. Τα έργα για τα οποία δεν ορίζεται η χρονική διάρκειά
τους από το χρηματοδότη του έργου ή από την Επιτροπή
Ερευνών κατά την αποδοχή τους ή εκ φύσεως δεν έχουν
καθορισμένο χρονικό σημείο λήξης, αντιμετωπίζονται
ως ετήσια.
3. Παράταση του έργου δίνεται, πριν τη λήξη του, με
απόφαση της Επιτροπής Ερευνών κατόπιν τεκμηριωμένου αιτήματος του ΕΥ, που συνοδεύεται από σύμφωνη
γνώμη του χρηματοδότη ή σύμβαση.
4. Το αδιάθετο υπόλοιπο ενός έργου, το οποίο δεν
χρησιμοποιήθηκε από τον ΕΥ για τους σκοπούς του έργου, με απόφαση της Επιτροπής Ερευνών και σύμφωνη
γνώμη του ΕΥ, απορροφάται στα περιουσιακά ταμειακά
διαθέσιμα του Ε.Λ.Κ.Ε., εκτός αν ορίζεται διαφορετικά
από τους όρους χρηματοδότησης ή ο ΕΥ αιτείται την
αξιοποίηση του ταμειακού υπολοίπου για τη δημιουργία νέου έργου σύμφωνα με το άρθρο 52 του παρόντος
Οδηγού. Μετά τη λήξη έργου και την πάροδο πέντε (5)
ετών από τη δημοσίευση του Οδηγού Χρηματοδότησης, για το οποίο δεν έχει υποβληθεί προϋπολογισμός,
τυχόν αδιάθετο υπόλοιπο δύναται να απορροφάται στα
περιουσιακά ταμειακά διαθέσιμα του Ε.Λ.Κ.Ε., χωρίς να
απαιτείται σύμφωνη γνώμη του ΕΥ.
Άρθρο 44
Αποσβέσεις Παγίων των Έργων
1. Το κόστος κτήσης παγίων, η αξία των οποίων είναι
μέχρι 1.500 ευρώ (μη συμπεριλαμβανομένου του ΦΠΑ),
αποσβένεται εφάπαξ μέσα στο οικονομικό έτος κατά το
οποίο αποκτήθηκαν ή τέθηκαν σε λειτουργία.
2. Τα πάγια των οποίων η αξία κτήσης είναι μεγαλύτερη
των 1.500 ευρώ (μη συμπεριλαμβανομένου του ΦΠΑ),
αποσβένονται στο σύνολό τους, ανεξαρτήτως του ύψους
της αξίας κτήσης τους, κατά την ημερομηνία λήξης του
έργου / προγράμματος, στο πλαίσιο του οποίου έχουν
αποκτηθεί.
3. Η απόσβεση ενός πάγιου περιουσιακού στοιχείου
αρχίζει από τον επόμενο μήνα, εντός του οποίου αποκτάται ή τίθεται σε λειτουργία για πρώτη φορά. Εξαίρεση
αποτελούν οι αποσβέσεις των παγίων που αποκτώνται
τον μήνα Δεκέμβριο εντός του οποίου αρχίζουν οι αποσβέσεις.
4. Οι επιλέξιμες δαπάνες απόσβεσης για κάθε έργο
αφορούν αποκλειστικά την περίοδο υλοποίησης του
έργου και ειδικότερα τη χρονική περίοδο που τα πάγια
χρησιμοποιούνται για τους σκοπούς του έργου.
5. Ως αξία απόσβεσης λογίζεται η αξία κτήσης του
παγίου μη συμπεριλαμβανομένου ΦΠΑ, ενώ ο πάγιος
εξοπλισμός που αποκτήθηκε στο πλαίσιο υλοποίησης
των έργων ΕΣΠΑ ή συναφών κατηγοριών έργων με ΦΠΑ
μη εκπιπτόμενο, κατ’ αναλογία στο ποσό της απόσβεσης
προστίθεται και το ποσό του μη εκπιπτόμενου ΦΠΑ.
6. Σε έργα όπου η ημερομηνία λήξεως είναι μέχρι και
20.7.2022 (21.7.2022 ημερομηνία δημοσιεύσεως του
ν. 4957/2022) καθώς επίσης και σε έργα που το κανονιστικό πλαίσιο προβλέπει διαφορετικά δύναται να πραγ-
ματοποιείται απόσβεση με συντελεστή 40% σύμφωνα
με το άρθρο 24 του ν. 4172/2013.
Άρθρο 45
Ολοκλήρωση Έργου
1. Ένα έργο νοείται ως ολοκληρωμένο όταν έχει ολοκληρωθεί τόσο το φυσικό όσο και το οικονομικό του
αντικείμενο.
α. Ως ολοκλήρωση του φυσικού αντικειμένου του
έργου, νοείται η εκπλήρωση των συμβατικών υποχρεώσεων που απορρέουν από τη σύμβαση με το φορέα
χρηματοδότησης, σύμφωνα με τους ειδικότερους όρους
που προβλέπονταν για την ορθή υλοποίησή του.
β. Αντίστοιχα, ως ολοκλήρωση του οικονομικού αντικειμένου, νοείται η είσπραξη του συνόλου των απαιτή-
σεων του Ε.Λ.Κ.Ε. έναντι του φορέα χρηματοδότησης,
καθώς και η πραγματοποίηση της πληρωμής κάθε δαπάνης ή αμοιβής που έχει αναληφθεί και αφορά στο εν
λόγω έργο, συμπεριλαμβανομένης και της παρακράτησης υπέρ Ε.Λ.Κ.Ε.
2. Η ολοκλήρωση ενός έργου πραγματοποιείται με
απόφαση της Επιτροπής Ερευνών περί ολοκλήρωσης
του έργου, μετά από σχετικό αίτημα του ΕΥ.
Άρθρο 46
Χρήση Αδιάθετου Ταμειακού Υπολοίπου
Ολοκληρωμένων Έργων
1. Η χρήση του αδιάθετου ταμειακού υπολοίπου έργου / προγράμματος, που δεν αξιοποιήθηκε έως την
ημερομηνία λήξης του έργου / προγράμματος, εφόσον
πληρούνται σωρευτικά οι ακόλουθες προϋποθέσεις:
α. Το φυσικό αντικείμενο του έργου / προγράμματος
έχει επιτυχώς ολοκληρωθεί.
β. Το οικονομικό αντικείμενο του έργου/προγράμματος έχει ολοκληρωθεί και δεν υπάρχει άλλη συμβατική
υποχρέωση και
γ. δεν προβλέπεται από το κανονιστικό πλαίσιο ή τη
σύμβαση χρηματοδότησης του έργου / προγράμματος
η επιστροφή του αδιάθετου ταμειακού υπολοίπου.
Η παρούσα εφαρμόζεται και επί αδιάθετων ταμειακών
υπολοίπων προγραμματικών συμβάσεων που έχουν συναφθεί με φορείς δημοσίου τομέα της περ. α) της παρ. 1
του άρθρου 14 του ν. 4270/2014 (Α΄ 143), και το φυσικό αντικείμενό τους έχει επιτυχώς ολοκληρωθεί, υπό
την προϋπόθεση ότι δεν υπάρχει αντίθετος όρος στην
προγραμματική σύμβαση, καθώς και για προγράμματα
ΚΕΔΙΒΙΜ. Ειδικότερα, για λόγους οικονομίας κλίμακας
και βέλτιστης αξιοποίησης των διαθέσιμων πόρων, ο
Επιστημονικά Υπεύθυνος ενός προγράμματος ΚΕΔΙΒΙΜ
το οποίο υλοποιείται κάθε ακαδημαϊκό έτος ή σε τακτά
χρονικά διαστήματα, έχει επίσης τη δυνατότητα, να αιτηθεί την ολοκλήρωσή του και τη μεταφορά του αδιάθετου
υπολοίπου στην τρέχουσα σειρά του προγράμματος /
έργου.
2. Η διαδικασία χρήσης αδιάθετου ταμειακού υπολοίπου ολοκληρωμένων έργων έχει ως εξής:
α. Για όσα έργα έχει επιτυχώς ολοκληρωθεί το φυσικό
τους αντικείμενο, δεν προκύπτει άλλη συμβατική τους
υποχρέωση και έχουν αδιάθετο υπόλοιπο έως 500€, το
αδιάθετο υπόλοιπο θα απορροφάται από τον Ε.Λ.Κ.Ε.
β. Για όσα έργα έχουν υπόλοιπο άνω των 500 €, δίνεται η δυνατότητα δημιουργίας νέου έργου, μετά από
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1693/15.03.2024
αίτηση του Επιστημονικά Υπεύθυνου, σύμφωνα και με
το άρθρο 241 του ν. 4957/2022, για τη χρηματοδότηση
των ερευνητικών δραστηριοτήτων του Επιστημονικού
Υπευθύνου και της ομάδας του, με την προϋπόθεση ότι
δεν έρχεται σε αντίθεση με τις διατάξεις του άρθρου
243 του ν. 4957/2022. Για τον σκοπό αυτό, ο Ε.Υ., μετά
την ολοκλήρωση των συμβατικών του υποχρεώσεων, η
οποία αποδεικνύεται από βεβαίωση ολοκλήρωσης του
χρηματοδότη, καταθέτει προς έγκριση στην Επιτροπή
Ερευνών ετήσιο προϋπολογισμό και πρόταση χρήσης
του αδιαθέτου υπολοίπου, για δράσεις με στόχο την
υποστήριξη της έρευνας. Ο Ε.Υ. θα πρέπει μέσα σε χρονικό όριο ενός (1) έτους να καταθέτει το σχετικό αίτημα
ολοκλήρωσης / απολογισμού του έργου καθώς επίσης
και σχετικό αίτημα διάθεσης του ποσού. Μετά το πέρας
του ενός (1) έτους, το εν λόγω πιστωτικό υπόλοιπο μεταφέρεται στον Ε.Λ.Κ.Ε. Για τις περιπτώσεις που ένας
Επιστημονικά Υπεύθυνος έχει περισσότερα του ενός
έργα με ταμειακό υπόλοιπο άνω των 500 €, που έχουν
ολοκληρώσει, κατά τα ανωτέρω, θα πρέπει πρώτα να
εξετάζεται από την Επιτροπή Ερευνών του Ε.Λ.Κ.Ε. η δυνατότητα ένωσης των ταμειακών τους υπολοίπων για
τη δημιουργία ενός έργου, εφόσον, κατόπιν σχετικής
τεκμηρίωσης του Επιστημονικά Υπευθύνου, τα έργα
εντάσσονται στο ίδιο γνωστικό αντικείμενο. Στην περίπτωση που το αδιάθετο υπόλοιπο προκύπτει από έργο
παροχής υπηρεσιών, για το οποίο ο Ε.Λ.Κ.Ε. εισπράττει
και αποδίδει ΦΠΑ, θα μεταφέρεται ως αδιάθετο υπόλοιπο το ποσό προ ΦΠΑ. Το νέο έργο θα χαρακτηρίζεται ως
δημόσιας ή ιδιωτικής χρηματοδότησης, ανάλογα με την
πηγή χρηματοδότησης του αρχικού έργου, λαμβάνοντας
υπόψη την κατηγοριοποίηση των πόρων και χρηματοδοτήσεων των Ειδικών Λογαριασμών Κονδυλίων Έρευνας
που περιγράφονται στο άρθρο 230 του ν. 4957/2022.
Η ως άνω δυνατότητα δημιουργίας νέου έργου θα
εξετάζεται περαιτέρω από την Επιτροπή Ερευνών του
Ε.Λ.Κ.Ε. για τις περιπτώσεις που εκκρεμεί ακίνητο δάνειο ή δημοσιονομική διόρθωση σε οποιοδήποτε έργο
του Επιστημονικά Υπεύθυνου που υποβάλλει αίτηση.
Το νέο έργο θα είναι ετήσιας διάρκειας, στο οποίο θα
πρέπει να συμμετέχει η αρχική ομάδα έργου. Ο πόρος
υπέρ Ε.Λ.Κ.Ε. ορίζεται στο 10%, λόγω διαχειριστικού
κόστους.
γ. Επιλέξιμες δαπάνες είναι οι ακόλουθες κατηγορίες:
γ.α αγορά λογισμικού, βιβλιογραφικού, πληροφοριακού, αναλώσιμου υλικού και παγίων τα οποία είναι
κρίσιμα για τη διεξαγωγή της σχετικής έρευνας κατόπιν
υποβολής τεκμηρίωσης από τον Επιστημονικά Υπεύθυνο σχετικά με τη σκοπιμότητα της δαπάνης στο πλαίσιο
εκτέλεσης του φυσικού αντικειμένου του έργου. Το λογισμικό, βιβλιογραφικό ή πληροφοριακό υλικό θα είναι
προσβάσιμο σε όλα τα μέλη ΔΕΠ της Πανεπιστημιακής
κοινότητας,
γ.β έξοδα υποψηφίων διδακτόρων ή μελών ΔΕΠ ή/
και λοιπών μελών της ομάδας έργου για συμμετοχή σε
συνέδρια όπου παρουσιάζουν τη σχετική εργασία,
γ.γ έξοδα μετακίνησης μελών ΔΕΠ ή/και λοιπών μελών της ομάδας έργου σε αναγνωρισμένα ερευνητικά
κέντρα ή ινστιτούτα του εσωτερικού ή του εξωτερικού
για επιστημονικές συνεργασίες συναφείς με τη συγκεκριμένη έρευνα,
γ.δ πρόσβαση σε βάσεις δεδομένων,
γ.ε έξοδα δημοσιεύσεων σε περιοδικά που το απαιτούν
(article submission fees, page charges, κ.τ.λ.),
γ.στ ταχυδρομικά έξοδα που αφορούν το ερευνητικό
πρόγραμμα (π.χ. αποστολή ερωτηματολογίων),
γ.ζ τραπεζικά έξοδα που καταβάλλονται για συμμετοχές σε συνέδρια,
γ.η αμοιβές Πανεπιστημιακών και τρίτων.
δ. Από τα παραπάνω εξαιρούνται:
δ.α τα έργα στα οποία ο χρηματοδότης έχει εκ των
προτέρων ορίσει τη διαδικασία επιστροφής τυχόν πιστωτικού υπολοίπου,
δ.β τα αυτοχρηματοδοτούμενα ή/και τα ιδρυματικά
έργα στα οποία τυχόν αδιάθετο πιστωτικό υπόλοιπο
επιστρέφει στο χρηματοδότη.
3. Τα συνέδρια τα οποία υλοποιούνται κάθε ακαδημαϊκό έτος ή σε τακτά χρονικά διαστήματα, για τα οποία ο
Ε.Υ δύναται να αιτηθεί την ολοκλήρωσή του και τη μεταφορά του αδιάθετου υπολοίπου στην τρέχουσα σειρά
του προγράμματος / έργου.
4. Τα Π.Μ.Σ. και Θ.Π.Σ. για τα οποία εφαρμόζεται διακριτή διαδικασία σύμφωνα με σχετική απόφαση Συ-
γκλήτου. Συγκεκριμένα, μετά από έλεγχο του αιτήματος
ολοκλήρωσης, η Επιτροπή Ερευνών του Ε.Λ.Κ.Ε., εφόσον
συντρέχουν οι απαιτούμενες προϋποθέσεις, εκδίδει σχετική απόφαση για την ολοκλήρωσή του, τη μεταφορά
του αδιάθετου υπολοίπου όπως θα διαμορφώνεται μετά
την εκπλήρωση τυχόν απαιτήσεων ή υποχρεώσεών του.
Βασικό νομοθετικό πλαίσιο: άρθρο 241 του ν. 4957/
2022.
Άρθρο 47
Μη Επιλέξιμες Δαπάνες
και Δημοσιονομικές Διορθώσεις
1. Οι δαπάνες είναι επιλέξιμες εφόσον είναι νόμιμες και
κανονικές και επιπλέον έχουν χρησιμοποιηθεί με βάση
την αρχή της χρηστής δημοσιονομικής διαχείρισης ήτοι,
σύμφωνα με τις αρχές της οικονομίας, της αποτελεσματικότητας και της αποδοτικότητας.
α. Η αρχή της οικονομίας ορίζει ότι τα μέσα που χρησιμοποιούνται από το δικαιούχο για την υλοποίηση των
δραστηριοτήτων της πράξης καθίστανται εγκαίρως διαθέσιμα, στην ενδεδειγμένη ποσότητα και ποιότητα και
στην καλύτερη τιμή.
β. Η αρχή της αποδοτικότητας αφορά στην καλύτερη
σχέση μεταξύ χρησιμοποιηθέντων μέσων και επιτευχθέντων αποτελεσμάτων.
γ. Η αρχή της αποτελεσματικότητας αφορά στην εκπλήρωση των ειδικών στόχων που έχουν ορισθεί και
στην επίτευξη των επιδιωκόμενων αποτελεσμάτων.
2. Μη συμμόρφωση με τους εφαρμοστέους κανόνες,
συμπεριλαμβανομένων των κανόνων επιλεξιμότητας,
συνεπάγεται δημοσιονομική διόρθωση (δηλαδή ακύρωση και ανάκτηση δημόσιας χρηματοδότησης, λόγω
παράβασης των όρων της) ή/και ανάκτηση των αχρεωστήτως ή παρανόμως καταβληθέντων ποσών.
3. Στα έργα που χρηματοδοτούνται από το ΕΣΠΑ ή
την Ευρωπαϊκή Επιτροπή ή από άλλους φορείς, μετά την
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1693/15.03.2024
ολοκλήρωση και τον τελικό απολογισμό τους, υπάρχει
πιθανότητα κάποιες δαπάνες να κριθούν από τον φορέα
χρηματοδότησης μη επιλέξιμες. Αν οι δαπάνες αυτές
είναι νόμιμες και κανονικές και συνέβαλαν στην ορθή
υλοποίηση του έργου, αλλά τεκμηριώθηκαν ως μη επιλέξιμες, δύναται να καλύπτονται από τα περιουσιακά
ταμειακά διαθέσιμα του Ε.Λ.Κ.Ε., μετά από τεκμηριωμένη εισήγηση της Επιτροπής Ερευνών και απόφαση του
Συμβουλίου Διοίκησης.
4. Νόμιμες δαπάνες έργων, οι οποίες χαρακτηρίζονται
από το φορέα χρηματοδότησης μη επιλέξιμες, δύναται
να βαρύνουν τον προϋπολογισμό άλλου έργου του ίδιου
ή άλλου ΕΥ, υπό τις προϋποθέσεις ότι:
α. είναι εντός των ορίων του προϋπολογισμού του έργου που πρόκειται να βαρύνουν,
β. είναι επιλέξιμες στο έργο αυτό και
γ. συμφωνεί ο ΕΥ του έργου.
Η μεταφορά της δαπάνης ή της πίστωσης πραγματοποιείται ύστερα από απόφαση της Επιτροπής Ερευνών.
Βασικό νομοθετικό πλαίσιο: παρ. 8 του άρθρου 239 και
εδάφιο στ’ της παρ. 1 του άρθρου 242 του ν. 4957/2022.
ΚΕΦΑΛΑΙΟ Δ΄
ΔΙΑΧΕΙΡΙΣΗ ΕΙΔΙΚΩΝ ΘΕΜΑΤΩΝ
Άρθρο 48
Έργα για την Ανάπτυξη και Λειτουργία
Ακαδημαϊκών Μονάδων - Διοικητικών Δομών
1. Ο Ε.Λ.Κ.Ε. αναλαμβάνει τη διαχείριση έργων, που
έχουν ως στόχο την ανάπτυξη και τη λειτουργία ακαδημαϊκών δομών του Ιδρύματος. Χαρακτηριστικά πα-
ραδείγματα αποτελούν τα έργα που αφορούν στη λειτουργία και ανάπτυξη του ΚΕΔΙΒΙΜ, των Τμημάτων, των
ΘΠΣ/ΧΠΣ κ.λπ. Με απόφαση του Συμβουλίου Διοίκησης,
κατόπιν εισήγησης της Επιτροπής Ερευνών, δύναται να
εγκρίνονται έργα που έχουν ως στόχο την ανάπτυξη και
υποστήριξη ακαδημαϊκών μονάδων και λοιπών δομών
του Ιδρύματος, στα οποία κατανέμεται μέρος των ετήσιων εσόδων του Ε.Λ.Κ.Ε.
2. Στις ως άνω περιπτώσεις, οι προϋπολογισμοί των έργων και τα αιτήματα έγκρισης δαπανών, κατά περίπτωση,
υποβάλλονται στον Ε.Λ.Κ.Ε. από τον ΕΥ, μετά από απόφαση του αρμόδιου συλλογικού οργάνου, όπως εκάστοτε
ορίζεται στην απόφαση ίδρυσης, το οποίο έχει εγκρίνει
τη σκοπιμότητα της διενέργειας των δαπανών σε σχέση
με τους στόχους του έργου.
3. Δράσεις για την περαιτέρω ανάπτυξη και υποστήριξη ακαδημαϊκών μονάδων του Ιδρύματος δύναται
να χρηματοδοτούνται στο πλαίσιο συγχρηματοδοτούμενων έργων (ΕΣΠΑ), κατόπιν υποβολής ιδρυματικών
προτάσεων. Στις περιπτώσεις αυτές η έγκριση υποβολής
πρότασης και ο ορισμός του ΕΥ πραγματοποιείται με
απόφαση του Συμβουλίου Διοίκησης, κατόπιν εισήγησης της Επιτροπής Ερευνών. Η οικονομική διαχείριση
των εν λόγω έργων πραγματοποιείται σύμφωνα με το
κανονιστικό πλαίσιο διαχείρισης των συγχρηματοδοτούμενων έργων.
Άρθρο 49
Διαχείριση Εσόδων ΠΜΣ
1. Οι πόροι των ΠΜΣ που διαχειρίζεται ο Ε.Λ.Κ.Ε. δύνανται να προέρχονται από μία ή περισσότερες από τις
ακόλουθες κατηγορίες:
α. ίδιους πόρους του ΑΕΙ και των συνεργαζόμενων για
την οργάνωσή του φορέων,
β. το πρόγραμμα δημοσίων επενδύσεων,
γ. τέλη φοίτησης,
δ. δωρεές, χορηγίες και κάθε είδους οικονομικές ενισχύσεις φορέων του δημόσιου τομέα ή του ιδιωτικού
τομέα,
ε. πόρους ερευνητικών έργων,
στ. κάθε άλλη νόμιμη αιτία.
2. Η διαχείριση των εσόδων των ΠΜΣ γίνεται από τον
Ε.Λ.Κ.Ε. Τα έσοδα από τέλη φοίτησης κατανέμονται ως
εξής:
α. Εβδομήντα τοις εκατό (70%) λειτουργικά έξοδα του
προγράμματος, ήτοι δαπάνες διδασκαλίας, διοικητικής
και τεχνικής υποστήριξης, μετακινήσεων, εξοπλισμού,
λογισμικού, αναλωσίμων, χορήγησης υποτροφιών σε
μεταπτυχιακούς φοιτητές και λοιπές δαπάνες. Οι δαπάνες αποζημίωσης του τακτικού διδακτικού, τεχνικού
και διοικητικού προσωπικού των Ιδρυμάτων αφορά σε
εργασία που υπερβαίνει τις κατά νόμο υποχρεώσεις του.
β. Η διαχείριση του 30% των εσόδων των ΠΜΣ πραγματοποιείται ως εξής:
β.α Ποσοστό 10% παρακρατείται ως έξοδα διαχείρισης
και λειτουργίας (overhead) του Ε.Λ.Κ.Ε.
β.β Με απόφαση του Συμβουλίου Διοίκησης που λαμβάνεται, μετά από εισήγηση της Επιτροπής Ερευνών, έως
το τέλος Μαρτίου κάθε έτους, αποφασίζεται αν το ποσό
που αντιστοιχεί στο υπόλοιπο ποσοστό 20% της παρακράτησης επί των τελών φοίτησης, μεταφέρεται στον
τακτικό προϋπολογισμό ή διατίθεται για τη δημιουργία
έργων, μέσω του Ε.Λ.Κ.Ε. με σκοπό την κάλυψη κατά προτεραιότητα των αναγκών ΠΜΣ που λειτουργούν χωρίς
τέλη φοίτησης και την κάλυψη ερευνητικών, εκπαιδευτικών και λειτουργικών αναγκών του ΑΕΙ.
3. Η ανωτέρω κατανομή δεν ισχύει στην περίπτωση
δωρεάς, πόρων άλλων έργων, χορηγίας για συγκεκριμένο σκοπό, καθώς και για κρατικές επιχορηγήσεις, όπου
εφαρμόζονται οι εκάστοτε αποφάσεις του Συμβουλίου
Διοίκησης για το ποσοστό παρακράτησης των διαφόρων
κατηγοριών έργων που διαχειρίζεται ο Ε.Λ.Κ.Ε.
4. Η συνδιοργάνωση διιδρυματικών ΠΜΣ με τους προβλεπόμενους από το νόμο φορείς, πραγματοποιείται
μετά από υπογραφή ειδικού πρωτόκολλου συνεργασίας,
μεταξύ των φορέων που συμμετέχουν στην υλοποίηση
του ΠΜΣ. Το ως άνω πρωτόκολλο περιλαμβάνει πλέον
των προ απαιτούμενων για την ίδρυση ενός ΠΜΣ, τις
υποχρεώσεις κάθε συνεργαζόμενου Τμήματος, τον αριθμό των μελών της επιτροπής προγράμματος σπουδών, τη
συμμετοχή και την εκπροσώπηση κάθε συνεργαζόμενου
Τμήματος στα όργανα του ΠΜΣ, τη διαδικασία ανάδειξης
του Διευθυντή του ΠΜΣ, το ΑΕΙ που αναλαμβάνει τη διοικητική υποστήριξη του προγράμματος (επισπεύδων φο-
ρέας), τη μεθοδολογία κατανομής των πόρων του ΠΜΣ
και κάθε άλλο θέμα που είναι αναγκαίο για την εύρυθμη
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1693/15.03.2024
λειτουργία του. Ο επισπεύδων φορέας, αναλαμβάνει την
εγγραφή των φοιτητών, την είσπραξη των τελών φοίτησης ή άλλης χρηματοδότησης του έργου και την έκδο-
ση των Διπλωμάτων που απονέμονται στους φοιτητές,
όπως αυτά καθορίζονται στο πρωτόκολλο συνεργασίας.
Ο Ε.Λ.Κ.Ε. του επισπεύδοντος φορέα, μετά την αφαίρεση
της παρακράτησης, μεταφέρει στους συνεργαζόμενους
φορείς μέρος από τα έσοδα του έργου, εφόσον υπάρχει
σχετική πρόβλεψη στο πρωτόκολλο συνεργασίας και το
εγκρίνει ο χρηματοδότης, εάν υφίσταται επιχορήγηση
του ΠΜΣ από διάφορες πηγές χρηματοδότησης, εκτός
από τέλη φοίτησης. Το ποσό που μεταφέρεται αντιστοιχεί στα ορισθέντα στο Πρωτόκολλο συνεργασίας.
5. Είναι δυνατή η οικονομική συνεργασία μεταξύ ΠΜΣ
του ίδιου Τμήματος ή Σχολής μέσω της ίδρυσης ενός
κοινού έργου, που χρηματοδοτείται από πόρους των
ΠΜΣ με σκοπό την κάλυψη κοινών αναγκών και δράσεων
τους. Το έργο δεν έχει σαφή ημερομηνία λήξης, διαθέτει
αυτοτελή προϋπολογισμό έναντι των προϋπολογισμών
των συνεργαζόμενων ΠΜΣ και χρηματοδοτείται ετησίως
από μέρος των εσόδων τους.
Με τον Κανονισμό μεταπτυχιακών και διδακτορικών
προγραμμάτων σπουδών καθορίζεται το ποσοστό επί
των συνολικών ετήσιων εσόδων κάθε ΠΜΣ που θα διατίθεται προς το ανωτέρω έργο. Έως την ύπαρξη της ως
άνω ρύθμισης στον Κανονισμό, το ποσοστό καθορίζεται
με κοινή απόφαση που εγκρίνεται από τις Συντονιστικές
Επιτροπές των συνεργαζόμενων ΠΜΣ και συνυπογράφεται από τους Διευθυντές των ΠΜΣ. Κατ’ εξαίρεση είναι
δυνατή η χρηματοδότηση του έργου με το υπόλοιπο
ταμειακών διαθεσίμων ΠΜΣ του ίδιου Τμήματος ή της
ίδιας Σχολής, των οποίων το φυσικό αντικείμενο έχει
επιτυχώς ολοκληρωθεί και για τα οποία δεν προκύπτει
άλλη οικονομική υποχρέωση.
Η αποδοχή διαχείρισης του εν λόγω έργου εγκρίνεται
με απόφαση της Επιτροπής Ερευνών, κατόπιν κοινής
εισήγησης των Διευθυντών Π.Μ.Σ. Στην ίδια απόφαση καθορίζεται το ποσοστό επί των ετήσιων εσόδων
κάθε συνεργαζόμενου ΠΜΣ στο έργο και καθορίζεται
ο Επιστημονικός Υπεύθυνός του, που είναι ένας εκ των
Διευθυντών των ΠΜΣ που συνεργάζονται. Η διενέργεια
δαπανών πραγματοποιείται κατόπιν κοινής εισήγησης
των Διευθυντών των συνεργαζόμενων ΠΜΣ.
Βασικό νομοθετικό πλαίσιο: άρθρα 81, 82, 84 και 85
του ν. 4957/2022.
Άρθρο 50
Διαχείριση Εσόδων Εκπαιδευτικών
Προγραμμάτων του ΚΕΔΙΒΙΜ
1. Το Κέντρο Επιμόρφωσης και Διά Βίου Μάθησης
αποτελεί ανεξάρτητη ακαδημαϊκή μονάδα του Ο.Π.Α.
και έχει διακριτά όργανα διοίκησης από αυτά του Ιδρύματος. Σκοπός του Κέντρου Επιμόρφωσης και Διά Βίου
Μάθησης (Κ.Ε.ΔΙ.ΒΙ.Μ.) είναι η οργάνωση των πάσης
φύσεως εκπαιδευτικών και επιμορφωτικών προγραμμάτων, τα οποία δεν αφορούν σε προγράμματα τυπικής
εκπαίδευσης.
2. Το Κ.Ε.ΔΙ.ΒΙ.Μ. είναι αποκλειστικά αυτοχρηματοδοτούμενο και δεν χρηματοδοτείται από τον τακτικό
προϋπολογισμό του Ιδρύματος. Ειδικότερα, πόροι του
Κ.Ε.ΔΙ.ΒΙ.Μ. είναι οι ακόλουθοι:
α. έσοδα από την οργάνωση και παροχή εκπαιδευτικών, επιμορφωτικών έργων και προγραμμάτων διά βίου
μάθησης και συνεχιζόμενης κατάρτισης που διοργανώνονται με την επιμέλεια και εποπτεία του Κ.Ε.ΔΙ.ΒΙ.Μ.,
β. έσοδα από τη διοργάνωση σεμιναρίων και συνεδρίων,
γ. χρηματοδοτήσεις από επιχειρησιακά ή άλλα προγράμματα επιμόρφωσης και διά βίου μάθησης που συγ-
χρηματοδοτούνται από την Ευρωπαϊκή Ένωση, καθώς
και άλλους φορείς του δημόσιου ή ιδιωτικού τομέα ή
διεθνείς οργανισμούς, που διοργανώνονται με την επιμέλεια και εποπτεία του Κέντρου,
δ. δωρεές, οικονομικές ενισχύσεις και χορηγίες που
διατίθενται προς το Κ.Ε.ΔΙ.ΒΙ.Μ., ε) έσοδα από φορείς του
δημόσιου ή ιδιωτικού τομέα που αναθέτουν στο Κ.Ε.ΔΙ.
ΒΙ.Μ. την οργάνωση και υλοποίηση εκπαιδευτικών και
επιμορφωτικών προγραμμάτων με συγκεκριμένο αντικείμενο για την επιμόρφωση ομάδας στόχου εκπαιδευ-
ομένων,
ε. έσοδα από την ανάπτυξη, παραγωγή και αξιοποίηση
εκπαιδευτικού και λοιπού υλικού,
στ. έσοδα από την εκπόνηση μελετών, την παροχή
υπηρεσιών και την εκτέλεση επιμορφωτικών έργων που
αφορούν στη διά βίου μάθηση,
ζ. έσοδα από τις κρατήσεις επί του προϋπολογισμού
κάθε επιμορφωτικού έργου / προγράμματος που διοργανώνεται μέσω του Κ.Ε.ΔΙ.ΒΙ.Μ., το ύψος των οποίων
καθορίζεται με απόφαση του Συμβουλίου Διοίκησης του
Ο.Π.Α. ως ποσοστό επί της κράτησης υπέρ του Ειδικού
Λογαριασμού Κονδυλίων Έρευνας (Ε.Λ.Κ.Ε.).
3. Η οικονομική διαχείριση των εσόδων της παρ. 2
πραγματοποιείται μέσω ενός έργου/προγράμματος του
Ε.Λ.Κ.Ε. σε διακριτό κωδικό, με Επιστημονικό Υπεύθυνο τον Πρόεδρο του Κ.Ε.ΔΙ.ΒΙ.Μ., με την επιφύλαξη των
έργων/προγραμμάτων για τα οποία απαιτείται από το
οικείο κανονιστικό πλαίσιο, η διακριτή οικονομική διαχείριση πόρων. Το Συμβούλιο του Κ.Ε.ΔΙ.ΒΙ.Μ. εισηγείται
προς το Συμβούλιο Διοίκησης του Α.Ε.Ι. την έγκριση του
αρχικού προϋπολογισμού και ενημερώνει για κάθε τροποποίηση του προϋπολογισμού κατά τη διάρκεια του
έτους, εφόσον αυτή δεν υπερβαίνει συνολικά το είκοσι
πέντε τοις εκατό (25%) του αρχικού εγκεκριμένου προϋπολογισμού του Κ.Ε.ΔΙ.ΒΙ.Μ.
4. Τα εκπαιδευτικά ή επιμορφωτικά προγράμματα υλοποιούνται αποκλειστικά από το Κ.Ε.ΔΙ.ΒΙ.Μ. ή σε συνεργα-
σία με Κ.Ε.ΔΙ.ΒΙ.Μ. άλλων Α.Ε.Ι., Ερευνητικά Πανεπιστημιακά Ινστιτούτα (Ε.Π.Ι.), ερευνητικά κέντρα, τεχνολογικούς
φορείς και ινστιτούτα της ημεδαπής του άρθρου 13Α
του ν. 4310/2014 (Α΄ 258), καθώς και με Ιδρύματα της
αλλοδαπής. Με απόφαση του Συμβουλίου του Κ.Ε.ΔΙ.
ΒΙ.Μ. εγκρίνεται η υλοποίηση των προγραμμάτων και τα
βασικά στοιχεία τους. Η απόφαση έγκρισης αναρτάται
στο πρόγραμμα «ΔΙΑΥΓΕΙΑ». Η οικονομική διαχείριση
των εσόδων κάθε επιμορφωτικού προγράμματος πραγματοποιείται μέσω έργου / προγράμματος του Ειδικού
Λογαριασμού Κονδυλίων Έρευνας. Σε ένα (1) έργο /
πρόγραμμα του Ε.Λ.Κ.Ε. δύναται να πραγματοποιείται η
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1693/15.03.2024
οικονομική διαχείριση ενός (1) ή περισσοτέρων επιμορφωτικών και εκπαιδευτικών προγραμμάτων.
5. Με απόφαση του Συμβουλίου του Κ.Ε.ΔΙ.ΒΙ.Μ. ορίζονται ο Επιστημονικός Υπεύθυνος και ο Ακαδημαϊκός
Υπεύθυνος ανά επιμορφωτικό πρόγραμμα. Ο Ακαδημαϊκός Υπεύθυνος δύναται να ταυτίζεται με τον Επιστη-
μονικό Υπεύθυνο και διαθέτει αποδεδειγμένη γνώση ή
εμπειρία στο αντικείμενο του προγράμματος, η οποία
δύναται να προκύπτει από το εν γένει εκπαιδευτικό,
ερευνητικό και επιστημονικό του έργο. Με την απόφαση του Συμβουλίου του Κ.Ε.ΔΙ.ΒΙ.Μ. καθορίζεται η θητεία
του Επιστημονικού και του Ακαδημαϊκού Υπευθύνου,
που δύναται να είναι ορισμένης ή αόριστης διάρκειας,
ανάλογα με τη διάρκεια του επιμορφωτικού προγράμματος. Ως Ακαδημαϊκοί Υπεύθυνοι προγραμμάτων δύναται
να ορίζονται:
α. μέλη Διδακτικού Ερευνητικού Προσωπικού (Δ.Ε.Π.)
των Ανώτατων Εκπαιδευτικών Ιδρυμάτων (Α.Ε.Ι.) της ημεδαπής και αλλοδαπής,
β. ομότιμοι Καθηγητές και αφυπηρετήσαντα μέλη
Δ.Ε.Π. των Α.Ε.Ι.,
γ. μέλη Εργαστηριακού Διδακτικού Προσωπικού
(Ε.ΔΙ.Π.), Ειδικού Εκπαιδευτικού Προσωπικού (Ε.Ε.Π.) και
Ειδικού Τεχνικού Εργαστηριακού Προσωπικού (Ε.Τ.Ε.Π.)
των Α.Ε.Ι.,
δ. διακεκριμένοι επιστήμονες, συνεργαζόμενοι καθηγητές, εντεταλμένοι διδάσκοντες, επισκέπτες Καθη-
γητές, επισκέπτες ερευνητές, ερευνητές επί συμβάσει,
αντίστοιχο προσωπικό ερευνητικών και τεχνολογικών
φορέων, καθώς και διδάσκοντες στους οποίους ανατίθεται αυτοδύναμο διδακτικό έργο σε προγράμματα
τυπικής εκπαίδευσης και
ε. μεταδιδάκτορες.
Με τον Εσωτερικό Κανονισμό Λειτουργίας του Κ.Ε.ΔΙ.
ΒΙ.Μ. δύναται να καθορίζονται και άλλες κατηγορίες Ακαδημαϊκών Υπευθύνων. Ο Ακαδημαϊκός Υπεύθυνος έχει
ως αρμοδιότητα την παρακολούθηση της εκπαιδευτικής
διαδικασίας, την εκπόνηση ή έγκριση του εκπαιδευτικού
υλικού, την επιλογή των εκπαιδευτών και την κατανομή
του διδακτικού έργου, καθώς και κάθε άλλο ζήτημα για
την υλοποίηση του προγράμματος. Ως Επιστημονικός
Υπεύθυνος ορίζεται το φυσικό πρόσωπο που προτείνεται
να αναλάβει την ιδιότητα του Επιστημονικού Υπευθύνου
έναντι του Ε.Λ.Κ.Ε. κατά το άρθρο 234 του ν. 4957/2022. Η
ανάληψη της επιστημονικής ευθύνης ενός έργου / προγράμματος εγκρίνεται από την Επιτροπή Ερευνών. Ως
Επιστημονικός Υπεύθυνος δύναται να ορίζεται ο Πρόεδρος ή άλλο μέλος του Συμβουλίου του Κ.Ε.ΔΙ.ΒΙ.Μ. ή
άλλο φυσικό πρόσωπο που πληροί τις προϋποθέσεις
που ισχύουν ανά Α.Ε.Ι. για τον ορισμό Επιστημονικού
Υπευθύνου, σύμφωνα με το άρθρο 234 του ν. 4957/2022,
υπό την προϋπόθεση ότι το γνωστικό του αντικείμενο
ή το εν γένει επιστημονικό ή ερευνητικό του έργο ή η
επιστήμη που θεραπεύει σχετίζεται με τον ευρύτερο
επιστημονικό κλάδο του προς έγκριση προγράμματος.
Ο περιορισμός αυτός δεν ισχύει για προγράμματα που
αφορούν σε οριζόντιες δεξιότητες.
6. Το Κ.Ε.ΔΙ.ΒΙ.Μ. δύναται, κατόπιν απόφασης του Συμβουλίου του Κέντρου, να συμμετέχει σε προσκλήσεις
που επισπεύδονται από φορείς της περ. α) της παρ. 1
του άρθρου 14 του ν. 4270/2014 (Α΄ 143) και απευθύνονται προς τα Κέντρα Διά Βίου Μάθησης (Κ.Δ.Β.Μ.) του
Μητρώου Φορέων Διά Βίου Μάθησης του Υπουργείου
Παιδείας και Θρησκευμάτων. Η οικονομική διαχείριση
των πόρων πάσης φύσεως συγχρηματοδοτούμενων έργων και προγραμμάτων κατάρτισης και διά βίου μάθη-
σης πραγματοποιείται μέσω του Ειδικών Λογαριασμών
Κονδυλίων Έρευνας. Ως Επιστημονικός Υπεύθυνος για
τα ιδρυματικά έργα/προγράμματα ορίζεται ο Πρόεδρος
ή μέλος του Συμβουλίου του Κέντρου μετά από σχετική
απόφαση του Συμβουλίου ή άλλο μέλος Δ.Ε.Π. του Ο.Π.Α.
κατόπιν απόφασης του Συμβουλίου του Κ.Ε.ΔΙ.ΒΙ.Μ. Το
Κ.Ε.ΔΙ.ΒΙ.Μ. υποχρεούται να εφαρμόζει τους όρους που
καθορίζονται στην πρόσκληση κάθε συγχρηματοδοτούμενης δράσης συνεχιζόμενης επαγγελματικής εκπαίδευ-
σης και κατάρτισης και διά βίου μάθησης, τόσο ως προς
τις προϋποθέσεις χρηματοδότησης, όσο και ως προς
την υλοποίηση των δράσεων. Ειδικώς για τα συγχρηματοδοτούμενα έργα για τα οποία τίθενται ειδικότεροι
όροι και προϋποθέσεις στην πρόσκληση του εκάστοτε
φορέα για τον ορισμό του Επιστημονικού Υπευθύνου
των έργων / προγραμμάτων, το Συμβούλιο του Κέντρου
ορίζει Επιστημονικό Υπεύθυνο σύμφωνα με τους όρους
της πρόσκλησης.
Βασικό νομοθετικό πλαίσιο: άρθρο 48 του ν. 4957/
2022.
Άρθρο 51
Χρηματοδότηση Έργων
από τα Ετήσια Έσοδα του Ε.Λ.Κ.Ε.
1. Στο πλαίσιο της κατανομής των ετήσιων εσόδων του
Ε.Λ.Κ.Ε., η Επιτροπή Ερευνών εισηγείται προς το Συμβούλιο Διοίκησης τη δημιουργία και χρηματοδότηση έργων,
τα οποία δύνανται να εκτείνονται και πέραν του έτους.
2. Η πρώτη κατηγορία έργων αφορά στην κάλυψη λειτουργικών αναγκών του Ε.Λ.Κ.Ε., με αντικείμενο,
α. τη διοικητική και διαχειριστική υποστήριξη των διαδικασιών του,
β. την επικοινωνία, προβολή και διάδοση των αποτελεσμάτων των έργων του και
γ. την αναβάθμιση των συστημάτων, των διαδικασιών
και των κάθε τύπου υποδομών και μέσων του.
Στο πλαίσιο των έργων αυτών, ο Ε.Λ.Κ.Ε. συνάπτει
συμβάσεις με προσωπικό που στελεχώνει τη Μ.Ο.Δ.Υ.,
καλύπτονται λειτουργικές δαπάνες που αφορούν στη
νομική υποστήριξη, τις μετακινήσεις μελών της Επιτροπής Ερευνών και του Συμβουλίου Διοίκησης, καθώς και
των υπαλλήλων της Μ.Ο.Δ.Υ. (π.χ. Σύνοδοι Πρυτάνεων),
εξοπλισμό, αναλώσιμα, προμήθεια ειδών και υπηρεσιών
κ.λπ. Τέλος, σε έργα και δραστηριότητες που δεν σχετίζονται με τις συμβατικές υποχρεώσεις του προσωπικού
του Ιδρύματος ή του Ε.Λ.Κ.Ε., δύναται να συνάπτονται
συμβάσεις παροχής πρόσθετου έργου εκτός του ωραρίου απασχόλησής του.
3. Η δεύτερη κατηγορία έργων αφορά στην επίτευξη
των εκπαιδευτικών, ερευνητικών, αναπτυξιακών στόχων
και την κάλυψη λειτουργικών αναγκών του Ιδρύματος
με αντικείμενο:
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1693/15.03.2024
α. την ανάπτυξη - υποστήριξη της εκπαίδευσης και
της έρευνας των ακαδημαϊκών μονάδων του Ιδρύματος,
β. την υποστήριξη των βιβλιοθηκών του Ιδρύματος
και άλλων ζωτικών υπηρεσιών για την έρευνα και την
εκπαίδευση,
γ. την ασφάλεια και την υγιεινή των χώρων έρευνας
και εκπαίδευσης,
δ. τη μετακίνηση των μελών ΔΕΠ ή συνεργατών για
παρουσίαση των εργασιών τους σε διεθνή επιστημονικά
συνέδρια καθώς και τα έξοδα δημοσίευσης εργασιών σε
διεθνή επιστημονικά περιοδικά,
ε. την ανάπτυξη διεπιστημονικής έρευνας και αντίστοιχων δομών,
στ. τη στήριξη των πρωτοδιοριζόμενων καθηγητών
και καθηγητριών για την εγκατάστασή τους,
ζ. την προμήθεια και την υποστήριξη της λειτουργίας
υψηλού κόστους ερευνητικού εξοπλισμού του Πανεπιστημίου που έχει χαρακτηριστεί ως κοινή βασική υπο-
δομή για την έρευνα και διαθέτει κανονισμό λειτουργίας,
η. τη στήριξη νέων επιστημόνων, κυρίως υποψήφιων διδακτόρων, καθώς και οικονομικά βραβεία για την
εκπαιδευτική και ερευνητική δραστηριότητα όλου του
προσωπικού,
θ. την κατοχύρωση και υποστήριξη διπλωμάτων ευρεσιτεχνίας του Πανεπιστήμιου και γενικότερα την υπο-
στήριξη της οικονομικής αξιοποίησης της επιστημονικής
γνώσης και των ερευνητικών αποτελεσμάτων και
ι. τις ανάγκες που κάθε φορά καθορίζει η Σύγκλητος
για την ανάπτυξη του Ιδρύματος.
4. Ο ορισμός του ΕΥ, οι επιλέξιμες δαπάνες, η διάρκεια
των έργων, το ύψος χρηματοδότησης, οι διαδικασίες αξιολόγησης, εφόσον προβλέπονται, οι τυχόν απαιτούμενες
αποφάσεις συλλογικών οργάνων πριν την υποβολή του
προϋπολογισμού και των αιτημάτων δαπανών από τον
ΕΥ και όποιοι άλλοι όροι και υποχρεώσεις κατά την εκτέλεση του έργου, καθορίζονται, μετά από εισήγηση της
Επιτροπής Ερευνών, από το Συμβούλιο Διοίκησης στην
απόφαση της ετήσιας κατανομής με την οποία εγκρίνονται και χρηματοδοτούνται τα έργα.
5. Ο ΕΥ κάθε έργου, υποβάλει αίτημα αποδοχής διαχείρισης προς την Επιτροπή Ερευνών, συνοδευόμενο από
τεχνικό δελτίο υλοποίησης με σύντομη περιγραφή του
έργου και των παραδοτέων, καθώς και τον προϋπολογισμό του. Μετά την ολοκλήρωση του έργου υποβάλ-
λει έκθεση ολοκλήρωσης του φυσικού και οικονομικού
αντικειμένου του.
Βασικό νομοθετικό πλαίσιο: παρ. 6 του άρθρου 59 του
ν. 4485/2017.
Άρθρο 52
Διαδικασία Απόδοσης Ποσοστού από την
Άσκηση Επιχειρηματικής Δραστηριότητας
1. Τα μέλη ΔΕΠ, ΕΕΠ και ΕΔΙΠ, πλήρους απασχόλησης
δύνανται, ύστερα από ενημέρωση του Κοσμήτορα της
Σχολής στην οποία ανήκουν, να ασκούν επιχειρηματική δραστηριότητα (ατομικώς ή μέσω εταιρείας), πλην
εκείνης που τους προσδίδει την εμπορική ιδιότητα, με
σκοπό την εξασφάλιση της δυνατότητας αξιοποίησης
και διάχυσης των αποτελεσμάτων της επιστημονικής
γνώσης προς την ευρύτερη κοινωνία και οικονομία.
Η παράλειψη εκπλήρωσης της ανωτέρω υποχρέωσης
ενημέρωσης του Κοσμήτορα συνιστά πειθαρχικό παράπτωμα του μέλους ΔΕΠ.
2. Ως εισόδημα από την άσκηση επιχειρηματικής δραστηριότητας νοείται:
α. εισόδημα από ατομική επιχείρηση υπόχρεη στην
τήρηση βιβλίων και στοιχείων (άσκηση ελευθέριου επαγγέλματος),
β. εισόδημα που προέρχεται από την παροχή υπηρεσιών, οι οποίες είναι συναφείς με το γνωστικό αντικεί-
μενο και την επιστήμη του μέλους ΔΕΠ, μέσω εταιρείας
οποιασδήποτε νομικής μορφής. Ενδεικτικά, ως τέτοιες
περιπτώσεις είναι οι δικηγορικές εταιρείες, εταιρείες
παροχής ιατρικών υπηρεσιών, εταιρείες παροχής συμβουλευτικών υπηρεσιών, εταιρείες μελετών και τεχνικών
έργων κ.ά.,
γ. τα εισοδήματα που προέρχονται από την άσκηση
επιχειρηματικής δραστηριότητας μέσω εταιρείας μπορεί να έχουν τη μορφή αμοιβής για τη συμμετοχή σε
εταιρεία, μερίσματος, διανομής κερδών κ.λπ. Από την
υποχρέωση αυτή τα μέλη ΔΕΠ, εξαιρούνται κατά το χρονικό διάστημα που:
γ.α βρίσκονται σε καθεστώς αναστολής καθηκόντων,
γ.β τελούν σε άδεια άνευ αποδοχών,
γ.γ τελούν σε άδεια παράλληλης απασχόλησης σε
ίδρυμα της αλλοδαπής.
Οι περιπτώσεις γα) και γβ) εφαρμόζονται και στα μέλη
Ε.Ε.Π. και Ε.ΔΙ.Π.
3. Σύμφωνα με τα παραπάνω, τα μέλη ΔΕΠ, ΕΕΠ και
ΕΔΙΠ, πλήρους απασχόλησης που ασκούν επιχειρηματική δραστηριότητα έχουν την υποχρέωση απόδοσης
υπέρ του Ε.Λ.Κ.Ε. ποσοστού επί του εισοδήματος από
την άσκηση της δραστηριότητας αυτής, το οποίο ορίζεται σε ποσοστό επτά τοις εκατό (7%) επί του ετήσιου
καθαρού εισοδήματος. Το εν λόγω ποσό αποτελεί πόρο
του Ε.Λ.Κ.Ε. του ΑΕΙ, παρακρατείται απευθείας από την
Ανεξάρτητη Αρχή Δημοσίων Εσόδων (ΑΑΔΕ) μετά την
εκκαθάριση της δήλωσης φορολογίας του υπόχρεου και
αποδίδεται στον Ε.Λ.Κ.Ε.
α. Οι οφειλές των ως άνω μελών ΔΕΠ, ΕΕΠ ΕΔΙΠ που
δημιουργήθηκαν από την υποχρέωση απόδοσης του 7%
επί του ετησίου καθαρού εισοδήματός τους που προέρχεται από άσκηση επιχειρηματικής δραστηριότητας ατο-
μικώς ή μέσω εταιρείας παραγράφονται με την πάροδο
δεκαετίας από το τέλος του οικονομικού έτους μέσα στο
οποίο γεννήθηκαν.
β. Για τον προσδιορισμό του ύψους της κράτησης
η ΑΑΔΕ αντλεί στοιχεία από το ηλεκτρονικό σύστημα
διαχείρισης προσωπικού (HRMS) κάθε Α.Ε.Ι. σχετικά με
την υπηρεσιακή κατάσταση του υπόχρεου κατά το έτος
αναφοράς για τον ακριβή προσδιορισμό του ποσού
της κράτησης ανά οικονομικό έτος. Ειδικότερα, η ΑΑΔΕ
αντλεί τα ακόλουθα στοιχεία:
β.α την ιδιότητα του φυσικού προσώπου για να διακριβώσει αν είχε την ιδιότητα του υπόχρεου επιβολής της
κράτησης κατά το οικονομικό έτος αναφοράς,
β.β τις υπηρεσιακές μεταβολές, την ένταξη σε καθεστώς μερικής απασχόλησης και αναστολής καθηκόντων,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1693/15.03.2024
που επηρεάζουν την ιδιότητα του υπόχρεου και το χρονικό διάστημα που αφορούν,
β.γ τη χορήγηση αδειών, άνευ αποδοχών και παράλληλης απασχόλησης σε ίδρυμα της αλλοδαπής, που
επηρεάζουν την ιδιότητα του υπόχρεου και το χρονικό
διάστημα που αφορούν.
γ. Αν κάποιος δεν είναι υπόχρεος για ολόκληρο το έτος,
ως συνολικό ετήσιο εισόδημα λαμβάνεται υπόψη μόνο
το εισόδημα που έχει αποκτηθεί κατά το χρονικό διάστημα κατά το οποίο έχει την ιδιότητα του υπόχρεου. Αν δεν
είναι εφικτός ο ακριβής υπολογισμός, λαμβάνεται υπόψη
το συνολικό ετήσιο καθαρό εισόδημα του υπόχρεου,
πολλαπλασιαζόμενο με τον λόγο του αριθμού των μηνών
που είναι υπόχρεος διά του αριθμού δώδεκα (12), που
αντιστοιχεί στους μήνες του έτους.
δ. Μέλη ΔΕΠ, ΕΕΠ και ΕΔΙΠ που ασκούν επιχειρηματική
δραστηριότητα κατά το χρονικό διάστημα των δύο (2)
πρώτων μηνών από την ημερομηνία διορισμού τους στο
ΑΕΙ δεν υποχρεούνται στην απόδοση της κράτησης της
παρ. 1, υπό την προϋπόθεση ότι διέκοψαν την επιχειρηματική τους δραστηριότητα εντός δύο (2) μηνών από την
ημερομηνία διορισμού τους.
ε. Η είσπραξη της κράτησης του ποσοστού 7% από
την άσκηση επιχειρηματικής δραστηριότητας πραγματοποιείται εφάπαξ ή σε έως έξι (6) δόσεις. Αν η οφειλή
δεν εξοφληθεί εμπροθέσμως, επιβάλλονται μηνιαίως
τόκοι υπερημερίας.
στ. Διευκρινίζεται ότι η διαδικασία αυτή και η θεμελίωση υποχρέωσης και για τα μέλη ΕΕΠ και ΕΔΙΠ του ΑΕΙ για
απόδοση της παρακράτησης 7% επί του ετησίου καθαρού εισοδήματός τους από την άσκηση επιχειρηματικής
δραστηριότητας ατομικώς ή και μέσω εταιρείας, ισχύει
από 1.1.2024.
ζ. Οφειλές που γεννώνται από την άσκηση επιχειρηματικής δραστηριότητας είτε ατομικώς είτε μέσω εταιρίας
των μελών Διδακτικού Ερευνητικού Προσωπικού και
των υπηρετούντων λεκτόρων έως και την 31η.12.2023
εισπράττονται σύμφωνα με την παρ. 3 του άρθρου 23
του ν. 4009/2011 (Α΄ 195) και την υπό στοιχεία 137486/
Ζ2/27.10.2021 (Β΄ 5028) κοινή απόφαση των Υπουργών
Οικονομικών, Παιδείας και Θρησκευμάτων και του Διοικητή της Ανεξάρτητης Αρχής Δημοσίων Εσόδων έως
και την ολοκλήρωση της διαδικασίας είσπραξής τους.
η. Συνεπώς, η διαδικασία που εφαρμόζεται μέχρι και
την απόδοση της παρακράτησης του ποσοστού 7% επί
του ετησίου καθαρού εισοδήματος από άσκηση επιχειρηματικής δραστηριότητας που αποκτήθηκε μέχρι και
την 31.12.2023 είναι η εξής:
η.α Αρμόδιο όργανο για την έκδοση πράξεων προσδιορισμού οφειλής των μελών ΔΕΠ πλήρους απασχόλησης
από την άσκηση επιχειρηματικής δραστηριότητας είναι
η Επιτροπή Ερευνών.
η.β Η Ανεξάρτητη Αρχή Δημοσίων Εσόδων (εφεξής
ΑΑΔΕ) εντός τριών (3) μηνών από την καταληκτική
ημερομηνία των δηλώσεων φορολογίας εισοδήματος
φυσικών προσώπων, ενημερώνει με την αποστολή
ηλεκτρονικού κρυπτογραφημένου αρχείου τον Ε.Λ.Κ.Ε.
για το ετήσιο καθαρό εισόδημα των υπόχρεων από την
άσκηση επιχειρηματικής δραστηριότητας, το οποίο
βασίζεται στο αρχείο που έχει σταλεί από τη Μ.Ο.Δ.Υ.
του Ε.Λ.Κ.Ε. με τα στοιχεία των μελών ΔΕΠ σε καθεστώς
πλήρους απασχόλησης, είτε καθ’ όλη τη διάρκεια του
προηγούμενου έτους είτε για μέρος αυτού, όπως αυτό
της έχει διαβιβασθεί από τη Διεύθυνση Διοικητικού του
Ιδρύματος, η οποία τηρεί το Μητρώο των μελών ΔΕΠ.
η.γ Η αρμόδια υπηρεσία της Μ.Ο.Δ.Υ. του Ε.Λ.Κ.Ε.
υποχρεούται να ενημερώσει ηλεκτρονικά τον υπόχρεο
σχετικά με την υποχρέωσή του περί καταβολής του ποσοστού επτά τοις εκατό (7%) επί των εισοδημάτων που
απέκτησε από την άσκηση επιχειρηματικής δραστηριότητας ατομικώς ή μέσω εταιρίας για κάθε έτος, και ο
υπόχρεος Καθηγητής ή υπηρετών λέκτορας δύναται να
υποβάλει τις απόψεις του πριν την έκδοση της πράξης
προσδιορισμού οφειλής. Ειδικότερα, το ενημερωτικό
έγγραφο περιλαμβάνει τα ακόλουθα στοιχεία:
ηγ.α το ύψος των καθαρών εισοδημάτων ανά κατηγορία εισοδήματος της παρ. 3 του άρθρου 5, σύμφωνα με
τα στοιχεία που απεστάλησαν από την ΑΑΔΕ,
ηγ.β το ύψος του υπολογιζόμενου ποσού οφειλής ανά
κατηγορία εισοδήματος, το οποίο θα πρέπει να αποδοθεί
προς τον Ε.Λ.Κ.Ε., σύμφωνα με τα στοιχεία που απεστάλησαν από την ΑΑΔΕ,
ηγ.γ τη δυνατότητα του υπόχρεου περί υποβολής απόψεων και τη διαδικασία υποβολής των απόψεων,
ηγ.δ το αρμόδιο όργανο του Ε.Λ.Κ.Ε. προς το οποίο θα
υποβληθούν οι απόψεις και ηγ.ε την προθεσμία υποβολής των απόψεων.
η.δ Επί της ενημέρωσης, οι υπόχρεοι έχουν τη δυνατότητα να υποβάλουν τις απόψεις τους προς τη Μ.Ο.Δ.Υ.
του Ε.Λ.Κ.Ε., ως προς το ύψος του προσδιοριζόμενου
ποσού οφειλής, συνυποβάλλοντας κάθε είδους έγγραφο ή δικαιολογητικό, το οποίο κρίνουν αναγκαίο,
προκειμένου να μη συνυπολογιστούν εισοδήματα, τα
οποία έχουν καταχωρισθεί από φορολογικής απόψεως
ως εισοδήματα αποκτηθέντα από την άσκηση επιχειρηματικής δραστηριότητας, πλην όμως, αυτά είτε δεν
εμπίπτουν στην ως άνω υποχρέωση είτε εξαιρούνται
από την υποχρέωση της απόδοσης του ποσοστού του
επτά τοις εκατό (7%). Οι απόψεις των υπόχρεων, καθώς
και τα πάσης φύσεως έγγραφα και δικαιολογητικά που
προσκομίζουν τίθενται υπόψη της Επιτροπής Ερευνών,
προκειμένου να αξιολογηθούν κατά τον τελικό προσδιορισμό του ύψους του οφειλόμενου ποσού, το οποίο
θα αναγραφεί στην πράξη προσδιορισμού οφειλής. Η
έγγραφη ενημέρωση του παρόντος άρθρου δεν συνιστά
πράξη προσδιορισμού οφειλής και δεν έχει εκτελεστό
χαρακτήρα, αντίστοιχα η υποβολή απόψεων δεν συνιστά
ένσταση κατά την περ. ιγ΄ της παρ. 3 του άρθρου 23 του
ν. 4009/2011.
η.ε Η Μ.Ο.Δ.Υ. του Ε.Λ.Κ.Ε. δύναται να κάνει χρήση των
διαδικτυακών υπηρεσιών «Επιβεβαίωση στοιχείων φυσικού προσώπου» και «Άντληση πληροφοριών από το
Φορολογικό Μητρώο Υπουργείου Οικονομικών (ΑΑΔΕ)»,
κατόπιν απόφασης του Υπουργού Επικρατείας, προκειμένου να προβαίνει σε έλεγχο των στοιχείων που απαι-
τούνται κατά τη διαδικασία έκδοσης των πράξεων προσδιορισμού οφειλής και τον έλεγχο, καθώς και σε έλεγχο
των στοιχείων που προβάλλονται από τους φερόμενους
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1693/15.03.2024
ως υπόχρεους κατά τη διαδικασία υποβολής απόψεων
και των ενστάσεων κατά των πράξεων προσδιορισμού
οφειλών. Ενδεικτικά μέσω της χρήσης των ως άνω διαδικτυακών εφαρμογών, η Μ.Ο.Δ.Υ. του Ε.Λ.Κ.Ε. δύναται να
αντλεί στοιχεία σχετικά με τα χρονικά διαστήματα που
ένα φυσικό πρόσωπο ασκεί ή ασκούσε επιχειρηματική
δραστηριότητα, τους Κωδικούς Αριθμούς Δραστηριότητας (ΚΑΔ) που διαθέτει ή διέθετε σε μορφή λίστας με
την αντίστοιχη περιγραφή αυτών, τη συμμετοχή κάθε
φυσικού προσώπου σε εταιρίες, καθώς και το χρονικό
διάστημα συμμετοχής σε αυτές.
η.στ Η Επιτροπή Ερευνών του Ε.Λ.Κ.Ε., αφού λάβει υπόψη της τα φορολογικά στοιχεία που απέστειλε η ΑΑΔΕ
ανά υπόχρεο και τις τυχόν υποβληθείσες απόψεις, προσδιορίζει το ύψος του οφειλόμενου ποσού σύμφωνα με
την παρούσα και τις διατάξεις της παρ. 3 του άρθρου 23
του ν. 4009/2011 και εκδίδει την πράξη προσδιορισμού
οφειλής, η οποία περιέχει κατ’ ελάχιστον τα στοιχεία που
ορίζει η υπό στοιχεία 137486/Ζ2/2021 κοινή υπουργική
απόφαση. Η έκδοση της πράξης πραγματοποιείται εντός
αποκλειστικής προθεσμίας τριάντα (30) ημερολογιακών
ημερών από την ημερομηνία υποβολής των απόψεων
του υπόχρεου, άλλως από την άπρακτη πάροδο της
προθεσμίας υποβολής αυτών. Κατά της πράξης προσδιορισμού οφειλής μπορεί να ασκηθεί ένσταση εντός
αποκλειστικής προθεσμίας τριάντα (30) ημερών από την
κοινοποίηση της πράξης ενώπιον της Επιτροπής Ερευνών και Διαχείρισης του Ε.Λ.Κ.Ε., η οποία αποφαίνεται
εντός αποκλειστικής προθεσμίας εξήντα (60) ημερών. Η
διαδικασία υποβολής και εξέτασης ενστάσεων και κάθε
άλλο τεχνικό ή ειδικότερο διαδικαστικό ζήτημα ρυθμίζεται από σχετικές αποφάσεις του Υπουργού Παιδείας
και Θρησκευμάτων.
η.ζ Η εν λόγω πράξη προβλέπει τη δυνατότητα εφάπαξ καταβολής της οφειλής εντός αποκλειστικής προ-
θεσμίας τριάντα (30) ημερολογιακών ημερών από την
ημερομηνία κοινοποίησης της πράξης, άλλως τη δυνατότητα υποβολής αιτήματος ρύθμισης περί τμηματικής
καταβολής εντός αποκλειστικής προθεσμίας δέκα (10)
εργάσιμων ημερών από την κοινοποίηση της πράξης
προσδιορισμού οφειλής. Σε περίπτωση αποδοχής του
αιτήματος περί τμηματικής καταβολής, η Επιτροπή Ερευνών με απόφασή της εκδίδει νέα πράξη προσδιορισμού
οφειλής, στην οποία αναφέρονται επιπλέον ο συνολικός
αριθμός των δόσεων, το οφειλόμενο ποσό ανά δόση και
η ημερομηνία εξόφλησης κάθε δόσης. Οι δόσεις είναι
μηνιαίες και ισόποσες και ο μέγιστος αριθμός αυτών δεν
δύναται να υπερβαίνει τις δώδεκα (12), ενώ η καταληκτική ημερομηνία εξόφλησης της τελευταίας δόσης δεν
μπορεί να υπερβαίνει την 31η.12. του επόμενου φορολογικού έτους, από το οποίο χορηγήθηκαν τα στοιχεία
από την ΑΑΔΕ.
η.η Μετά την εξόφληση του οφειλόμενου ποσού, η
Μ.Ο.Δ.Υ. του Ε.Λ.Κ.Ε. εκδίδει βεβαίωση εξόφλησης του
οφειλόμενου ποσού για φορολογική χρήση, η οποία
αποστέλλεται ηλεκτρονικά προς τον υπόχρεο, καθώς
το ποσό που καταβάλλεται εκπίπτει κατά το επόμενο
φορολογικό έτος σύμφωνα με την περ. ε της παρ. 3 του
άρθρου 23 του ν. 4009/2011, με την επιφύλαξη των διατάξεων του Κώδικα Φορολογίας Εισοδήματος (Κ.Φ.Ε.).
Ο υπόχρεος δύναται να ζητήσει οποτεδήποτε βεβαίωση
εξόφλησης, εφόσον πληρούνται οι σχετικές προϋποθέσεις για κάθε νόμιμη χρήση.
4. Ο Ε.Λ.Κ.Ε., σύμφωνα με τις διατάξεις του Γενικού
Κανονισμού Προστασίας Προσωπικών Δεδομένων έχει
την ιδιότητα του Υπευθύνου Επεξεργασίας και επεξεργάζεται δεδομένα προσωπικού χαρακτήρα των μελών
ΔΕΠ, καθώς και τρίτων φυσικών, νομικών προσώπων που
κατείχαν την ιδιότητα του υπόχρεου. Η Επιτροπή Ερευνών έχει λάβει όλα τα απαραίτητα μέτρα και με απόφασή
της έχει ορίσει την πολιτική προστασίας προσωπικών
δεδομένων του Ε.Λ.Κ.Ε., αναφορικά με τη διαδικασία
προσδιορισμού των οφειλών των μελών ΔΕΠ πλήρους
απασχόλησης του Ιδρύματος από την άσκηση επιχειρηματικής δραστηριότητας ατομικώς ή μέσω εταιρείας.
Βασικό νομοθετικό πλαίσιο: άρθρα 257 και 473 του
ν. 4957/2022, παρ. 3 του άρθρου 23 του ν. 4009/2011, υπό
στοιχεία 166485/Ζ2/7.12.2020 (Β΄ 5397) κοινή υπουργική απόφαση άρθρα 113 και 114 του ν. 4821/2021, υπό
στοιχεία 137486/Ζ2/30.10.2021 κοινή υπουργική απόφαση, άρθρα 22 και 23 του ν. 4172/2013, άρθρο 17 του
ν. 4174/2013, ΠΟΛ 1154/2018 (Β΄ 3253), (ΕΕ) 2016/679
του Ευρωπαϊκού Κοινοβουλίου και του Συμβουλίου της
27ης Απριλίου 2016, ν. 4624/2019.
ΚΕΦΑΛΑΙΟ Ε
ΔΙΑΝΟΗΤΙΚΗ ΙΔΙΟΚΤΗΣΙΑ
Άρθρο 53
Αξιοποίηση Πνευματικής Ιδιοκτησίας Διπλώματα Ευρεσιτεχνίας
1. Η Επιτροπή Ερευνών εγκρίνει τους όρους για την
αξιοποίηση των αποτελεσμάτων / προϊόντων (εμπορική
εκμετάλλευση, διπλώματα ευρεσιτεχνίας προγράμματα λογισμικού, κατασκευές κ.λπ.) από ερευνητικά έργα,
καθώς και τα ποσοστά συμμετοχής του Ιδρύματος, των
δικαιούχων των πνευματικών δικαιωμάτων και τρίτων
στα ωφελήματα.
2. Η πολιτική εκμετάλλευσης αποτελεσμάτων/προϊόντων ερευνητικών έργων αποφασίζεται από το Συμβού-
λιο Διοίκησης μετά από εισήγηση της Επιτροπής Ερευνών. Οι ισχύοντες κανόνες περιλαμβάνονται στην υπ’ αρ.
16259/19.9.2023 απόφαση της Συγκλήτου (συνεδρίαση
15η/20.7.2023/25) με θέμα: «Κανονισμός της Μονάδας
Μεταφοράς Τεχνολογίας και Καινοτομίας του Ο.Π.Α.» έχει
δημοσιευθεί στο Β΄ 5634/2023. Αρμόδια όργανα για τη
διαχείριση θεμάτων διανοητικής ιδιοκτησίας στο Ο.Π.Α.
είναι η Επιτροπή Ερευνών με τη συνδρομή του Γραφείου
Μεταφοράς Τεχνολογίας και Καινοτομίας.
3. Δικαιούχος του ηθικού δικαιώματος επί έργου διανοητικής ιδιοκτησίας που δημιουργήθηκε από τους
απασχολούμενους με οποιαδήποτε σχέση εργασίας στο
Ο.Π.Α., παραμένει ο δημιουργός του έργου.
Η υπ’ αρ. 16259/19.9.2023 απόφαση της Συγκλήτου
(συνεδρίαση 15η/20.7.2023/25) με θέμα: «Κανονισμός
της Μονάδας Μεταφοράς Τεχνολογίας και Καινοτομίας
του Ο.Π.Α.» έχει δημοσιευθεί στο Β΄ 5634/2023.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1693/15.03.2024
ΚΕΦΑΛΑΙΟ ΣΤ
ΣΥΣΤΗΜΑΤΑ ΔΙΑΣΦΑΛΙΣΗΣ ΟΡΘΗΣ
ΠΡΑΚΤΙΚΗΣ ΣΤΗ ΔΙΑΧΕΙΡΙΣΗ
Άρθρο 54
Πληροφοριακό Σύστημα του Ε.Λ.Κ.Ε.
1. Η Μ.Ο.Δ.Υ. του Ε.Λ.Κ.Ε. τηρεί ολοκληρωμένο πληροφοριακό σύστημα για την υποστήριξη και διεκπεραίωση
του συνόλου των διαδικασιών διοικητικής και οικονομικής διαχείρισης των έργων που διεξάγονται μέσω του
Ε.Λ.Κ.Ε., συμπεριλαμβανομένης της ηλεκτρονικής έγκρισης αιτημάτων, εγγράφων, πράξεων και αποφάσεων από
το αρμόδιο όργανο του Ε.Λ.Κ.Ε. ή το προσωπικό της
Μ.Ο.Δ.Υ.. Στο πληροφοριακό σύστημα καταχωρούνται
όλα τα απαραίτητα δεδομένα, στοιχεία και έγγραφα κάθε
είδους έργων με σκοπό τη συνολική παρακολούθηση
της υλοποίησής τους.
Οι Επιστημονικοί Υπεύθυνοι και οι εξουσιοδοτημένοι
συνεργάτες τους δύνανται να υποβάλλουν ηλεκτρονικά αιτήματα, έγγραφα, δικαιολογητικά και παραστατικά
προς έγκριση και διεκπεραίωσή τους από τη Μ.Ο.Δ.Υ.
και τα όργανα διοίκησης του Ε.Λ.Κ.Ε. τα οποία και αρχειοθετούνται ηλεκτρονικά. Το πληροφοριακό σύστημα
δεδομένου ότι αφορά στο σύνολο της οικονομικής και
διοικητικής διαχείρισης των έργων που διαχειρίζεται ο
Ε.Λ.Κ.Ε. αποτελείται από πολλά υποσυστήματα, τα οποία
είναι διασυνδεδεμένα μεταξύ τους. Σκοπός του είναι η
ηλεκτρονική απεικόνιση και διαχείριση όλων των διαδικασιών σε προκαθορισμένα στάδια - φάσεις λειτουργί-
ας, από την υποβολή πρότασης ενός έργου, ως και την
υποβολή της τελικής του έκθεσης. Όλες οι διαδικασίες,
λειτουργούν σε περιβάλλον πραγματικού χρόνου, αυτοματοποιημένες όπου αυτό είναι εφικτό και υποστηρι-
ζόμενες από διαδικασίες αυτόματου ελέγχου, σύμφωνα
με τους κανόνες λειτουργίας του Ε.Λ.Κ.Ε., των φορέων
διαχείρισης και ελέγχου και του παρόντος Οδηγού.
2. Δικαίωμα πρόσβασης στο ως άνω σύστημα ή σε
μέρος αυτού ανάλογα με τα δικαιώματα πρόσβασης, έχει
το προσωπικό που εργάζεται στη Μ.Ο.Δ.Υ., τα πρόσωπα
που συμμετέχουν στα όργανα διοίκησης του Ε.Λ.Κ.Ε.,
οι ΕΥ των έργων που διαχειρίζεται ο Ε.Λ.Κ.Ε., καθώς και
τα εξουσιοδοτημένα μέλη της ομάδας έργου του ΕΥ.
Η πρόσβαση των ΕΥ και των εξουσιοδοτημένων συνεργατών τους, πραγματοποιείται μέσω της ιστοσελίδας
του Ε.Λ.Κ.Ε. (Ηλεκτρονικές Υπηρεσίες) για την άντληση
και προβολή στοιχείων, την καταχώρηση αιτημάτων και
εγγράφων καθώς και τη διασύνδεση με υποσυστήματα
και εφαρμογές.
3. Οι ειδικότερες λεπτομέρειες χρήσης και λειτουργίας
του πληροφοριακού συστήματος, η διαδικασία ηλεκτρονικής υποβολής, διακίνησης και αρχειοθέτησης των εγ-
γράφων, η διαδικασία πιστοποίησης των χρηστών κατά
την είσοδό τους, τα δικαιώματα πρόσβασης ανά κατηγορία χρήστη, τα μέτρα διασφάλισης της προστασίας
προσωπικών δεδομένων φυσικών προσώπων και άλλα
σχετικά θέματα με τη λειτουργία του πληροφοριακού
συστήματος προσδιορίζονται στον Οδηγό Χρήσης του
Πληροφοριακού Συστήματος. Το ολοκληρωμένο πληροφοριακό σύστημα αναβαθμίζεται και εκσυγχρονίζεται
συνεχώς ανάλογα με τις απαιτήσεις του θεσμικού πλαισίου λειτουργίας του Ε.Λ.Κ.Ε., των έργων και των φορέων
διαχείρισης και ελέγχου.
4. Τα βασικά μέρη του Πληροφοριακού Συστήματος
του Ε.Λ.Κ.Ε. αποτελούν:
α. Σύστημα Διαχείρισης Βάσης Δεδομένων.
β. Εφαρμογή Διαχείρισης, η οποία αποτελείται από τα
υποσυστήματα.
β.α Διαχείρισης και παρακολούθησης έργων (π.χ. διαχείριση προτάσεων και έργων, διαχείριση συμβάσεων
χρηματοδοτών, διαχείριση προϋπολογισμών και αναλήψεων έργων, διαχείριση αιτημάτων, απολογιστικά
στοιχεία έργων, διαχείριση φυσικού αντικειμένου (πακέτα εργασίας / παραδοτέα), διαχείριση ομάδας έργου,
διαχείριση επιλέξιμων δαπανών).
β.β Διαχείρισης Λογιστηρίου (π.χ. διαχείριση ενταλμάτων πληρωμής και προπληρωμής καθώς και τιμολο-
γίων προμηθευτών, διαχείριση μετακινήσεων, μητρώο
δεσμεύσεων, διαχείριση παγίων, διαχείριση ασφαλιστικών εισφορών και διαφόρων φόρων και κρατήσεων,
διαχείριση χρηματοοικονομικών καρτελών, διαχείριση
γραμματίων είσπραξης και τιμολογίων, διαχείριση συμψηφιστικών εγγραφών, παρακολούθηση τραπεζικών λο-
γαριασμών, διαχείριση αποδείξεων παροχής υπηρεσιών
από δίδακτρα, διαχείριση ταμειακών διευκολύνσεων,
διασύνδεση με τραπεζικούς οργανισμούς και ΔΙΑΣ, διασύνδεση με ΑΑΔΕ).
β.γ Διαχείρισης Πρακτικών Γραμματείας Επιτροπής
Ερευνών και Πράξεων του Προέδρου και του Αντιπροέδρου της Επιτροπής Ερευνών.
β.δ Διαχείρισης Πρωτοκόλλου εισερχομένων και εξερχομένων εγγράφων.
β.ε Διαχείρισης Ανθρωπίνων Πόρων (π.χ. διαχείριση
συμβάσεων φυσικών προσώπων, έλεγχος ορίων αμοιβών, καταχώρηση ωρών απασχόλησης προσωπικού,
έκδοσης φύλλων χρονοχρέωσης και εκθέσεων παραχθέντος έργου).
β.στ Διαχείρισης Προμηθειών και Δημοσίων Συμβάσεων (π.χ. διαχείριση εγγυητικών επιστολών, παρακολού-
θηση πορείας εκτέλεσης του οικονομικού αντικείμενου
των δημόσιων συμβάσεων).
vii) Σύστημα Αποθήκευσης Ηλεκτρονικών Αρχείων.
γ. Διαδικτυακή εφαρμογή για την προβολή διοικητικών και οικονομικών στοιχείων έργων, την καταχώρη-
ση αιτημάτων, υποβολή εγγράφων και δικαιολογητικών
στους ΕΥ και τους εξουσιοδοτημένους συνεργάτες τους.
δ. Δικτυακός τόπος του Ε.Λ.Κ.Ε., ο οποίος παρέχει τις
αναγκαίες πληροφορίες σχετικά με τη λειτουργία της
υπηρεσίας και όπου αναρτώνται ανακοινώσεις, προσκλήσεις, προκηρύξεις για κάθε είδους έργα.
5. Η Αυθεντικοποίηση χρηστών πραγματοποιείται:
α. για τους υπαλλήλους / χρήστες της Μ.Ο.Δ.Υ. του
Ε.Λ.Κ.Ε. με είσοδο στον υπολογιστή τους με username
και password που εκδίδονται από το Γραφείο Ηλεκτρονικής Διακυβέρνησης του Ε.Λ.Κ.Ε. και
β. για τους εξωτερικούς χρήστες, οι οποίοι είναι οι ΕΥ
και οι εξουσιοδοτημένοι συνεργάτες τους, είτε μέσω
προσωπικών κωδικών πρόσβασης είτε μέσω της υπηρεσίας αυθεντικοποίησης του TaxisNet.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1693/15.03.2024
6. Το εν λόγω πληροφοριακό σύστημα το έχει προμηθευτεί ο Ε.Λ.Κ.Ε. μέσω σύμβασης συνεργασίας από τον Ει-
δικό Λογαριασμό Κονδυλίων Έρευνας του Αριστοτέλειου
Πανεπιστημίου Θεσσαλονίκης. Η ανάπτυξη, συντήρηση
και υποστήριξη καλύπτεται μέσω ετήσιων συμβολαίων
παροχής υπηρεσιών.
7. Αρμόδια οργανική μονάδα για τη διαχείριση του
Πληροφοριακού Συστήματος και του εσωτερικού δικτύου δεδομένων του Ε.Λ.Κ.Ε. είναι το Γραφείο Ηλεκτρονικής
Διακυβέρνησης. Ο ρόλος του Διαχειριστή του Συστήματος ανατίθεται στον προϊστάμενο του ανωτέρω Γρα-
φείου. Ο Διαχειριστής ευθύνεται για τη διαφύλαξη της
ακεραιότητας των δεδομένων του Συστήματος και έχει
το σύνολο των δικαιωμάτων σε όλα τα δεδομένα της
υπηρεσίας. Στα δικαιώματα και στις υποχρεώσεις του
Διαχειριστή περιλαμβάνονται:
α. Η μέριμνα για την τήρηση των όρων της ισχύουσας
πολιτικής ασφαλείας της υπηρεσίας σε ό,τι αφορά το
Πληροφοριακό Σύστημα.
β. Η εποπτεία της ασφαλούς λειτουργίας του Πληροφοριακού Συστήματος, καθώς και η πρόληψη και απο-
τροπή κακόβουλων ενεργειών σε αυτό σε συνεργασία
με το Κέντρο Διαχείρισης Δικτύων του Ο.Π.Α.
γ. Η εποπτεία της εξουσιοδοτημένης πρόσβασης στο
Πληροφοριακό Σύστημα.
δ. Η διατύπωση εισηγήσεων για την προμήθεια του
αναγκαίου εξοπλισμού με σκοπό την ομαλή λειτουργία
του Πληροφοριακού Συστήματος.
ε. Η τεχνική υποστήριξη των χρηστών του Πληροφοριακού Συστήματος.
Βασικό νομοθετικό πλαίσιο: άρθρο 255 του ν. 4957/
2022, άρθρο 30 του ν. 5029/2023.
Άρθρο 55
Σύστημα Διαχείρισης Ποιότητας
1. Ο Ε.Λ.Κ.Ε. έχει αναπτύξει και εφαρμόζει Σύστημα
Διαχείρισης Ποιότητας, ενώ έπειτα από επιθεώρηση και
αξιολόγηση του εν λόγω Συστήματος, ο ΕΛΟΤ χορήγησε,
με την από 29.7.2008 απόφαση του Συμβουλίου Πιστοποίησής του, το με κωδικό No 02.35/1148 Πιστοποιητικό
Συμμόρφωσης Συστήματος Διαχείρισης Ποιότητας για
το σύνολο των δραστηριοτήτων του Ε.Λ.Κ.Ε., σύμφωνα
με το Πρότυπο ΕΛΟΤ ISO 9001:2000. Το 2009 πιστοποιήθηκε σύμφωνα με το Πρότυπο ISO 9001:2008. Από την
κατάργηση του ΕΛΟΤ ως φορέα πιστοποίησης, με τον
ν. 4002/2011, το Σύστημα Διαχείρισης Ποιότητας του
Ε.Λ.Κ.Ε. πιστοποιείται από φορέα πιστοποίησης (DQS
Hellas Ltd) και από το 2017 με το ISO 9001: 2015, πιστοποιητικό 502736 QM08.
2. Ο Ε.Λ.Κ.Ε. διαθέτει:
α. Πιστοποιητικό Συμμόρφωσης Συστήματος Ποιότητας.
β. Πιστοποιητικό IQNet καθώς και το δικαίωμα χρήσης
του Σήματος IQNet.
3. Το ανωτέρω σύστημα επικαιροποιείται και τροποποιείται μετά από σχετική επιθεώρηση, σε τακτά χρονικά
διαστήματα, όπως προβλέπεται από τον φορέα πιστοποίησης.
Άρθρο 56
Εσωτερικός Έλεγχος
1. Ο Ε.Λ.Κ.Ε. συμμορφώνεται με το Σύστημα Εσωτερικού Ελέγχου του Ο.Π.Α. Αναπτύσσει ένα πλέγμα λει-
τουργιών και διαδικασιών, καθώς και δικλίδων ελέγχου
που υιοθετεί το Ο.Π.Α. για την επίτευξη των στόχων του
σχετικά με την:
α. αποτελεσματικότητα και αποδοτικότητα των επιχειρησιακών του λειτουργιών,
β. αξιοπιστία των οικονομικών και λοιπών αναφορών,
γ. συμμόρφωση με τους νόμους, τους κανονισμούς και
τις πολιτικές που διέπουν τη λειτουργία του.
2. Το Σύστημα Εσωτερικού Ελέγχου περιλαμβάνει το
σύστημα διακυβέρνησης, τη διαχείριση κινδύνων, το
κανονιστικό πλαίσιο, τις πολιτικές, τις διαδικασίες, τις
εντολές, καθώς και τη λειτουργία Εσωτερικού Ελέγχου.
Ο Ε.Λ.Κ.Ε. εφαρμόζει την πλήρη καταγραφή και συνεχή
ενημέρωση των διαδικασιών που αφορούν σε όλες τις
λειτουργίες και τις δράσεις του.
3. Για την επίτευξη των στόχων του Ε.Λ.Κ.Ε. το Σύστημα
Εσωτερικού Ελέγχου διαμορφώνεται σε τρία επίπεδα
ανάλογα με τις αρμοδιότητες και τους ρόλους των μελών
του στο πλαίσιο διακυβέρνησής του.
α. Το πρώτο επίπεδο περιλαμβάνει τις οργανικές μονάδες, καθώς και το σύνολο των υπαλλήλων με οποιαδή-
ποτε σχέση εργασίας που κατά την άσκηση των αρμοδιοτήτων τους εκτελούν τις διεργασίες εντοπισμού και
μετριασμού των κινδύνων, καθώς και την παρακολούθηση και αξιολόγηση των δικλίδων ελέγχου.
β. Το δεύτερο επίπεδο περιλαμβάνει τις οργανικές
μονάδες και τα μονοπρόσωπα ή συλλογικά όργανα του
Ε.Λ.Κ.Ε. που έχουν ως αρμοδιότητα τη διασφάλιση της
τήρησης της νομιμότητας, τη διαχείριση των κινδύνων
που απειλούν την εύρυθμη λειτουργία του, καθώς και τη
συνολική παρακολούθηση και αξιολόγηση των δικλίδων
ελέγχου, που εκτελούνται στο πρώτο επίπεδο, λειτουργώντας ανεξάρτητα από αυτό.
γ. Το τρίτο επίπεδο περιλαμβάνει τη Μονάδα Εσωτερικού Ελέγχου του Ο.Π.Α., η οποία παρέχει στον επικεφα-
λής του Ο.Π.Α. εύλογη διαβεβαίωση και συμβουλευτικές
υπηρεσίες σχετικά με την επάρκεια και την αποτελεσματικότητα του συστήματος και των διαδικασιών διακυ-
βέρνησης, διαχείρισης των κινδύνων και των επιμέρους
στοιχείων και δικλίδων ελέγχου του Συστήματος Εσωτερικού Ελέγχου, που αποτελούν αρμοδιότητα των δύο
πρώτων επιπέδων.
4. Το τρίτο επίπεδο του συστήματος Εσωτερικού Ελέγχου στον Ε.Λ.Κ.Ε. ασκείται από τη Μονάδα Εσωτερικού
Ελέγχου του Ο.Π.Α., σύμφωνα με τα προβλεπόμενα στο
νόμο.
Βασικό νομοθετικό πλαίσιο: ν. 4706/2020 και ν. 4795/
2021, και υπ’ αρ. 15/6/5.12.2022 (Β΄ 6756) απόφαση του
Πρυτανικού Συμβουλίου.
Άρθρο 57
Προστασία Προσωπικών Δεδομένων
1. Στις καθημερινές του δραστηριότητες, ο Ε.Λ.Κ.Ε.
χρησιμοποιεί δεδομένα που αφορούν σε ταυτοποιημένα
άτομα, όπως υφιστάμενους και υποψήφιους εργαζόμεΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1693/15.03.2024
νους, εξωτερικούς συνεργάτες με σύμβαση συνεργασίας,
προμηθευτές, φοιτητές, χρήστες των ιστοσελίδων του.
Ο Ε.Λ.Κ.Ε. εφαρμόζει την πολιτική του Ο.Π.Α. και τη σχετική νομοθεσία για να εξασφαλίσει τη συμμόρφωσή του
με την Ιδιωτικότητα και την Προστασία των Δεδομένων
Προσωπικού Χαρακτήρα. Η Πολιτική αυτή εφαρμόζεται
σε όλα τα συστήματα, τους ανθρώπους και τις διαδικασίες του, συμπεριλαμβανομένων των οργάνων διοίκη-
σης, των προϊσταμένων, των εργαζομένων, των ΕΥ, των
προμηθευτών, των συνεργατών, των υπεργολάβων και
άλλων τρίτων μερών που έχουν πρόσβαση στα συστήματα του Ε.Λ.Κ.Ε.
2. Ο Γενικός Κανονισμός Προστασίας Δεδομένων
679/2016 (γνωστός και ως ΓΚΠΔ ή GDPR), ο ν. 4624/2019
και ο Κανονισμός του Ο.Π.Α. θέτουν το πλαίσιο βάσει του
οποίου ο Ε.Λ.Κ.Ε. εκτελεί δραστηριότητες σχετικές με την
επεξεργασία δεδομένων.
3. Η διαβίβαση δεδομένων προσωπικού χαρακτήρα
εκτός της Ευρωπαϊκής Ένωσης εξετάζεται προσεκτικά,
πριν λάβει χώρα, προκειμένου να εξασφαλιστεί ότι γίνεται σύμφωνα με το πλαίσιο που έχει οριστεί από το ΓΚΠΔ.
4. Υπεύθυνος Προστασίας Δεδομένων (ΥΠΔ-DPO), για
τον Ε.Λ.Κ.Ε. είναι ο ΥΠΔ του Ο.Π.Α.
5. Ο Ε.Λ.Κ.Ε. ενημερώνει όλους όσους απαιτείται, σε
περίπτωση παραβίασης που αφορά προσωπικά δεδομένα, με δίκαιο και ανάλογο τρόπο.
6. Όλο το προσωπικό που εμπλέκεται στη διαχείριση
των προσωπικών δεδομένων αντιλαμβάνεται τις ευθύνες
του, ώστε να ακολουθεί τις βέλτιστες πρακτικές προστασίας δεδομένων. Όλο το προσωπικό εκπαιδεύεται στην
προστασία των δεδομένων. Τηρούνται οι υποχρεώσεις
σχετικά με τη συγκατάθεση. Βασικό νομοθετικό πλαίσιο: Γενικός Κανονισμός Προστασίας Δεδομένων (ΕΕ)
679/2016 και ν. 4624/2019, ν. 3471/2006.
Άρθρο 58
Δεοντολογία, Καλή Πρακτική
και Επαγγελματική Συμπεριφορά
1. Τα μέλη των οργάνων και το προσωπικό του Ε.Λ.Κ.Ε.
σέβονται και συμβάλλουν στην επίτευξη των νόμιμων
και ηθικών και αντικειμενικών σκοπών και στόχων του
Πανεπιστημίου. Κατά τη διατύπωση συστάσεων και τη
λήψη αποφάσεων, έχουν ως αποκλειστικό σκοπό την
προάσπιση αυτών των αρχών.
2. Το προσωπικό του Ε.Λ.Κ.Ε. επιτελεί τα καθήκοντά
του ευσυνείδητα και με επαγγελματισμό και προσπαθεί
να ανταποκρίνεται πάντοτε στα ύψιστα επαγγελματικά
πρότυπα. Έχει συνείδηση του ρόλου του ως θεματοφύλακα του δημόσιου συμφέροντος και αποτελεί πρότυ-
πο για τις υπόλοιπες υπηρεσίες του Ο.Π.Α. Οφείλει πριν
την εισαγωγή οποιουδήποτε θέματος ενώπιον οργάνου
διοίκησης του Ε.Λ.Κ.Ε., να εξασφαλίζει την έγκριση της
σχετικής εισήγησης από τον Προϊστάμενο του Τμήματος
στο οποίο ανήκει, προκειμένου το υπό κρίση ζήτημα να
έχει τύχει διπλού ελέγχου.
3. Το προσωπικό του Ε.Λ.Κ.Ε. υιοθετεί συμπεριφορά
ικανή να ανταποκριθεί στον πιο ενδελεχή δημόσιο
έλεγχο. Η υποχρέωση αυτή δεν εξαντλείται απλώς στη
σύννομη συμπεριφορά. Δεν αναλαμβάνει οικονομικές ή
άλλες υποχρεώσεις ικανές να το επηρεάσουν κατά την
εκτέλεση των καθηκόντων του. Δηλώνει εγκαίρως οιαδήποτε ιδιωτικά συμφέροντα σχετίζονται με τα καθήκοντά
του. Αποφεύγει τόσο τη σύγκρουση συμφερόντων όσο
και καταστάσεις ικανές να δημιουργούν την εντύπωση
ότι υπάρχει τέτοια σύγκρουση, και αναλαμβάνει άμεσα
δράση για την επίλυση οποιουδήποτε σχετικού προβλήματος ανακύπτει.
4. Το προσωπικό του Ε.Λ.Κ.Ε. συμβάλλει ενεργά με την
καθημερινή του στάση στην οικοδόμηση ενός εργασιακού περιβάλλοντος που είναι ασφαλές για όλους και για
όλες, απαλλαγμένο από φαινόμενα βίας και παρενόχλησης. Τα όργανα διοίκησης προβαίνουν σε ενέργειες ευ-
αισθητοποίησης του προσωπικού για τα ζητήματα βίας
και παρενόχλησης στον εργασιακό χώρο ενώ διασφαλίζουν τη δημιουργία ενός περιβάλλοντος ασφάλειας
και εχεμύθειας για τους υπαλλήλους που επιθυμούν να
αναφέρουν τέτοιου είδους φαινόμενα.
5. Το προσωπικό του Ε.Λ.Κ.Ε. είναι αμερόληπτο, χαρακτηρίζεται από ευρύτητα πνεύματος, βασίζεται σε
τεκμήρια και είναι πρόθυμο να ακούει διαφορετικές
απόψεις. Είναι διατεθειμένο να αναγνωρίζει και να επανορθώνει σφάλματα. Σε διαδικασίες που ενέχουν συγκρι-
τικές αξιολογήσεις, το προσωπικό του Ε.Λ.Κ.Ε. βασίζει τις
αποφάσεις του μόνο σε αξιοκρατικά κριτήρια, καθώς
και σε κάθε άλλο στοιχείο που προβλέπεται ρητά από
το νόμο. Αποφεύγει κάθε διάκριση και δεν επιτρέπει σε
προσωπικές συμπάθειες ή αντιπάθειες να επηρεάζουν
την επαγγελματική του συμπεριφορά.
6. Το προσωπικό του Ε.Λ.Κ.Ε. συμπεριφέρεται με σεβασμό προς τους συναδέλφους του και προς τους συ-
ναλλασσόμενους με αυτόν. Είναι ευγενικό, εξυπηρετικό,
ενεργεί εγκαίρως και διακρίνεται από πνεύμα συνεργασίας. Καταβάλλει ειλικρινείς προσπάθειες να κατανοή-
σει τους συνομιλητές του και εκφράζεται με σαφήνεια,
χρησιμοποιώντας απλή γλώσσα.
7. Το προσωπικό του Ε.Λ.Κ.Ε. είναι πρόθυμο να εξηγεί
τις δραστηριότητές του και να αιτιολογεί τις πράξεις του.
Τηρεί πλήρη αρχεία και αποδέχεται ότι η συμπεριφορά
του και η συμμόρφωσή του προς τις θεμελιώδεις αρχές
της δημόσιας διοίκησης είναι θεμιτό να ελέγχονται. Οι
αρχές αυτές μπορούν να συνδράμουν στην κατανόηση
και στην ορθή εφαρμογή των διαφόρων κανόνων, ώστε
να λαμβάνει τη σωστή απόφαση σε καταστάσεις στις
οποίες απαιτείται η κρίση του.
8. Οι θεμελιώδεις αρχές, της αφοσίωσης στο Ίδρυμα,
της ακεραιότητας, της αντικειμενικότητας, του σεβασμού προς τρίτους και της διαφάνειας, συμβάλλουν στη
βελτίωση της ποιότητας της δημόσιας διοίκησης, ενισχύουν το κράτος δικαίου, και μειώνουν τις πιθανότητες τα
θεσμικά και λοιπά όργανα να αυθαιρετήσουν κατά την
άσκηση της διακριτικής τους ευχέρειας.
Βασικό νομοθετικό πλαίσιο: Κώδικας Διοικητικής Διαδικασίας του ν. 2690/1999, ν. 4057/2012, ν. 3528/2007
και ν. 4624/2019, Κώδικας Ηθικής και Επαγγελματικής
Συμπεριφοράς των Υπαλλήλων του Δημόσιου Τομέα, αρ.
22 ν. 4808/2021, και η υπό στοιχεία ΔΙΔΑΔ/Φ.64/946/οικ.
858/19.1.2023 απόφαση του Υπουργού Εσωτερικών με
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1693/15.03.2024
θέμα «Πρόληψη και αντιμετώπιση φαινομένων βίας και
παρενόχλησης στην εργασία σε φορείς του Δημοσίου».
Άρθρο 59
Υπόχρεοι Δήλωσης Περιουσιακής Κατάστασης
1. Τα τακτικά και αναπληρωματικά μέλη της Επιτροπής
Ερευνών που αποκτούν την ιδιότητα αυτή για πρώτη
φορά υποχρεούνται να υποβάλουν αρχική Δήλωση Περιουσιακής Κατάστασης και Δήλωση Οικονομικών Συμ-
φερόντων (ΔΠΚ και ΔΟΣ) εντός ενενήντα (90) ημερολογιακών ημερών από την απόκτηση της ιδιότητας αυτής,
εφόσον η περιουσιακή τους κατάσταση δεν είναι γνωστή
κατά την 31η.12 του προηγούμενου έτους. Τα αναπληρωματικά μέλη δεν υποβάλλουν ΔΠΚ, εφόσον δεν έχουν
συμμετάσχει σε συνεδρίαση του οργάνου, όπως αυτό
προκύπτει αποκλειστικά από τα επίσημα πρακτικά των
συνεδριάσεων του οργάνου. Οι υπόχρεοι υποβάλλουν
ΔΠΚ ετησίως, όσο διατηρούν την ιδιότητά τους καθώς
και για δύο (2) έτη μετά την απώλεια της ιδιότητας, με την
τελική δήλωση να αφορά στο έτος χρήσης που έπεται
της απώλειας της ιδιότητας.
2. Οι Πρόεδροι και τα τακτικά μέλη που ορίζονται σε
επιτροπές διαγωνισμών προμηθειών, μελετών και παροχής υπηρεσιών εφόσον η προϋπολογιζόμενη δαπά-
νη υπερβαίνει το ποσό των εκατόν πενήντα χιλιάδων
(150.000) ευρώ, πλέον Φ.Π.Α ανά διαγωνισμό καθώς και
οι Πρόεδροι και τα τακτικά μέλη των επιτροπών διαγωνισμών δημοσίων έργων, εφόσον η προϋπολογιζόμενη
δαπάνη του έργου υπερβαίνει το ποσό των τριακοσίων χιλιάδων (300.000) ευρώ, πλέον Φ.Π.Α, οφείλουν
να υποβάλουν Δήλωση Περιουσιακής Κατάστασης και
Δήλωση Οικονομικών Συμφερόντων (ΔΠΚ και ΔΟΣ). Τα
αναπληρωματικά μέλη των εν λόγω Επιτροπών έχουν
υποχρέωση δήλωσης πόθεν έσχες, εφόσον έχουν συμμετάσχει σε συνεδριάσεις τους, όπως αυτό προκύπτει
αποκλειστικά από τα επίσημα πρακτικά των συνεδριάσεων του οργάνου.
Η δήλωση υποβάλλεται από τους υπόχρεους μέσα σε
ενενήντα ημερολογιακές (90) ημέρες από την απόκτηση της ιδιότητάς τους (αρχική δήλωση), ήτοι από την
ημερομηνία ανάρτησης της απόφασης της Επιτροπής
Ερευνών περί του ορισμού τους ως μελών στο πρόγραμμα “ΔΙΑΥΓΕΙΑ”. Τα επόμενα έτη, η δήλωση υποβάλλεται
κάθε χρόνο κατά το διάστημα της θητείας της άσκησης
της δραστηριότητας ή της διατήρησης της ιδιότητας των
υπόχρεων, καθώς και για δύο (2) έτη μετά την απώλεια
της ιδιότητας, με την τελική δήλωση να αφορά στο έτος
χρήσης που έπεται της απώλειας της ιδιότητας.
3. Οι ΕΥ και αναπληρωτές επιστημονικοί υπεύθυνοι
των έργων έχουν υποχρέωση Δήλωσης Περιουσιακής
Κατάστασης και Δήλωσης Οικονομικών Συμφερόντων
(ΔΠΚ και ΔΟΣ) μέσα σε ενενήντα (90) ημερολογιακές
ημέρες από την απόκτηση της ιδιότητας τους (αρχική
δήλωση), ήτοι από την ημερομηνία ανάρτησης της απόφασης της Επιτροπής Ερευνών για αποδοχή του έργου
στο πρόγραμμα“ΔΙΑΥΓΕΙΑ”. Τα επόμενα έτη, η δήλωση
υποβάλλεται κάθε χρόνο κατά το διάστημα της θητείας
της άσκησης της δραστηριότητας ή της διατήρησης της
ιδιότητας των υπόχρεων και για δύο (2) έτη μετά την
απώλεια της ιδιότητας, με την τελική δήλωση να αφορά
στο έτος χρήσης που έπεται της απώλειας της ιδιότητας.
4. Οι Προϊστάμενοι της Μ.Ο.Δ.Υ. του Ε.Λ.Κ.Ε. που
ασκούν αρμοδιότητες σχετιζόμενες με τις προμήθειες
των έργων του Ε.Λ.Κ.Ε., έχουν την υποχρέωση Δήλωσης
Περιουσιακής Κατάστασης και Δήλωσης Οικονομικών
Συμφερόντων (ΔΠΚ και ΔΟΣ) μέσα σε ενενήντα (90)
ημερολογιακές ημέρες από την απόκτηση της ιδιότητάς τους (αρχική δήλωση). Τα επόμενα έτη, η δήλωση
υποβάλλεται κάθε χρόνο κατά το διάστημα της θητείας της άσκησης της δραστηριότητας ή της διατήρησης
της ιδιότητας των υπόχρεων και για δύο (2) έτη μετά
την απώλεια της ιδιότητας, με την τελική δήλωση να
αφορά στο έτος χρήσης που έπεται της απώλειας της
ιδιότητας.
Βασικό νομοθετικό πλαίσιο: ν. 5026/2023 και Ενημερωτικό Σημείωμα της 10.2.2020 των Οργάνων Ελέγχου
του ν. 3213/2003.
ΠΑΡΑΡΤΗΜΑ Ι:
Κανονισμός Λειτουργίας της Επιτροπής Ηθικής
και Δεοντολογίας της Έρευνας του Ο.Π.Α.
ΚΕΦΑΛΑΙΟ Α
ΣΥΣΤΑΣΗ - ΟΡΓΑΝΑ ΔΙΟΙΚΗΣΗΣ ΤΗΣ Ε.Η.Δ.Ε.
Άρθρο 1
Σύσταση - αποστολή
Η Επιτροπή Ηθικής και Δεοντολογίας της Έρευνας
(Ε.Η.Δ.Ε.) του Οικονομικού Πανεπιστημίου Αθηνών
(Ο.Π.Α.) συστήνεται και λειτουργεί σύμφωνα με τις διατάξεις του ν. 4521/2018, άρθρα 21-27.
Αποστολή της Ε.Η.Δ.Ε. είναι να παρέχει, σε ηθικό και
δεοντολογικό επίπεδο, εγγύηση αξιοπιστίας των ερευνητικών έργων που διεξάγονται στο Ο.Π.Α. και στον
Ε.Λ.Κ.Ε./Ο.Π.Α. Η Επιτροπή ελέγχει, επίσης, την τήρηση
των γενικά παραδεδεγμένων αρχών της ακεραιότητας
της έρευνας και των κριτηρίων της ορθής επιστημονικής
πρακτικής.
Άρθρο 2
Σύνθεση - Θητεία
1. Η Ε.Η.Δ.Ε. αποτελείται από πέντε (5) ή επτά (7) τακτικά μέλη με τους αναπληρωτές τους. Ο αριθμός των
μελών των Ε.Η.Δ.Ε., καθορίζεται με απόφαση της Επιτροπής Ερευνών και Διαχείρισης του Ο.Π.Α. Τα μέλη πρέπει
να είναι επιστήμονες, με ειδίκευση σε θέματα έρευνας,
ηθικής / βιοηθικής και δεοντολογίας της έρευνας. Ένα (1)
τουλάχιστον μέλος πρέπει να έχει ειδίκευση στην ηθική /
βιοηθική. Δύο (2) τουλάχιστον από τα μέλη πρέπει να
είναι πρόσωπα εκτός του Ο.Π.Α. Τα γνωστικά αντικείμενα
των μελών πρέπει να εξασφαλίζουν, κατά το μέτρο του
δυνατού, την εκπροσώπηση των γνωστικών αντικειμένων του Ο.Π.Α.
2. Τα μέλη της Ε.Η.Δ.Ε. επιλέγονται ως εξής:
α. Η Επιτροπή Ερευνών του Ο.Π.Α. καταρτίζει και δημοσιεύει στον διαδικτυακό τόπο του Πανεπιστημίου πρό-
σκληση εκδήλωσης ενδιαφέροντος για την πλήρωση
των θέσεων το αργότερο τρεις (3) μήνες πριν από τη
λήξη της θητείας κάθε μέλους. Στην πρόσκληση προσΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1693/15.03.2024
διορίζεται ο ακριβής αριθμός των μελών της Ε.Η.Δ.Ε. και
εξειδικεύονται τα προσόντα που πρέπει να έχουν τα μέλη
της Ε.Η.Δ.Ε. Οι υποψηφιότητες και τα απαραίτητα δικαιολογητικά υποβάλλονται από τους ενδιαφερομένους
ηλεκτρονικά.
β. Η Επιτροπή Ερευνών αξιολογεί τις υποψηφιότητες και αποφασίζει για τη σύνθεση της Ε.Η.Δ.Ε. Για την
απόφαση συνεκτιμώνται η εμπειρία των υποψηφίων
στην υλοποίηση και διαχείριση έργων ως Επιστημονικά
Υπεύθυνων, καθώς και η προηγούμενη συμμετοχή των
υποψηφίων σε αντίστοιχες επιτροπές ηθικής / δεοντολογίας / βιοηθικής.
3. H Ε.Η.Δ.Ε. συγκροτείται με απόφαση του Πρύτανη,
ύστερα από γνώμη της Επιτροπής Ερευνών και Διαχείρισης. Στην απόφαση συγκρότησής της ορίζεται ο Πρό-
εδρος και ο Αντιπρόεδρος της Επιτροπής.
4. Η διάρκεια της θητείας των μελών της Ε.Η.Δ.Ε. είναι
τριετής και μπορεί να ανανεωθεί μια (1) μόνο φορά.
5. Αν κάποιο μέλος της Ε.Η.Δ.Ε. παραιτηθεί, ελλείψει
ή με οποιονδήποτε άλλο τρόπο παύσει τη θητεία του,
αντικαθίσταται για το υπόλοιπο της θητείας του από
αναπληρωματικό μέλος.
6. Ο Πρόεδρος της Ε.Η.Δ.Ε. έχει την ευθύνη λειτουργίας
της Επιτροπής, συγκαλεί τις συνεδριάσεις και αντιπροσωπεύει την Επιτροπή ενώπιον των οργάνων του Ο.Π.Α.
και όπου αλλού χρειαστεί.
7. Ο Αντιπρόεδρος ασκεί τα καθήκοντα του Προέδρου
σε περίπτωση κωλύματος του τελευταίου. Μπορεί επίσης
να του ζητηθεί από τον Πρόεδρο να ασκήσει συμπληρωματικά καθήκοντα, όπως την εποπτεία μέρους της
ημερησίας διάταξης.
8. Η Ε.Η.Δ.Ε. στελεχώνεται από τη Γραμματεία, που είναι αρμόδια για την προετοιμασία των συνεδριάσεων της
Επιτροπής , συντάσσει τα πρακτικά των συνεδριάσεων,
και εκτελεί διοικητικές εργασίες. Η Γραμματεία αποτελείται από Προσωπικό του Ο.Π.Α. ή του Ε.Λ.Κ.Ε./Ο.Π.Α.
Άρθρο 3
Σύγκρουση συμφερόντων
1. Η ιδιότητα του μέλους είναι ασυμβίβαστη με:
α. Του Πρύτανη, του Αντιπρύτανη και του Κοσμήτορα,
καθώς και μέλους της Επιτροπής Ερευνών και Διαχείρισης ή Προέδρου Τμήματος του Ο.Π.Α.
β. Tου Προέδρου και μέλους του Διοικητικού Συμβουλίου και του Ε.Σ.Ι. του Ο.Π.Α. του άρθρου 13Α του
ν. 4310/2014.
2. Μέλος της Ε.Η.Δ.Ε. έχει κώλυμα συμμετοχής στη συνεδρίαση σε κάθε περίπτωση κατά την οποία μπορεί να
προκύψει σύγκρουση συμφερόντων. Σύγκρουση συμφερόντων προκύπτει όταν μέλος της Ε.Η.Δ.Ε. έχει συμφέρον
που μπορεί να επηρεάσει ή φαίνεται να επηρεάζει την
αμερόληπτη και αντικειμενική εκτέλεση των καθηκόντων του. Ως τέτοιο νοείται οποιοδήποτε πιθανό πλεο-
νέκτημα υπέρ του ιδίου ή του συζύγου του ή συγγενούς
α΄ βαθμού. Σε περίπτωση δήλωσης τέτοιου κωλύματος
αναφορικά με συγκεκριμένη υπό αξιολόγηση πρόταση,
το μέλος που δηλώνει το κώλυμα αντικαθίσταται από
τον αναπληρωτή του.
Άρθρο 4
Υποχρέωση εχεμύθειας
1. Τα μέλη της Ε.Η.Δ.Ε. υποχρεούνται στην τήρηση
απόλυτης εχεμύθειας αναφορικά με οποιαδήποτε πληροφορία περιέρχεται στη γνώση τους κατά την άσκηση
των καθηκόντων τους. Η υποχρέωση βαρύνει επίσης
οποιονδήποτε εξωτερικό εμπειρογνώμονα ή εισηγητή
προσκληθεί για παροχή γνωμοδότησης / εισήγησης σχετικά με συγκεκριμένο ερευνητικό πρωτόκολλο.
2. Η υποχρέωση εχεμύθειας αφορά και τον/την Γραμματέα της Ε.Η.Δ.Ε και κάθε εμπλεκόμενο μέλος που
μπορεί να ασκεί υποστηρικτικό έργο. Δεν επιτρέπεται
η γνωστοποίηση με οποιονδήποτε τρόπο απόρρητων
στοιχείων ή δεδομένων προσωπικού χαρακτήρα, που
είναι προσιτά στα ανωτέρω άτομα λόγω των καθηκόντων τους.
3. Η υποχρέωση εχεμύθειας επεκτείνεται και στο περιεχόμενο των διαβουλεύσεων μεταξύ των μελών της
Ε.Η.Δ.Ε., οι οποίες είναι απαραίτητες για την αξιολόγηση
των προτάσεων και τη λήψη τελικής απόφασης.
ΚΕΦΑΛΑΙΟ Β
ΑΡΜΟΔΙΟΤΗΤΕΣ - ΔΙΑΔΙΚΑΣΙΕΣ
ΑΞΙΟΛΟΓΗΣΗΣ ΚΑΙ ΕΓΚΡΙΣΗΣ
Άρθρο 5
Αρμοδιότητες
1. Αρμοδιότητα της Ε.Η.Δ.Ε. είναι να διαπιστώνει αν
συγκεκριμένο ερευνητικό έργο που πρόκειται να εκπονηθεί στο Α.Ε.Ι. / ερευνητικό φορέα δεν αντιβαίνει στην
κείμενη νομοθεσία και αν συνάδει με γενικά παραδεδεγμένους κανόνες ηθικής και δεοντολογίας της έρευνας ως
προς το περιεχόμενο και προς τον τρόπο διεξαγωγής
της. Η Ε.Η.Δ.Ε. αξιολογεί την ερευνητική πρόταση και:
α. την εγκρίνει ή
β. προβαίνει σε συστάσεις και σε εισηγήσεις για την
αναθεώρησή της, εφόσον προκύπτουν ηθικά και δεοντολογικά κωλύματα.
Οι συστάσεις και εισηγήσεις πρέπει να είναι ειδικά αιτιολογημένες. Η Ε.Η.Δ.Ε. μπορεί, όποτε κρίνει σκόπιμο,
να ζητήσει περαιτέρω πληροφορίες ή διευκρινίσεις από
τον επιστημονικό υπεύθυνο του ερευνητικού έργου και
να παρακολουθεί την εξέλιξη των ερευνητικών έργων
που έχει εγκρίνει.
2. α. Τα χρηματοδοτούμενα ερευνητικά έργα που, κατά
δήλωση του επιστημονικού υπευθύνου, περιλαμβάνουν
έρευνα στον άνθρωπο, σε υλικό που προέρχεται από
άνθρωπο, όπως γενετικό υλικό, κύτταρα, ιστούς και
προσωπικά δεδομένα, σε ζώα ή στο περιβάλλον, φυσικό και πολιτιστικό, υποβάλλονται υποχρεωτικά για
έγκριση στην Ε.Η.Δ.Ε. και το έργο δεν μπορεί να αρχίσει
να υλοποιείται στο Ο.Π.Α. αν δεν λάβει προηγουμένως
τη σχετική έγκριση.
β. Εκτός από τα ερευνητικά έργα της περίπτωσης 2.α,
η Ε.Η.Δ.Ε. μπορεί να εξετάσει, ύστερα από αίτηση ενδιαφερόμενου προσώπου ή καταγγελία, και άλλο ερευ-
νητικό έργο και να γνωματεύσει για θέματα ηθικής και
δεοντολογίας που αφορούν άρθρο προς δημοσίευση σε
επιστημονικό περιοδικό ή υπό εκπόνηση διπλωματική
εργασία ή διδακτορική διατριβή.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1693/15.03.2024
γ. Οι αποφάσεις της Ε.Η.Δ. Ε. είναι δεσμευτικές για το
Ο.Π.Α.
3. Αν η νομοθεσία προβλέπει έγκριση ή αδειοδότηση
του έργου από άλλη αρμόδια δημόσια υπηρεσία, διοικητικό όργανο ή ανεξάρτητη διοικητική Αρχή, η σχετι-
κή απόφαση της Ε.Η.Δ.Ε. δεν υποκαθιστά την εν λόγω
έγκριση ή αδειοδότηση.
4. Η Ε.Η.Δ.Ε. αποφασίζει μέσα σε εύλογο χρονικό διάστημα, το οποίο δεν μπορεί να υπερβαίνει τις δεκα-
πέντε (15) ημέρες από την υποβολή της αίτησης και τη
συγκέντρωση όλων των απαραίτητων συνοδευτικών
εγγράφων. Αν η Ε.Η.Δ.Ε. δεν εκδώσει απόφαση εντός
αυτής της προθεσμίας, η αίτηση θεωρείται εγκεκριμένη.
5. Σε περίπτωση καταγγελίας, η Ε.Η.Δ.Ε. αποφασίζει
το αργότερο μέσα σε δεκαπέντε (15) ημέρες από την
υποβολή της καταγγελίας. Αν μέσα στην προθεσμία αυτή
δεν εκδοθεί απόφαση, η καταγγελία θεωρείται ότι έχει
απορριφθεί.
6. Κάθε ενδιαφερόμενος μπορεί να καταθέσει, ενώπιον
της Ε.Η.Δ.Ε., μέσα σε δέκα (10) ημέρες από την έκδοση
της απόφασης, αίτηση θεραπείας κατά των συστάσεων
της Επιτροπής υποβάλλοντας νέα στοιχεία. Για την εξέταση της αίτησης θεραπείας η Ε.Η.Δ.Ε. μπορεί να ζητήσει τη
γνώμη της Εθνικής Επιτροπής Βιοηθικής, η οποία οφείλει
να τη διατυπώσει μέσα σε δεκαπέντε (15) ημέρες. Αν η
Εθνική Επιτροπή Βιοηθικής δεν διατυπώσει γνώμη μέσα
στην ανωτέρω προθεσμία, η Ε.Η.Δ.Ε. προχωρεί στην εξέταση της αίτησης θεραπείας χωρίς τη γνώμη της Εθνικής
Επιτροπής Βιοηθικής.
7. Η Ε.Η.Δ.Ε. εισηγείται στην Επιτροπή Ερευνών την
αναστολή ενός ερευνητικού έργου, εφόσον υπάρχει παράβαση προσωπικών δεδομένων.
8. H Ε.Η.Δ.Ε. μπορεί να παρέχει επιστημονική γνώμηεισήγηση στην Επιτροπή Ερευνών, σε περίπτωση που
της ζητηθεί.
9. H Ε.Η.Δ.Ε. έχει αρμοδιότητα για την ενημέρωση του
επιστημονικού προσωπικού και του διοικητικού προσωπικού του Ο.Π.Α. σε θέματα ηθικής και δεοντολογίας της
έρευνας μέσω της πραγματοποίησης ομιλιών, ημερίδων
και δημοσίευσης ενημερωτικού υλικού.
10. Η Ε.Η.Δ.Ε. μπορεί να γνωμοδοτεί επί προτάσεων
εκπαιδευτικών προγραμμάτων ή της συμμετοχής σε
ερευνητικά προγράμματα σε θέματα του αντικειμένου
της, κατόπιν αιτήματος της Επιτροπής Ερευνών και Διαχείρισης.
Άρθρο 6
Λειτουργία της Ε.Η.Δ.Ε.
1. Η Ε.Η.Δ.Ε. συνεδριάζει τακτικά μία (1) φορά το μήνα
και εκτάκτως όποτε ζητηθεί αυτό από τον Πρόεδρό της,
ή τον Πρόεδρο της Επιτροπής Ερευνών και Διαχείρισης.
2. Ο Πρόεδρος της Ε.Η.Δ.Ε. έχει την ευθύνη για την εύρυθμη λειτουργία της Επιτροπής, συγκαλεί και διευθύνει
τις συνεδριάσεις της.
3. Η Ε.Η.Δ.Ε. βρίσκεται σε απαρτία όταν είναι παρόντα
τρία (3) τουλάχιστον μέλη της, αν είναι πενταμελής, ή
τέσσερα (4) τουλάχιστον μέλη της, αν είναι επταμελής,
συμπεριλαμβανομένου του Προέδρου ή του Αντιπροέδρου της, καθώς και ενός από τα μέλη της που δεν
ανήκουν στο Ο.Π.Α., και αποφασίζει με πλειοψηφία των
παρόντων.
4. Σε περίπτωση κωλύματος συμμετοχής τακτικού μέλους της Επιτροπής, ειδοποιείται από τη Γραμματεία ένα
αναπληρωματικό μέλος.
5. Τα μέλη της Ε.Η.Δ.Ε. δεν δικαιούνται αμοιβή ή άλλη
αποζημίωση για τη συμμετοχή τους στις συνεδριάσεις
της.
6. Προς διευκόλυνση του έργου της, η Ε.Η.Δ.Ε. μπορεί
να συνεργάζεται με την Εθνική Επιτροπή Βιοηθικής και
κάθε άλλη αρμόδια αρχή, για θέματα σχετικά με τις αρμοδιότητές της.
Άρθρο 7
Υποβολή και παραλαβή προτάσεων
1. Οι αιτήσεις και τα συνοδευτικά έγγραφα υποβάλλονται από τον επιστημονικό υπεύθυνο του έργου στην
Επιτροπή Ερευνών, προκειμένου να διαβιβαστούν στην
Ε.Η.Δ.Ε.. Η Ε.Η.Δ.Ε. δέχεται τις προς εξέταση αιτήσεις
και τα συνοδευτικά έγγραφα την πρώτη και τρίτη Παρασκευή κάθε μήνα κατά τη διάρκεια λειτουργίας του
Ο.Π.Α., εκτός αν υπάρχουν λόγοι ανωτέρας βίας.
2. Ο/Η Γραμματέας της Ε.Η.Δ.Ε. επιβεβαιώνει απ’ ευθείας στον υποβάλλοντα ότι έλαβε την ερευνητική πρότα-
ση, αφού πρώτα την πρωτοκολλήσει.
3. Τα μέλη της Ε.Η.Δ.Ε., μόλις λάβουν γνώση της ερευνητικής πρότασης, οφείλουν να ενημερώσουν τον Πρό-
εδρο και τον/την Γραμματέα, εάν υφίσταται περίπτωση
σύγκρουσης συμφερόντων, η οποία εμποδίζει τη συμμετοχή τους στην αξιολόγησή της.
4. Ο/Η Πρόεδρος της Ε.Η.Δ.Ε. ορίζει για κάθε αίτηση
που υποβάλλεται δύο (2) εισηγητές, κατά προτεραιότητα
μέλη της Ε.Η.Δ.Ε., ανάλογα με το επιστημονικό αντικείμενο του ερευνητικού έργου. Εάν το γνωστικό αντικεί-
μενο του έργου δεν μπορεί να καλυφθεί από τα μέλη
της Ε.Η.Δ.Ε. ορίζεται εξωτερικός εμπειρογνώμονας, ο
οποίος εισηγείται.
5. Οι συνεδριάσεις της Ε.Η.Δ.Ε. μπορεί να γίνονται εξ
αποστάσεως με ηλεκτρονικά μέσα.
Άρθρο 8
Διαδικασία έγκρισης ερευνητικού έργου
1. Για την έγκριση της διεξαγωγής ενός ερευνητικού
έργου, κάθε ερευνητική πρόταση που υποβάλλεται περιλαμβάνει τα παρακάτω δικαιολογητικά:
α. Αίτηση προς την Ε.Η.Δ.Ε. για την έγκριση του ερευνητικού έργου, η οποία απαραιτήτως περιλαμβάνει ερω-
τηματολόγιο το οποίο καταρτίζεται από την Ε.Η.Δ.Ε και
συνοπτική έκθεση σχετικά με την καταλληλότητα και
συμβατότητα του ερευνητικού έργου με την ισχύουσα
νομοθεσία. Στην έκθεση αυτή ο επιστημονικός υπεύθυνος προσδιορίζει κατά πόσον ο σκοπός και η μεθοδολο-
γία του ερευνητικού έργου συμβιβάζονται με τις αρχές
της επιστημονικής ακεραιότητας, εκείνες της ηθικής και
δεοντολογίας της έρευνας και τη νομοθεσία.
β. Ερευνητικό πρωτόκολλο.
γ. Πρότυπα ενημερωμένων συναινέσεων συμμετεχόντων, εφόσον απαιτούνται από το αντικείμενο της
έρευνας.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1693/15.03.2024
δ. Οποιοδήποτε άλλο έγγραφο ή υποστηρικτικό υλικό
της μελέτης.
2. Ύστερα από τη διαβίβαση της πρότασης στην
Ε.Η.Δ.Ε., οι οριζόμενοι εισηγητές αναλαμβάνουν την αξιολόγησή της, προτείνοντας αναγκαίες συμπληρώσεις ή
διορθώσεις, αλλά και συστάσεις για τη βελτίωσή της. Η
Ε.Η.Δ.Ε. συζητά τις εισηγήσεις και καταλήγει, ομόφωνα ει
δυνατόν, στην τελική απόφαση που αποστέλλεται χωρίς
καθυστέρηση στον αιτούντα επιστημονικό υπεύθυνο,
το αργότερο 15 ημέρες από τη διαβίβαση της αίτησής
του στην Ε.Η.Δ.Ε. Εάν δεν είναι δυνατή η επίτευξη ομοφωνίας, οι αποφάσεις λαμβάνονται με πλειοψηφία των
παρόντων μελών. Σε περίπτωση ισοψηφίας υπερισχύει
η ψήφος του Προέδρου. Η ψηφοφορία είναι φανερή.
3. Σε περίπτωση που απαιτείται, ο/η αιτών/ούσα καλείται να αναπροσαρμόσει τα στοιχεία της ερευνητικής
πρότασης, σύμφωνα με τις παρατηρήσεις της Ε.Η.Δ.Ε. Για
τον σκοπό αυτό συνεργάζεται με την Ε.Η.Δ.Ε. εφ’ όσον
απαιτούνται διευκρινίσεις. Στην περίπτωση που ο/η
αιτών/ούσα διαφωνεί με συμπληρώσεις ή διορθώσεις,
έχει δικαίωμα κατάθεσης αίτησης θεραπείας, κατά τη
διαδικασία που ορίζει ο ν. 4521/2018.
4. Μετά τις αναπροσαρμογές, η πρόταση επανακατατίθεται στην Ε.Η.Δ.Ε. για νέα αξιολόγηση και οριστική
έγκριση ή εκ νέου αναπομπή, εντός 15 ημερών.
ΚΕΦΑΛΑΙΟ Γ
ΛΕΙΤΟΥΡΓΙΑ ΚΑΙ ΑΠΟΦΑΣΕΙΣ ΤΗΣ Ε.Η.Δ.Ε.
Άρθρο 9
Συζήτηση και αξιολόγηση
μεθόδων εργασίας της Ε.Η.Δ.Ε.
1. Ο Πρόεδρος δύναται να ορίζει κατά διαστήματα συνεδρίαση αφιερωμένη στη συζήτηση και αξιολόγηση
του τρόπου και των μεθόδων εργασίας της Επιτροπής.
Κατά τη διάρκεια αυτής, τα μέλη ενθαρρύνονται να εκφράσουν προβληματισμούς και να προτείνουν τρόπους
βελτίωσης του έργου της Επιτροπής.
2. Στις συνεδριάσεις δύναται να συμμετέχουν προσκεκλημένοι εξωτερικοί εμπειρογνώμονες ή μέλη άλλων
Επιτροπών Ηθικής και Δεοντολογίας ερευνητικών φορέων της χώρας ή άλλοι ειδικοί επιστήμονες.
ΚΕΦΑΛΑΙΟ Δ
ΛΟΙΠΕΣ ΔΙΑΤΑΞΕΙΣ
Άρθρο 10
Τήρηση αρχείου - Γραμματεία
1. Η Γραμματεία της Ε.Η.Δ.Ε τηρεί ηλεκτρονικά αρχείο
με τα ακόλουθα έγγραφα:
α) Πρωτόκολλο εισερχόμενης και εξερχόμενης αλληλογραφίας.
β) Βιογραφικά σημειώματα των μελών της Επιτροπής.
γ) Πρακτικά των συνεδριάσεων και Ημερήσιες Διατάξεις.
δ) Τις υποβαλλόμενες προς έγκριση αιτήσεις και τις
αντίστοιχες αιτιολογημένες αποφάσεις.
ε) Τα εγκριθέντα ερευνητικά πρωτόκολλα και τα συνοδευτικά έγγραφα.
στ) Αντίγραφα της αλληλογραφίας μεταξύ της Ε.Η.Δ.Ε.
και των υπεύθυνων ερευνητών, συμπεριλαμβανομένων
πιθανών συστάσεων προς τον ερευνητή και όλων των
στοιχείων, που αφορούν σε πιθανή αναστολή εγκεκριμένης έρευνας.
2. H Γραμματεία τηρεί αυτοτελές ηλεκτρονικό πρωτόκολλο και το αρχείο της Ε.Η.Δ.Ε. Τα αρχεία διατηρούνται
ηλεκτρονικά, με ασφαλή τρόπο για 3 έτη μετά την ολοκλήρωση του ερευνητικού προγράμματος, εκτός εάν
ορίζεται διαφορετικά. Μετά την πάροδο της 3ετίας τα
αρχεία των προγραμμάτων καταστρέφονται.
Άρθρο 11
Έγκριση και αναθεώρηση του Κανονισμού
1. O παρών Κανονισμός Λειτουργίας εγκρίνεται από
την Επιτροπή Ερευνών και θα επανεξεταστεί σε 3 έτη
από την πρώτη εφαρμογή του.
2. Πριν από το διάστημα αυτό, οι προτεινόμενες αλλαγές εγκρίνονται, μετά από εισήγηση της Ε.Η.Δ.Ε., από την
Επιτροπή Ερευνών, εφ’ όσον διαθέτουν την υποστήριξη
των 2/3 των μελών της.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1693/15.03.2024
ΠΑΡΑΡΤΗΜΑ ΙΙ
ΣΥΝΟΠΤΙΚΟΣ ΠΙΝΑΚΑΣ ΓΙΑ ΤΑ ΕΙΔΗ ΚΑΙ ΟΡΙΑ ΔΑΠΑΝΩΝ ΜΕΤΑΚΙΝΗΣΗΣ ΕΚΤΟΣ ΕΔΡΑΣ
Είδος
δαπάνης
Έργα που χρηματοδοτούνται αποκλειστικά
από την Ευρωπαϊκή Ένωση / Διεθνείς Οργανισμούς /
Ιδιωτικά Κονδύλια / Ίδιους πόρους
Έργα που εμπίπτουν στον ν. 4336/2015
(Συγχρηματοδοτούμενα)
Κατηγορία
Μετακινούμενου Ι1
Κατηγορία
Μετακινούμενου ΙΙ2
Κόστος
εισιτηρίων
Καλύπτεται το κόστος ΜΜΜ οικονομικής θέσης
και μέχρι κρεβάτι δίκλινης εσωτερικής καμπίνας σε
πλοίο.
Εξαίρεση: τα μέλη των Πρυτανικών Αρχών δικαιούνται να συμμετέχουν σε διηπειρωτικά ταξίδια, ταξι-
δεύοντας σε διακεκριμένη θέση, με πλήρη κάλυψη
του κόστους των εισιτηρίων. Το ίδιο ισχύει και για τη
συμμετοχή των ιδίων και της αντιπροσωπείας του
Ο.Π.Α. στις συνόδους Πρυτάνεων και σε Συνέδρια.
Οικονομική θέση αεροπλάνου
Α’ θέση πλοίου και
τρένου
Οικονομική θέση αεροπλάνου
Β’ θέση πλοίου και
τρένου
Χιλιομετρική
αποζημίωση3
0,40€/χλμ σε περίπτωση χρήσης Ι.Χ.Ε.
Κόστος διέλευσης διοδίων
0,20€/χλμ (χρήση ΙΧ μόνο εφόσον περιλαμβάνεται στη σχετική απόφαση)
Κόστος διέλευσης διοδίων
Δαπάνη
διαμονής
Εσωτερικού:
έως 150€/ημέρα, συμπεριλαμβανομένου του κόστους πρωινού
έως 165€/ημέρα, συμπεριλαμβανομένου του κόστους πρωινού, για διαμονή εντός των ορίων των
δήμων Αθηνών και Θεσσαλονίκης
Εξαίρεση: ορίζεται ανώτατο ημερήσιο κόστος διανυκτέρευσης το ποσό των 250€/ημέρα στις περιπτώ-
σεις συμμετοχής των Πρυτανικών Αρχών και αντιπροσωπείας του Ο.Π.Α. στις Συνόδους Πρυτάνεων
και σε Συνέδρια.
Εξωτερικού: έως 250€/ημέρα, συμπεριλαμβανομένου του κόστους πρωινού
Εξαίρεση: ορίζεται ανώτατο ημερήσιο κόστος διανυκτέρευσης, περιλαμβανομένου του πρωινού, το
ποσό των 350€/ημέρα στις περιπτώσεις διαμονής
στη Βόρεια Αμερική
Σε περίπτωση που ο χρηματοδότης έχει συγκεκριμένες οδηγίες, ακολουθούνται οι οδηγίες του χρη-
ματοδότη.
Εσωτερικού: έως 100€/
ημέρα
Εξαίρεση: Για διαμονή εντός των ορίων
των δήμων Αθηνών
και Θεσσαλονίκης, το
ανώτατο ποσό διαμορφώνεται σε 130€.
Η προσαύξηση αυτή
ισχύει και για διαμονή
στη νησιωτική χώρα
από την 1η Μαΐου έως
την 30η Σεπτεμβρίου
εκάστου έτους.
Εξωτερικού: έως 242€/
ημέρα
Εξαίρεση: Σε περίπτωση
διανυκτέρευσης
στη Νέα Υόρκη και
στην Ουάσιγκτον των
Η.Π.Α., το ποσό προσαυξάνεται κατά 100€
Εσωτερικού: έως 80€/
ημέρα
Εξαίρεση: Για διαμονή εντός των ορίων
των δήμων Αθηνών
και Θεσσαλονίκης, το
ανώτατο ποσό διαμορφώνεται σε 104€.
Η προσαύξηση αυτή
ισχύει και για διαμονή
στη νησιωτική χώρα
από την 1η Μαΐου έως
την 30η Σεπτεμβρίου
εκάστου έτους.
Εξωτερικού: έως 176€/
ημέρα
Εξαίρεση: Σε περίπτωση
διανυκτέρευσης
στη Νέα Υόρκη και
στην Ουάσιγκτον των
Η.Π.Α., το ποσό προσαυξάνεται κατά 100€
__________________________________
1 Κατηγορία Μετακινούμενου Ι: Πρύτανης, Αναπληρωτές Πρύτανη, Μέλη ΔΕΠ, Διευθυντές και αντίστοιχοι, Προϊστάμενοι υπηρεσιών επιπέδου Διεύθυνσης ή αντίστοιχης μονάδας
2 Κατηγορία Μετακινούμενου ΙΙ: Δημόσιοι λειτουργοί, Δημόσιοι υπάλληλοι, Μέλη ΕΔΙΠ, Λοιποί μετακινούμενοι
3 Η χιλιομετρική απόσταση προκύπτει μέσω του διαδραστικού εργαλείου που βρίσκεται στην διεύθυνση https://
kmd.ggde.gr/
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1693/15.03.2024
Είδος
δαπάνης
Έργα που χρηματοδοτούνται αποκλειστικά
από την Ευρωπαϊκή Ένωση / Διεθνείς Οργανισμούς /
Ιδιωτικά Κονδύλια / Ίδιους πόρους
Έργα που εμπίπτουν στον ν. 4336/2015
(Συγχρηματοδοτούμενα)
Κατηγορία
Μετακινούμενου Ι
Κατηγορία
Μετακινούμενου ΙΙ
Ημερήσια
αποζημίωση
εσωτερικού
1. Οι υπάλληλοι και φοιτητές που μετακινούνται στα
πλαίσια Έργου που υλοποιείται από τον Ε.Λ.Κ.Ε./
Ο.Π.Α. αποζημιώνονται με το ποσό των 60,00€ ανά
ημέρα.
2. Οι Διευθυντές - Τμηματάρχες, οι Διδακτορικοί φοιτητές και Μεταδιδάκτορες που μετακινούνται στα
πλαίσια Έργου που υλοποιείται από τον Ε.Λ.Κ.Ε./
Ο.Π.Α. αποζημιώνονται με το ποσό των 80,00€ ανά
ημέρα.
3. Οι Πρυτανικές αρχές - Μέλη ΔΕΠ που μετακινούνται στα πλαίσια Έργου που υλοποιείται από τον
Ε.Λ.Κ.Ε./Ο.Π.Α. αποζημιώνονται με το ποσό των
100,00€ ανά ημέρα.
Το ποσό καταβάλλεται ολόκληρο:
• Για κάθε ημέρα παραμονής και διανυκτέρευσης
στον τόπο μετάβασης
• Για την ημέρα μετάβασης και επιστροφής
Σε περίπτωση που ο χρηματοδότης έχει συγκεκριμένες οδηγίες, ακολουθούνται οι οδηγίες του χρη-
ματοδότη.
40€ ανά ημέρα, ανεξαρτήτως κατηγορίας μετακινούμενου
Λαμβάνονται υπόψη οι περιορισμοί του
άρθρου  11, κεφ.  Β’ της υποπάρ. Δ.9 του
ν. 4336/2015
Ημερήσια
αποζημίωση
εξωτερικού
1. Οι υπάλληλοι και φοιτητές που μετακινούνται στα
πλαίσια Έργου που υλοποιείται από τον Ε.Λ.Κ.Ε./
Ο.Π.Α. αποζημιώνονται με το ποσό των 80,00€ ανά
ημέρα.
2. Οι Διευθυντές - Τμηματάρχες, οι Διδακτορικοί φοιτητές και Μεταδιδάκτορες που μετακινούνται στα
πλαίσια Έργου που υλοποιείται από τον Ε.Λ.Κ.Ε./
Ο.Π.Α. αποζημιώνονται με το ποσό των 120,00€ ανά
ημέρα.
3. Οι Πρυτανικές αρχές - Μέλη ΔΕΠ που μετακινούνται στα πλαίσια Έργου που υλοποιείται από τον
Ε.Λ.Κ.Ε./Ο.Π.Α. αποζημιώνονται με το ποσό των
150,00€ ανά ημέρα.
Το ποσό καταβάλλεται ολόκληρο:
• Για κάθε ημέρα παραμονής και διανυκτέρευσης
στον τόπο μετάβασης
• Για την ημέρα μετάβασης και επιστροφής
Σε περίπτωση που ο χρηματοδότης έχει συγκεκριμένες οδηγίες, ακολουθούνται οι οδηγίες του χρη-
ματοδότη.
100€ ή 80€ ή 60€ ανά
ημέρα, αναλόγως της
κατηγοριοποίησης των
Χωρών προορισμού
(Α’, Β’ ή Γ’)
Λαμβάνονται υπόψη
οι περιορισμοί του
άρθρου  17, κεφ.  Γ’
της υποπάρ. Δ.9 του
ν. 4336/2015
;;;;;;;;;;;;;;;;;;;;;;
80€ ή 60€ ή 50€ ανά
ημέρα, αναλόγως της
κατηγοριοποίησης των
Χωρών προορισμού
(Α’, Β’ ή Γ’)
Λαμβάνονται υπόψη
οι περιορισμοί του
άρθρου  17, κεφ.  Γ’
της υποπάρ. Δ.9 του
ν. 4336/2015
;;;;;;;;;;;;;;;;;;;;;;;
Δαπάνη
συνεδρίων
κ.λπ.
Καλύπτονται οι δαπάνες συμμετοχής σε συνέδρια, ημερίδες κ.λπ., οι οποίες καταβάλλονται στον
μετακινούμενο μετά την ολοκλήρωση της μετακίνησης, με προϋπόθεση την υποβολή στην Μ.Ο.Δ.Υ.
του Ε.Λ.Κ.Ε. των σχετικών παραστατικών που την αποδεικνύουν. Τα σχετικά παραστατικά πρέπει να
εκδίδονται στα στοιχεία του μετακινούμενου και να είναι εξοφλημένα.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1693/15.03.2024
Είδος
δαπάνης
Έργα που χρηματοδοτούνται αποκλειστικά
από την Ευρωπαϊκή Ένωση / Διεθνείς Οργανισμούς /
Ιδιωτικά Κονδύλια / Ίδιους πόρους
Έργα που εμπίπτουν στον ν. 4336/2015
(Συγχρηματοδοτούμενα)
Κατηγορία
Μετακινούμενου Ι
Κατηγορία
Μετακινούμενου ΙΙ
Ειδικοί όροι
1. Καλύπτεται η χρέωση ταξί από και προς το αεροδρόμιο /
λιμάνι / σταθμό του τόπου αναχώρησης και προορισμού,
εφόσον δεν απαγορεύεται από τον χρηματοδότη. Σε περίπτωση χρήσης Ι.Χ., καλύπτεται η δαπάνη στάθμευσης σε
σταθμούς του αεροδρομίου / λιμανιού / σταθμού, εφόσον
η δαπάνη δεν υπερβαίνει το κόστος ταξί.
2. Καλύπτεται το κόστος ενοικίασης Ι.Χ., εφόσον δεν απαγορεύεται από το χρηματοδότη, κατόπιν έγκρισης από την Ε.Ε.Δ.
σχετικού αιτιολογημένου αιτήματος του Ε.Υ.
3. Προκειμένου να λάβει ένα φυσικό πρόσωπο αποζημίωση
για την μετακίνησή του εκτός της έδρας του, στο εσωτερικό ή
το εξωτερικό, στο πλαίσιο ενός έργου, θα πρέπει να αποτελεί
μέλος της ομάδας του έργου και να έχει ενεργή σύμβαση σε
αυτό. Σε διαφορετική περίπτωση ο επιστημονικός υπεύθυνος
καταθέτει αίτημα - εντολή μετακίνησης στην Επιτροπή Ερευνών του Ε.Λ.Κ.Ε./Ο.Π.Α., στην οποία αιτιολογεί την αναγκαι-
ότητα μετακίνησης του συγκεκριμένου προσώπου για τους
σκοπούς του έργου. Το σχετικό αίτημα κατατίθεται, έγκαιρα,
πριν την πραγματοποίηση του ταξιδιού. Μετά την έγκριση
του αιτήματος μπορεί να πραγματοποιηθεί η οποιαδήποτε
δαπάνη που αφορά τη συγκεκριμένη μετακίνηση, σύμφωνα
με τους κανόνες μετακινήσεων και εντός των ορίων που καθορίζονται από τις σχετικές αποφάσεις της Επιτροπής Ερευνών
και Διαχείρισης του Ειδικού Λογαριασμού και σύμφωνα με
το άρθρο 248 του ν. 4957/2022 και τις εκάστοτε ισχύουσες
διαδικασίες και νομοθετικές διατάξεις, όπως αυτές αποτυπώνονται στον Οδηγό Χρηματοδότησης και Διαχείρισης του
Ε.Λ.Κ.Ε./Ο.Π.Α., σε ό,τι αυτός είναι σύμφωνος με την εκάστοτε
ισχύουσα νομοθεσία.
4. Τα παραστατικά των δαπανών μετακίνησης, συμπεριλαμβανομένων των δαπανών συμμετοχής σε συνέδρια, ημερίδες
κ.λπ., εκδίδονται μόνο στα στοιχεία του μετακινούμενου (και
όχι στα στοιχεία του Ε.Λ.Κ.Ε.) και εξοφλούνται από τον Ε.Λ.Κ.Ε.
στους δικαιούχους μετά την ολοκλήρωση της μετακίνησης.
Σημειώνεται ότι τα παραστατικά των δαπανών μετακίνησης
που εκδίδονται στα στοιχεία των μετακινούμενων θα πρέπει
να είναι Αποδείξεις Παροχής Υπηρεσιών και όχι Τιμολόγια
Παροχής Υπηρεσιών και δεν υπόκεινται σε καμία κράτηση
ή φόρο.
5. Σε περίπτωση που ο μετακινούμενος αποζημιώνεται μόνο
για διανυκτέρευση ή/και ημερήσια αποζημίωση, υποβάλλονται φωτοτυπίες των εισιτηρίων / καρτών επιβίβασης και Υ/Δ
στην οποία θα αναφέρεται ότι δεν καταβλήθηκε το αιτούμενο
ποσό από άλλη πηγή.
6. Σε περίπτωση αεροπορικού εισιτηρίου που δεν περιλαμβάνει αποσκευή, καλύπτεται το κόστος για μία (1) αποσκευή.
Δεν καλύπτεται δαπάνη για βάρος της αποσκευής επιπλέον
του προβλεπόμενου ορίου.
7. Τα ως άνω όρια δαπανών ισχύουν εφόσον δεν προβλέπεται
διαφορετικά από το χρηματοδότη.
1. Επιτρέπεται η χρέωση ταξί από και
προς το αεροδρόμιο / λιμάνι / σταθμό,
μόνο στις περιπτώσεις που δεν υπάρχει συγκοινωνιακή εξυπηρέτηση κι
απαιτείται πλήρης αιτιολόγηση.
2. Μίσθωση μεταφορικού μέσου επιτρέπεται μόνο σε ειδικές συνθήκες
(όταν είναι αναγκαία μεταφορά υλικών
που λόγω βάρους ή όγκου δεν μεταφέρονται με συγκοινωνιακά μέσα).
3. Μίσθωση Ι.Χ.Ε. επιτρέπεται μόνο
στις περιπτώσεις που δεν υπάρχει συγκοινωνιακή εξυπηρέτηση, εφόσον
το κόστος της μίσθωσης είναι μικρότερο από το αντίστοιχο της χρήσης
ταξί και αιτιολογείται στην απόφαση
μετακίνησης. Σε αυτή την περίπτωση
αναγνωρίζεται το ποσό της μίσθωσης
και η χιλιομετρική αποζημίωση.
4. Οι μετακινούμενοι πρέπει να έχουν
ενεργή σύμβαση στο έργο, στο πλαίσιο του οποίου μετακινούνται.
5. Τα παραστατικά των δαπανών μετακίνησης, συμπεριλαμβανομένων
των δαπανών συμμετοχής σε συνέδρια, ημερίδες κ.λπ., εκδίδονται μόνο
στα στοιχεία του μετακινούμενου
(και όχι στα στοιχεία του Ε.Λ.Κ.Ε.) και
εξοφλούνται από τον Ε.Λ.Κ.Ε. στους
δικαιούχους μετά την ολοκλήρωση
της μετακίνησης. Σημειώνεται ότι τα
παραστατικά των δαπανών μετακίνησης που εκδίδονται στα στοιχεία των
μετακινούμενων θα πρέπει να είναι
Αποδείξεις Παροχής Υπηρεσιών και
όχι Τιμολόγια Παροχής Υπηρεσιών
και δεν υπόκεινται σε καμία κράτηση
ή φόρο.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1693/15.03.2024
Είδος δαπάνης
Έργα που χρηματοδοτούνται αποκλειστικά
από την Ευρωπαϊκή Ένωση / Διεθνείς Οργανισμούς /
Ιδιωτικά Κονδύλια / Ίδιους πόρους
Έργα που εμπίπτουν στον ν. 4336/2015
(Συγχρηματοδοτούμενα)
Κατηγορία
Μετακινούμενου Ι
Κατηγορία
Μετακινούμενου ΙΙ
Δικαιολογητικά
για τη δαπάνη
1. Αίτημα πληρωμής
2. Απολογιστική έκθεση ταξιδιού - Travel Report
3. Ημερολόγιο κίνησης - Eξοδολόγιο
4. Υπεύθυνη Δήλωση στην οποία ο δικαιούχος δηλώνει ότι δεν του έχουν καταβληθεί και δεν θα
του καταβληθούν οι δαπάνες μετακίνησης από άλλη πηγή χρηματοδότησης / φορέα Συνημμένα
πρωτότυπα παραστατικά:
5. Εισιτήρια, κάρτες επιβίβασης, απόδειξη πώλησης εισιτηρίων (εφόσον εκδόθηκαν από πρακτορείο), εκτύπωση της επιβεβαίωσης της κράτησης στην οποία να περιλαμβάνεται και η τιμή του
εισιτηρίου (εφόσον εκδόθηκαν μέσω διαδικτύου),
6. Σε περίπτωση χιλιομετρικής αποζημίωσης, πρέπει να προσκομίζονται αποδείξεις καταβολής
διοδίων,
7. Απόδειξη ξενοδοχείου ή καταλύματος, φωτοαντίγραφο του voucher (εφόσον δεν αναγράφεται
στην απόδειξη και η κράτηση έγινε μέσω πρακτορείου),
8. Παραστατικό εγγραφής σε συνέδριο,
9. Βεβαίωση συμμετοχής στο συνέδριο ή λίστα συμμετεχόντων ή πρόγραμμα συνεδρίου ή πρόγραμμα εργασιών συνάντησης / πρόσκληση ή Υπεύθυνη Δήλωση ότι ο συμμετέχων δεν έλαβε
βεβαίωση παρακολούθησης
Σημειώσεις:
• Τα υποβαλλόμενα παραστατικά πρέπει να εκδίδονται στα στοιχεία του μετακινούμενου και να
είναι εξοφλημένα από τον ίδιο. Η εξόφληση τους αποδεικνύεται με σαφή ένδειξη εξόφλησης επί
του παραστατικού με σφραγίδα και υπογραφή του προμηθευτή ή με προσκόμιση αποδεικτικού
χρέωσης πιστωτικής κάρτας ή κατάθεσης σε τραπεζικό λογαριασμό του προμηθευτή. Κάθε παραστατικό πρέπει να συνοδεύεται από αποδεικτικό εξόφλησης κάθε δαπάνης.
• Για τα έργα που υπάγονται στον ν. 4336/2015, υποβάλλεται οποιοδήποτε επιπλέον δικαιολογητικό
προβλέπεται στις διατάξεις του.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1693/15.03.2024
ΠΑΡΑΡΤΗΜΑ ΙΙΙ
ΠΟΣΟΣΤΟ ΠΑΡΑΚΡΑΤΗΣΗΣ ΑΝΑ ΚΑΤΗΓΟΡΙΑ ΕΡΓΩΝ
Τα κατά την έναρξη ισχύος του παρόντος, ποσοστά παρακράτησης υπέρ Ε.Λ.Κ.Ε., επί των εσόδων των πάσης
φύσεως έργων / προγραμμάτων που διαχειρίζεται και αναλόγως της πηγής χρηματοδότησης τους, ορίζονται ως
ακολούθως:
1) Στα Ευρωπαϊκά έργα: ποσοστό 10% επί των εσόδων τους.
2) Σε όλες τις υπόλοιπες κατηγορίες έργων (εθνικά, ιδιωτικά, κ.λπ.): ποσοστό 7% επί των εσόδων τους, άλλως το
ποσοστό που καθορίζεται από τους όρους χρηματοδότησης κάθε έργου.
3) Επί των εσόδων των έργων / προγραμμάτων του Κ.Ε.ΔΙ.ΒΙ.Μ./Ο.Π.Α.: ποσοστό 7,5%.
4) Επί των εσόδων των Προγραμμάτων Μεταπτυχιακών Σπουδών του Ο.Π.Α.: ποσοστό 10%.
5) Επί των εσόδων των Θερινών / Χειμερινών Προγραμμάτων Σπουδών του Ο.Π.Α.: ποσοστό σύμφωνα με το ΦΕΚ
λειτουργίας τους.
6) Ειδικά για τα έργα που χρηματοδοτούνται από Εθνικούς Πόρους ή/και συγχρηματοδοτούνται από την Ευρωπαϊκή
Ένωση, το εκάστοτε ποσοστό παρακράτησης είναι αυτό που ορίζεται στους κανόνες και στον οδηγό εφαρμογής
των εν λόγω προγραμμάτων.
7) Επί των εσόδων για χορηγίες:
α. Ποσοστό 0% για χορηγίες με σκοπό την απονομή υποτροφιών (βραβεία αριστείας κ.λπ.).
β. Ποσοστό 15% για χορηγίες με σκοπό την κάλυψη δαπανών έργου/προγράμματος.
γ. Ποσοστό 10% για χορηγίες με σκοπό την οργάνωση και διεξαγωγή συνεδρίων.
8) Επί των εσόδων για δωρεές: ποσοστό 10%.
9) Επί των εσόδων για πάσης φύσεως οικονομικές ενισχύσεις: ποσοστό 15% 10)Επί των εσόδων για κληροδοτήματα: ποσοστό 0%.
Τα ως άνω ποσοστά δύναται να αναπροσαρμόζονται με σχετικές αποφάσεις της Επιτροπής Ερευνών.
Η απόφαση αυτή να δημοσιευθεί στην Εφημερίδα της Κυβερνήσεως.
Αθήνα, 4 Μαρτίου 2024
Ο Πρύτανης
ΔΗΜΗΤΡΗΣ ΜΠΟΥΡΑΝΤΩΝΗΣ

[Source: 20240201693.pdf | Tokens: 262062]